
CUVÂNT INTRODUCTIV 
-În Căutarea Rugului Aprins- 


„Nu am Om care să mă arunce în Scăldătoare”. lată drama 
omului ce zace neputincios în hotarul limitelor sale, ca pe o cruce la 
hotarul  Veşniciei. Dar însăşi această neputinţă, însăşi această 
slăbiciune extremă sensibilizează, ajută omul să strige după un 
Mijlocitor, să se arunce spre Hristos cu toată ființa sa, să se adune pe 
sine din puținătatea iubirii sale, făcând din însuşi trupul său Crucea, 
Altarul duhovniceştii prefaceri. Nu-şi va afla altfel omul identitatea sa, 
Chipul său creat după Arhechipul dumnezeiesc decât prin experiența 
pătimitoarei deschideri către lucrarea harului, către taina alcătuirii 
Trupului lui Hristos, Biserica Dumnezeului Celui viu. 

leşirea omului la hotarele ființării sale în lume şi 
închinarea de sine Domnului ctitoresc în inima sa acel liturghisitor 
răspuns de dăruire în care iubirea dumnezeiască se întrupează. Oare 
născându-se în lumină, atins de raza învierii lăuntrice din mormântul 
păcatului, cum nu va căuta cel rănit de iubirea dumnezeiască, cum nu 
va râvni cel smerit de covârşirea dragostei lui Hristos pentru oameni, a 
se întoarce pe crucea altădată a deznădejdii ca pe o cruce, de astă dată, 
a Nădejdii Învierii? Purtarea Crucii se descoperă a fi însăşi Taina 
Iubirii soborniceşti. 

Această asumare întru cunoştinţă a crucii de moştenire a 
lumii şi jertfirea de bunăvoie pentru dragostea lui Hristos ce 
transfigurează chipul înstrăinat al aproapelui dau pecetea viețuirii 
creştine. Odată intrat în focul dumnezeieştii iubiri, odată gustând din 
dulceaţa iubirii dumnezeieşti, dorirea omului după viaţa sobornicească 
află dimensiunile Veşniciei. 

Dar în avântul său nestăvilit spre Chipul de care însetează 
privirea sa şi spre Pâinea Vieţii de care flămânzeşte cu toată ființa sa, 
cel atins de mângâierea Duhului se simte frânat de omul cel vechi. Şi 
deşi Cuvântul cu putere al lui Hristos îl trage afară, ca pe Lazăr, din 

mormântul păcatelor la lumina Învierii, totuşi el apare, asemeni lui 
Lazăr, încă înfăşurat în legăturile morţii. Trupul păcatului nu se 
desprinde atunci de inima omului decât prin nevoinţele duhovniceşti, 
prin nebunia Crucii. 

Atunci când omul răstoarnă din inima lui idolul mândriei ce 
acoperă Chipul dumnezeiesc, când închină lumea toată ca dar lui 
Hristos, nu mai suferă a privi nesimţitor la drama creaţiei. Punctul de 
fugă al vederii duhovniceşti nu mai este idolul mândriei, ci Chipul lui 
Dumnezeu care îl atrage în Rugul Aprins al lubirii Sfintei Treimi. Ochii 
inimii lui izvorăsc neîncetat mirul lacrimilor şi inima lui naşte în 
chinuri cuvântul rugăciunii pentru lumea deznădăjduită. 

Abia când omul se închină pe sine întru cunoştinţă lui 
Dumnezeu, păşeşte pe drumul regăsirii de sine din abisul înstrăinării. 
Şi atunci se descoperă pe sine cu uimire ca un rug aprins şi nears al 
iubirii Sfintei Treimi. Dar iubirea lui Dumnezeu nu este cumsecădenia, 
trăirea călduţă a orânduirii vieții după nişte norme şi reguli exterioare, 
de care omul se foloseşte adesea pentru a securiza iubirea pătimaşă de 
sine, nesimţitoare la cutremurul de taină şi judecata nemitarnică a 
conştiinţei luminate de har. 

Legea păcatului fățărniceşte porunca dumnezeiască, care nu 
este nicidecum manifestare şi demonstrare arbitrară a puterii 
dumnezeieşti, ci oprire de taină a omului la hotarul prefacerii 
duhovniceşti. Acolo unde omul îşi închină darul creat şi pe sine însuşi 
totodată, ca să primească la rându-i harul necreat şi împreună- 
viețuirea cu Sfânta Treime în inima Sa. Porunca dumnezeiască nu este 
încercuirea ce singularizează şi rupe omul de trupul iubirii 
soborniceşti, ci oprirea la hotarul pus de cuvântul dumnezeiesc. Oprire 
care prin primirea harului se face tocmai liturghisire a prefacerii 
duhovniceşti şi ieşire din încercuirea păcatului. 

Iubirea lui Dumnezeu este foc ce luminează, dar este şi foc ce 
arde, şi arzând, tămăduieşte pe cel ce binevoieşte. Omul care se 
pogoară prin smerenie în adâncul păcii dumnezeieşti, nu vrea să se 
mai întoarcă în lumea vrăjmăşiei păcatului. Inima lui rămâne la 

hotarul veşniciei. Dorinţa lui de a muri păcatului este pe măsura 
dorinţei lui de a se împărtăşi de iubirea lui Hristos. Şi de aceea, se 
urăşte pe sine ca cel ce este încă supus deşertăciunii păcatului, îşi 
leapădă voia ca pe una ce încă îl desparte de plinătatea iubirii 
soborniceşti. Se urăşte pe sine ca pe un schismatic, ca pe un rupt de 
Trupul iubirii pentru ca, răstignind în inima sa omul vechi, să afle 
isihia stării unitare şi neîmpărțite a Iubirii. 

Adevărul prefăcut prin închipuirea umană şi prin acea 
încercuire magică a trupului păcatului nu deschide inima omului spre 
primirea tainei dumnezeieşti, nu izvorăşte apa vie a harului. Nu îl face 
pe om liber, precum adevărul dumnezeiesc. Fățărnicit, adevărul riscă 
să rămână formă pietrificată, un adevăr de vistierie, păstrat şi 
depozitat spre a fi degustat individual, dar nu împărtăşit soborniceşte, 
pătimit până la sânge pentru plinirea Trupului lui Hristos. De aceea, 
securizând mai curând raţiunea suficientă a omului, acest zis adevăr, 
care mai degrabă presupune plăsmuirea unui chip mincinos al lui 
Dumnezeu după chipul şi asemănarea omului, este sterp, neroditor, 
potrivnic nebuniei crucii şi vrăjmaş al Întrupării lui Hristos. ÎL izolează 
şi îl singularizează pe om, făcându-l să se împotrivească Adevărului 
dumnezeiesc întru care înfloreşte autentica libertate. 

Creştinul viu duhovniceşte este cu adevărat contemporan cu 
Hristos şi cu sfinții. Dar nu numai contemporan, ci chiar de un Trup cu 
Via şi mlădiţele Împărăției. Iar primind în inima sa iubirea nebună a 
lui Dumnezeu pentru oameni, o află revărsându-se peste hotarele sale 
spre a îmbrăţişa toată umanitatea suferindă, dar nu abstract, ci până la 
asumarea unor negrăite nevoințe duhovniceşti şi până la fiecare gest 
mărunt de întâmpinare a nevoii aproapelui, pe care Dumnezeu o 
descoperă în inima sa. 

Mai mult, se vede cu adevărat pe sine cauză a suferinței 
universale a zidirii, împovărată de memoriile şi distructivitățile 
păcatului. Suferinţă care cheamă a fi asumată şi mântuită prin iubirea 
jertfelnică. De aceea, nu se scârbeşte şi nu se scandalizează de nimic, ci 
împreună pătimeşte cu cei ce suferă. Căci, spune Părintele Ghelasie 

Gheorghe, paradoxul păcatului este suferința Reamintirii stării fără de 
păcat, strigătul Iubirii negate ce nu se poate anihila sau uita. 

De unde vine teama şi refuzul întâlnirii vii, față către față cu 
Dumnezeu şi cu semenul, cu nevoia lui concretă şi disperată chiar, 
dacă nu din securizarea ascunderii feței lăuntrice a omului, securizarea 
întoarcerii lui de către lumina Feţei lui Dumnezeu, întru care aproapele 
se descoperă ca o icoană vie a lui Dumnezeu şi creaţia întreagă se 
iconizează? De unde această distanţare lăuntrică de păcătos, care ucide 
în noi chipul aproapelui şi prin lipsa iubirii devine neputincioasă a uri 
păcatul, primind pe tronul inimii urâciunea pustiirii? Oare teama de 
comunicare, în chiar aspectele ei cele mai umile, uneori chiar jenante, 
nu este ades chiar teama de deschiderea ce ar putea pune sub semnul 
întrebării autenticitatea modului de viață? Şi atunci ar pune viaţa sub 
semnul crizei, al judecății conştiinţei nemitarnice! 

Dacă ne-am judeca pe noi înşine înainte de Judecată, n-am mai 
fi judecaţi, spune Scriptura. Şi atunci judecata, criza se face pentru 
omul duhovnicesc chiar semnul stării înaintea lui Dumnezeu. Înaintea 
Căruia toate cele uitate, îngropate, ascunse, ori neştiute ale omului stau 
descoperite. Nevoinţa creştină este chiar acea judecată, răstignire a 
păcatului în trupul nostru, care se face prin ajutorul Dumnezeiesc 
oprirea legii păcatului. 

Dau Părinţii sfatul ca omul să fie mai aspru cu sine şi mai 
îngăduitor cu aproapele. Nu îngăduitor cu păcatul. Dar păzind acea 
stare a Tatălui de aşteptare a fiului risipitor, stare prin care îi vede de 
Departe întoarcerea şi aleargă în întâmpinarea sa. Faţă de sine însă, 
lupta cu păcatul în propriul trup este o luptă pe viaţă şi pe moarte, fără 
menajamente sau compromisuri. 

Oare este întâmplător faptul că Hristos a aflat în vameşi şi 
desfrânate acea deschidere a inimii spre schimbare, spre pocăință, spre 
primirea luminii Cuvântului pe care nu o aveau inimile împietrite ale 
fariseilor? Cum să înţelegem că Hristos a venit în lume ca să 
mântuiască pe cei păcătoşi? Aceştia sunt cei care îşi cunosc păcatele, şi 
care, deşi neputincioşi să se schimbe prin sine, suferă aşteptând şi 

nădăjduind izbăvirea de la Dumnezeu! Nu fățărnicesc adevărul, nu 
şi-au astupat ochii şi urechile inimii, nu şi-au pervertit conştiinţa ca să 
ia minciuna drept adevăr şi răul drept bine, nici nu hulesc harul ce 
surpă închipuirile şi planurile deşarte ale omului. Aflaţi pe treapta cea 
mai de jos, au acea dispoziție de a se disprețui pe sine care, atunci când 
întâlneşte pe Hristos se aruncă la picioarele Lui, când este împreunată 
cu dragostea şi dăruirea de sine lui Hristos, îmbracă omul în haina 
dumnezeiască a smereniei. 

Păcătoşii cu care stă la masă Hristos, şi pe care îi face vase alese 
ale iubirii Sale, au conştiinţa, dată de sfâşietoarele şi îndelung 
repetatele căderi, acelei neputinţe a omului de a creşte rupt de ajutorul 
lui Dumnezeu. N-au pervertit cu totul în ei conştiinţa stării, prin 
deprinderea cu păcatul, în iadul deznădejdii. Păstrează în inima lor cu 
sfințenie dorul fiului risipitor, dorul întoarcerii la casa iubirii 
părinteşti. Ştiu printr-o lungă suferință că strălucirea de o clipă a 
păcatului nu eliberează, ci înrobeşte, înlănțuie printr-o dependenţă 
dureroasă, mutilează chiar, în final, capacitatea ființială a omului de a 
se bucura, de a comunica, de a se dărui pe sine iubirii. 

Nu maimuţăresc, nici nu relativizează păcatul, zugrăvindu-l în 
culori dulci, ci cunoscând în ei înşişi iadul deznădejdii, sevrajul 
lăuntric care se face însăşi starea inimii lor, sunt gravi şi realişti, 
mărturisind prin întristarea inimii tragismul săpat de păcat în însuşi 
trupul lor. Cunosc din experiență că păcatul nu îndumnezeieşte, 
întoarcerea de la faţa lui Dumnezeu nu deschide orizont libertăţii, ci 
sluțeşte, întunecă, chiar împietreşte chipul lăuntric al omului. 

De aceea, cei întorşi din iadul deznădejdii în lumina smereniei 
au acea simplitate înțelegătoare, acea atitudine plină de compasiune şi 
cuprinzătoare a inimii, acea putere dată de ura păcatului şi de iubirea 
faţă de cel ce trece prin ceea ce ei înşişi au trecut, care îi face să poată 
ajuta cu adevărat şi pe aproapele pierdut. Nu judecă pe cel căzut, ci 
simt urgenţa de a-i veni în ajutor. Măcar printr-un strigăt către 
Domnul. Îi face să poată înţelege şi sprijini pe cel ce stă să cadă. Îi face 
să nu se scârbească de cei ce zac în mizerie exterioară şi lăuntrică, de 

cei ce au nevoie de Om să-i arunce în scăldătoare. De pe chipul lor de 
fii întorşi întru iubirea Tatălui străluceşte lumii iubirea părintească. 

Păcătoşii care stau la masă cu Hristos sunt cei ce 
conştientizează starea de sfâşiere în care i-a aruncat păcatul, şi în 
aceeaşi măsură descoperă prin întoarcerea către Dumnezeu că Acesta 
de mult le-a pregătit întoarcerea. Şi cu cât se înminunează că mult li s-a 
iertat, cu atât se umplu de iubire către Dumnezeu, după cum zice 
Scriptura. 

Spunea Părintele Ghelasie că precum mama nu se scârbeşte şi 
nu se intimidează nici de scursurile pruncului, nici de rănile lui urât 
mirositoare sau bolile lui contagioase, nici de țipetele lui, ci cu o atenţie 
iubitoare şi cu o acțiune energică cercetează, curăță, schimbă, veghează 
şi îngrijeşte pruncul, urmărind doar tămăduirea lui şi neluând seama 
nici la greutatea întreprinderii, nici la scârbă, ori la mila falsă, 
drăcească, tot aşa se poartă cel ce află smerenia lui Hristos cu 
aproapele său. Ca Samarineanul cel milostiv. Pe de altă parte, cel ce se 
separă în inima lui de fratele său este pierdut, spune un Părinte. lar cel 
ce acoperă pe fratele cu haina dragostei este împreună lucrător cu 
Dumnezeu. 

Vedem de asemeni cum în războaie, în lagăre şi în spitale, ori în 
nevoinţele duhovniceşti, omul se confruntă atât de intens cu mizeria şi 
suferința umană, încât capătă o tărie de a privi în față durerea, moartea 
chiar, şi de a răspunde urgenţei de a participa la viaţa celuilalt, de a se 
solidariza cu aproapele în vederea izbăvirii soborniceşti. 

Starea de păcat originează, spun Părinţii, în acea exercitare a 
voii libere contrară bunătății firii create de Dumnezeu. Răul nu are 
ființă în sine. El parazitează firea cu coşmarul neiubirii. Astfel, păcatul 
vădit nu este o simplă transgresare a unui cod convenţional de 
conduită morală, ci este semnul unei înstrăinări, concretizarea unei 
orientări lăuntrice potrivnice întrupării Darului dumnezeiesc. Este 
siluirea bunătăţii firii, săvârşită de către voia întoarsă de la fața lui 
Dumnezeu. Este sfâşierea hainei iubirii celei soborniceşti şi ascunderea 
în singularitatea trăirii egoiste. 

Viaţa creştină este în primul rând deschidere către taina 
dumnezeiască. Dacă nu se păstrează acea deschidere evlavioasă către 
Taina de negrăit, de necuprins, de necucerit a celor necreate, 
dumnezeieşti, taină care pecetluieşte creaţia prin Chipul şi Raţiunile 
Fiului şi Cuvântului lui Dumnezeu, nu se poate vorbi de o trăire 
propriu zis creştină. Oprirea omului la hotarul tainei dumnezeieşti şi 
închinarea sa înaintea Creatorului este începutul pocăinţei, începutul 
cunoaşterii celei de Viaţă izvorâtoare. 

Pocăinţa este venirea în fire a omului din iureşul unei vieți în 
care îi scapă finalitatea actelor sale, în care zbaterea sa oarbă de a gusta 
din plăcere şi a fugi de durere face cu neputinţă creşterea sa lăuntrică. 
Zadarnic încearcă omul a forța şi a raţionaliza taina. Aşa zisa intrare în 
taină prin tehnici secrete, oculte, misterioase, prin care omul ar avea 
acces la puteri şi iluminări misterioase, este o rătăcire în afara Tainei, 
tocmai pentru că Taina nu se deschide, aşa cum spune Părintele 
Ghelasie, decât tot prin Taină, adică nu se cucereşte pur şi simplu 
eroic, ci se primeşte de la Dumnezeu cu închinare, prin frângerea voii, 
prin dăruirea întregii ființe pe Altarul Tainei. 

Căci taina dumnezeiască are dimensiunea sobornicității în 
Hristos. Hristos este Poarta noastră spre cele necreate, dumnezeieşti, 
Trupul Său fiind Crucea de Unire între Creaţie şi Dumnezeire. Spune 
Părintele Ghelasie să păşim, cum arată Scriptura, ca Petru, cu închinare 
şi credinţă însuflețită de iubire spre Hristos, peste valurile lumii. Cu 
conştiinţa că nu firea sau vrednicia noastră ne face să nu ne afundăm 
în ispite, ci privirea şi cuvântul lui Hristos care ne cheamă la Dânsul. 
Iar când, slăbind cu duhul, simțim că începem să ne afundăm, să 
strigăm din toată inima spre Domnul: „Doamne, scapă-mă!” Căci Viaţa 
creştină nu este o zbatere la întâmplare, ci presupune o Orientare spre 
Hristos, prin care omul are continuu în vedere, în orice stadiu al 
Creşterii sale, Rodul cel de la capătul drumului, Iubirea dumnezeiască. 

Pentru aceasta, nici o Virtute, nici un Dar de la Dumnezeu nu se 
dă decât pentru Plinirea sobornicească a Trupului lui Hristos. De 
aceea, tendinţa de singularizare şi satisfacere egoistă de darurile vieţii 

este o profanare a darului dumnezeiesc. Şi prin aceasta omul se 
lipseşte pe sine de tot darul. Îşi anulează capacitatea fiinţială de a se 
înminuna şi de a se deschide spre a primi harul. Doar iubirea care 
dăruie mai departe cele împărtăşite de Domnul, şi se dăruie pe sine 
fără rest, face din om un mădular viu al Trupului lui Hristos. 

Postul, de exemplu, nu este o interdicție, nici un simplu 
exercițiu de îmbunătăţire individuală. Este, cum spun Părinţii Bisericii, 
o foame şi o însetare după plinirea Trupului lui Hristos. Este un mod 
liturgic al Bisericii. Eu postesc nu doar pentru mine, ca individ, ci ca 
mădular viu al unui Trup ce însetează după plinirea Sa în Hristos, 
capul Său. Dacă nu vreau să postesc, mă scot pe mine în afara tainei 
soborniceşti, mă smulg din albia lucrării Trupului lui Hristos. Mă 
închid pe mine acelui râu de apă vie care izvorăşte din Trupul lui 
Hristos, prin mădularele Sale vii. 

Magia puterii şi desfrâului fărâmițează omul, sfâşie unitatea lui 
lăuntrică de făptură creată după Chipul lui Dumnezeu, Chipul 
Sobornicităţii Iubirii. Încercând a defrişa cu o aroganță civilizatoare 
taina, omul nu face decât să crească până la o stare generalizată de 
deznădejde pustiirea lăuntrică şi incomunicabilitatea. Celălalt de lângă 
noi începe să fie tratat aproape ca un obiect, clasificat tipologic, redus 
la o serie de calităţi sau defecte, dar nu cunoscut ca icoană vie a iubirii 
Dumnezeieşti, cum l-a gândit din Veşnicie Creatorul. 

Ispitirea demonică, arată Părintele Ghelasie, vine cu închipuirea 
unui Divin fără chip, sau cu închipuirea Divinului după chipul şi 
asemănarea omului. Răul este contrarul Întrupării Dumnezeieşti. 
Ispitirea demonică din Rai este de a face pe om doar natură, prin 
gustarea din memorialul naturii fără întruparea Dumnezeiască în ea, 
fără împărtăşirea de cele Dumnezeieşti. Dar omul, creat fiind după 
chipul lui Dumnezeu, nu este un fiu al naturii, ci un fiu al lui 
Dumnezeu, care face şi natura condiţie de filiație prin aducerea ei ca 
dar lui Dumnezeu, spre prefacere. Omul, prin căderea în păcat, este 
mereu tentat să facă consumul naturii, să se oprească în autoplăcerea 
naturii şi mai puţin să o asume spre transfigurare. 

Această asumare spre transfigurare a naturii de către om trece 
prin împlinirea poruncilor, a îndemnurilor conştiinţei şi a nevoinţelor 
ascetice. Trece ca printr-o răstignire vie, tainică, a omului învăpăiat de 
dumnezeiescul dor, pentru a-şi afla identitatea de fiu şi a intra cu darul 
închinării, răspunsului de fiu la Liturghia Iubirii Dumnezeieşti. Aşa se 
întoarce omul căzut din întunericul neiubirii la lumina Chipului 
dumnezeiesc după care a fost creat. Chipul omului nu se descoperă 
instrumental, prin ştiinţa dinafară, tocmai pentru că este mai presus de 
natură. Doar stând față către față cu Hristos, Chipul Dumnezeului 
celui viu, îşi descoperă omul identitatea sa, precum şi menirea sa de 
fiu al lui Dumnezeu. 

Vedem adeseori cum teologia apare ruptă de viaţă şi ia chipul 
ştiinţei celei dinafară, adică a ştiinţei ce proiectează şi scufundă omul 
în structurile naturii, pierzând însă, nemaiputând recupera din 
fragmentele de cunoaştere dimensiunea Chipului dumnezeiesc. 
Pierzându-şi propria identitate, chipul sobornicităţii persoanei, omul 
trăieşte drama înstrăinării. Informaţiile ajung să formeze un univers 
fărâmițat de semne şi interpretări, care nu mai sunt cercate şi mântuite 
în Rugul aprins al vieții duhovniceşti. Nu mai întrupează darul lui 
Dumnezeu. Nemântuite, ele ajung sursă de suferință. Alegerea liberă, 
neîmpreunată cu harul, devine indiferentă, întâmplătoare, nu ținteşte 
creşterea duhovnicească. 

Rupte de Chipul lui Dumnezeu, informaţiile nu mai ating; inima 
omului. Vedem atunci izbucnind războirea, schisma lăuntrică între 
diversele funcții ale omului: voință, rațiune, poftă, iuțime, etc., 
parazitate de virusul neiubirii. Căci ceea ce unifică inima omului este 
iubirea. Iubirea este chipul trăirii soborniceşti, creşterii omului după 
asemănarea Sfintei Treimi. 

Într-o societate în care omul este adesea redus la funcţia strict 
profesională - singura care pare a da competența discursului în 
viziunea structuralistă modernă-, asumarea menirii de creştin şi 
martor al iubirii dumnezeieşti trece drept o nebunie. Dar această 
fericită nebunie în Hristos nu încetează să lucreze în taină minunea 

învierii oamenilor la lumina cunoştinței de Dumnezeu. Chiar cei ce au 
ca profesiune socială propovăduirea cuvântului lui Dumnezeu se 
confruntă cu riscul de a se izola în minimalismul etic, ori în 
raționalismul formulist şi schematizant, de a evita complicațiile aduse 
de o abordare duhovnicească, privită ca neprofesională. Or tocmai 
abordarea duhovnicească, dispoziţia duhovnicească a inimii întru 
întâmpinarea iconomiei dumnezeieşti este cea care face să ajungă la 
inima omului cuvântul lui Dumnezeu. Ea este singura care mângâie şi 
dă nădejde, căci dă lumină din Lumina lui Hristos, viaţă din Viaţa lui 
Hristos, de care se arată purtătoare. 

Merită remarcat faptul că, reducând toate zbaterile omului la 
numitorul comun al logicii antice structuraliste, căreia îi era străină 
această „nouă cale”! tăiată de Hristos în istorie prin Întruparea Sa, 
viziunea despre om încetăţenită mai ales în Apus nu are în centru 
Chipul lui Dumnezeu, Persoana ca şi Chip al sobornicităţii 
liturghisitoare, ci rațiunea umană sau alta dintre funcţiile omului, 
privite izolat de Chipul integralităţii sale. Şi astfel nu dă putinţa ieşirii 
acestuia din ascunzişul metafizic la lumina pocăinţei, la lumina 
cunoştinței de Dumnezeu. Ieşirea în Luminişul sobornicesc se face prin 
întruparea iubirii lui Dumnezeu, revărsată mai departe în iubirea de 
aproapele şi care transfigurează întreaga creaţie. „Taina cea din veci 
ascunsă” a Întrupării lui Hristos se spune că era „de îngeri neştiută”, 
pentru a sublinia că este mai presus de orice scrutare inteligibilă, de 
orice rafinare a gândirii, fiind de neajuns, dumnezeiască. Ea se 
primeşte cu închinare, cu liturghisitor răspuns de dăruire. 

Aici este poticnirea cea mare a misticilor antice şi spiritualiste, 
arată Părintele Ghelasie, că merg pe considerentul luciferic al spiritului 
pur, fără chip şi fără trup. Or, în raport cu Dumnezeu, chiar şi îngerii 
sunt corporali, după cum spune Sfântul loan Damaschin!, trupul lor 
fiind însăşi lumina spirituală prin care se deschid a primi lumina 


1 cum o numeşte Sfântul Maxim Mărturisitorul 
1. Sf. loan Damaschin, Dogmatica, Ed. Scripta, Bucureşti, 1993, p.47 

dumnezeiască. De aceea, continuă Părintele Ghelasie, păcatul demonic 
constă în golirea de spiritualul divin, de întruparea luminii 
dumnezeieşti. Ei nu mai pot gândi decât în forme negative de creaţie, 
dezvoltând falsa lumină, falsa cunoaştere prin contrastul dualității 
negative. Cunoaşterea luciferică transformă iconicul raportării între 
creat şi Necreat în ideea dualității contrare spirit — materie, inteligibil- 
sensibil, bine — rău etc., făcând din spirit un substitut al realităţii 
dumnezeieşti necreate. Păcatul demonic constă în a nu mai primi 
lumina Cuvântului dumnezeiesc, ci a dezvolta iluzia negativă de a 
transforma Divinul după propria gândire. 

Prin păcatul adamic, omul pierde taina Întrupării dumnezeieşti. 
Mâncarea din fructul oprit este oprirea liturghisirii, oprirea tainei 
prefacerii darului, rodului de creație în Dar de împărtăşire. Dacă 
teologia scolastică a îmbrăţişat structuralismul esenţialist antic, 
încercând a axiomatiza însăşi taina dumnezeiască, teologia rugătoare a 
Sfinţilor Părinți porneşte de la fondul liturgic al creaţiei. Istoria 
întreagă este liturghia Întrupării dumnezeieşti. Lucifer a deschis o 
prăpastie a morţii, care este autoplăcerea naturii proprii de creaţie, 
arată Părintele Ghelasie. A avea plăcere în lipsa Divinului este păcatul. 
Desfrâul autoplăcerii spirituale, a te gusta pe tine însuţi până la 
nebunia autodistrugerii, iată magia păcatului demonic. Căci natura 
creată nu poate avea adevărata plăcere decât ca răspuns la gustarea 
din cele dumnezeieşti, ca răspuns la taina Întrupării dumnezeieşti, ca 
părtăşie la Trupul lui Hristos. 

De aici, spune Părintele Ghelasie, insistența creştină pe taina 
Trupului lui Hristos. Aici se desluşeşte şi problema reîncarnării. 
Spiritul zis gol sau pur are nevoie de reîntrupări ca să poată face 
experiența lumii, pe când spiritul cu trup are deja tot memorialul. 
Spiritul gol îşi caută memorialul trupului, de unde dorinţa reîncarnării, 
pe care anticii o au. În specificul creştin, fiecare formă de creaţie este o 
integralitate, care îşi află împlinirea în părtăşia la Trupul lui Hristos, 
Trupul înveşnicirii lumii. 

Omul nu este un spirit întrupat, care îşi caută eliberarea de 
materie, ci integralitate de Chip — Persoană, care are apoi în structura 
sa sufletul şi trupul. Omul moşteneşte întreg memorialul adamic, bun 
şi rău, arată Părintele Ghelasie, dar în destinul reînvierii ce implică 
totodată asumarea memorialului păcatului şi ieşirea din el, în destinul 
adică al mântuirii acestui memorial în Trupul lui Hristos. 

De aceea, în afara Trupului lui Hristos, în afara împărtăşirii întru 
cunoştinţă cu Trupul lui Hristos, memorialul păcatului nu poate fi 
mântuit de om, tocmai fiindcă firea are o orientare fiinţială dată de 
iconicitatea ei, de raţiunile dumnezeieşti ce o susţin şi o poartă spre 
desăvârşire. Calitativul creaţiei, raţiunile ei seminale, semințele 
desăvârşirii ei sunt rațiunile dumnezeieşti cu care fiinţialitatea ei a fost 
pecetluită la creaţie şi care o susţin în veşnicie. 

lar această orientare este de a alcătui Trupul Împărăției, Trupul 
lui Hristos. De aceea viziunea structuralistă, lucrând cu fragmente- 
proiecţii de cunoaştere, reducând cuvântul la idee şi operând cu 
reducții conceptuale, nu poate zugrăvi iconicul de creaţie, logositatea 
creaţiei, care se deschide vederii duhovniceşti. Scapă din vedere taina 
desăvârşirii firii create prin părtăşia la Trupul lui Hristos, dimensiunea 
euharistică a existenţei. 

Certificând realul prin operaţii inteligibil-abstracte, viziunea 
structuralistă rămâne străină realității concrete, dimensiunii ei 
participative, soborniceşti. Realitate în care lucrarea iconomică a lui 
Dumnezeu întru desăvârşirea creației se întrepătrunde, fără a se 
amesteca, cu mişcarea firii create de întâmpinare a raţiunilor-lucrărilor 
- energiilor dumnezeieşti. Şi numai exercitarea voii libere împotriva 
acestei însetări a firii de Întruparea dumnezeiască îl opreşte pe om de a 
fi părtaş tainei. 

Logica antică spiritualistă vede existența încărcată de un destin 
tragic, tocmai fiindcă proiectând realitatea în planul inteligibil al 
ziselor esențe, în planul structurilor - energiilor, concepe dualitatea 
contrară în chiar esenţa lucrurilor, nu reuşeşte să mai facă distincţia 
între firea creată bună de Dumnezeu şi iluzivul de adaus al păcatului, 

originat în exercitarea voii libere a ipostasurilor raționale împotriva 
firii. În specificul creştin, realitatea, deşi capătă accente dramatice în 
zbuciumul firii de a se elibera, de a arde, de a nimici prin suferință 
iluzivul păcatului, este privită în lumina Învierii, în menirea părtăşiei 
sale la Trupul Înviat al lui Hristos. 

De aceea, pentru creştini, realitatea nu este certificată de rațiune, 
ci de însăşi împărtăşirea întru cunoştinţă cu Trupul şi Sângele lui 
Hristos, care dă Viaţă veşnică, de însăşi părtăşia prin aceasta la Pomul 
Vieţii, prin care realitatea capătă dimensiunile veşniciei. Prin care 
realitatea creată este cercată în focul iubirii dumnezeieşti şi iluzivul 
păcatului este ars. ar firea creată este întărită a se uni fără amestecare 
şi fără schimbare cu firea necreată în Însuşi Trupul lui Hristos. Pe de 
altă parte, iadul este veşnica ardere a acestui iluziv al păcatului prin 
suferință, rămânerea, prin voia liberă împotrivitoare iubirii, în 
întunericul cel din afara Trupului lui Hristos. 

„Cuget, deci exist” al raționalismului apusean se transpune, în 
specificul creştin ortodox, în: „Mă împărtăşesc (cu Trupul şi Sângele 
lui Hristos), deci Viez”. 

Să ne amintim de arătarea lui Hristos, după Înviere, înaintea 
ucenicilor care mergeau la Emaus. Pe când vorbeau ei şi se întrebau 
despre toate cele întâmplate, iată, Iisus Însuşi, apropiindu-Se, mergea 
împreună cu ei. Dar ochii lor erau ținuți ca să nu-L cunoască. Şi întrebându- 
i, i-au povestit, cuprinşi de întristare, ca unui străin, toate cele 
petrecute, precum şi îndoielile lor. Dar Domnul, mustrându-i pentru 
nepriceperea şi zăbăvnicia inimii, le-a tâlcuit lor, din toate Scripturile cele 
despre EI, că aşa trebuia să se întâmple. Şi apropiindu-Se ei de Emaus, 
El se făcea că merge mai departe. Dar rugându-L ei stăruitor, a intrat să 
rămână cu ei. Şi, când a stat împreună cu ei la masă, luând El pâinea, a 
binecuvântat şi, frângând, a dat lor. Şi s-au deschis ochii lor şi L-au 
cunoscut.( v. Lc, 24, 15-31). 

Cunoaşterea lui Dumnezeu în ethosul creştin, nu este rodul 
discuţiilor şi analizelor intelectuale. Deşi Hristos merge chiar şi atunci 
împreună cu cei ce ÎI caută şi doresc să Îl afle. Însă ei sunt cumva ca 

Luca şi Cleopa, au ochii ținuți ca să nu-L cunoască. Nepriceperea şi 
zăbăvnicia inimii sunt risipite de prezența Sa în mijlocul lor, de 
Lumina cuvântului Său. Şi ca rod al luminării Dumnezeieşti, se naşte 
dorinţa şi rugăciunea stăruitoare a omului de a rămâne împreună cu 
Hristos, de a cina împreună cu El, de a avea împărtăşire cu El. 

Vedem cum Hristos, făcându-Se a trece mai departe, respectă cu 
infinită delicateţe voia omului. Nu se face cunoscut celor ce nu-L. 
cheamă din dorul inimii. Şi se face cunoscut pe Sine desăvârşit prin 
împărtăşirea Sfintelor Sale Taine. Prin care ochii inimii se deschid, şi 
omul nu mai Îl cunoaşte pe Hristos doar ca pe un străin, ci ca pe EI 
Însuşi. Taina Sfintei Liturghii este taina plinătății cunoaşterii, spre care 
omul năzuieşte, arată Arhim. Sofronie de la Essex.! 

Cugetul omului izvorăşte în chip originar din inima sa, spune 
Scriptura. Nu ca un simplu produs al unei potriviri, adecvări a 
intelectului cu realitatea, ci mai întâi de toate ca un rod al orientării 
personale, lăuntrice spre Chipul dumnezeiesc după care a fost creat. 
Orientare, raportare prin care se deschide sau se închide tainei 
întrupării. 

Nici o condiţionare a omului nu-l poate împiedica de a se 
deschide şi orienta spre lumină. De aceea libertatea omului îl arată mai 
presus de condiționări, în menirea sa de a primi şi de a asuma pe 
crucea iubirii sale condiţionările lumii şi memorialul adamic, şi de a le 
aduce spre prefacere înaintea lui Dumnezeu. Spun crucea iubirii, 
pentru că iubirea, oricât de fragilă, a făpturii, exprimă o însoţire cu 
iubirea dumnezeiască ce a chemat-o la viaţă. Şi o pogorâre împreună 
cu aceasta în iadul suferinței, al memoriilor şi moştenirilor pătimaşe, 
pentru a transfigura toată firea. De aceea, orice mişcare de iubire tinde 
spre Plinirea Trupului lui Hristos, şi prin urmare este purtătoare de 
cruce, poartă crucea suferinței omului întreg, şi a întregii umanități. 
Căci iubirea este prin excelenţă viaţă sobornicească. 


1 Ne vorbeşte Părintele Sofronie, Scrisori, Editura Biserica Ortodoxă, Ed. 
Bunavestire Galaţi, 2003 

Ethosul creştin presupune acea formare duhovnicească prin 
care omul să deprindă a se orienta spre lumina Chipului dumnezeiesc 
şi a urma cu toată ființa mlădierile iconomiei dumnezeieşti. Acestea îi 
rostuiesc creşterea sa în asemănare cu Dumnezeu, până la măsura de 
fiu al Tatălui Ceresc. 

A transmite predania creştină înseamnă mai mult decât a 
transmite nişte informaţii. Cuvântul lui Dumnezeu este „Foc arzător”! 
A transmite predania creştină înseamnă a fi purtător al unei 
binecuvântări, al unei harisme care face din viața omului un Rug 
Aprins. lar aprins de acest foc trimis din cer, făcându-se lucrător al 
tainei Cuvântului, al unei mari sfinţenii, purtătorul predaniei trebuie 
să lucreze cu frică şi cu cutremur. Să-şi acordeze viața prin nevoinţă la 
chemarea dumnezeiască, să se cerceteze pe sine spre a nu sminti pe 
unii dintre cei mici ai Domnului. Să se micşoreze pe sine pentru a lăsa 
să strălucească în chip neumbrit de patimi slava Chipului lui Hristos. 

Pe lângă menirea ei de a vesti Evanghelia Întrupării Fiului lui 
Dumnezeu celor ce nu L-au cunoscut, pentru a veni la lumina 
cunoştinței şi la împărtăşirea de Viaţa Lui, Biserica a avut încă de la 
începuturi, dar acum, sub presiunea raționalismului, poate mai mult ca 
oricând, menirea de vesti Evanghelia înşişi creştinilor înstrăinaţi de 
viața duhovnicească, care nu s-au întraripat cu dumnezeiescul dor. 
Este o misiune infinit de delicată, să pătrunzi până la inima celui ce 
ştie, dar nu se deschide spre plinătatea iubirii lucrătoare. A te opri în 
urcuşul duhovnicesc, a face compromisuri cu propriile patimi, a le 
ascunde şi justifica, aduce căderea din har, până la orbirea lăuntrică şi 
înghețarea vieții duhovniceşti. 

Când iubeşti pe cineva, cauţi să înlături tot ceea ce te desparte 
de persoana iubită. Alergi spre ea cu toată inima, şi nu te poți opri din 
alergare până nu o afli în intimitatea ta. Doar atunci alergarea ia forma 
odihnei, contemplării chipului iubit. Dar în inima acestei contemplări 
se naşte dorul copleşitor al unirii nedespărţite, veşnice a celor doi ca 
într-un singur trup. Aceasta este istoria iubirii soborniceşti, a iubirii 
dintre om şi Dumnezeu, a iubirii duhovniceşti între om şi aproapele 

său. lar iubirea față de aproapele nu se poate împlini desăvârşit decât 
în sfinţenia Trupului lui Hristos. Doar alcătuind împreună Trupul lui 
Hristos îşi simt creştinii iubirea împlinită. 

Pe de altă parte, când iubeşti pe cineva, bucuria ta este să-l faci 
părtaş la toate darurile tale, iar când nu mai ai lucruri de dăruit, când 
înseşi cuvintele ajung la limita negrăitului şi nu mai pot exprima 
dorința nesăturată de a dărui mai mult, atunci te dărui pe tine însuți 
întreg, închini voia ta celuilalt, ca o flacără vie. Uiţi până şi de nevoile 
fireşti ca să faci loc în tine celuilalt, te hrăneşti cu iubirea. În această 
dăruire de sine negrăită stă taina iubirii. lubirea nu se sminteşte, 
tocmai pentru că nu mai păstrează nimic pentru sine, şi iubeşte pe 
celălalt nu pentru ce face, ci pentru că este. Simte nevoia lăuntrică a 
celui de lângă el şi îi vine în întâmpinare. Vede icoana Chipului lui 
Dumnezeu în aproapele. 

Cel care iubeşte este atât de atent la celălalt încât se nevoieşte a 
cunoaşte până în ultimele consecinţe rodul actelor sale, pentru a feri de 
întunecare şi amorţire iubirea. Vederea sa tinde într-o mişcare mereu 
înnoită până la hotarul de taină al Veşniciei pentru a găti cale iubirii. 
Se pogoară până la iad cu Hristos pentru a afla taina iubirii răstignite şi 
înviate. Se păstrează într-o stare întinsă, nemoleşită, de nevoință 
pentru a păzi aprinsă candela de la icoana iubirii, suferă chinurile 
facerii pentru a naşte în inima lui mereu înnoit Chipul iubirii. 

Trăsătura dumnezeiască a iubirii este sobornicitatea ei, 
revărsarea ei, până la a cuprinde pe cel iubit în icoana dumnezeiască a 
iubirii lui Hristos, strălucind peste lumea întreagă lumina cea din 
lumina iubirii Sfintei Treimi. Căci urmărind binele şi desăvârşirea celui 
iubit, nu are linişte până nu îl vede ajuns la măsura vârstei 
duhovniceşti, până nu îl vede transfigurat de slava lui Hristos, ca un 
mădular viu al Trupului Său. lar răpit de iubirea cea pentru Hristos, 
atins de mângâierea harului, păşeşte în taina iubirii soborniceşti. 

lată că iubirea de Dumnezeu şi iubirea de aproapele sunt 
respiraţia vieţii duhovniceşti. Multe iubiri se sting şi se surpă, ajung la 
zisa săturare tocmai pentru că nu scufundă iubirea aproapelui în 

iubirea de Dumnezeu, pentru a o afla pururi înnoită întru sfințenia 
Învierii. 

Formarea creştină cere acea ascuţire prin nevoinţă a simțului 
duhovnicesc prin care omul aude glasul lui Dumnezeu în inima sa. Nu 
este suficientă formarea intelectuală pentru a dezvrăji realitatea de 
iluzivul păcatului, pentru a întoarce ființa cu fața lăuntrică spre 
Domnul. Trăim de multe ori ca într-un vis, care pe măsură ce ne 
afundăm în el se face coşmar, iad al deznădejdii. Religiile orientale 
vorbesc de maya, iluzia care după ei ar fi esenţa lumii. După ei, lumea 
este contrarul divinului, tocmai pentru că nu pot discerne între iluzivul 
păcatului, care derealizează firea, şi esenţa firii, creată de Dumnezeu 
bună, cu vrednicia de a întrupa darul dumnezeiesc. Le identifică. Din 
acest motiv, aceste concepţii esenţialiste văd salvarea doar în 
dizolvarea lumii în divin. Aceasta pentru că nu văd iconicul 
indestructibil al firii. 

Viziunea structuralistă, în care primează structura asupra 
formei integrale, iconicului ce poartă în sine şi rațiunile dumnezeieşti, 
are aproape inevitabil ca finalitate nihilismul, adică distrugerea, 
resorbirea, dizolvarea creaţiei lui Dumnezeu într-o unitate indistinctă. 

În specificul creştin, numai dând sânge şi luând duh, prin 
ascultare şi nevoință duhovnicească, ajunge omul să întrevadă 
deşertăciunea ce umbreşte viaţa şi îi vampirează vlaga, avântul său de 
creştere în lumina Chipului lui Hristos, în lumina iubirii dumnezeieşti. 
Crucea lui Hristos sfărâmă încuietorile iadului lăuntric. Prin închinarea 
neîncetată a inimii se risipesc îngrămădirile nevăzute ale dracilor, care 
fac din viaţa noastră un vis urât. 

Prin neîncetata micşorare de sine spre a face loc slavei 
dumnezeieşti, prin lepădarea de sinele fals, omul se învață de la 
Dumnezeu simplitatea inimii, întru care odihneşte vederea 
duhovnicească. lar aşa începe a discerne, din experienţa harului, între 
firesc şi demonic, între creat şi necreat. lar cu cât se umple de râvna 
dragostei de Dumnezeu şi de aproapele, viaţa sa încetează de a fi doar 
virtuală, se realizează în iubire, se găteşte neîncetat de a primi 

sălăşluirea Sfintei Treimi, care face pe om viu, după asemănarea 
Dumnezeului Celui viu. Nu mai lasă loc milei de sine, resemnării cu 
iluzia, cu surogatele vieţii, centrării pe imaginea de sine ce opreşte pe 
om de a se dărui fără rest braţelor părinteşti ale Tatălui. 

Luând avânt din tresăltările harului, rugăciunea devine 
primitoare, ca un leagăn al întrupării darului dumnezeiesc. Cunoscând 
cercetarea Domnului, străpunsă până în cele mai dinlăuntru tainițe, se 
lasă purtată dincolo de cuvinte, se adună pe sine întreagă ca un singur 
cuvânt negrăit, ca un răspuns de iubire, se închină toată ca o prescură 
liturghisită de Însuşi Hristos: „Fie mie, Doamne, după cuvântul Tău!” 
Pogorând în inimă, rugăciunea devine închinare ce odihneşte 
suspinarea negrăită a Duhului Sfânt. lar atunci se revarsă peste fire, 
cuprinzând întreaga lume. Şi cunoscând milostivirea Domnului, ochiul 
lăuntric al inimii se umple de lacrimi înaintea fiecărei făpturi aduse de 
Domnul în calea sa, cum spune Sfântul Isaac Sirul. 

Această creştere duhovnicească nu este numai rodul unei 
nevoinţe individuale, izolate, a omului râvnitor. Lumea întreagă este 
ținută de Sfânta Jertfă a Domnului, care revarsă în mădularele vii ale 
Trupului lui Hristos plămada vieţii veşnice. lar primind şi păzind 
harul dumnezeiesc, rugăciunile creştinilor se fac liniile de forţă ale 
tainei venirii Împărăției lui Dumnezeu pe pământ. Împreună 
liturghisind alcătuirea Trupului lui Hristos. Taină care se descoperă 
încă de pe acum în sfinţii transfigurați de slava dumnezeiască. Dar 
chiar şi fiecare zbatere spre Dumnezeu, atunci când atinge intensitatea 
pocăinţei, se face părtaşă la țesătura sobornicească ce înveşmântează 
Mireasa lui Hristos. Aşa încât fiecare creştem duhovniceşte mai întâi 
de toate prin harul Sfintei Treimi, pe urmă prin rugăciunile sfinţilor, 
apoi prin fiecare gest de dăruire întins spre a întrupa iubirea 
dumnezeiască. Astfel, nevoinţa creştină este sobornicească, întrucât 
persoana este chip al comuniunii. 

Prin rugăciunea care se alipeşte de Domnul şi află în inimă 
simţirea prezenţei lucrătoare a lui Hristos, omul primeşte încredințarea 
în lucrarea cu putere a iconomiei lui Dumnezeu. Această încredințare 


22 


Instrăinarea ethosului creştin 


ajunge să covârşească orice pornire de nemulțumire sau revoltă. Omul 
ajunge prin harul lui Dumnezeu la măsura de a se ruga în aşa fel, spun 
Părinţii, încât crede cu adevărat că a primit deja de la Domnul darul, 
chiar mai înainte de a-şi tinde el rugăciunea către Dânsul. Şi atunci 
rugăciunea lui este scăldată într-o bucurie mulțumitoare, se face 
liturghie, lumină din lumina Sfintei Liturghii a Bisericii. 

În nici un chip nu trebuie să ținem pentru noi sau să ne atribuim 
nouă darul lui Dumnezeu, oricare ar fi el. Cu cât ne micşorăm pe noi 
înşine, cu atât lăsăm să lucreze harul lui Dumnezeu în noi şi prin noi 
spre plinirea Trupului lui Hristos. Căci acesta este rostul ziditor, 
sobornicesc al fiecărui dar dumnezeiesc. Nu trebuie să dispreţuim pe 
nimeni, oricât de neînsemnat ar fi, nici măcar pe cei ce ne vrăjmăşesc. 
Zicea Părintele Ghelasie unui ucenic al său care trecea printr-o 
încercare, îndemnându-l spre a tinde la acea credinţă iubitoare care nu 
se sminteşte de rău, la acea sfântă nejudecare care aduce iertarea şi 
harul lui Dumnezeu: „Dacă se întâmplă că Domnul nu are un vas ales 
prin care să lucreze, lucrează, măi tăticule, şi prin cioburi!” 

Mulţi fac greşeala că reduc Biserica la un organ administrativ 
de conducere, sau la ierarhia superioară. Biserica este însă adunarea 
celor care alcătuiesc, prin lucrarea Duhului Sfânt, Trupul lui Hristos. 
De aceea, fiecare creştin, cât de neînsemnat ar părea, este, prin 
ascultarea sa iubitoare, martor şi stâlp al Bisericii, mădular viu al unui 
Trup sobornicesc. Căci rugăciunea celui smerit şi nebăgat în seamă 
zideşte, prin harul lui Dumnezeu, Biserica. 

Una dintre marile ispite cu care se confruntă unii creştini este 
judecarea ierarhiei, a unor preoți şi ierarhi. Se cade astfel în capcana de 
a crede că prin revendicarea de drepturi, iar nu prin purtarea 
sobornicească a Crucii, prin atitudinea centrată pe responsabilitatea şi 
îndatoririle soborniceşti, se poate reînnoi şi poate căpăta un nou avânt 
viaţa eclezială. De aceea, cel care judecă o situaţie, trebuie să o facă cu 
atâta iubire, încât să acopere cu ea ca şi cu o haină, ca altădată fiii lui 
Noe, goliciunea Părintelui său, fără a privi la aceasta cu o rațiune rece, 
ucigaşă. Dacă avem credinţă iubitoare şi cerem de la Domnul din toată 

inima „lucrători pentru seceriş”, să fim încredințaţi că vom avea 
slujitori sfinți. De aceea, răspunderea pentru orice încercare prin care 
trece Biserica este sobornicească. Aşa zisul complex al „uciderii tatălui” 
exprimă totuşi o realitate care aruncă într-un con de umbră multe vieți. 
Oprirea la hotarul nejudecării, şi descălțarea de raționalismul criticist 
pentru a păşi mai departe către celălalt doar prin iubire este calea de la 
inimă la inimă, de care omul pare tot mai înstrăinat astăzi. 

Totuşi, iubirea creştină nu este dulcegărie, toleranța păcatului, 
bine ştiut fiind că plata păcatului este moartea veşnică, după cum ne 
spune Scriptura. lar realitatea cutremurătoare a războiului cu care 
diavolii caută să surpe viața omului nu este necunoscută celor ce se 
nevoiesc a-şi uni voia cu Voia dumnezeiască. Spune Sfântul Ignatie 
Teoforul: „Sârguiți-vă, deci, să vă adunaţi mai des în Euharistia lui 
Dumnezeu şi spre slava Lui. Căci atunci când vă adunaţi des, sunt 
nimicite puterile satanei...”. 

Biserica este în chip fundamental loc al tămăduirii. Nu cei 
sănătoşi au nevoie de doctor, spune Mântuitorul, ci cei bolnavi. Cu 
adevărat păcatul declanşează o boală incurabilă, cu neputinţă de 
tămăduit la om. De aceea, alergăm la Biserica lui Dumnezeu, la care 
minunea tămăduirii de cancerul păcatului, ba chiar a învierii din 
împietrirea pe care o aduce deprinderea pătimaşă, este cu putinţă. Cel 
care se sminteşte că în Biserică vin oameni bolnavi sau chiar infirmi 
sufleteşte, care se sminteşte de mizeria morală a celor ce vin să se 
curețe şi să se tămăduiască, mai mult sau mai puţin conştienţi de 
aceasta, nu a cunoscut încă lubirea lui Hristos, care vine să mântuiască 
pe cel pierdut. Care se bucură de a afla pe cel rătăcit mai mult decât 
pentru 99 de drepți. Care atrage la El pe nebănuite căi, cu infinită 
răbdare şi discreție, până şi pe unii dintre cei mai împietriți, făcând să 
rodească cea mai măruntă aplecare a lor spre bine. Care ne aşteaptă 
pocăința până la ultima pâlpâire a vieţii noastre. 

Era într-un sat un om care se purtase întreaga lui viață foarte 
rău cu cei din jurul său, hulind uneori şi cele dumnezeieşti. La un 
moment dat, a fost găsit mort în camera sa, stând în genunchi în faţa 

icoanei. Cei care l-au văzut, s-au cutremurat. Mare taină, iubirea 
dumnezeiască! Dacă acel om s-a întors spre Dumnezeu din toată inima 
lui, cu siguranţă că Dumnezeu l-a primit în lumina Sa. 

De aceea, iubirea creştină, cultivând atenţia duhovnicească, are 
de-a face cu infinitezimalul mişcărilor lăuntrice ale inimii. Cheamă 
prin rugăciune şi întâmpină prin faptă pe Dumnezeu în inima sa şi a 
aproapelui. Vedem la Părinţii duhovniceşti şi la unii creştini mai 
înduhovniciți  odihnind acest dar dumnezeiesc al vederii şi 
întâmpinării duhovniceşti a aproapelui. Ni se întâmplă să ne vorbească 
despre cele mai intime ori ascunse gânduri ale noastre, ba chiar despre 
cele ce stau să se întâmple şi care ne vor încerca, gătind în inima 
noastră cale iubirii. Cuvintele lor ne rămân uneori neînţelese pe 
moment, fiind semințe duhovniceşti ce îşi aşteaptă rodirea la vremea 
potrivită, rânduită de Domnul. 

Semănătorul duhovnicesc, spune Părintele Ghelasie, îşi 
seamănă sămânţa nu numai pe pământul cel bun, ci şi pe drum, şi 
între spini, şi pe piatră, doar va rodi ceva prin marea milostivire a 
Domnului. Vedem şi noi uneori, în natură, dar şi în inimi, rodind ca 
prin minune flori pe drum, între spini, pe piatră. Totuşi, semănarea 
seminţei în cele mai neprielnice locuri nu trebuie confundată cu 
aruncarea mărgăritarului dumnezeiesc la porci, adică spre batjocura 
duhurilor necurate ce pun stăpânire pe inima unui om. Lucrarea 
duhovnicească este cu discernământ şi pogorământ, conform cu starea 
celui spre care este îndreptată. 

Oare medicul nu prescrie medicamente potrivit cu boala 
pacientului, după ce mai întâi l-a cercetat? Tot aşa şi în cele 
duhovniceşti. Fapta duhovnicească porneşte din cercetarea Duhului 
Sfânt, căci numai Duhul Sfânt cunoaşte cele lăuntrice ale inimii, în chip 
descoperit. Şi precum un chirurg nu lucrează pe întuneric, şi nu 
pătrunde în interiorul trupului celui bolnav spre a înlătura partea 
bolnavă, dacă nu are mai întâi cunoaşterea şi experienţa trebuitoare 
despre cele dinlăuntru ale trupului, tot astfel fapta duhovnicească nu 

se săvârşeşte fără luminarea Duhului Sfânt, fără cunoaşterea şi 
experiența prin har a celor dinlăuntru ale sufletului. 

Lipsa accentuată de practică duhovnicească, confundarea şi 
substituirea cunoaşterii şi descrierii teoretice cu cunoaşterea şi vederea 
duhovnicească- theoria- duce, după cum spune Părintele Philotheos, 
la înstrăinarea ethosului creştin. Juridismul concepției apusene duce în 
mod nefericit până la o apreciere a omului mai mult după criterii şi 
norme exterioare. 

De aici, efortul disperat de adecvare la imaginea omului corect: 
juridic, politic , religios etc., efort care, trecând prin ipocrizie sau 
nihilism, duce atât de ades la o stare de împietrire şi deznădejde. 
Aceasta pentru că magismul imaginii de sine îl dez-orientează 
duhovniceşte, îl împiedică pe om de a-şi recunoaşte boala şi a alerga 
spre tămăduire. Îl împiedică de a pune început bun pocăinţei, de a se 
îndrepta cu toată ființa sa spre Dumnezeu, Care prin tainele Sale, prin 
iubirea Sa atotţiitoare lucrează cele cu neputinţă la om, tăind de la noi 
stricăciunea şi tămăduind rana de nevindecat a neiubirii. 

Spre deosebire de viziunea apuseană, care nu concepe adesea 
decât o raportare raționalistă, oarecum distantă, de cele mai multe ori 
oscilând între intelectualism şi sentimentalism, tocmai pentru că nu 
concepe puntea apropierii reale şi maxime de Dumnezeu care este 
harul  necreat, viziunea creştină ortodoxă se întemeiază pe 
întrepătrunderea lucrării omului cu lucrarea şi energiile necreate ale 
lui Dumnezeu, ce conduc lumea spre hotarul veşniciei. lar lucrarea 
iconomiei dumnezeieşti în lume este însăşi lucrarea de alcătuire a 
Trupului lui Hristos. Căci „Dumnezeu voieşte ca toți să se mântuiască 
şi la lumina adevărului să vină”, după cum spune Scriptura. 

Nu trebuie să se înțeleagă defel că Ortodoxia este ostilă vreunui 
fel de cunoaştere. Una dintre manifestările înstrăinării ethosului creştin 
este de a a se considera  creştinul pe sine antiraționalist, 
antievoluționost, antimodernist, antipostmodernist, etc. După cum 
lumina nu este antiîntuneric, ci prezenţa ei risipeşte prin firea 
lucrurilor întunericul, tot astfel plinătatea trăirii risipeşte prin relația 

vie cu Hristos toată fragmentarea şi întunericul. Împotrivirea la rău se 
face astfel dinlăuntrul plinătăţii iubirii, nu îmbracă un mod 
constrângător, ci mărturisitor. lar fragmentele de cunoaştere sunt 
cercate spre a fi mântuite în Rugul acestei plinătăți. Aşa risipesc 
creştinii, prin viaţa lor luminată de har, întunericul. Nu prin 
demonstraţii intelectuale, prin forța dialectică a argumentelor, care nu 
ajung la inima omului decât atunci când ea este mai înainte gătită de 
un cuvânt cu putere dumnezeiască, doar atunci când este înminunată, 
deschisă a primi adevărul prin razele luminării duhovniceşti. Nu poți 
constrânge o persoană să primească un adevăr prin simpla forță a 
argumentelor intelectuale, care uneori provoacă respingeri chiar. 
Aceasta tocmai fiindcă argumentele sunt purtate de multe ori, deşi în 
numele lui Hristos, din afara tainei iubirii dumnezeieşti. Ele nu ajung 
până la inima omului, forțând taina persoanei, constrângând persoana 
de a se supune unor idei şi raționamente, iar nu şi atrăgând-o prin 
cucernica iubire în lumina Chipului lui Hristos.. 

Ortodoxia este cea mai cuprinzătoare în raport cu viața omului, 
în sensul că vede în prim plan realitatea persoanei, iar planul energetic, 
structural, este, după cum spune Părintele Ghelasie, doar o prelungire, 
reflectare de act personal. De aceea, în specificul ortodox, înțelegem că 
nu se poate recupera Chipul personal, ori a-l reduce la structurile- 
energiile care sunt strălucirile lui în afară. 

Ca urmare, taina omului se deschide numai printr-un act 
personal de dăruire, prin care se face o raportare directă la Chipul 
personal, iar doar prin această raportare structurile şi energiile de 
manifestare ale omului sunt înțelese în adevărul lor, ca luminări ale 
Chipului personal, concretizări ale actelor şi orientării personale a 
omului în spațiul iubirii dumnezeieşti. Pe când construcţiile şi 
deconstrucţiile viziunii apusene exprimă un primat al raţiunii, 
transpus într-o abordare pronunţat structuralistă, mai mult sau mai 
puţin explicit iconoclastă tocmai prin consecventa lipsire de raportarea 
directă la chipul omului, creat ca o icoană vie după Prototipul 

dumnezeiesc. De aceea, nu se poate susține cu adevărat un umanism 
amputat de Chipul lui Dumnezeu, Chip care intră în definirea omului. 

Centrarea vieţii pe clădirea imaginii de sine conform unor 
repere exterioare pare a fi ajuns o obsesie a lumii de astăzi. Uriaşa 
presiune ideologică şi mediatică ce o propulsează ca ideal al vieţii cere, 
ca un sacrificiu păgân, reprimarea suferinței ce răzbate din ființa 
noastră ca un strigăt al iubirii negate, după cum spune Părintele 
Ghelasie. Ca un strigăt al tuturor memoriilor şi moştenirilor ce aşteaptă 
să se împărtăşească de lumina iertării, să fie astfel cercate şi mântuite 
în Rugul Aprins al Iubirii dumnezeieşti. 

Ca urmare a nesocotirii urgenţei de a alerga spre tămăduire, pe 
oglinda conştiinţei se aşterne întunericul deznădejdii sau al suficienţei 
de sine. Glasul conştiinţei este tot mai bruiat şi deformat prin filtrele de 
interpretare ale rațiunii suficiente. Se afirmă chiar că toate 
interpretările sunt egale, iar cărarea strâmtă a mântuirii se pierde din 
vedere în lărgimea perspectivei uniformizatoare. Dar viaţa, în 
concreteţea ei dramatică, arată adevărul lucrului. Oricine se apropie de 
Domnul, cu toată inima sa, află cum calea i se strâmtează, dar în acelaşi 
timp află certitudinea dată de mângâierea Duhului Sfânt, care se 
descoperă călăuzindu-l. Se trece adeseori cu vederea şi chiar se 
desconsideră din ce în ce mai mult greutatea, responsabilitatea unei 
alegeri hotărâtoare, de care depinde viaţa noastră în veşnicie. 

Sunt oameni care vin la Biserică mărturisind că nu au păcate. 
Prin aceasta, arată că au rămas la măsura de prunci în cele 
duhovniceşti. De fapt, consideră păcatele lor a fi mărunte, 
nesemnificative, uneori ca pe nişte simple greşeli, dacă nu chiar ca pe 
nişte eroisme, care-i privesc doar pe ei, şi nu fac rău la nimeni. Lucrul 
aceasta provine tot dintr-o privire individualistă asupra vieţii. Şi din 
considerarea păcatului ca transgresare a unei reguli impuse din afară, 
privite inevitabil ca şi convenţionale. Se ajunge până acolo, încât 
înfrânarea de la păcat este considerată contra firii. Aceasta se întâmplă 
cel mai ades pentru că păcatul a devenit în om ca o a doua fire, şi îşi 
trage energiile distructive din pervertirea energiilor firii. 

Să ne referim puţin la păcatul desfrânării. Dacă ar iubi omul pe 
aproapele său, ar urmări cu orice preţ binele celuilalt, sfinţirea lui, ar 
dori să facă în aşa fel încât iubirea dintre ei să capete dimensiunile 
veşniciei, să se îmbrace în slava dumnezeiască. Ar dori ca iubirea 
dintre ei să nu fie oscilaţia între plăcere şi săturare, care duce atât de 
des la distanţare lăuntrică, vrăjmăşie şi despărţire, ci să nască pe 
Hristos, şi să nască om sfânt, prin care Hristos Însuşi va lucra 
încununarea iubirii lor şi mântuirea moştenirii părinteşti. 

Dacă ar înţelege omul însăşi trupul său ca biserică a lui 
Dumnezeu, ca pe un mădular al Trupului lui Hristos, nu ar săvârşi 
fără binecuvântarea lui Dumnezeu unirea trupească. Sfințirea unirii 
trupeşti prin Sfânta Taină a Cununiei ajută ca moştenirile şi poverile 
lăuntrice ale celor doi să poată fi purtate cu puterea Crucii lui Hristos. 
Ajută ca unirea să fie nu doar trupească, ci la măsura iubirii între 
persoane, a comuniunii. Spun aceasta nu idealizând relaţia conjugală, 
ea va trece oricum prin crize, prin mucenicie, prin purtarea de toată 
vremea şi până la capăt a crucii celuilalt. Dar, oricât de smerită ar 
părea, unirea sfințită de taina cununiei este, atunci când este asumată 
în Hristos, sfinţită nevoinţă, liturghisire, urcuş spre transfigurare. 

Unirea trupească sfinţită prin dumnezeiasca taină se face 
liturghie a naşterii. Naştere privită nu doar ca produs al unui act 
biologic, ci ca prefacere prin pogorârea Duhului Sfânt a darului unirii 
celor doi, a prescurii reciprocei dăruiri în Hristos, într-o nouă viaţă, 
într-un om nou. Şi mai presus de toate, ca o cunună, naşterea 
duhovnicească a lui Hristos în inimă. 

Ideea că omul trebuie să-şi satisfacă aşa zisele pofte trupeşti este 
luciferismul de a identifica firea omului cu trupul de adaus al 
păcatului, cu deprinderea voii libere de a se orienta potrivnic 
Întrupării dumnezeieşti. Dacă ar înțelege omul că păcatul se naşte cu 
adevărat în inima omului, în împărtăşire cu sfatul demonic, ca o 
transgresare prin voia liberă a orientării ființiale spre Dumnezeu, ar 
putea să pună început bun pocăinței, prin închinarea întregii sale voiri 
şi fiinţe către Dumnezeu. lar aşa, şi doar în împărtăşire cu tainele 

tămăduitoare şi îndumnezeitoare ale Bisericii, recapătă omul 
orientarea cea spre Viaţă. Acesta este de altfel înțelesul primei porunci 
dumnezeieşti, care cuprinde în sine, revărsându-se în iubirea de 
aproapele, toată Legea. Aceasta pentru că împlinirea primei porunci 
duce pe om la unirea cu Dumnezeu, care este limanul nepăcătuirii şi al 
iubirii. 

Deci dacă înţeleg, caracterul sobornicesc al iubirii, care nu se 
degustă în izolare de Trupul lui Hristos, nu pot să nu scufund 
dragostea omenească în cea dumnezeiască, ca să capete dimensiunile 
sfinţeniei, ale transfigurării, ale Crucii şi Învierii Domnului, iar cu 
aceasta părtăşia vieţii celei veşnice. Altfel, sfâşiată între poftele 
trupului păcatului şi strigătul firii create către Domnul pentru iubirea 
ucisă, dragostea omenească nu va putea birui prin sine moartea. La om 
nu este cu putință a răstigni trupul păcatului, decât îmbrățişând 
Crucea Iubirii lui Hristos. 

Sfinţii Părinți spun despre poruncile dumnezeieşti că 
şi-au deschis conţinutul în chip deplin doar după Întruparea lui 
Hristos, tocmai pentru că ele nu se reduc la nişte reguli formale, ele 
sunt nişte repere ale tainei Întrupării lui Hristos, nişte semne de hotar 
ale tainei alipirii omului la Trupul lui Hristos. 

Viața noastră pe pământ este o creştere spre acea alegere în 
deplină cunoştinţă de cauză de la hotarul morţii, care este şi hotarul în 
care alegerea liberă a omului capătă dimensiunile Veşniciei. De aceea 
îngerii căzuţi nu mai pot deveni buni, pentru că nu mai vor, arată 
Părinţii. Ei au trecut acest hotar al Veşniciei, înveşnicindu-şi răspunsul 
lor liber potrivnic Întrupării, contrar luminii dumnezeieşti. 

Se poate vedea cum cu cât cineva acționează mai în deplină 
cunoştinţă de cauză asupra consecințelor celor mai îndepărtate ale 
actelor sale, cu atât se întăreşte în bine sau în rău, potrivit înclinării voii 
sale. Aşa încât în priveliştea descoperită a veşniciei, alegerea omului va 
căpăta măsura înveşnicirii. 

Dacă nu voi putea întrupa iubirea lui Hristos, nu este pentru că 
Dumnezeu nu vrea, ci pentru că eu nu voiesc a mă împărtăşi de ea. Mă 

scot prin neiubire în afara Trupului lui Hristos, în care iubirea este 
lumină şi viaţă, iar firea pătrunsă de slava dumnezeiască, ce va fi totul 
în toate, va arde veşnic prin suferință voia mea întoarsă de la faţa lui 
Dumnezeu. Mă voi goli veşnic de revărsarea veşnică şi universală a 
slavei dumnezeieşti din Trupul lui Hristos, Trupul Împărăției. Şi astfel 
voi fi de mine însumi osândit. Doamne, acoperă zidirea Ta, să nu 
pătimim una ca aceasta! Ceea ce ne spun Părinţii nu este o demon- 
straie, o argumentare după logica ştiinţei celei dinafară, ci este zugră- 
virea unei taine în care sfinţii au pătruns luminați fiind de Duhul Sfânt. 

De aceea, Părinții duhovniceşti nu spun numai „fă asta şi nu fă 
aceea”, ci odată cu creşterea înțelegerii duhovniceşti îi învață pe 
ucenici să caute prin rugăciune şi îmbrăcați în smerenie la consecințele 
mai îndepărtate ale faptelor lor. Ca prin aceasta să ajungă a înfrâna nu 
doar faptele pătimaşe, ci înseşi odrăslirile în inimă ale răutăţii. De 
pildă, dacă mă mânii pe cineva, ia să mă gândesc cum voi întrupa în 
veşnicie iubirea desăvârşită a lui Hristos pentru celălalt. 

Spun unii: „dacă cutare se duce în rai, mie nu-mi mai trebuie 
raiul, căci nu voi suferi a sta acolo unde este acela”. Cu ce dispoziție a 
inimii voi putea sta faţă în față cu cel pe care nu îl iubesc, sau chiar îl 
urăsc ori disprețuiesc, iar aceasta în chiar lumina Feţei lui Hristos! 
Dacă nu voi putea suferi şi îmi voi întoarce fața de la fratele meu, cu ce 
inimă voi privi la Hristos? De aceea, cel ce se mânie şi cel ce judecă pe 
aproapele mânat de patimă, nevrându-i binele până la jertfă, după 
măsura lui Hristos, se scoate pe sine afară din iubire. Trăieşte încă de 
pe acum ca o pregustare iadul, nu poate întrupa pe Cel al Cărui nume 
este Iubire. 

Sau dacă eu îl voi sminti pe fratele meu încât el nu mă va putea 
ierta, şi va creşte în ura față de mine până când va pierde părtăşia cu 
Trupul lui Hristos, cum nu voi purta în veşnicie această rană de 
moarte pe care am pricinuit-o fratelui meu, pentru care s-a răstignit 
Hristos? Poate nu voi avea ocazia, nici puterea să mă împac cu el, să 
ne iertăm din toată inima, ca să fim iarăşi una în Hristos. De ce să risc o 

aşa grozavă cădere, de ce să tulbur iconomia lucrării dumnezeieşti? 
Pentru o descărcare de moment, de ce să sufăr uraganul păcatului! 

Cugetând astfel, începe omul a se deprinde cu răbdarea, învaţă 
a-şi înfrâna gândul, veghind la hotarele inimii, purcede a-şi lucra cu 
frică şi cutremur mântuirea. Nu înseamnă că lucrează ca un paralizat 
de frică, sau că nu ia o atitudine duhovnicească în toate problemele 
vieţii de zi cu zi de teama de a nu supăra pe cineva. Căci şi a trece pe 
lângă aproapele fără a-i întinde mâna spre ajutor, a nu sprijini pe cel ce 
cade, a nu mustra atunci când vezi că celălalt este în pragul pierzării, 
nu este propriu iubirii. 

Sau când mă ispiteşte gândul desfrânării, ia să privesc puţin mai 
departe, cum se proiectează gândul sau fapta mea în orizontul 
veşniciei? Printr-o simplă privire plină de poftă sau viclenie poţi fi 
instrumentul diavolului, poţi introduce în inima celuilalt gândul 
curviei şi preacurviei, care îl poate chinui zeci de ani, dacă nu toată 
viața? Poate, o, Doamne, să nu fie, se va pierde pe veci aproapele. 
Acelaşi lucru este valabil şi pentru tine. Cu ce privire vei mai căuta la 
Preacuratul Chip al lui Hristos, la Maica Preacurată, la sfinți? 

Dimpotrivă, dacă îţi vei înfrâna inima şi privirea de a naşte 
gândul desfrânării, şi vei pune între tine şi celălalt nu duhul care 
dezgoleşte şi spurcă, ci iubirea lui Hristos care sfințeşte, te vei bucura 
de recunoştinţa veşnică a celui ce va afla, în priveliştea veşniciei, de 
duhovniceasca ta purtare de grijă. Vei avea un martor înaintea lui 
Hristos, la judecata iubirii! 

Sau dacă, prieteni fiind, doi tineri sunt ispitiți a-şi necinsti 
trupurile în numele chiar al iubirii, o privire duhovnicească descoperă 
la orizont nori negri, nori de furtună. În loc de bucuria, mereu 
reînnoită de către Hristos, a nevinovăţiei, dragostea oboseşte. Nu se 
mai hrăneşte cu bucuria sfinţeniei, ci cu poftele şi închipuirile patimii. 
Fac loc în intimitatea lor duhului necurat, care îi poartă, atât cât îl vor 
sluji, spre dezbinare, ură, deznădejde. Visul cel dulce alunecă pe 
nesimţite în vis urât, din care omul se trezeşte, dacă se mai trezeşte, 
împuţinat, stors de duhovniceasca vlagă. 

Iubirea nu se mai dăruie întreagă, se umple de angoasă, de frica 
venirii pe lume a copilului. Darul lui Dumnezeu, care poartă destin de 
mântuire, având menirea de a-şi mântui părinţii, este privit cu o 
monstruoasă duşmănie, este întâmpinat cu o demonică aversiune, ca şi 
cum ar strica viaţa celor ce pretind că se iubesc. 

lar dacă totuşi pruncul se zămisleşte, mama, susținută sau 
împinsă de soţ şi de familie, poate ajunge să îl ucidă în pântece, 
justificând greutăţile vieţii. Nu ştie sau nu vrea să ştie că numai prin 
taina crucii este viața omului transfigurată, iar acesta ajunge purtător 
de har. Şi doar aşa se ridică la măsura dumnezeiască de a fi mai presus 
de condiţionările naturale sau istorice. 

Ce a mai rămas din iubirea celor doi, dacă nu au milă de un 
prunc nevinovat? De cele mai multe ori, prin lucrarea satanică, 
cuprinşi de panică, par că nu ştiu ce fac, săvârşesc totul mecanic, ca şi 
hipnotizaţi, ca şi constrânşi de un destin implacabil. lar când se trezesc, 
se descoperă îmbătrâniți, urâțiţi şi schilodiţi lăuntric, dacă mai au un 
dram de sensibilitate față de strigătul conştiinţei. 

Ce a mai rămas din iubirea lor dacă, iubind plăcerea şi fugind 
de durere, fug; de cruce, călcând în picioare, în panica lor, un prunc 
fără apărare? Cum vor da faţă cu el la judecată? Trauma psihică ce 
însoţeşte viaţa cuplului după săvârşirea avortului îl urmăreşte, după 
cum 0 afirmă din experienţa lor clinică mulți medici, psihologi, 
sociologi şi cercetători umanişti, ca o cruce ce covârşeşte puterea 
omului şi îl îngenunchează sub greutatea ei. Şi numai Hristos, cu 
milostivirea lui, prin harul ce se revarsă din taina mărturisirii, o poate 
ridica, El, care deja a purtat-o pentru noi toți. Hristos îl poate cu 
adevărat ridica pe om din cel mai adânc abis al păcatului. 

Prin această înainte vedere a omului a istoriei în perspectiva 
veşniciei, omul primeşte jugul unei responsabilități duhovniceşti. Şi nu 
poate omul purta acest jug decât împreună cu Hristos, în lumina 
Căruia sunt cercetate înclinarea lăuntrică a inimii şi înmuguririle 
faptei. Conştientizarea singură, fără a mai ţine seama de riscurile unei 
interpretări deformate a realității, nu aduce rezolvarea crizei lăuntrice. 

Ea deschide spre o alegere. lar această alegere, cu cât este mai în 
cunoştinţă de cauză, poate aduce viaţa sau împietrirea duhovnicească. 
Numai împreunându-şi omul lucrarea cu Hristos, în toată vremea, 
poate omul primi puterea lăuntrică de a purta sarcina sobornicească. 

Viziunea creştină nu este anistorică, sau antiistorică. Ea nu-L 
concepe pe Dumnezeu în afara istoriei, cum o face în fapt raționalismul 
apusean. Raționalismul dornic de controlabilitatea adevărului prin 
logica sa structurală scapă din vedere taina. Şi pretinzând a deține 
cheile cunoaşterii, îl ţine pe om în întunericul lăuntric, cel din afara 
Tainei. Viziunea creştină priveşte prin urmare istoria ca pe istoria 
Întrupării dumnezeieşti. Întruparea lui Hristos este taina însăşi a 
istoriei. lar veşnicia nu ţine numai de viitor, ci de arătarea, epifania lui 
Dumnezeu. Căci unindu-se cu Hristos întru cunoştinţa inimii, omul 
păşeşte în Hotarul Veşniciei, pregustă Veşnicia încă de pe acum. 

De aceea, fapta duhovnicească este întotdeauna gătită de 
rugăciune şi de luminarea Duhului Sfânt, ca să fie cu adevărat rod al 
credinţei. Altfel, orbecăind, luptăm cu ispitele la întâmplare, obosind 
zadarnic şi sfârşind prin a ne lăsa covârşiţi de ele. Dar rugăciunea 
stăruitoare a inimii, prin care purtăm numele lui Hristos în inima 
noastră, nu slăbeşte până nu află de la Dumnezeu pacea încredințării 
de Sus, prin care omul duhovnicesc plineşte faptele iubirii. Îi vedem pe 
Sfinţii mucenici ai lui Hristos, cum, închinându-şi întreaga fiinţă lui 
Dumnezeu, rugăciunile lor n-au contenit până ce au aflat isihia cu care 
au înaintat în priveliştea muceniciei, înfricoşând pe muncitori şi 
diavoli cu faptele iubirii, ca nişte dumnezei şi fii ai Celui Preaînalt! 

O, negrăită modulare a iconomiei dumnezeieşti ce pogori în 
inima însetată a omului dorul dumnezeiesc! Prin care omul 
îmbrăţişează Legământul Iubirii, şi ajunge ca nimic să nu-l mai poată 
despărți de dragostea lui Hristos. 

Era un om care, trăind în duhovnicească negrijă, s-a îmbolnăvit 
de o boală fără vindecare. lar alergând el pe la mulți medici şi 
încercând felurite leacuri, şi văzând că sfârşitul se apropie, şi-a 
îndreptat cu multă umilință rugăciunile spre Dumnezeu şi a venit la 

Sfânta Biserică pentru a afla tămăduire. Şi mult stăruind cu credinţă, 
fiindcă dorea mult să trăiască, a aflat minunată vindecare de la 
Stăpânul Hristos. Şi s-a bucurat mult, cu toată casa sa, şi s-au întărit în 
credinţă toți ai casei. lar acea persoană mergea de atunci des la biserica 
lui Dumnezeu şi, mărturisindu-se cu lacrimi fierbinţi la duhovnic şi 
căpătând pacea iertării, îşi deschidea mai mult inima înaintea lui 
Hristos şi a Preacuratei Fecioare. lar împărtăşindu-se cu mult dor de 
Trupul şi Sângele lui Hristos, şi mai mult se umplea de râvnă, încât a 
început inima sa a înseta de dor, şi cugeta neîncetat cum să fie cât mai 
mult cu Hristos. Şi tresălta inima lui de dorirea de a-l urma Lui, şi a 
început a dori să pătimească pentru dragostea Lui. lar atunci a 
descoperit că s-a îmbolnăvit iarăşi, de o altă boală, la fel de ucigătoare. 
Dar acum crescuse prin iconomia dumnezeiască la o altă măsură. 
Simţea întru el cum puterea lui Hristos întru neputința bolii se 
desăvârşeşte. În loc de a ruga pe Domnul să-l scape de boală, 
mulțumea lui Dumnezeu pentru binefacere, căci simțea umbrirea 
harului şi nu voia cu nici un chipao pierde. lar faţa lui strălucea de 
bucurie că Domnul a binevoit întru dânsul, a avut încredere în el 
dăruindu-i această sfințitoare cruce. lată cum lucrează Hristos în 
mădularele Sale, încât acestea ajung să calce puterea morții împreună 
cu Dânsul. Încât frica morții nu-l mai poate ţine pe om în robia sa, ci 
este risipită de Iubire, care este mai tare decât moartea. 

Odată cu creşterea duhovnicească, îl lasă Dumnezeu pe om a 
afla mai viu slăbiciunea şi neputinţa prin care înaintează în adâncul 
smereniei. Se deprinde a chema ajutorul lui Dumnezeu chiar în 
lucrurile mici, de care altădată se simţea sigur pe sine, suficient sieşi. 
Uneori, cercarea ispitei devine atât de intensă, încât nici a muta un 
lucruşor de ici colea nu mai poate omul să facă, până nu cheamă pe 
Dumnezeu prin rugăciune. Numai prin strigarea inimii către Domnul, 
prin chemarea stăruitoare şi intensă a milostivirii Sale poate atunci 
voirea să nască fapta. Numai în acest chip se dezleagă din propria 
slăbiciune şi din legăturile nevăzute ale dracilor. Altfel se chinuie întru 
neputinţă, la limita nebuniei, asemănându-se unei femei ce nu poate să 

nască. Aşa deprinde omul, la şcoala suferinţei şi rugăciunii, închinarea 
voii sale lui Dumnezeu. 

Zic Părinţii: dacă ai început a te îndulci cu păcatul, opreşte-te! 
Închină gândul pătimaş! Închină-te pe tine, locul în care stai, dă 
intensitate prin închinare rugăciunii tale, până ajunge la suferinţa care 
înmoaie inima şi o face să simtă prezenţa lui Dumnezeu. Şi să ştii că 
numai apropierea de Dumnezeu şi lăsarea în grija lui izbăveşte. Altfel, 
până ce omul nu leapădă mândria, zbaterile sunt deşarte. 

Mulţi, alergând la Domnul, au scăpat de dependenţa şi 
deprinderea cu păcatul desfrânării, fumatului, beţiei şa. Dar 
nealipindu-se de Hristos, şi mândri în chip copilăresc de biruinţa lor, 
ca şi cum ar fi obținut-o prin ei înşişi, au căzut iarăşi, şi cu o cădere 
încă mai mare. Abia când s-au deprins din experiență că fără 
Dumnezeu nu poate omul a face nimic, au dat rugăciunii lor acea 
calitate de dăruire şi alipire a inimii de Domnul. 

După săvârşirea păcatului, energia închipuirilor proprii şi cea 
demonică, care l-au purtat pe om în fierberea lor, ca un val magic, spre 
deşertarea de sine în faptă, îl lasă pradă golului lăuntric. Spre 
deosebire de urcuşul în Dumnezeu, unde taina are dimensiunea 
nesfârşitului dumnezeiesc, în cazul păcatului, după culme, vine abisul, 
sfâşietorul zid alb care nu mai întrupează nici un sens. Sterpiciunea 
deşertică a neiubirii. 

Închină acest gol lăuntric, nu lăsa să se lăţească, să se facă un 
mod al deznădejdii. Nu lăsa resemnarea să te cuprindă. Orice cădere 
este spre izbăvirea de mândrie, şi trebuie folosit acest prilej spre a afla 
smerenia. Calea spre Hristos nu este departe, este în chiar inima ta. Şi 
adu-ți aminte că Hristos a venit să mântuiască pe cei păcătoşi. A stat la 
masă cu ei. Nu s-a scârbit de ei. S-a bucurat de întoarcerea lor. Nu ai de 
parcurs decât distanţa până la inima ta, spune Sfântul Isaac Sirul, spre 
a-L primi să te ridice.! 


1 leroschimonah Silvestru Florescu, Mânăstirea Frăsinei, Rugi sub 
Candelă, Ed. Platytera, 2004, p.8. 

Nu poate omul să se izbăvească singur pe sine de trupul morții, 
de stricăciunea şi legăturile nevăzute ale păcatului. Ci doar pogorând 
împreună cu Hristos în iadul lăuntric al inimii şi aflând Raza Învierii ce 
risipeşte întunericul aşternut peste fire. Numai prin împărtăşirea de 
harul Învierii, de Sfintele Taine, Izvoarele Harului ce se revarsă din 
Trupul lui Hristos. 

Concepţia apuseană intelectualistă, conformă viziunii antice 
axate pe dialectica între spirit şi trup, duce la ignorarea, minimalizarea 
şi neînţelegerea rostului nevoinţei duhovniceşti. În viziunea creştină 
ortodoxă, centrată pe raportul între făptura creată şi Dumnezeu cel 
necreat, este pusă în lumină crucialitatea tainei Întrupării lui Hristos. 
Taină care face cu putință unirea omului cu Dumnezeu şi 
transfigurarea întregii creații. 

Prin urmare, asceza creştină nu este o simplă chinuire a trupului 
sau perfecționare a capacităţilor sale, nici nu ţinteşte spre căutarea de 
puteri prin care să controleze în chip magic realitatea, ci este acea 
jertfire duhovnicească, acea micşorare de sine ce face loc în inimă lui 
Hristos. 

În nebuna, de lume neînțeleasa Iubire a Sa pentru om, după 
cum arată sfântul Nicolae Cabasila, Hristos doreşte a se împreuna cu el 
în însuşi trupul lui. Acesta este chipul unirii desăvârşite a omului 
întreg cu Dumnezeu şi înțelesul autentic al Erosului dumnezeiesc. 

Asceza creştină nu ţinteşte spiritualizarea sau rafinarea 
intelectului, nici izbăvirea spiritului de trup, ca în logica antică, ci 
înduhovnicirea omului întreg. Toate ne sunt date în Hristos. Iar trupul 
are rolul crucial de altar al Întrupării dumnezeieşti. Anticii tindeau 
spre negarea trupului pentru că, străini de taina Întrupării 
dumnezeieşti, identificau trupul păcatului cu trupul dăruit de 
Dumnezeu ca altar al liturghisitoarei prefaceri. 

Rugăciunea inimii, spune Sfântul Grigorie Palama, nu se 
săvârşeşte în afara trupului, ca o ieşire extatică din trup. Este o 
liturghisire cu atenția adunată în inimă, mintea fiind păstrată 

înlăuntrul trupului. Rugăciunea inimii, evidenţiază Părintele Ghelasie, 
odihneşte în gestul de închinare al trupului. 

Mişcarea minţii spre Dumnezeu este astfel circulară. Nu trece 
într-un dincolo în care să se dizolve în Dumnezeu, ci poartă lumea în 
Dumnezeu şi pogoară pe Dumnezeu în lume. Trecând dincolo de 
catapeteasma reprezentărilor sensibile ori inteligibile, mintea liturghi- 
seşte ca preot lui Dumnezeu, aducând şi închinând lumea ca dar spre 
prefacere. Dar lucrarea ei este mereu într-o legătură liturgică cu trupul, 
cu naosul, spre care revine cu Darul lui Dumnezeu către lume, şi că- 
ruia îi împărtăşeşte taina prefacerii. Moaştele Sfinţilor dau mărturie 
despre plinătatea iubirii dumnezeieşti pe care au întrupat-o în viața 
lor. Cu fiecare fibră a ființei lor. Şi care li s-a făcut izvor de 
nestricăciune. 

Chipul Omului, arată Părintele Ghelasie, este în taina hotarului 
dintre Dumnezeu şi lume, în liturghisirea unirii dintre Dumnezeu şi 
creaţia Sa. A trece acest hotar în direcția zisei dizolvări a omului în 
lume ca naturalizare a omului, sau în Dumnezeu ca divinizare a 
omului nu este în specificul creştin. Omul se află la întretăierea, 
răscrucea dintre lume şi Dumnezeu şi viața creştină este o răstignire 
vie în acest hotar de taină, după cum spune Părintele Ghelasie. 

Sunt oameni care au aflat izbăvire dintr-o teribilă dependenţă 
de alcool, ţigări, droguri sau desfrânare printr-o intensă şi susținută 
osteneală trupească, prin sute şi mii de închinăciuni şi metanii. 
Nevoinţa trupească, împreunată cu o rugăciune fierbinte a inimii, au 
chemat harul care întăreşte pe om a birui exploziile memoriilor şi 
suferinței, bolii săpate în trup. Oprirea autodistrugerii cere nu numai o 
cunoaştere intelectuală a remediului de vindecare, ci participarea 
omului întreg, până la nevoinţa trupească. 

Ceea ce pare cu neputinţă la om, izbăvirea de groaznica 
dependenţă dusă până în pragul autodistrugerii, se împlineşte prin 
ajutorul lui Hristos, Care dăruieşte putinţa. Momentele copleşitoare, 
de culme ale bolii şi suferinţei cer a fi întâmpinate printr-o intensificare 
a nevoinţei. lar asceza creştină îşi vădeşte aici rostul ei tămăduitor. 

Păşirea în Rugul aprins al tainei dumnezeieşti declanşează în 
om arderea păcatului. Duce la o anume răscolire, explozie a 
memoriilor pătimaşe, care suferă această ardere. Atât memoriile date 
de deprinderea cu păcatul, cât şi cele de moştenire se tulbură şi se 
împotrivesc reorientării omului în lumina dumnezeiască ce arde 
păcatul. Voia slăbită a omului nu poate rămâne neclătinată în fața 
acestei teribile crize decât în unire cu voia dumnezeiască. Prin 
lepădarea voii sale, omul capătă libertatea adevărată. Libertatea care 
poate fi cugetată numai în lumină, neînlănțuită de păcat. Voința 
împotrivitoare luminii dumnezeieşti tinde la sărăcirea şi chiar 
continua, veşnica nimicire a potenţelor ființiale. 

Arderea memoriilor pătimaşe în cel ce se deschide tainei cere o 
asumare a rostului curăţitor şi tămăduitor al suferinţei. Mulţi se plâng 
că nu pot sta în Biserică. Începe să-i doară capul, ori să se plictisească 
de moarte, unii transpiră abundent şi li se face rău, iar alții pur şi 
simplu nu au stare şi se mişcă de colo colo, apoi ies din biserică repede, 
ca mânați. Alţii nu pot fi deloc atenţi, şi sunt tulburaţi de răbufnirea 
gândurilor. Ori privirea lor este atrasă la mişcările şi formele din jur, 
fiind deranjată de cea mai uşoară foire sau neregulă. 

Alţii dezvoltă un ascuţit spirit critic, un sentiment elitist, că nu 
pot intra în anumite biserici, nu pot asculta anumite genuri de cântări, 
nu pot sta în înghesuială, etc., nereuşind să pună mai presus de toate 
taina Sfintei Euharistii, taina plinirii Trupului lui Hristos. Alţii caută la 
faţa omului, scandalizându-se de babe, de cerşetorii insistenţi şi 
murdari, de copiii ce zburdă şi se foiesc, de formalismul, neputinţele şi 
scăderile preoţilor. Se smintesc de slăbiciunea aproapelui şi de 
bunătatea lui Hristos, Care îl primeşte pe om aşa cum este el, lucrând 
spre întoarcerea lui, cercetându-l cu îndreptările Lui şi aşteptând 
închinarea inimii lui. 

Toate acestea se întâmplă pentru că memoriile şi deprinderile 
pătimaşe, precum şi duhurile rele ce au căpătat prin păcat o înrâurire 
asupra omului, şi care îi vampirează viaţa, se răscolesc ca şi arse în 
lumina lui Hristos.. Se împotrivesc dăruirii ferme şi neclintite a omului 

către Dumnezeu, întru simplitatea inimii. Cedarea în fața acestor răsco- 
liri şi încercarea de a căuta uşurare de acest război prin înăbuşirea 
dorului duhovnicesc şi îndepărtarea de Trupul lui Hristos, afundă şi 
mai mult omul în deznădejde. Odată intrat în Rugul aprins, odată res- 
ponsabilizat, omul nu mai poate stinge focul ce cuprinde inima sa. Prin 
neclintirea orientării sale spre Dumnezeu ajunge acest foc să îi fie o 
pregustare a raiului. Prin oprirea liturghisirii şi întoarcerea sa în ascun- 
zişul păcatului însă, primeşte suferința ca pe o pregustare a iadului. 

De aceea, nu trebuie băgate prea mult în seamă aceste răbufniri, 
explozii, ispitiri ce trec ca printr-un foc lămuritor viața omului. Cu 
privirea aţintită la Hristos, cel care iese din Sodoma şi Gomora 
păcatului nu trebuie a privi în urmă, pentru a nu se scufunda iar în 
deşertăciunea păcatului şi a-şi afla inima împietrită. Ci intensificând 
rugăciunea până la măsura jertfei duhovniceşti, puterea de înlănţuire a 
patimii slăbeşte, prin harul lui Dumnezeu. lar omul întreg se curăță 
treptat de energiile demonice, generatoare de boli sufleteşti şi trupeşti. 

Era un ucenic al Părintelui Ghelasie care nu putea sta mult în 
biserică, pentru că i se făcea rău, până la leşin. Când începea ispita, 
începea şi el să se întrebe dacă să mai stea sau să plece. Şi tot 
întrebându-se şi căutând raţiuni ca să justifice una sau alta din alegeri, 
se împuţina în credinţă şi ceda ispitei. 

Însă mărturisindu-se Avvei, acesta i-a spus: Când mai vine 
ispita, nu o băga de seamă, ci zi aşa în inima ta: „Chiar dacă voi muri, 
aici voi sta până la sfârşit.” lar hotărârea lui fermă, zidită pe cuvântul 
Avvei, l-a întărit în credinţă. Încât răul, cercându-l, a aflat temelie tare 
şi s-a risipit ca un fum, iar omul a învăţat să aştepte cu răbdare 
neclintită izbăvirea cea de la Domnul. Şi aşa s-a bucurat, după multă 
vreme, omul acela de liniştea rugăciunii adunate şi starea nemişcată în 
închinare la Sfânta Liturghie. 

Mulţi vin direct la Sfânta Liturghie. Sunt chiar preoţi care 
minimalizează rostul Utreniei sau al rugăciunilor premergătoare 
Sfintei Liturghii. Utrenia, de pildă, nu se reduce la o pregătire 
exterioară a slujirii Sfintei Liturghii. Nu este o slujbă care îl priveşte 

doar pe preot, sau ceva de umplutură ca să aibă timp preotul a săvârşi 
proscomidia. O asemenea viziune este conformă cu spiritul consumist 
şi minimalist al lumii, pentru care a consuma ceva nu necesită o 
pregătire lăuntrică. 

În viziunea creştină ortodoxă, rostul rugăciunilor 
premergătoare este sobornicesc, ca tot ce se întâmplă în Biserică. 
Sfântul Pavel atenționează asupra tratării superficiale, necuviincioase, 
fără frică şi cutremur a Înfricoşătoarelor Taine ale lui Hristos. Fără 
cercarea de sine prin mărturisire şi căldura inimii, împărtăşirea de ele 
poate nu numai să nu aducă rod duhovnicesc, ci poate aduce chiar 
vătămare, sau chiar moartea. De aceea, Utrenia are şi rostul de Timp al 
pregătirii lăuntrice şi de învăpăiere a inimii prin harul dumnezeiesc, 
spre a intra în taina Liturghiei îmbrăcaţi în veşmântul de nuntă al 
cuviincioşiei. Astfel încât, la începutul Liturghiei, rugăciunea să consu- 
ne cu rugăciunea Fiului către Tatăl, să atingă măsura cuvenită tainei. 

Cei râvnitori, care stau neclintiți în hotarul Sfintei Liturghii, află 
schimbarea cea bună a inimii. Focul ceresc îi curăţă sufleteşte şi 
trupeşte. Îi modelează lăuntric după Chipul lui Hristos, refăcând în ei 
frumuseţea pe care a gândit-o Domnul atunci când i-a creat. 

În intimitatea celui iubit, ceasurile par ca şi clipele, încât doreşti 
să nu se mai sfârşească. Doreşti ca nimic să nu mai poată despărți 
vieţile îngemănate. Tot astfel li se întâmplă şi iubitorilor de Dumnezeu. 
La orice nevoie şi boală, iar apoi în orice moment aleargă la Hristos şi 
află mângâierea harului, încredințarea de faptul că Domnul îi 
cercetează. În inima lor răsar tainice străluciri, cum le zice Părintele 
Ghelasie, „luminiţe de taină, până la lumina aceea harică, de care zice 
Scriptura: Întru lumina Ta, Doamne, vom vedea Lumină.” 

Creştinul are de altfel ființială nevoie de rugăciunea neîncetată, 
pentru a se păzi întru viața Trupului lui Hristos, şi a nu se trezi iar şi 
iar în întunericul cel dinafară. De aceea, rugăciunea inimii este privită 
de Părinţi ca şi Chip al Liturghisirii neîncetate, liturghia lăuntrică de 

toată vremea a creştinului. lar când spun viaţă „lăuntrică”, înțeleg 

totodată „sobornicească”, căci este viaţă din Viaţa Trupului lui Hristos, 
iar nu vreo oarecare trăire individualistă. 

Multora le este grea trecerea de la viața lor desacralizată, la care 
încă nu au renunţat cu totul prin nevoinţă şi înfrânare duhovnicească, 
în hotarul tainei dumnezeieşti. Astfel, unii dintre cei care stau la Sfânta 
Liturghie, se plâng de monotonia slujbei, de calitatea predicii, sau chiar 
de faptul de a trebui să stea, zic ei, pasivi ş.a. Se luptă astfel cu o stare 
de plictiseală, căreia nu-i ştiu remediul. De aceea, devin uneori foarte 
critici şi nemulțumiți. Chiar răresc a veni la Biserică. Eu nu zic că nu ar 
exista scăderi de partea omenească. Dar nu în aceasta stă criza lor, ci în 
primul rând în faptul că ei nu s-au deprins a sta în stare de închinare, 
de dăruire, de primire a tainei dumnezeieşti, ce covârşeşte neputințele 
şi imperfecțiunile omeneşti. Nu este uşor să stai în stare de închinare. 

Or, una dintre cauzele acestei lipse de stare a minții este faptul că 
ei s-au deprins cu modul agitat şi risipit al minţii care nu odihneşte în 
centrul vieţii duhovniceşti, adică inima. La fel cum o plantă fără 
rădăcini este luată şi purtată de vânt de colo colo, tot astfel mintea care 
nu odihneşte în inimă este purtată de colo colo de gânduri şi nu se 
poate aduna din tulburarea şi risipirea cea dinafară. 

lată ce spune Părintele Pavel Florenski: „Simpla lectură a 
textelor sfinte — numai dacă nu le interpretăm în mod greşit după idei 
preconcepute — ne convinge în mod direct că Sfânta Scriptură precis şi 
cu deplină cunoştinţă a acceptat inima drept centru al vieţii omeneşti... 
Sfinţii Părinţi cunoşteau semnificaţia deosebită a capului( a minţii) în 
viața duhovnicească a omului; totuşi, repetăm, ei au considerat că 
centrul acestei vieţi se află în inimă. Capul este pentru ei înălțimea 
vădită a acelei vieţi care este în chip originar şi direct înrădăcinată în 
inimă”! 

De aceea, a sta cu mintea în inimă în stare de închinare destinde 
tensiunile ce se acumulează în cap şi produc adevărate reacţii contrare 


1 Starețul Herman şi Părintele Damaschin Viața Părintelui Martir Pavel Florenski, 
Ed. Biserica Ortodoxă, Ed. Bunavestire Galaţi, 2003, p.28 

până la adevărate explozii psihice sau scurgeri de energie trupeşti. 
Deprinderea acestei stări de odihnă activă a minţii în inimă nu este o 
simplă formulă de aplicat, nu este un lucru uşor, datorită obişnuinţei 
vechi, cere o nevoinţă, o practică duhovnicească în strânsă legătură cu 
povăţuitorul duhovnicesc. Aceasta pentru că trecerea de la un mod la 
altul declanşează nişte schimbări în suflet şi trup, ce trebuiesc 
supravegheate de medicul duhovnicesc. 

Sunt unii gânditori zis creştini care privesc cu suspiciune şi 
chiar aversiune cuvintele ascetice, morale şi mistice ale unor Părinţi 
îmbunătăţiți. Le dispreţuiesc pentru simplitatea lor şi pentru zisa lipsă 
a unei abordări formalizate, sistematice, ordonate, academice. Aceştia 
nu realizează faptul că în această simplitate odihneşte teologia, din ea 
se naşte şi îşi trage seva, şi în ea îşi află culmile. Căci doar întru 
neclătinata simplitate se face rugăciunea stâlp de foc, doar aşa 
primeşte inima omului zugrăvirea Chipului lui Hristos. Li se par 
riscante, pentru curajul şi însuflețirea lor, li se par neinteresante pentru 
că nu au strălucirea lumii. Nu au strălucirea stearpă a literei care ucide. 

Nebunia înțelepciunii lumii înaintea lui Dumnezeu este 
ilustrată de blocajul mental al lui Pilat înaintea Adevărului Întrupat. 
Astfel, față în față cu Adevărul, se întreba: Ce este adevărul? Desigur, 
se referea la un adevăr feliat şi ambalat, la adevărul ca idee, iar nu ca şi 
Cuvânt. Aşa încât creştinii nebăgaţi în seamă şi smeriţi, lipsiţi de 
strălucirea şi onorurile lumii, sunt mai înţelepţi, după cum le spune 
Apostolul Pavel Corintenilor, decât înţelepții acestei lumi. A căror 
complexitate îi împiedică adesea de a privi Adevărul Faţă către Faţă. Şi 
care, asemeni smochinului neroditor, nu dă rodul cel de toată vremea 
al inimii. Deşi îşi înalță cugetul spre cer ca un copac uriaş, dar cu 
crengile fără rod. Şi mai mult, făcând umbră, confuzie în inimile celor 
ce se strâng în jurul lor. 

Astfel, în mod paradoxal, unii creştinii simpli, ignoranţi de cele 
lumeşti, şi chiar păcătoşi învederaţi care strigă după izbăvire la 
Domnul, sunt mai aproape de adevăr decât mulți dintre cei bogați în 
cunoştinţe. Aceasta pentru că se raportează la Adevăr ca la Persoana 

care vrea şi poate să îi izbăvească. lar nu la un adevăr omenesc aflat 
prin secționarea şi disecția unei porțiuni limitate de realitate, adevăr 
privit de cele mai multe ori inert şi controlabil, manipulabil. Omul 
duhovnicesc caută adevărul ce tămăduieşte, iar nu cunoştinţa care 
îngâmfă. Şi doar prin raza simplităţii se risipesc închipuirile deşarte ale 
satanei şi ale minţii. 

Sunt unii creştini, axaţi mai mult pe activitatea intelectuală, care 
nu se pot ruga. Sunt asaltaţi de idei, chiar teologice, în timpul rugă- 
ciunii şi nu se pot aduna. Alţii chiar disprețuiesc rugăciunea, ca fiind 
menită celor mai puţin înzestrați cu inteligență, care n-au capacitatea 
sau măcar pretenţia de a scruta şi cuceri prin inteligenţă înălțimile 
adevărului. Dar Domnul iubeşte mai mult simplitatea şi smerenia. 
Totuşi, simplitatea nu e totuna cu necultivarea, sau prostia arogantă şi 
grosolănia, după cum pare că înţeleg unii, care lovesc în intelectuali, ci 
e țelul comun al celor cultivați şi necultivaţi, cu inima spre Domnul. 

Cei ce au idei, fie şi teologice, în vremea rugăciunii, sunt sfătuiți 
de Părinţi să nu le bage în seamă. Dăruite fie Domnului care, de va 
folosi, le va întoarce la vreme potrivită cu mult rod, spre folos duhov- 
nicesc. Altfel, cu toate că am teologhisit în numele Domnului, putem 
auzi de la Dânsul acel cuvânt înfricoşat: „Plecaţi de la Mine, lucrătorii 
fărădelegii. Nu vă cunosc pe voi, fiindcă nu M-aţi căutat, ci v-aţi mul- 
țumit a vorbi despre Mine, fără a mă afla, fără a-Mi vorbi, fără a-Mi 
aduce darul neprihănit al inimii. Şi deşi Eu am lucrat prin voi întoar- 
cerea multora, voi înşivă aţi lepădat darul, nu aţi vrut să întrupați 
Iubirea Mea.” 

Alţii, prin grijile şi complexele ce îi macină lăuntric, simt uriaşe 
scurgeri de energie, sunt ca şi vlăguiți. Caută mereu uşurare, scăpare 
în conformarea cu duhul lumii, dar nu află din aceasta decât poverile 
lăuntrice ale prejudecăţilor. Creştinii însă se cuvine a nu fugi de greu, 
ci a iubi crucea. Se cuvine a se bucura că nu sunt din lumea aceasta, 
întoarsă cu susul în jos. A se bucura de nebunia cea în Hristos, Care a 
răsturnat trufia saducheilor, înțelepciunea fariseilor şi cărtu-rarilor, şi 
mesele schimbătorilor de bani. A se bucura de disprețul lumii ca de o 

mare cinste. A se veseli de cununa mucenicească a însoţirii cu Hristos. 
Şi rămânând neclintiţi din iubirea de aproapele. Iar prin gestul de 
dăruire, prin atingerea inimii de poala milostivirii dumnezeieşti, 
scurgerile puterii vitale din rănile învechite se opresc. 

Astfel, dacă creştinul priveşte înțelepciunea lumii ca nebunie, 
aceasta se întâmplă nu pentru că ea n-ar avea numeroase fragmente de 
adevăr, ci pentru că ea nu întrupează Adevărul ca Persoană Dumne- 
zeiască. Viziunea personalistă creştină dă astfel viețuirii un alt conţinut 
decât cea structuralistă, chiar în punctele unde, aparent, coincid. 

După cum arată Părintele Philotheos, abundă reprimările şi 
refulările, crizele tot mai dure ce însoțesc inadecvarea omului la un 
mod de viaţă raționalist, cenuşiu, lipsit de orientarea dată de relaţia vie 
cu Hristos. Neglijând Chipul integral al omului, funcţiile sale nu se pot 
armoniza, nu pot lucra unitar. Şi ca o compensație, ca un simptom al 
bolii şi ca un semn al urgenţei unui act recuperator, apar felurite crize. 
lar neluând seama la sensul lor, omul se simte tot mai singur şi în 
relațiile cu ceilalți, căci numai lumina Feţei Domnului dă fiecărui 
aspect al vieții un caracter sobornicesc. Virtuţile în sensul autentic creş- 
tin nu sunt normate de om şi societatea umană, ci sunt privite ca lumi- 
nări ale harului ce izvorăsc lumii din Chipul lui Hristos. Virtuţile sunt 
străluminate de frumuseţea Chipului lui Hristos, care transpare în 
omul duhovnicesc. 

Credinţa înțeleasă raționalist ca act al unei funcții izolate sau zis 
dominante a omului, iar nu ca act al persoanei în întregul ei, adunate 
în dăruirea cea către Dumnezeu, duce astfel la un complex de războire 
între diferitele funcţii, care nu mai pot fi coordonate şi corelate într-o 
creştere armonioasă, duhovnicească. Ca urmare, după cum am amintit, 
apar disfuncţii şi complexe patologice, crize care cheamă cu urgenţă o 
rezolvare duhovnicească. Căci deformarea modului unitar şi 
sobornicesc de viaţă în Hristos duce până la irosirea şi dezintegrarea 
vieţii, până la pierderea bucuriei de a trăi. lar bucuria de a trăi este 
intim legată, este izvorâtă cu covârşire şi în chip desăvârşit de însăşi 

Învierea lui Hristos. Care după slăvita Sa Sculare din morţi, a zis 
femeilor mironosițe şi ucenicilor: ”Bucuraţi-vă.” 

Mai ales în contextul actual al zisei globalizări, care este 
înţeleasă diferit de diversele curente şi confesiuni, însă este dirijată 
politic în direcția unei uniformizări controlabile şi dirijabile în mod 
centralizat a vieţii în lume, creştinismul este supus unei presiuni 
crescânde de asimilare. Suntem martorii unei împuţinări a credinței în 
cei atraşi de mirajul confortului şi rațiunii suficiente. Poziţia Părintelui 
Philotheos se aseamănă în multe privinţe cu aceea a Părintelui Martir 
Pavel Florenski. Vedem aceeaşi fermă nevoie de regăsire a ethosului 
creştin, a specificului propriu Culturii Duhului. 

Pe de o parte avem orientarea creştină spre unirea vie cu 
Dumnezeu, prin experierea personală a cercetării harului, prin 
contactul personal, real, sobornicesc, fără de care „nu există Biserică, 
nici creştin”!. Pe de alta, curentul unei lumi standardizate, cu un 
comportament prescris după nişte norme sau mode. Comportament a 
cărui adecvare presupune „a purta pur şi simplu o mască în virtutea 
căreia eşti acceptat de toată lumea, ducând o existență confortabilă pe 
seama părăsirii celor mai înalte aspirații de a ajunge la Adevăr”? 

Pentru ambii Părinţi, viziunea apuseană structuralistă nu se 
deschide transfigurării, ci se închide prin autosuficienţă şi relativism 
accesului la străluminarea frumuseţii dumnezeieşti. Şi în ciuda 
preciziei şi prețiozităţii metodei şi manierei de abordare a realității, 
rămâne străină de taina slujirii ortodoxe, de taina Chipului 
dumnezeiesc, care „a luat înfăţişarea robilor”. Vedem adeseori cum 
corectitudinea exterioară este potrivnică asumării suferinței, purtării 
Crucii lui Hristos, prin care viața omului capătă un caracter 
sobornicesc. În aplicarea cunoştinţelor sale terapeutice, Părintele 
Philotheos descoperă că tocmai acţionarea dinlăuntrul ethosului 
creştin ortodox îi îngăduie o exercitare deosebit de eficientă a funcţiei 


1 ibid., p.10 
2 ibid., p.6. 

tămăduitoare, accesul la inima omului, înțelegerea cauzelor şi aflarea 
remediilor bolii sufleteşti. 

Subliniem aici, pentru a nu se crea confuzii şi răstălmăciri 
păgubitoare, că atunci când Părinţii evidenţiază trăsături ale ethosului 
răsăritean în contrast cu ale ethosului apusean, nu trebuie să se 
înţeleagă că ar exista un conflict sau o diferenţă radicală între omul 
apusean şi omul din spaţiul ortodox. Când spunem ethosul apusean, 
ne referim nu la firea omului apusean, ci la un memorial de moştenire 
atestat în istorie printr-o orientare raționalistă, intelectualistă (de pildă, 
în spiritualitatea apuseană se remarcă centralitatea logicii structura- 
liste, moştenitoare şi continuatoare a logicii antice, străine de Revelația 
Cuvântului Întrupat). Memorial care asumat în Hristos, poate fi şi este 
transfigurat prin har în cei ce se apropie de Domnul cu dreaptă slăvire. 
Căci atunci când dăruieşte o anumită moştenire, Dumnezeu dă omului 
şi puterea de a o transfigura în unire cu sfânta Sa lucrare. 

"Fără dragoste - iar pentru dragoste este necesară în primul 
rând dragostea de Dumnezeu”, spune Părintele Florenski, „fără 
dragoste, personalitatea este fărâmițată într-o multiplicitate de 
momente şi elemente psihologice fragmentare. Dragostea de 
Dumnezeu este cea care face ca personalitatea să fie unitară. În esență, 
a fi ortodox înseamnă de fapt a-ți mântui sufletul şi a-ţi schimba 
inima... Credinţa pe jumătate, care se teme să nu cadă în necredinţă, se 
agaţă cu teamă de formele vieţii religioase. Incapabilă să vadă în ele 
realităţile cristalizate ale Duhului şi Adevărului, ea le evaluează ca pe 
nişte norme ale legii. Ea are o atitudine exterioară față de ele şi le 
evaluează nu ca pe nişte ferestre spre lumina lui Hristos, ci ca pe nişte 
cerințe condiţionale ale autorităţii externe. Conştiinţa creştină, însă, 
cunoaşte faptul că aceste căi stabilite ale Bisericii nu sunt accidentale şi 
sunt oferite de către ea drept condiţii favorabile de mântuire”! 
Un alt aspect delicat este acela al tratării religiei în şcoală. Şi aici poziția 


1! ibid., p21 

Părintelui Philotheos se întâlneşte cu aceea a Părintelui Florenski. 
Ambii văd predarea religiei în şcolile publice drept un fenomen străin 
de tradiţia ortodoxă. Ambii atenționează asupra riscului de răcire a 
credinţei, ca reacție la obligaţia de a învăţa cunoştinţe teoretice despre 
religie. În afara reacţiilor cauzate de aspectul constrângător al predării 
religiei în şcolile publice, ei mai invocă şi riscul de a identifica religia 
cu o sumă de cunoştinţe teoretice, de a se bloca la nivelul intelectual o 
căutare ce se împlineşte doar prin experienţă, trecând chiar prin 
poticniri. Riscul astfel de a privi şi trata religia ca pe o ştiinţă dinafară a 
dus adeseori, mai ales în spaţiul apusean, la înstrăinarea ethosului 
creştin. În cadrul controversei isihaste, Sfântul Grigorie Palama 
atenționează asupra acestui risc, asupra înstrăinării lui Varlaam şi 
susținătorilor săi de tradiţia şi viața duhovnicească a Bisericii. 

Problema care se pune de fiecare dată este dacă în condiţiile 
locale şi în contextul actual, al enormei presiuni spre asimilare 
culturală din partea Occidentului, merită ca acest risc să fie asumat de 
către Biserică. Acum când, după spusele unui Părinte, s-au împuţinat 
căile de la inimă la inimă. Când presiunea mediatică „ia fața” omului şi 
pare a înăbuşi glasul conştiinţei şi al Bisericii, oferind în schimb multe 
automatisme şi formule de viață confortabilă, dar fără a-i da să 
cunoască perspectiva sumbră a infirmităţii duhovniceşti pe care 
aceasta o aduce cu sine. 

Funcţia didascalică a Bisericii este totuşi absolut trebuincioasă 
în creşterea duhovnicească a creştinilor. Tradiţia o atestă din cele mai 
vechi timpuri, numai că tainele creştine se predau atunci celor doritori, 
catehumenilor, celor implicaţi în viața Bisericii. Acum, ce posibilități 
concrete are Biserica de a oferi această inițiere creştinilor doritori? Spre 
exemplu, în Grecia, există în fiecare enorie şcoli catehetice, care 
întâmpină nevoia şi dorința copilului sau tânărului de a se instrui 
duhovniceşte. S-ar putea spune că Biserica este aici cumva mai pregă- 
tită de a prelua sarcina şcolilor publice, dacă va considera că momentul 
istoric o impune. În România, Biserica nu poate oferi încă o asemenea 
alternativă, în care funcţia didascaliei, a pregătirii duhovniceşti să fie 

exercitată la nivelul fiecărei enorii. lar această nevoie a numeroşilor 
creştini cere totuşi a fi împlinită, în condiţiile pe care le avem. 

Ne-am putea totuşi întreba: mai poate fi vorba de iniţiere în 
tainele credinţei în afara Bisericii ( iar aici nu mă refer la aspectul strict 
spaţial, al bisericii ca locaş de cult), adică înaintea unei colectivități 
dintre care unii nu cred, sau au o credinţă atât de împuţinată, încât pot 
respinge şi lua în râs tainele Bisericii? Oare nu este aici mai degrabă 
vorba de funcția apostolească, mărturisitoare a Bisericii? 

Dacă este aşa, înseamnă că religia în şcoală nu poate suplini 
deplin nevoia iniţierii catehetice, iar Biserica are imperioasă nevoie de 
a constitui la nivelul fiecărei enorii un punct de formare, de iniţiere în 
tainele credinţei. Pe de altă parte, misiunea ei apostolească nu poate fi 
considerată încheiată, limitată în timp, sau la continuitatea lanţului 
apostolic al arhiereilor, ci presupune şi vestirea, mărturia continuă, 
până la sfârşitul veacurilor a Venirii lui Hristos în lume. Vestirea 
creştină se împlineşte în fiecare generaţie. Şi de multe ori se întâmplă 
să fie nevoie de vestirea Evangheliei chiar înaintea creştinilor cu o 
credință călduță sau răcită. Căci această vestire nu se adresează doar 
minţii, intelectului, ci inimii. Când spunem: Hristos a înviat!, arată 
Părintele Rafail Noica, nu ne adresăm intelectului care ştie, ci inimii 
care primeşte şi naşte cuvântul, fără a-l reduce la o simplă idee sau 
informaţie. 

„De ce oare din multe scrieri, cursuri, manuale, etc., dar mai 
ales din cursuri - emană miasmele morţii?”, se întreabă Părintele 
Florenski. „La prima vedere găseşti tot ceea ce vrei acolo — cunoştinţe 
profunde, un limbaj decent şi chiar idei; dar de ce este oare cu 
neputinţă să le citeşti?”! Ele par a fi scrise dintr-o trăire amputată, căci 
nu sunt scrise din trăirea întregii ființe, şi nu se adresează inimii. 

Este adevărat că predând religia înaintea unor copii şi tineri 
care se pot afla în afara credinţei, responsabilitatea celui ce îi învață 
creşte uriaş, misiunea lui se îngreuiază simţitor. El are nevoie de acel 

echilibru între puterile sufletului, care să-i permită să împreuneze 
blândeţea şi delicatețea cu fermitatea şi autoritatea învăţătorească. 
Trebuie să evite a da un caracter constrângător lecţiei sale, şi în acelaşi 
timp să nu dilueze mesajul profetic, sobornicesc al Bisericii printr-un 
mod scolastic, distant de abordare. Să se adreseze inimii. Şi să cultive 
evlavia faţă de taină, evitând tendinţa de a raţionaliza taina, de a o 
reduce la formule pentru a o face accesibilă. Să fie conştient că este în 
primul rând un semănător de semințe duhovniceşti, iar nu unul care 
judecă şi estimează nişte capacităţi şi abilităţi intelectuale. 

lar semănând întru cunoştinţă seminţele duhovniceşti, să 
întâmpine eventualele reacții negative şi glume, ori indiferență din 
partea elevilor, cu o dispoziţie ferm ancorată în iubire. Şi cu conştiinţa 
că acționează în virtutea unei Binecuvântări. Nu doar cu slabele sale 
puteri omeneşti. Să nu uităm că în primele veacuri cei ce îl vesteau pe 
Hristos erau, dacă nu prigoniţi, cel puţin batjocoriţi, dispreţuiţi, luaţi în 
râs. Dar ei îşi împlineau slujirea cu neclintită nădejde în cuvântul şi 
împreună-lucrarea Domnului. 

Căci, totuşi, elevii poate nu stau toţi din bunăvoirea inimii 
înaintea învățătorului. Şi tocmai de aceea, prin delicatețea şi atenţia sa, 
prin grija sa duhovnicească învățătorul mărturiseşte pe Hristos, care 
bate la uşa inimii fiecărui om. Căci fiecare om este, prin firea sa, creat 
fiind după Chipul lui Dumnezeu, în paraclisul, în pragul tainei 
creştine. De aceea, funcţia apostolească a Bisericii se împlineşte, după 
neînsemnata şi umila mea părere, şi prin predarea religiei în şcoală. Să 
nu ne smintim dar, că sunt unii care nu fac cinste slujirii încredințate. 
Cum spune Părintele Ghelasie: Dacă nu are vase alese la îndemână, 
Dumnezeu lucrează şi prin cioburi! lar pentru rugăciunea 
sobornicească, a tuturor, trimite Domnul lucrători vrednici la seceriş! 

Mai este un punct foarte delicat în lucrarea Părintelui Pharos, 
cel cu privire la nevoia reală acoperită de interpretarea simbolică în 
taina Sfintei Liturghii. Interpretare pe care Sfinți Părinţi, precum 
Sfântul Maxim Mărturisitorul în a sa Mystagogie, au considerat-o nu în 
sensul unei „teoretizări tehnologice”, al atribuirii fără acoperire reală a 

unui sens simbolic „acelora care serveau cândva o necesitate liturgică 
ce a încetat să existe, din momentul în care au fost modificate 
circumstanţele vieții bisericeşti, cum ar fi, să spunem, vohodul cel mic 
şi cel mare”. Însă la Sfinţii Părinţi simbolul nu reprezenta o simplă 
teoretizare, ci acoperea o realitate tainică, negrăită, era zugrăvire a 
tainei dumnezeieşti, descoperite de Duhul Sfânt Bisericii prin Sfinţi. Şi 
aşa fiind, acoperă o profundă nevoie duhovnicească. Simbolul creştin, 
deşi generează sensuri, complexe ideatice, nu se reduce la ele. Nu este 
plurisemantic, ci iconic, lăsând să se întrezărească o realitate ce scapă 
rațiunii umane. Abia în contextul înstrăinării ethosului creştin a 
căpătat simbolul această conotaţie iconoclastă de interpretare teoretică 
operată pur intelectual, decorativ, ca un surogat fără pondere reală în 
chipul liturghisirii creştine. Bineînţeles că luat în această ultimă 
accepţie, dă naştere acelui caracter „pompos şi teatral”, care însă este 
pe nedrept atribuit ruşilor, ci apare pretutindeni unde omul nu se 
micşorează pe sine pentru a lăsa să se întrevadă şi să se reverse 
strălucirea tainei dumnezeieşti. 

De aceea, considerăm că schimbările istorice privind 
vohodurile Sfintei Liturghii ţin de însăşi călăuzirea Bisericii de către 
Duhul Sfânt, călăuzire care dă în istorie dimensiunea descoperitoare a 
tainei, conducând Biserica până în Rugul Aprins al Veşniciei. Vederile 
de taină ale unor sfinţi în timpul Sfintei Liturghii adeveresc cele spuse 
mai sus. Subliniem totodată lipsa de temei a părerii ce nu doar verifică 
şi confruntă, dar şi limitează strict autenticitatea vieţii ecleziale la 
primele secole creştine, fapt motivat adesea de un ecumenism greşit 
înțeles. Căci, după cuvântul Domnului, Mângâietorul călăuzeşte 
Biserica Sa cea Una şi Sfântă până la sfârşitul veacurilor. 

Aş vrea să evidenţiez aici încă o capcană a logicii dialectice în 
care cad mulți creştini astăzi, privitor la dialogul interconfesional. De 
pildă, se spune despre ortodocşi că sunt tradiționalişti şi 
antiecumenişti, iar unii creştini fervenţi sunt chiar mândri de aceste 
apelative. Uitând că în opinia dominantă, aceste denumiri au o nuanţă 
peiorativă. Or, nu trebuie cedat părții apusene, în speţă protestante, 

dreptul de a confisca un termen, de exemplu ecumenist, astfel încât 
poziţia celuialt să fie definită printr-o raportare negativă. Mare atenţie 
aici! Dacă definim ecumenismul ca o raportare dialogală ferm ancorată 
în ethosul Sfinţilor Părinţi, iar modernismul ca pe o actualizare şi 
încununare a potenţelor şi valorilor istorice, creştinismul nu mai este 
nici antiecumenist, nici antimodernist. Este deschis spre dialog, şi este 
caracterizat de un realism istoric care cuprinde şi dă un conţinut plenar 
termenilor de ecumenism, tradiționalism şi modernism. Sfinții Părinți, 
precum Sfântul Vasile cel Mare, au operat cu curaj modificări ale unor 
concepte sau terminologii pentru a face posibilă exprimarea unor 
realități dinlăuntrul ethosului creştin. Ce aduci la masa dialogului, 
dacă nu reuşeşti să trăieşti şi să mărturiseşti chipul propriu al viețţuirii 
ortodoxe? Simple idei? Şi cu ce relevanţă sobornicească? 

Creştinismul răsăritean nu are o vedere statică, mecanică, 
reducţionistă asupra omului. Dogmele creştine nu sunt formule logice 
constrângătoare, ci ferestre iconice, repere ale vieții duhovniceşti. Viaţă 
prin care omul duhovnicesc depăşeşte lăuntric toate condiționările şi 
constrângerile lumii, deschizându-se harului dumnezeiesc. Astfel, 
vederea duhovnicească priveşte omul nu îngheţat, sau înlănţuit în 
limitările şi condiţionările actuale, ci în lumina lui Hristos, care 
îmbrățişează şi viitorul, şi întreaga istorie sobornicească a lumii. În 
lumina Celui ce seamănă neîncetat în inima omului seminţele iubirii, 
ale creşterii duhovniceşti. 

Ajungând ca o a doua natură, raţiunea critică lipsită de 
discernământul duhovnicesc capătă ca şi o privire ucigaşă, care usucă 
simțirea inimii. Opreşte dar judecata, spun Părinţii, astupă spărtura 
prin care curge din vasul inimii iubirea dumnezeiască! Pleacă-te în 
taină înaintea icoanei vii a lui Hristos! Învață să priveşti aproapele în 
lumina Chipului după care a fost creat, pe care l-a gândit Hristos 
atunci când l-a creat. Te vei aprinde de sfială şi cuviincioşie. Vei purta 
în dorul şi rugăciunea inimii pe toți cei de care ai avut cunoştinţă, ca pe 
nişte icoane vii. Şi iubirea de oameni a lui Dumnezeu se va înfiripa în 
inima ta. Cei pe care Domnul ni-i scoate în cale sau ni-i aduce la 

cunoştinţă sunt aproapele tainic dăruit nouă de Domnul. Spre purtarea 
sobornicească a Crucii. Şi punându-ne sufletul pentru el, aşa cum 
Hristos şi l-a pus pentru noi toți. Doar tăişul iubirii lui Hristos desparte 
păcatul de păcătos, şi rațiunea minţii devine rațiunea omului întreg, 
rațiunea inimii. Doar atunci biruim frica morţii ce ne ţine legaţi, iar 
faptele milei creştine le revărsăm, precum Dumnezeu lumina, şi peste 
cei buni şi peste cei răi, necăutând la faţa omului. 

Dacă omul mai este încă în viața pământească, înseamnă că în 
iconomia dumnezeiască mai are încă un rost de împlinit. Mai are timp 
de mântuire. Este în pragul tainei dumnezeieşti. Calea sfințeniei nu e 
niciodată departe, este în inima sa. lar Hristos îi întâmpină de departe 
şi îi primeşte cu aceeaşi iubire şi pe „întârziați”. „Am impresia că 
Dumnezeu îmi iese în mod deliberat în întâmpinare, pentru a vedea 
încotro mă îndrept”!, spune Părintele Pavel Florenski. Copleşit de iubi- 
rea dumnezeiască, omul ce i se deschide trăieşte o pocăință profundă, 
încât poate ajunge să spună ca şi Părintele Florenski: „Uneori îmi pare 
chiar rău pentru Dumnezeu fiindcă m-am născut atât de rău”?. 

Sub presiunea globalizării, şi am putea totuşi spune a 
uniformizării comunicării prin însuşi spiritul raţionalist apusean 
instituit ca moderator al dialogului, sub presiunea uniformizării şi 
indiferentizării atitudinii spirituale în chiar diversitatea opțiunilor, 
trăim riscul de a ne înstrăina de chipul viețuirii duhovniceşti, de a ne 
complace într-un minimalism neprielnic vieţii în Hristos.5 

În spiritul zisei toleranțe, nu mai pare a exista un duşman 
vizibil, ci însăşi presiunea constantă spre conformarea la un mod de 
viaţă raționalist, străin tainei şi vieții duhovniceşti ne încearcă tăria 


ibid. p.1l 

2ibid., p.11 

3 „Ştiu faptele tale; că nu eşti nici rece, nici fierbinte. O, de ai fi rece sau 
fierbinte! Astfel, fiindcă eşti căldicel - nici fierbinte, nici rece — am să te 
vărs din gura Mea.” (Apoc. 3, 15-16) 

iubirii şi a nebuniei în Hristos, tinde să acopere cărarea de la inimă la 
inimă, de la om la Dumnezeu. 

Presiunea cea mai intensă poate ajunge să vină chiar din 
partea casnicilor şi cunoscuţilor noştri. Care uneori văd în această 
conformare supremul nostru bine. lar disputele şi contrazicerile ori 
complacerea în compromisuri nu fac decât să ne înstrăineze şi mai 
mult de responsabilitatea şi iubirea duhovnicească. De aceea, mărturia 
covârşitoare este cea a vieții ascunse cu Hristos în Dumnezeu. Prin care 
cel de lângă noi simte în inimă, chiar fără să înțeleagă, atingerea Tainei. 

Dacă, în sensul ei cel mai deplin, cunoaşterea este dată prin 
Împărtăşirea întru cunoştinţă cu Trupul şi Sângele Domnului, cum am 
văzut la apostolii Luca şi Cleopa, înstrăinarea cea mai deplină vine din 
necinstirea Sfintelor Taine. Din împărtăşirea cu nevrednicie şi gând 
rău. Ca luda, în care a intrat satana după ce a întins mâna şi a luat de la 
Hristos, cu gând necurat, bucățica. Din împărtăşirea fără cercetare de 
sine, ca aceia care au murit pentru negrija lor duhovnicească şi de care 
aminteşte Sf. Apostol Pavel. Şi din necredinţă, din abordarea 
raționalistă a tainei, prin care mulți ucenici ai Domnului s-au smintit şi 
n-au mai umblat cu El. 

În legătură cu acest fapt cutremurător al smintirii ucenicilor de 
a mânca însuşi Trupul şi Sângele Domnului, trebuie să spunem că şi 
astăzi răcirea credinţei creştine are loc de cele mai multe ori din cauza 
smintirii de Sfintele Taine, a nesocotirii caracterului lor dumnezeiesc. 
Nu doar simbolic, ci real în chip dumnezeiesc, mai presus de minte. 

Iată, zice Domnul, Eu sunt pâinea cea vie, care se pogoară din cer. 
Cine mănâncă din pâinea aceasta, viu va fi în veci lar pâinea pe care Eu o voi 
da pentru viața lumii este Trupul Meu...Cum poate Acesta să ne dea trupul 
lui să-L mâncăm?, se ceartă între ei ucenicii, ca şi astăzi gândurile 
neîntemeiate în credinţă, neizbutind să cuprindă în logica lumii acest 
Fapt dumnezeiesc? Privind pe lisus doar ca om, iar nu ca pe 
Dumnezeu Fiul Întrupat, mintea reduce inevitabil taina, în caz că ar 
accepta realitatea ei, la un soi de canibalism. De aceea, caută a o 
explica reducându-o la caracterul ei spiritual, simbolic. Vedem cum 

moralitatea bazată pe rațiunea omenească mărginită şi suficientă este 
pur şi simplu scandalizată de realismul tainei. 

Dar, iată, Hristos intervine a doua oară, curmând cearta. Poate 
că unii dintre ei aşteptau şi de această dată ca Domnul să le explice 
Pilda, cum o credeau ei. Însă lisus întăreşte cu dumnezeiască 
simplitate realitatea, cutremurătoare pentru raţiunea lor mărginită, a 
tainei. Adevărat, adevărat vă zic vouă, dacă nu veți mânca trupul Fiului 
Omului şi nu veți bea Sângele Lui, nu veţi avea viață în voi. Le adevereşte 
că împărtăşirea cu Trupul şi Sângele Lui este primirea vieţii veşnice şi 
învierii, adevărată mâncare şi adevărată băutură. Sfânta Euharistie este 
însăşi taina îndumnezeirii omului, căci: Cel ce mănâncă trupul Meu şi bea 
sângele Meu, rămâne întru Mine şi Eu întru el... Cel ce Mă mănâncă pe 
Mine, va trăi prin Mine. 

Oare, Domnul, văzând în atotştiinţa Sa că ucenicii aveau să-L 
părăsească şi să se piardă de la faţa Lui, smintindu-se de a mânca 
Pâinea care S-a coborât din cer, nu le-ar fi tâlcuit, dacă ar fi fost doar o 
pildă, taina? Nu ne putem imagina atâta cruzime la lubitorul de 
Oameni, Cel Care, în bunătatea Sa, Şi-a pus Viaţa sa pentru noi până la 
Răstignire şi moarte pe Cruce! De aceea, cei în inimile cărora 
străluceşte chipul acestei bunătăţi, primesc prin credință Taina, iar 
rațiunea lor se lasă călăuzită de har. 

În frământările şi zbaterile mele, am simţit cu cutremur şi am 
verificat aceasta întrebând Părinţi duhovniceşti şi Sfintele Scrieri ale 
Tradiţiei, anume că taina vremurilor de pe urmă, pe care o trăieşte 
fiecare de pe acum în chipul propriu, măcar oglindită în orizontul şi 
vremea sfârşitului său, este strâns legată de neînţelegerea şi răcirea 
râvnei creştinilor pentru Trupul şi Sângele Domnului. Căci prin Sfânta 
Euharistie se împlineşte unirea omului întreg, cu Dumnezeu, rostul 
Întrupării Dumnezeieşti. Şi astfel, evlavia față de Sfintele Taine este 
mărturisire a venirii lui lisus Hristos în trup. lar după Sfântul loan 
Evanghelistul, această mărturisire vădeşte dacă un duh este de la 
Dumnezeu, sau este al lui antihrist. lar precum taina veacului viitor se 

pregustă în parte încă de pe acum, „la fel şi duhul lui antihrist, despre 
care am auzit că vine şi acum este chiar în lume”. (I loan, 4, 2-3) 

Vedem, în scena prinderii lui lisus, cum ucenicul Domnului îi 
dă sărutul de moarte, iar cei străini vin cu săbii şi ciomege, ca la un 
tâlhar, să-L prindă. lar Hristos, înconjurat şi apucat din toate părțile, 
este, paradoxal, cu adevărat Liber, uitându-Se la noi, cu privirea Sa 
infinit de vie şi caldă, drept în faţă. În toate generaţiile, cel de aproape, 
cu sărutul lepădării, iar ceilalți, cu tăişul argumentelor şi raționa- 
mentelor potrivnice Întrupării, caută a prinde pe Cel necu-prins, pe 
Hristos cel din inima Creştinilor. Şi deşi Se dă pe Sine în mâinile lor, 
este limpede că ei sunt în mâinile Lui, ce cuprind cu iubire lumea. 

Rog pe bunul Cititor să ierte şi să îndrepte cu duhovnicească 
înţelegere neputința omenească din cele scrise aici. Căci sunt scrise din 
preapuţina iubire ce i-o port, în Hristos, Domnul nostru. Şi din teama 
de a nu îngropa talantul binecuvântării părinteşti. ÎL rog totodată să se 
îmbărbăteze şi să caute întru smerenie şi neclintită nădejde la porunca 
lui Dumnezeu: Fiţi sfinți, că Eu, Domnul Dumnezeul vostru, Sfânt sunt. Şi 
să afle însuşi prin cercare în inima sa încredințarea harului, a vieţuirii 
soborniceşti, după cum stă scris: Și vor fi toți învățați de Dumnezeu. 

Oferim cititorilor această carte tulburătoare, scrisă „cu durere şi 
dragoste pentru omul contemporan”!. Criza reală a vieţii creştine 
moderne pe care ea o acuză nu poate fi rezolvată cu ajutorul unor 
formule simpliste, ci cheamă un răspuns constructiv, participativ, de 
reală implicare personală, existențială în aflarea plinătăţii vieţii celei 
soborniceşti în Hristos. 


Slavă şi mulțumire întotdeauna Sfintei Treimi pentru toate! 
Florin Caragiu 
1 am parafrazat titlul unei foarte importante cărți a Părintelui Paisie 


Aghioritul pe tema crizei contemporaneităţii şi a depăşirii situației 
critice prin înţelegerea şi asumarea vieţuirii duhovniceşti. 

Dedic această carte părintelui Irineu Yarmenite care, chiar 
dacă-i sunt cu cel puţin treizeci de ani mai în vârstă, m-a ajutat cu 
observaţii perspicace şi cu cuvântul său teologic plin de viaţă să 
înţeleg multe adevăruri ale vieţii şi ale tradiţiei noastre bisericeşti. 


Părintele Irineu ar fi putut scrie el însuşi această carte precum şi 
altele mai importante decât ea. Însă părintele Irineu aparţine acelui 
gen de oameni rar întâlnit care, deşi au multe şi importante lucruri de 
spus, nu scriu, în timp ce, nu numai că abundă cei care nu au nimic de 
spus, ba chiar scriu încontinuu, s-ar putea spune, dintr-o necesitate 
psihologică, fie ca să-şi câştige pâinea, fie pentru că vor să-şi 
dovedească lor şi altora că sunt ceea ce de fapt nu sunt. Pentru că vor 
să-şi dovedească lor şi altora că sunt importanți, întrucât sunt torturați 
de chinuitorul sentiment că sunt total neimportanţi. Este foarte 
probabil ca acestora din urmă să aparţin şi eu. 


Această carte, care în esenţă nu este un produs al cunoştinţelor 
bibliografice, ci al experienţei, s-a născut din echivocul pe care starea 
lumii contemporane îl produce vis-a-vis de eficacitatea învățăturii 
creştine. 

Ce se întâmplă cu făgăduinţa lui Hristos de a mântui lumea? 
Foarte ades avem impresia că Creştinismul nu numai că a ratat 
mântuirea lumii, dar că, de asemeni, este responsabil pentru 
decăderea ei. 

Chiar dacă această impresie poate fi superficială şi într-o foarte 
mare măsură nedreaptă şi inexactă, nu trebuie respinsă fără a fi 
examinată. 

Există într-adevăr indicii pentru faptul că ceea ce este considerat 
a fi creştinism este responsabil pentru multe dezastre, cel puţin în 
lumea apuseană, iar aceasta instituie imperativa necesitate de a se 
cerceta în ce măsură ceea ce este considerat drept creştinism este 

tradiţie creştină autentică şi în ce măsură este denaturare şi falsificare 
a tradiţiei creştine autentice. 

Valabilitatea unei învățături pentru viață este judecată prin 
prisma funcționalităţii ei, însă impresia care domneşte este aceea că 
ceea ce se arată a fi creştinism, demonstrează în practică 
disfuncționalitate, îndeosebi în lumea apuseană. 

Deşi Creştinismul lipsit de funcţionalitate pe care lumea îl 
cunoaşte astăzi este versiunea apuseană a creştinismului, se pare că 
ea predomină existenţial chiar şi în acele zone ale lumii unde 
confesional domină varianta răsăriteană a creştinismului. 

Consecințele dezastruoase ale unui creştinism denaturat şi 
disfuncțional din punct de vedere existenţial sub multe aspecte 
decisive, fac imperioasă constatarea denaturării precum şi restabilirea 
tradiţiei creştine întru autenticitatea ei inițială, o chestiune de viață şi 
de moarte pentru omul contemporan. 

Această carte este fundamentată pe convingerea că, într-adevăr, 
pentru catastrofele lumii contemporane este responsabilă într-o foarte 
mare măsură denaturarea creştinismului care inițial s-a realizat în 
Apus, iar scopul ei este mai degrabă denunțarea şi acuzarea pervertirii, 
iar nu să se constituie într-o culegere de cântece de leagăn pentru omul 
contemporan. 

Prezentarea unor adevăruri dureroase poate fi jenantă, ba chiar 
iritantă, în special pentru acei care sunt atât de imaturi încât vor să 
audă doar ceea ce îi satisface şi care nu pot suporta ceea ce provoacă 
nelinişte. 

Deşi se susține că omul apusean contemporan este incapabil să 
înfrunte şi să accepte durerea pe care inevitabil o provoacă demersul 
propriei dezvoltări şi caută doar tranchilizante, sedative şi evadări care 
să-l menţină într-o stare de amorţire, este cert că publicaţiile care 
prezintă starea dureroasă a omului contemporan îşi află căutare. 

Această carte nu se adresează oamenilor care sunt hotărâți să 
evite cu orice preț ceea ce ar putea să le provoace o oarecare neplăcere. 
Nu se adresează oamenilor care în chip nevrotic simt nevoia de a 

crede că sunt perfecţi, că în ceea ce-i priveşte, în viaţa lor, în opțiunile 
lor, în filozofia lor, toate sunt excepţionale şi, în consecinţă, nu vor să 
facă nici o schimbare. 

Această carte se adresează acelora care nu neagă, ci care 
înfruntă cu îndrăzneală faptul că sunt purtătorii unei firi sărăcite şi 
faptul că păcatul şi eşecul sunt destinul comun al oamenilor şi cărora o 
eventuală schimbare nu le provoacă spaimă, ci entuziasm. 

În fine, această carte nu a fost scrisă cu teama că o parte dintre 
aceste adevăruri ar putea să nu placă unora dintre cititorii săi, pentru 
că ating câteva aspecte mai sensibile ale vieţii acestora pe care ei vor să 
le ignore sau să le nege. Dimpotrivă, această carte a fost scrisă pentru a 
denunța atât patologia autorului cât şi a cititorilor săi. Principalul scop 
al cărţii este diagnoza patologiei noastre individuale, sociale şi 
ecclesiale, pentru a putea fi creat mobilul adoptării adecvatei conduite 
religioase, iar din acest motiv propunerea sa este filantropică. Inumană 
este, cu ajutorul tranchilizantelor, ascunderea unei patologii fatale 
precum este aceasta de care, mai mult sau mai puţin, toți suferim, ca 
rezultat al influenţei pe care a avut-o asupra noastră un creştinism 
disfuncţional. 

Dacă tradiţiile religioase revelează adevăruri dumnezeieşti, 
adică adevăruri reale despre Dumnezeu, om şi lume, ar trebui să fie 
posibilă confirmarea lor existenţial. Dacă diferite tradiţii religioase 
prezintă despre aceeaşi realitate adevăruri care se contrazic, atunci, cu 
excepţia uneia, celelalte ar trebui să fie inexacte, iar dacă este vorba 
despre exactitatea relaționată firii umane, devine imperioasă 
verificarea acesteia, întrucât altfel riscăm să adoptăm un mod de viață 
care în loc să ne ofere deplinătatea, ne poate conduce la catastrofe şi 
moarte. 

Foarte ades, deosebirile dintre tradiţii religioase diferite 
prezintă acest caracter decisiv vis-a-vis de viața umană, însă omul 
culturii apusene contemporane nu vrea să le accepte şi să le înfrunte. 

Sincretismul este una din trăsăturile societăților în decadenţă, 
pentru care, în ultimă instanță, ceea ce contează este confortul şi 

prosperitatea. Convingerile şi recunoaşterea adevărului provoacă 
adeseori nelinişte şi pot tulbura o viaţă confortabilă. Totuşi, în cele din 
urmă, nimic nu generează mai multă nelinişte şi suferință decât 
vânarea oarbă a unei vieți confortabile şi opulente. 

Creştinul ortodox conştient nu este o persoană care are o 
ideologie şi o estetică diferite față de un catolic sau de un protestant, ci 
este o persoană care identifică şi adoptă un mod de viață care se 
demonstrează în practică a fi mai viabil decât acelea pe care le propun 
catolicismul sau protestantismul sau alte tradiţii religioase necreştine. 

În mod firesc nouă, celor care în pofida confesionalelor noastre 
declaraţii „ortodoxe” trăim într-o cultură occidentală, care nu este 
decât expresia culturală a tradiţiei creştine apusene, toate acestea nu ni 
se par suspecte. Nu suspectăm scindarea dintre ethosul occidental al 
modului nostru de viață şi ethosul-de o diferență dramatică al 
funcţionalităţii la care se presupune că noi coparticipăm. 

Noi toţi, ortodocşii, care vieţuim într-o tradiţie culturală 
occidentală trăim, fără ca de obicei să conştientizăm o criză de 
autenticitate, criză de autenticitate pe care Ortodoxia o parcurge din 
momentul în care în zonele în care ea a constituit leagănul vieții timp 
de două mii de ani, cultura occidentală a triumfat. 

Un exemplu de înstrăinare religioasă a ortodocşilor este faptul 
că realitatea credinței este percepută declarativ, şi nu existenţial. 
Înțelegerea intelectualistă a credinţei este în acord cu tradiţia 
apuseană, mai concret cu cea protestantă, în timp ce pentru tradiția 
ortodoxă, credința este o trăire universală, un mod de a vieţui şi de a 
fiinţa. Astfel, fără a suspecta şi de multe ori în pofida discursurilor 
noastre declarative făcute cu glas ridicat, existenţial suntem mai mult 
protestanți decât ortodocşi, întrucât, adoptând cultura occidentală, 
trăim un mod de viață apusean, adică protestant. Credinţa noastră nu 
este credința pe care o mărturisim verbal şi într-un mod intelectualist, 
ci credinţa pe care o transformăm, fie şi inconştient, într-un mod de a 
fi. 

Deşi viaţa nu se învaţă din cărţi, ortodocşilor care vor să facă 
ceva în privința acestei crize de autenticitate li se impune ca necesar 
studiul textelor Sfinţilor Părinţi ai Bisericii pentru a descoperi nu doar 
Ortodoxia, ci însuşi Creştinismul, pentru că rămăşița trăirilor 
creştin-ortodoxe pare a se împuţina fără speranţă. Cei care descriu 
celor neinformați troposul (chipul) ortodox al fiinţării şi al viețuirii fac 
trimitere la cărți, iar în momentul în care auditoriul îi întreabă unde se 
întâmplă toate aceste lucruri extraordinare pe care ei ni le descriu şi 
care par să răspundă celor mai profunde căutări ale noastre, atunci 
dacă nu le este imposibil, abia cu foarte mare greutate reuşesc să le 
indice un spaţiu în care aceste realităţi splendide sunt trăite. 


Prin urmare, chiar dacă studiul textelor care descriu troposul 
ortodox al viețuirii şi al ființării este aproape singurul lucru pe care îl 
putem face în clipa de față pentru a putea regăsi acel chip al vieţuirii şi 
al ființării, va trebui să nu uităm că studiul nu numai că nu este 
suficient, fiind vorba despre descoperirea şi cunoaşterea unui mod de 
a fi, dar şi că acesta poate uneori chiar dezorienta, pentru că ne poate 
crea falsa impresie că, întrucât studiem descrierile acestuia, cunoaştem 
un mod de a fi. Omul contemporan nu pare să suspecteze faptul că 
descrierea realității nu este însăşi realitatea. De aceea este necesar ca 
studiul să fie însoțit pas cu pas de experienţa practică, nu doar pentru 
a fi util, ci şi pentru a nu-i fi omului fatal. 

Totuşi, pentru ca studiul textelor tradiției noastre ecclesiale să fie 
ziditor, vor trebui studiate textele care descriu trăiri asemănătoare cu 
cele ale noastre. Studiul textelor care descriu trăirile marilor asceţi 
poate să acționeze şi acționează ca alibi sau refugiu în faţa realităţii 
noastre mizere şi nu numai că nu contribuie la dezvoltarea şi la 
maturizarea noastră spirituală, ci poate să devină cel mai sigur mod de 
împiedicare şi zădărnicire a ei. 

1. O relatare autobiografică 
sub autoritatea probatorie dată de trăire 
şi viaţă 


În 1962 am plecat în S.U.A. cu o bursă oferită de Universitatea 
din Boston spre a studia psihologia pastorală. Fusesem hirotonit de 
curând preot, iar arhiepiscopul Americii m-a angajat la arhiepiscopie 
într-o oarecare funcţie, cu ajutorul căreia am reuşit să-mi asigur cele 
necesare întreţinerii mele cât şi întreţinerii părinţilor mei. Întrucât 
deveneam cleric, în prealabil am intrat în monahism, aşa cum se 
obişnuieşte în Biserica Greciei. La tunderea în monahism, episcopul 
care m-a hirotonit mi-a dat numele de Philotheos, în timp ce numele 
meu de botez era Alexandru. Cu numele Philotheos Pharos făcusem 
cerere şi fusesem înscris la Universitatea din Boston. 

Odată cu sosirea mea în S.U.A., am trăit un şoc cultural şi 
treptat am constatat că în această țară presupusă drept cea mai 
democratică ţară din lume toate, până şi lucrurile cele mai lipsite de 
importanţă erau făcute într-un oarecare mod față de care era 
imposibilă orice abatere, iar acest mod era definit de tradiţia culturală 
anglo-saxonă. 

Foarte curând am constatat de asemeni că în acest spaţiu tradiția 
mea culturală era întâmpinată fie cu o ironie politicoasă, fie cu 
condescendenţă, sau chiar cu un dispreţ fără rezerve. l-am văzut pe 
grecii emigranţi, pe cei veniți de mai multă vreme, complet adaptaţi 
tradiţiei culturale anglo-saxone şi modului de viață anglo-saxon şi 
extraordinar de mândri pentru aceasta, ironizând ei înşişi tradiția 
culturală pe care au renegat-o, iar pe cei veniţi în S.U.A. de curând, 
grăbindu-se, speriaţi şi amețţiți de grandoarea americană, să renunţe la 
fiecare rămăşiţă a vechii lor identități culturale, vânzând fără să ezite 
drepturile culturale de întâi-născuţi pentru blidul de linte al 
confortului şi acceptării americane. 

Conducerea bisericească a grecilor emigranţi, în ciuda 
discursurilor ei patriotarde, pline de vorbe mari, din momentele în 
care vizita Grecia, cu care îşi asigura aici ceremonii de întâmpinare 
autocrate, a fost cea dintâi care a marcat, şi în modul cel mai reuşit, 
spaţiul adaptării la modul de viață anglo-saxon, care, în ultimă analiză, 
a însemnat şi protestantizare, şi nu doar în afara Bisericii, ci şi în 
interiorul ei. 

Nu părea deloc ciudat că în aceasta țară democratică 
conducerea  „ecclesiastică” putea să fie într-un astfel de mod 
absolutistă şi terorizantă, încât să amintească de sultanatele otomane. 
Mărturisesc că acest lucru nu era deloc paradoxal, întrucât cultura 
anglo-saxonă este o cultură care fabrică o mască a perfecțiunii 
exterioare cu care ascunde o față în întregime respingătoare. 

Democraţia americană este un fiasco. Este o vitrină foarte 
frumos împodobită care ascunde o lipsă de toleranţă şi de libertate, 
întrucât, după cum deja am menţionat, nu lasă disponibil nici un 
spaţiu de rezervă diferenţierilor faţă de modelele instituite. 

În perioada în care am ajuns în S.U.A, tineretul American 
denunța această realitate într-un mod foarte elocvent şi dezlănțuise un 
război foarte violent împotriva acestui regim dictatorial-totalitar. 

Din nefericire, totalitarismul regimului anglo-saxon are rădăcini 
atât de adânci în societatea americană încât, finalmente, a înăbuşit 
această revoltă generală atât de plină de speranţă şi atât de dinamică a 
tinerilor americani, pe care i-a emasculat şi i-a transformat în trişti şi 
lipsiţi de speranţă yuppy contemporani. 

Această atât de lipsită de rezerve şi accelerată renegare a 
propriei lor tradiţii culturale venită din partea emigranților greci se 
datorează, pe de o parte, ispitei confortului care îi încerca pe oamenii 
care au ajuns în S.U.A. după o viaţă întreagă petrecută în sărăcie şi 
mizerie, dar şi faptului că nu se simțeau în mod conştient purtătorii 
unei anume culturi. 


13 Abrevierea lui young urban professional (n. trad.) 

Impetuoasa şi lipsita de rezerve americanizare şi protestantizare 
a Bisericii, se datora, în afara sentimentului de rudă săracă ce îi tortura 
pe emigranții greci, clerici şi laici, şi faptului că mulţi dintre ei, mai 
ales clericii, fuseseră pregătiți încă de dinainte pentru aceasta în 
organizaţiile pietiste din care proveneau şi care nu numai indirect, ci şi 
făţiş cultivau ethosul protestant printr-un moralism superficial, sub 
masca decenţei, cu ajutorul icoanelor edulcorate şi a imnelor dulcege 
împrumutate intact din repertoriul protestant. 

Aceşti oameni sunt şi astăzi, când se află în America, ameţiţi de 
tot ceea ce îi înconjoară, deoarece este ceea ce au nutrit şi ceea ce în 
Grecia nu au putut să savureze cu atâta deplinătate şi atât de complet 
şi, chiar dacă uneori fac act de prezenţă la ceremoniile ortodoxe, nu o 
fac din pură convingere, ci pentru a evita situații neplăcute, întrucât 
prin această prezenţă exterioară îşi asigură pâinea şi bunăstarea lor, iar 
unii dintre ei puterea, reputaţia şi onoarea. 

Atât de mare este dorința emigranților greci de a îmbrăţişa 
ethosul anglo-saxon, încât adesea nu ironizează şi nu disprețuiesc 
numai ethosul romeici!+, ci sunt posedaţi de o ură nestăvilită față de 


14 O problemă aparte o constituie denumirile de ellin (EAAnvas), grec 
(Yeaixos) şi romeu (Ewuaios sau QwouLos) date aproximativ aceluiaşi 
popor. Însă trebuie făcute unele distincții. “EAAnveg / £AA&veg 
desemnează de asemenea şi alte populaţii arhaice din nordul 
peninsulei Balcanice (d.ex. Athamanii —- A0auăves sau Enianens — 
Aivauăvec). Din punct de vedere morfologic, “EAAnv şi “EAMAac sunt 
derivate de la 'EAAoi / “EAAoL / XtAAoL (întâlnite la Homer şi Pindar). 
Mulțumită jocurilor olimpice, adj. eAAavodixau (arbitru la jocurile 
olimpice) îşi sporeşte prestigiul. În decursul perioadei neo- 
testamentare, “EAAnv primeşte semnificaţia de idololatru. Numele 
TQau6s este mai vechi decât consacratul “EAAnv pe care îl întâlnim, 
d.ex. la Aristotel (Meteorologicele 1, 352 a). Ulterior, din cauza 
deprecierii semantice a numelui de “EAAnv, ellin-ortodocşii (EAAnv- 
0g06%0£0.) au fost numiţi în perioada bizantină cu numele de greci 

propria naţiune. La Facultatea de Teologie „Holly Cross” din Boston, 
unde am funcţionat vreme de mulţi ani, studenţii au ars în mod repetat 
drapelul elen de ziua naţională a Greciei. 

Într-adevăr, toate acestea sunt ignorate de unii romei uşuratici 
şi romantici, care vizitează S.U.A. pentru vreo două săptămâni şi văd 
în America ceea ce a văzut Ecaterina cea Mare într-o eparhie rusească, 
atunci când a vizitat un sat-vitrină pe care Potemkin îl „montase” 
special pentru ea, deoarece abilitatea anglo-saxonilor de a monta 
vitrine este incomparabil superioară celei a ruşilor. Ultima a înşelat 


(T'Qauwoi), concomitent utilizându-se şi numele de romeu (0wuL6ş) şi 
romeitate (Qrwoutoovvr), termeni de altfel specifici perioadei bizantine; 
se cuvine să remarcăm că „bizantin” şi „Bizanţ” sunt nume date de 
către franci în sens peiorativ. Istoric, „bizantin” se referă exclusiv la 
locuitorii oraşului (ulterior numit Constantinopol), care fusese 
întemeiat cu secole înainte de regele Megarilor (Meyăgwv) Byza 
(Bvla). Pentru prima dată, ca nume dat Imperiului Roman de Răsărit, 
este întâlnit în Istoria preotului catolic Volf, scrisă la 1562. De asemeni, 
turcii numeau „Bizanţul” „Rum”, iar locuitorii Constantinopolului îşi 
numeau Imperiul „Romania (Pwouavia)”. Numele de romeu (9cou0s) 
se referă la cetățeanul Imperiului Roman, în special la cetățeanul 
Imperiului Roman de Răsărit, care era totodată vorbitor de limbă 
greacă. În acest sens, părintele romeităţii (Gcwoutoorjvn) este sf. 
Constantin cel Mare. Va desemna de asemeni pe creştinul ortodox al 
perioadei metabizantine (ca şi bizantine), adică din timpul dominaţiei 
otomane, pentru ca în secolul al XIX-lea să denumească pe neo-ellinul 
(grecul modern) care păstrează tradiţiile ortodoxe ale „Bizanţului”, 
într-o oarecare măsură acesta din urmă aflându-se la antipodul 
adeptului iluminismului european. În contextul cărţii de față, 
romeitatea (9wuioovvn) are în vedere, pe lângă cele menţionate mai 
sus, ansamblul trăsăturilor care au fost conformate de către tradiția 
ortodoxă, precum şi parcursul istoric al neo-ellinismului (grecității 
contemporane) (n.trad.). 

numai pe cei care au vrut să fie înşelaţi, în timp ce vitrina americană 
atrage pe toată lumea şi în special pe romeii care, în ciuda 
demonstrațiilor de independență manifestate de-a lungul timpului, 
suferă de complexul rudei sărace. 

Anti-ellenismul celei de-a doua generaţii de emigranţi greci este 
datorat şi nemiloasei persecuții şi umilințelor suferite din partea 
Yankeilor care îi dispreţuiau, numindu-i „greasy greeks” şi aruncând 
cu roşii putrede în clericii lor care, întru început, au plecat în America 
purtând barbă şi rasă. 

La una dintre nenumăratele conferințe despre segregaţia rasială 
care a avut loc în America în anii '70, un vorbitor de culoare a afirmat 
că alte comunități au fost acceptate de comunitatea Americană „in 
their own self definition”. „Faceţi o mare greşeală”, i-am spus, „unele 
comunități s-au grăbit să se anglo-saxonizeze integral şi astfel au fost 
acceptate. lar voi, negrii Americii, v-aţi anglo-saxonizat îndeajuns, dar 
nu puteţi să vă schimbaţi culoarea pielii şi, oricât veţi încerca, nu veți 
putea să nu fiți diferiți, ori în asta constă problema dumneavoastră. 
Această ţară pluri-democratică nu permite nimănui să difere de 
modelul dominant anglo-saxon”. 

Studenţii Facultăţii de Teologie „Holly Cross” din Boston 
disprețuiau orice era grecesc, printre altele şi pentru că ceea ce ei 
vedeau în Facultate ca fiind grecesc era o caricatură respingătoare, 
precum aşa-zisele piese de teatru cu purtătorii de fustă şi papuci 
tradiționali greceşti ieftini şi de prost gust, organizate de lipsiţii de 
talent şi incompetenții filologi ai Facultăţii, al cărora singur merit era 
servilitatea. Aceasta de obicei era şi singura calitate pe care trebuia să o 
posede cineva pentru a fi angajat al Facultăţii de Teologie Holly Cross, 
din care a fost îndepărtat în două rânduri cel mai mare teolog ortodox 
al contemporaneităţii, Gheorghe Florovsky. 

La prima întâlnire cu profesorul meu consultant, acesta m-a 
întrebat dacă-mi terminasem masteratul sau doctoratul. Necontaminat 
de microbul ştiințificităţii, cum eram atunci, i-am răspuns că eram 
interesat să dobândesc câteva cunoştinţe, iar nu să obţin o oarecare 

diplomă. Profesorul meu consultant a rămas mirat şi a încercat să mă 
convingă că fără asigurarea dată de diplomă, cunoştinţele mele ar fi 
aproape inutile. Întrucât, aşa sau altfel, pentru mine această chestiune 
nu avea nici o importanţă şi pentru că am constatat că între felul meu 
şi al lui de a gândi exista o prăpastie de netrecut, am căzut de acord să 
mă ocup de master. 

Când am început să urmez cursurile, dincolo de dificultăţile pe 
care — cel puţin la început — le-am avut din cauza limbii, le-am găsit 
suficient de ininteligibile. Era vorba despre interminabile analize ale 
unor situaţii ipotetice conform uneia sau alteia dintre teoriile 
psihologice. În cadrul dezbaterilor respective, mulți studenţi făceau 
comentarii geniale şi era evident faptul că cele care câştigau erau 
impresiile. 

Pentru multă vreme am crezut că numai eu eram cel care nu 
prea înţelegeam toate cele câte se rosteau şi erau considerate drept 
comentarii geniale, întrucât nu eram la fel de inteligent ca şi ceilalți. 
Totuşi, mai târziu, când am găsit curajul să-mi exprim propriile mele 
îndoieli, am constatat că nici alții nu înțelegeau, dar nu o mărturiseau 
deoarece nu voiau, ca şi mine, să fie luaţi drept idioţi şi fie tăceau, fie 
jucau în horă spunând lucruri care ascultate pentru prima dată 
impresionau, însă care nu însemnau în realitate nimic, nici chiar pentru 
cei care le rosteau. 

Psihologia pastorală era o mişcare pentru reconectarea 
scolasticizatei teologii apusene la viaţa care, finalmente, a sfârşit ea 
însăşi prin a fi scolastică şi ştiinţifică; în acea perioadă păstra totuşi o 
oarecare legătură cu viața prin intermediul lecţiilor care erau ținute pe 
un teren pastoral ca spitalul, diferite comunități, clinici de psihiatrie, 
unde studenţii, în cadrul lecţiei, trebuiau să lucreze cu pacienți şi să 
participe la viaţa instituţiei şi a comunității. 

O altă faţetă a cursurilor consta din înseşi relaţiile dintre 
studenți, ținând cont de faptul că profesorul şi facultatea nu ar fi putut 
ajunge la concluzia că studentul ar fi învăţat ceva despre sensibilitatea 
pastorală şi că dobândise capacitatea de a asculta şi a înţelege durerea 

omenească, dacă nu putea să facă acest lucru cu colegii săi, cu care 
petrecuse doi sau trei ani din viața sa. 

Într-adevăr, oricine învaţă câte ceva şi desigur ce anume este 
sensibilitatea pastorală atunci când o trăieşte, iar nu atunci când învață 
pe dinafară respectivele teorii. Psihologia pastorală declarase aceasta şi 
de câteva ori în acea perioadă o şi pusese în practică; astfel, două 
dintre cursurile programului meu de la Universitatea din Boston se 
desfăşurau în cadrul unui spital şi includeau o grupă psihodinamică?5, 
adică grupa de studenţi care participau la curs era constituită asemeni 
unui grup psihoterapeutic, în care profesorul funcționa ca 
psihoterapeut şi coordonator. Profesorul şi studenţii mi se adresau 
numindu-mă Alex. După cum am mărturisit anterior, m-am înscris la 
Universitate înainte de a fi hirotonit, cu numele de Alexandru. 

Pentru profesorii şi colegii mei, numele pe care l-am primit 
după tunderea în monahism nu însemna nimic, după cum nu însemna 
nimic nici titlul de părinte pe care îl are un cleric în tradiția noastră, 
fapt ce probează lipsa certitudinii că clericul funcționează ca părinte al 
comunității sale ecclesiale. 

Profesorul şi colegii mei nu numai că nu ţineau cont de acestea, 
ci în plus erau absolut siguri că era vorba despre un mod prin care noi 
ortodocşii şi oricare alţi clerici care urmează tradiţii asemănătoare 
încearcă să-şi satisfacă nevoia psihologică de a fi recunoscuţi. Este 
numai unul dintre nenumăratele exemple prin care „liberalii şi 
democraţii” protestanți arată că troposul apusean şi propriile lor 
concepții sunt cele corecte, încercând într-un mod brutal să le impună 
asupra tuturor. Această atitudine caracterizează şi cultura anglo- 
saxonă, care nu este decât rodul protestantismului. Cu această 


15 Psihodinamica (engl. psychodinamic)- are în vedere funcţionarea 
psihicului uman şi se referă la puterile sufleteşti ale individului şi la 
interacțiunile care sunt dezvoltate de-a lungul copilăriei, precum şi la 
influenţa unor activități asupra existenţei individuale (n. trad.). 

aroganță agresivă întâmpină purtătorii acestei culturi diversitatea, 
chiar şi cu privire la cele mai neînsemnate amănunte ale vieții. 

În grupă eram destul de taciturn, şi asta din mai multe motive. 
Din cauza greutăților provocate de limbă nu înțelegeam destule 
lucruri, însă dincolo de aceasta, chiar dacă atunci încă nu 
conştientizasem, trăiam o violență brutală. Profesorul coordonator, 
utilizând o tehnică folosită uneori în grupurile psihodinamice pentru a 
distruge atitudinea defensivă a unui membru inactiv al grupului, m-a 
atacat în forţă şi printre altele mi-a spus: „Noi facem atâtea ca să ni te 
apropiem, iar tu nu faci nimic”. 

Atacul nu m-a surprins şi i-am spus: „Vă comportaţi asemeni 
unui copil care a găsit o cutie şi întrucât nu poate să o deschidă, o 
sparge, ca să-i vadă conţinutul. În ţara mea”, am continuat, „istorisim 
povestea unui păstor pentru a cărui manta au pus rămăşag soarele cu 
vântul, care dintre ei i-o vor scoate. A început mai întâi să sufle vântul, 
însă cu cât sufla mai tare, cu atât mai strâns păstorul îşi înfăşura 
mantaua sa. Apoi a încercat soarele şi cu raza sa caldă l-a făcut pe 
păstor să-şi scoată mantaua. Întrebaţi», am adăugat, «ce am făcut eu ca 
să mă apropii de dumneavoastră. Vă voi spune. Am învăţat limba 
dumneavoastră. Am studiat teologia dumneavoastră. Am învăţat să 
mănânc mâncărurile dumneavoastră care nu sunt vestite pentru 
savoarea lor. Ce ați încercat dumneavoastră să cunoaşteţi şi să aflaţi 
despre mine? Nu mi-aţi recunoscut nici măcar dreptul de a purta 
numele meu şi mi-ați dat un nume, cum faceți de obicei, pe care nu 
l-am avut niciodată». Nu au putut să spună nimic. Însă de atunci eu nu 
am mai permis anglo-saxonilor să mă traumatizeze şi să-mi vândă 
concepția că ei sunt cei cultivați, iar eu barbar. 

Câţiva ani mai târziu am avut şansa să lucrez ca profesor 
consultant, la început, iar apoi ca psihoterapeut şi supraveghetor în 
terapia familiei la o clinică de psihiatrie, model care funcționa ca şi 
comunitate terapeutică. Acolo am văzut uimit, fără ca să se facă 
referire la nici o tradiţie religioasă, întâmplându-se lucruri care erau 
identice cu cele pe care le descrie Luca în Faptele Apostolilor şi pe care 

nu le-am văzut niciodată în spaţiul ecclesial. Acolo am văzut cum se 
poate ca oamenii să aibă un singur suflet şi o singură inimă şi cum 
cineva îşi poate descoperi altuia fără nici o mască adevărata sa faţă, în 
sinceritate şi smerenie. Acolo am văzut cum se poate ca un grup de 
oameni să funcționeze aproape fără nici o autoritate şi cum omul 
poate, oricare ar fi starea lui, să aibă o influenţă terapeutică asupra 
celuilalt, astfel încât diferența dintre terapeut şi pacient să fie 
imperceptibilă sau adeseori inexistentă, ca de pildă într-o situaţie, în 
cazul unui individ dependent de droguri, în care un individ vindecat 
de dependenţa sa poate fi un terapeut mult mai eficace decât un 
psihiatru sau un psiholog. Ceea ce am văzut, auzit şi trăit în această 
comunitate terapeutică este lucrul cel mai de preț pe care l-am câştigat 
de pe urma şederii mele de patrusprezece ani în America, iar acolo, 
printre altele, am înţeles rătăcirea înţelepciunii ştiinţifice. 

Acolo am înţeles cum profesorii universitari, deşi fiecare avea 
un post într-o activitate pastorală, pentru a nu fi dascăli care învață 
legea, dar nu o respectă, după cum unul dintre aceştia a spus cândva, 
susțineau lucruri lipsite de temei, creații fantastice care nu aveau nici o 
legătură cu realitatea. 

În această comunitate terapeutică, unde numărul terapeuților 
era acelaşi cu cel al bolnavilor, se întâmpla în mod obişnuit ca 
psihologi, psihiatri, precum şi alți specialişti în psihoterapia 
individuală, în terapia de grup, a căsătoriei, a familiei, a ergoterapiei!6, 
horoterapiei!” ş.a., deschizători de drum şi scriitori cunoscuţi în toată 
lumea să vină spre a-i supraveghea pe terapeuţii comunităţii, care le 
prezentau acestora pe unii dintre pacienţii aflați în grija lor. După 
prezentarea diferitelor cazuri, urmau discuţii între toți terapeuţii 
cărora li se făcuse inspecția şi supraveghetor. 


16 Metodă terapeutică ce valorifică activităţi utile şi creatoare în 
vederea reactivării pacientului într-o activitate de grup (n.trad.). 
17 Metodă terapeutică ce valorifică dansul (n.trad.). 

Aceşti oameni deţineau în mod neîndoielnic multe cunoştinţe şi 
experiență, însă uneori afirmau nişte absurdităţi pe care auditoriul nu 
le înțelegea, nu pentru că era idiot, ci pentru că erau chiar absurdități. 
Totuşi, nimeni nu cuteza să se gândească a spune despre ceea ce 
afirma această celebritate de prestigiu internaţional că era o 
absurditate, ci mai degrabă se considera pe sine însuşi insuficient de 
inteligent ca să înţeleagă şi încerca să nu se trădeze. Nimeni nu 
recunoaşte că împăratul este gol. Dacă cineva îl vede pe împărat gol, 
conchide că are halucinații. 

Când un oarecare a îndrăznit să spună că nu înţelegea ceea ce 
afirma una dintre aceste notorietăţi, încet-încet aproape încă alți zece 
psihoterapeuţi au mărturisit că nici ei nu înțelegeau, iar după puţină 
vreme clinica a decis să suspende colaborarea cu acel cunoscut om de 
ştiinţă. 

Regimul terapeutic extrem de eficace al comunităţii terapeutice 
era totodată foarte modest, întrucât comunitatea terapeutică avea 
foarte mulți terapeuţi care totuşi nu erau foarte costisitori, pentru că 
erau în cea mai mare parte ceea ce prejudecata psihiatră 
numea „paraprofessionals”, adică infirmiere psihiatre, psihologi, 
asistenţi sociali, psihoterapeuţi ş.a.m.d. În foarte scurt timp, dat fiind 
că am început să lucrez în această clinică, am câştigat prestigiu. 
Personalul mă considera un factor foarte important în comunitate, iar 
cei mai tineri mă priveau ca dascăl. 

Acţiunea terapeutică pe care o exercitam asupra comunității era 
într-adevăr manifestă. Însă de unde îmi transbordasem acest potenţial 
terapeutic? Oare numai din acele complet utopice tehnici scolastice ale 
Universităţii din Boston, care nu-mi provocaseră decât o plictiseală 
nesfârşită? Desigur că nu. 

Încet-încet am conştientizat că acționam terapeutic nu atunci 
când încercam să aplic cunoştinţele mele academice, ci atunci când 
eram eu însumi şi acţionam spontan. Atunci, în mod inconştient, mi le 
transferam din tradiţia mea ortodoxă şi din cultura pe care tradiția 
ortodoxă o născuse, dar totuşi nu aşa cum mi s-a predat în şcoală de 

către dascălii mei- oamenii de ştiinţă ai Universităţii din Athena, care 
intrau în sala de curs şi fără a arunca măcar o privire audienței îşi 
deschideau notițele şi începeau să le citească atât de monoton şi 
plictisitor, încât era aproape imposibil pentru cei ce audiau să-şi țină 
ochii deschişi. Ultimii nu s-ar fi aflat acolo dacă nu i-ar fi constrâns 
teroarea prezenţelor, iar aceia şi-ar fi citit textele lor fără urmă de viaţă 
în săli pustii. 

Eu, care pe toată durata studiilor mele universitare din Grecia 
munceam ca funcţionar al Băncii Comerciale, aveam foarte rar 
posibilitatea să urmez obiceiurile profesorilor mei şi să fac prezenţe, iar 
pentru aceasta întâmpinam serioase probleme, deoarece profesorii mei 
nu-mi permiteau să iau parte la examene. Îmi amintesc cum, odată, 
profesorul Ioannis Karmiris m-a chemat în biroul său, împreună cu 
alți colegi de-ai mei, ca să ne mustre pentru că nu aveam suficiente 
prezenţe. Atunci aveam treizeci de ani şi lucram ca să mă întreţin, nu 
numai pe mine însumi, ci ca să-mi întreţin şi părinţii. „Domnilor”, a 
tunat sever cu vocea sa d-l profesor, „dacă nu vă cuminţiţi, o să aduc 
la cunoştinţa părinţilor dumneavoastră”. „Permiteţi-mi, vă rog, 
domnule profesor”, i-am spus, însă acela m-a întrerupt spunând: „Nu 
este nevoie, ştiu ce o să-mi spuneţi”. 

Mai târziu, după un an sau doi, m-am dus la cabinetul aceluiaşi 
profesor pentru a-i cere o scrisoare de recomandare către Universitatea 
din Boston. Acesta ceruse de la asistentul său dosarul meu şi când a 
văzut că sunt licenţiat în Ştiinţe Politice şi Drept: „Unde aţi fost până 
acum”, spuse, „nu vă ştiu”. Ce să-i spun? Nu cumva ştiţi pe 
altcineva?” sau „Oare nu ştiţi, d-le profesor, că atunci când cineva este 
într-adevăr dascăl, se află într-un contact continuu şi substanţial cu 
studenții săi, iar aceştia caută această legătură cu el în mod continuu şi 
fără a fi nevoie nici de constrângeri, nici de teroare? 

Deci, tradiţia ortodoxă, din care-mi extrăgeam potenţialul meu 
terapeutic, nu o cunoscusem în sălile de curs ale Facultăţii de Teologie 
a Universităţii din Athena, unde despre iubire, smerenie, comuniune 
am ascultat doar definiţii intelectuale, şi unde am trăit recea 

indiferență a omului față de om, ipocrizia decenţei şi evlaviei 
exterioare, egoismul oamenilor care se ocupau până şi cu teologia 
pentru a ajunge într-un scaun care să le asigure o viaţă confortabilă, 
arătând, cu excepţia unor discursuri înflăcărate, că numai în aceasta 
cred. 

Trăisem acea tradiţie ortodoxă din care-mi extrăsesem 
potenţialul meu terapeutic, alături de prostituate şi de cei care vindeau 
droguri în Troumpas, în Pireu, la frizeria tatălui meu, unde acesta mă 
luase ca să lucrez când aveam vârsta de zece ani, nu din motive 
economice, ci pentru că el credea că acolo voi putea dobândi 
cunoştinţe de mare preţ despre viață. 

Nu făceau nici un efort să-şi camufleze mizeria. Nu-şi 
ascundeau ticăloşia sub masca unei decențe prefăcute. Nu-şi 
ascundeau furia lor sub înfiorătoare zâmbete politicoase şi aveau o 
inocentă credință în puterea şi dragostea lui Dumnezeu, pentru că deşi 
îşi mărturiseau mizeria, nu încetau să caute şi să nădăjduiască fără 
fanfaronadă în mila Sa. Însă peste toate, aceste ființe pline de păcate 
trăiau şi răspândeau cea mai importantă virtute creştină: acceptarea 
celuilalt fără condiţionări şi fără limită, oricare ar fi starea lui, fapt care 
este prin excelenţă, spune loan Gură de Aur, trăsătură dumnezeiască. 
„Deci faceţi-vă milostivi, precum şi Tatăl vostru milostiv este” (Lc. 
6,36). 

Prostituatele şi vânzătorii de droguri pot să-l primească pe 
celălalt fără rezervă, pentru că au o deplină conştiinţă a mizeriei lor, nu 
însă şi cei care sunt convinşi de virtutea lor. De aceea şi Hristos, 
adresându-se acestora din urmă, a propovăduit: „Vameşii şi 
desfrânatele vor ajunge înaintea voastră în împărăţia lui Dumnezeu” 
(Mt. 21,31). 

Însă am cunoscut această tradiţie ortodoxă din care îmi fusese 
transferat potenţialul meu terapeutic şi la acei oameni simpli care o 
trăiau fără a face caz de ea, dar şi fără a o conştientiza ei înşişi, asemeni 
curelarului pe care Dumnezeu i l-a arătat lui Antonie cel Mare, atunci 
când Îl întrebase dacă există un sfânt mai desăvârşit decât el. Este 

vorba despre acei oameni simpli de la care Dostoievski şi 
Papadiamandi!'5 au învăţat Ortodoxia şi care o reflectau în clipele şi 
mişcările simple ale vieţii cotidiene, în opoziţie cu intelectualii care, cel 
puţin în opera lui Dostoievski, sunt agenți ai înstrăinării şi ai decăderii. 
Aceşti oameni simpli sunt într-adevăr sfinți, pentru că în afara faptului 
că trăiesc substanţial în duhul lui Hristos, rămân necunoscuţi şi nu-şi 
primesc cinstea şi onorurile de la oameni. 

Lipsa acestor sfinți adevăraţi este cea mai critică lipsă a vieții 
contemporane. Personal, am cunoscut numai un singur sfânt. Este un 
tâmplar neştiutor de carte. Un cap de familie sărac. Un muncitor 
neostenit. Gata să facă orice îi ceri. Orice i-ai face, nu va protesta 
niciodată. Care îndatorează pentru lucrările lui deosebite numai cu 
obişnuita lui plată pentru o zi. Care nu se revoltă şi nu se plânge de 
nimic, nu pentru că ar fi idiot, ci pentru că este cu adevărat sfânt. Însă 
pentru această sfinţenie reală omul contemporan nu are ochi, ci caută 
sfințenia în ceremonii de prost gust, în cuvintele pline de sine, în 
demonstrații ostentative, în lumini, în artificii şi în idoli. 

În comunitatea terapeutică, ziua începea printr-o adunare a 
personalului şi a pacienților unde erau prezentați noii pacienţi: ne 
luam rămas bun de la cei care plecau, iar personalul şi pacienții aveam 
şansa să simțim atmosfera care domnea în comunitate şi problemele 
care trebuiau înfruntate în decursul zilei. 

S-a întâmplat de foarte multe ori ca pacientul cel nou să fie o 
femeie care suferea de depresie, de vârstă mijlocie, cu capul aplecat şi 
închisă în ea însăşi, indiferentă şi care nu participa la ceea ce se 
întâmpla în jurul ei. Majoritatea terapeuţilor erau tineri, hippy care-şi 
găseau în comunitatea terapeutică o ocupaţie profesională foarte 
apropiată de modul lor de viaţă şi de valorile lor. Toţi aceştia, care 
aveau un chip foarte uman, erau foarte sensibili şi entuziaşti şi îi 
vorbeau foarte delicat pacientei depresive. O asigurau că se interesau 
de ea într-un mod foarte sincer şi că voiau cu adevărat să-i 


18 Alexandros Papadiamandi (1951-1911), v. nota 56 p. 61. 

împărtăşească dificultăţile şi durerea ei, în timp ce ea nu le dădea nici o 
importanţă, rămânând apatică la disperatele lor încercări de a i se 
apropia şi de a stabili un oarecare contact cu ea. 

Întrunirea, care avea un caracter de masă rotundă, se desfăşura 
într-o sală mare insuficient de încăpătoare şi din acest motiv cele două 
sau trei uşi rămâneau deschise pentru ca unele persoane să poată sta şi 
în spaţiile alăturate. S-a întâmplat de câteva ori să ajung la clinică 
atunci când deja cei mai mulți luaseră loc în spaţiul întrunirilor şi să 
stau undeva la margine aproape de una dintre uşile deschise; în timp 
ce toți acei tineri încercau disperat să se apropie de pacienta care îi 
ignora în mod desăvârşit, rămânând apatică şi neschițând nici o 
expresie, de la marginea sălii se auzea o voce puternică, plină de 
mânie: „Doamna mea, cine credeți că sunteţi de vă comportaţi în acest 
mod?” 

Apatica şi indiferenta femeie se umplea de viaţă imediat, îşi 
ridica privirea, mă privea cu ochii ce răspândeau fulgere şi răspundea 
în acelaşi mod şi la fel de supărată. Terapeuţii care au urmărit această 
scenă pentru prima dată, rămâneau surprinşi şi, inițial, se indignau, 
însă pentru că erau persoane avizate, vedeau imediat minunea 
petrecută şi indignarea lor se transforma în entuziasm. 

Ceea ce se întâmpla de fapt cu cel aflat sub observație medicală 
ar trebui să fie clar. Dar să întreprindem o scurtă analiză. Persoana care 
suferă de depresivitate este de obicei o persoană înfuriată, care totuşi 
nu permite sinelui propriu să-şi manifeste această furie, deoarece 
consideră exprimarea mâniei drept barbarie sau păcat. De asemeni, 
individul care suferă de depresivitate este un individ dezamăgit de 
sine însuşi, deoarece simte că a ratat şansa să fie omul perfect care 
considera el că ar fi trebuit să fie. 

Terapeutul care tratează acest individ într-un mod paşnic, 
afabil şi politicos, chiar dacă îl asigură prin intermediul cuvintelor că 
are dreptate să fie înfuriat şi că poate să-şi exprime furia, prin 
comportamentul său îi comunică faptul că într-adevăr mânia nu este 
sentimentul pe care îl au oamenii elevaţi şi educați şi în plus îl face să 

se simtă şi mai dezamăgit de sine însuşi, pentru că atunci când se 
compară cu politicosul şi afabilul terapeut, îşi pare a fi, în faţa 
propriului sine, şi mai respingător. 

Femeia din exemplul de mai sus, pe care tinerii şi entuziaştii 
terapeuțţi o tratau atât de delicat şi afectuos, aceasta şi pentru faptul că 
nu îi costa prea mult, simţea probabil ura pentru soţul ei, împreună cu 
care convieţuise de-a lungul ultimilor treizeci de ani ai vieţii, pentru că 
au înfruntat teribilele greutăţi pe care le implica conviețuirea a doi 
oameni diferiți care se luptă spre a fi împreună, fără ca nici unul dintre 
ei să-şi piardă particularitățile. 

Ura nu este un sentiment pe care îl simt nişte criminali 
sălbatici şi odioşi. Ura înseamnă să nu vrei să vezi pe cineva în fața 
ochilor tăi, să vrei să se deschidă pământul ca să-l înghită şi să dispară 
din faţa ochilor tăi, iar aceasta este ceva ce toţi, până şi sfinții, o simt 
de-a lungul timpului, încă şi față de persoanele cele mai dragi lor. 

„În fiecare zi ucid”, spune avva Pimen. Dacă în cultura 
noastră aproape toți oamenii neagă faptul că au o oarecare legătură cu 
sentimentul urii, se întâmplă pentru că o neagă influenţaţi fiind de 
concepţiile puritaniste ale acestei culturi şi din acest motiv ea se 
transformă adeseori în depresivitate, precum fără îndoială s-a şi 
întâmplat cu femeia din exemplul de mai sus. De aceea atât delicatețea, 
cât şi afectuozitatea pe care tinerii şi entuziaştii terapeuți i-o arătau 
inofensiv, sporeau motivele pentru care ea vedea depresivitatea drept 
singura ieşire pentru starea sa. 

Gratuita delicateţe a lipsiților de experiență terapeuţi anglo- 
saxoni o încătuşa pe biata femeie în depresivitatea ei, iar permisul 
verbal pe care i-l ofereau pentru a-şi trăi şi exprima mânia ei şi care se 
afla într-o deplină contradicție cu comportamentul lor, îi întețeau 
confuzia. 


19 Apoftegmele Părinților (AnopOtyuara Iepovraov), Pioxaiia, ed. 
Iloreguxai 'Exdooeis Tonyoeros 6 IlaAauăs , vol. I, p.569. 


76 


Instrăinarea ethosului creştin 


Intervenţia mea o convinsese instantaneu, mai ales pentru că 
eram şi cleric, că felul în care se simțea nu era deloc monstruos, ci 
uman, iar eu puteam să acționez astfel nu pentru că studiasem 
psihologia, ci pentru că trăiam o tradiţie ortodoxă, totuşi nu ca aceea 
pe care o predau decenţii specialişti în ale teologiei sau cum o 
propovăduiesc cvietiştii, ci aşa cum o trăiesc desfrânatele şi cei care 
vând droguri şi care afirmă că desăvârşirea este numai a lui 
Dumnezeu, iar păcatul este soarta comună a tuturor oamenilor, pe care 
nu-i salvează penibilele lor reuşite, ci dragostea lui Dumnezeu, care 
este dragoste tocmai pentru faptul că iubeşte ceea ce nu este vrednic să 
fie iubit. De asemeni, intervenția mea îi indicase acestei femei 
depresive un mod de a-şi exprima mânia, în loc de a o refula şi a o 
transforma în depresivitate. 

Capacitatea mea de a-mi exprima mânia imediat era consecința 
unei trăiri bazate pe o tradiție culturală conformată de o activitate 
creştină nefalsificată. Tradiţia creştină care a conformat cultura în care 
m-am instruit, nu consideră creştinul drept un om perfect şi fără de 
păcat. Nu înţelegea virtuțile creştine, precum d. ex. dragostea, iubirea, 
ca legi pe care unii le păstrează, iar alţii nu, ci ca pe un urcuş 
inepuizabil. Omul care trăieşte o tradiţie ortodoxă nefalsificată nu va 
spune niciodată că ţine porunca iubirii față de Dumnezeu şi aproapele 
său, pentru că oricât ar iubi pe Dumnezeu şi pe aproapele său cunoaşte 
că această iubire nu poate fi decât limitată şi de aceea nu simte nevoia 
de a ascunde imperfecțiunile şi limitaţiile ei, refulându-şi sentimentele 
sale negative şi convertindu-le în psihopatologic. 

În final, cultura nu înseamnă să porți o mască de politeţe şi 
suavitate în spatele căreia să ascunzi o față respingătoare, iar mai 
politicos nu este omul care poartă o mască, oricât ar fi ea de 
politicoasă, ci acela care-şi arată adevărata-i față, cât ar fi ea de 
respingătoare, aceasta însemnând nu numai politeţe, ci şi sănătate 
sufletească. Tradiţia mea culturală, care izvorăşte dintr-o nefalsificată 
tradiţie creştină, îmi formase sănătatea mea sufletească care acţiona 
terapeutic în comunitatea terapeutică, în timp ce tradiţia culturală 

anglo-saxonă produsese un efect psihopatologic oamenilor care au 
recurs la ea pentru a se vindeca. 

Astfel am ajuns la concluzia că dacă mi-aş trăda tradiția mea 
culturală pentru a mă adapta tradiţiei culturale anglo-saxone, nu aş 
deveni mai civilizat, ci m-aş sălbătici în modul cel mai jalnic, ceea ce de 
fapt face marea majoritate a grecilor din diaspora, îndeosebi a 
principalilor actanţi ai conducerii lor politice. 


2. Viaţa ecclesiastică şi teologia: 
de la o completare reciprocă, 
la subminare reciprocă 


„Căci cei care împlinesc ori trăirea ori 
cuvântul, unul sau altul lipsind, îmi pare 
că nu diferă de cei ce au un singur ochi, 
însă aceia care le au pe amândouă şi sunt 
întru amândouă plini de îndemânare, la 
aceştia şi vieţuirea le este deplină şi 
existența de dincolo fericită le este”. 
(Grigore Teologul, Ei M. Baotizrov 
ErurapLos) 


Una din principalele trăsături ale teologiei scolastice este 
preocuparea acesteia de probleme în întregime străine de neliniştile 
omeneşti. Este unul dintre motivele pentru care teologia a devenit 
independentă şi nu are nici o înrâurire asupra vieţii oamenilor. Într-o 
epocă în care umanitatea înfruntă ameninţarea unei catastrofe totale, 
iar oamenii îşi pierd orice speranţă ori perspectivă, teologii trăiesc în 
lumea lor. Scopul unei teologii autentice este însă dezvoltarea, 
atingerea plenitudinii şi mântuirea omului şi tot ceea ce ar preocupa-o 
trebuie să fie conectat în mod imediat vieții umane. 

Redescoperirea adevăratei teologii creştine este imperativă 
pentru lumea contemporană. Este de asemeni imperativă 
redeterminarea a însăşi teologiei creştine şi preocuparea ei față de 
realități decisive, care asigură prosperitatea vieţii umane şi sunt într-o 
coeziune desăvârşită cu aceasta. 

De la sfârşitul primului şi până la al doilea şi al treilea sfert de 
veac al secolului trecut, în lumea apuseană şi mai ales în S.U.A. a 
existat un gen de politică şi teologie a revoluţiei. Revoluţia în spaţiul 
teologic a constat în tentativa de a reconecta la viață o teologie 
scolastică, întrucât domnea convingerea că aceasta era independentă şi 
amputată de viaţă, ajungând ceea ce Sf. Maxim Mărturisitorul numea 
drept fantezie neîntemeiată (Avuroorarn pavraoia). 

Teologia pastorală a făcut posibil acest contact şi pentru două 
sau trei decenii a existat o oarecare tensiune între aceste două abordări 
teologice. Pentru puțină vreme a părut că noua abordare o influențează 
pe cea veche, încât noua metodă casestudy ajunsese să fie folosită în 
procesul de învățământ al tuturor disciplinelor teologice. 

În al treilea sfert al secolului trecut, revoluţia teologică a 
coincis cu revoluţia socială cu care avusese o oarecare legătură, 
deoarece revoluţia culturală era o tentativă a oamenilor acestei epoci, 
mai ales a tinerilor, de a se elibera din legăturile convenţionalităţii 
sociale, care cerea acestora să-şi îngroape cea mai vie parte a existenţei 
lor, în special sentimentele lor negative şi să proiecteze asupra lor o 
decenţă şi o modestie superficiale, exterioare, ipocrite şi nevrotice. 

Fundamentul acestei anihilante şi oprimante convenţionalități 
sociale era puritana concepţie protestantă că creştinul este cineva care 
ține toate poruncile şi care în mod esenţial este fără de păcat. În 
societățile protestante cuvântul păcat este un cuvânt murdar care nu 
poate fi uzitat la adresa oamenilor cumsecade, ci doar pentru 
vagabonzi şi marginalizaţi. În societățile apusene, în trecut, cei care 
transgresau o poruncă erau anihilaţi, în mod literal, în timp ce astăzi 
sunt doar lepădaţi şi exilați. 

Ca o consecinţă a acestei concepţii, oamenii se străduiau de la 
cea mai fragedă vârstă să-şi folosească cea mai mare parte a energiei 
lor pentru a crea impresia că ţin poruncile într-adevăr, în loc să o 
folosească pentru propria dezvoltare şi maturizare, şi fie îşi deghizau 
relele porniri şi deveneau ipocriţi, fie şi le refulau şi cădeau pradă 
nevrozelor. Revoluţia culturală a anilor şaizeci şi şaptezeci a fost o 
tentativă de eliberare de sub această constrângere. Revoluţia teologică 
s-a constituit într-o tentativă paralelă ca şi teologia să dobândească 
putinţa de a înfrunta starea de decădere umană, de a interveni în 
realitatea umană spre a-i ajuta pe oameni să aspire la o viață deplină. 

Tensiunea şi ciocnirea dintre aceste curente teologice apusene 
a influențat doar într-un mod superficial teologia ortodoxă care a 
rămas în esenţă scolastică şi academică. Teologia ortodoxă fie că a 
continuat să imite vechiul ifos al teologiei scolastice apusene, fie a 
dezvoltat un scolasticism „neopatristic”, adică se referă neîncetat la 
Sfinţii Părinţi ai Bisericii de Răsărit, dar nu într-un mod patristic. 

Cu alte cuvinte, teologia neopatrisică se referă la Sfinţii Părinți 
ca la nişte surse bibliografice, iar aceasta nu este patristic, pentru că 
Părinţii Bisericii au folosit ca surse pentru teologia lor viaţa 
bisericească şi foarte rar se refereau la texte, iar atunci când se refereau 
la texte nu le foloseau ca surse bibliografice, ci ca la puncte de vedere 
ale vieţii ecclesiastice deplin integrate acesteia. 

Totuşi, teologia apuseană, foarte sensibilizată la aspectul 
pastoral, s-a dezvoltat treptat spre un nou scolasticism, incapabilă să 
reziste unei foarte vechi şi profunde tendinţe înrădăcinate mentalității 
apusene. În Apus circulă sute de mii de ediţii, cărţi, periodice, articole, 
tratate şi exegeze care nu izvorăsc din experienţa şi viața bisericească, 
ci sunt producţii ale cugetării unei teologii scolastice şi care nu au 
absolut nici o influență asupra vieţii bisericeşti. Aceasta apare fie 
inexistentă, fie foarte săracă şi astfel Biserica, în loc să îmbisericească 
lumea, este din ce în ce mai mult asimilată lumii, denaturându-se, iar 
rezultatul este pierderea speranţei. 

Sfinţii Părinţi ai Bisericii de Răsărit, dar şi ai celei Apusene de 
dinainte de Schismă, care erau teologi ai Bisericii, erau toți păstori. Din 
acest motiv, de altfel, sunt numiţi Părinţi, iar discursul lor teologic este 
rodul experienţei lor bisericeşti şi a avut o acțiune hotărâtoare asupra 
conformării şi desfăşurării vieţii bisericeşti. 

Însă până şi cei mai însemnați teologi ortodocşi care de-a 
lungul ultimilor ani au o orientare patristică sunt scolastici. Fie că sunt 
laici şi nu au nici un amestec esenţial în treburile noastre bisericeşti, fie 
sunt clerici fără o activitate şi responsabilitate pastorală. Cuvântul lor 
teologic, oricât de grav şi impozant ar fi, chiar dacă este rodul unui 
sârguincios studiu al operelor patristice nu pare să aibă nici o influenţă 
esenţială asupra vieţii noastre bisericeşti, care pare să fie determinată 
teologic de către clerici neavizați. 

Mai ales nouă ne este specific faptul că, pe de o parte, există 
intelectualii şi gânditorii teologi care se dedau unor cugetări (teoretice) 
de mare amplitudine rămânând cu încăpățânare în afara vieții 
bisericeşti, iar, pe de altă parte, îi avem pe cei care poartă greul 
teologiei, pe cei care ar trebui să fie ordonatorii vieții noastre 
bisericeşti. 

Nicăieri altundeva actanţii telogiei, care elaborează pline de 
inspiraţie planuri de stat major pentru cum va fi condus războiul 
împotriva stricăciunii şi morții, ştiu atât de puţine lucruri despre cum 
funcţionează o armă bisericească, aşteptând să tragă cu arma pe aceia 
pe care foarte ades ei îi critică cochet pentru neîndemânarea lor. 
Nicăieri altundeva amiralii teologi nu suferă atât de mult de rău de 
mare pe marea bisericească aşa cum suferă la noi, unde guvernarea 
corăbiilor noastre bisericeşti, nu de puţine ori este preluată de mateloți. 

Scolasticizarea cunoaşterii şi în special a teologiei este o 
realitate incontestabilă a lumii noastre. În esenţă, teologia noastră este 
academică, fie că se află înăuntrul zidurilor academice fie nu, pentru că 
ceea ce face ca teologia să fie academică nu sunt opiniile pe care le 
formulează, nici terminologia sau frazeologia pe care o foloseşte, ci 
faptul că este sau nu conectată vieţii; iar teologia noastră este astăzi 

amputată totalmente de viață, şi de aceea, excedarea prăpastiei dintre 
scolasticizata teologie şi viață este atât de necesară. 

Este nevoie ca teologia noastră să devină o teologie existențială 
care să unească cele două firi ale lui Hristos, altfel spus, care-şi va 
asuma firea umană astfel încât să fie o teologie întrupată, pentru că 
numai aşa va fi o teologie într-adevăr reală şi activă. 

Însă, pentru ca teologia să-şi asume firea umană, este inevitabil 
să se apropie de ea şi să o cunoască, iar firea umană nu e închisă în 
sălile de studiu şi nu se acoperă de praf prin biblioteci. Găsim firea 
umană într-o familie aflată în confuzie, în  dezorientarea 
adolescentului, în individul disperat aflat la vârsta a doua, în bătrânul 
adus la starea de inutilitate şi ostracizat, în casele de toleranţă şi în cele 
în care se consumă droguri sau în saloanele mondene. Acestor oameni 
şi în aceste spaţii este necesar ca teologia să arate cum funcţionează 
perihoreza reciprocă şi coparticiparea, altfel, în ciuda terminologiei ei 
ortodoxe, existenţial rămâne nestoriană. 

Niciodată în istoria Bisericii şi în nici o comunitate religioasă 
nu a existat o astfel de separație între aristocrația teologică şi plebea 
bisericească, aşa cum există ea în spațiul nostru astăzi. lar dacă avem o 
reală problemă în ceea ce priveşte educaţia religioasă, ea constă în 
faptul că, aşa cum se întâmplă astăzi, aceasta a raționalizat 
(intelectualizat) mesajul mântuitor al lui lisus Hristos, şi nimic nu 
poate să submineze într-atât acest mesaj aşa cum o face raționalizarea 
(intelectualizarea) acestuia, oricare ar fi cuvintele pe care le folosim 
pentru aceasta. 

Orice cuvinte am folosi pentru a descrie iubirea, o vom avea 
subminată decisiv, întrucât o prezentăm ca discurs şi nu ca degustare a 
vieţii. De aceea, oricât au fost de frumoase cuvintele care adesea au fost 
rostite de-a lungul ultimilor ani — şi într-adevăr adeseori au fost foarte 
frumoase — , cuvintele au început să-şi piardă într-un mod primejdios 
puterile şi în scurtă vreme vor provoca numai plictis, dacă nu cumva îl 
provoacă deja. 

Omul contemporan, împovărat de starea sa de disperare, a 
început să considere toate aceste cuvinte frumoase drept bătaie de joc. 
După opinia mea, astăzi problema este dacă vom găsi curajul să 
recunoaştem că propovăduirea cuvântului lui Dumnezeu nu poate să 
fie despărțită de realizarea lui în plan pastoral. Şi va fi cel puţin 
deplorabil dacă noi vom descoperi astăzi ca soluție psihologia, cât şi 
cele legate de ea, care nu constituie decât încercarea ratată a lumii 
apusene de a înfrunta separația dintre gândire şi viață pe care 
scolastica a creat-o. Ar fi de asemeni blasfemator să insinuăm că 
joncţiunea dintre gândire şi viaţă ar fi o realitate necunoscută tradiţiei 
creştine, pe care ar fi descoperit-o recent psihologia. 

Dacă psihologia şi alte ştiinţe conexe au astăzi o oarecare 
importanţă pentru noi, este pentru că ne ajută să înţelegem cât de 
imediată şi critică este necesitatea de a căuta şi noi modul în care 
putem crea o punte de legătură între aristocrația teologică şi toți aceia 
care ridică greutatea vieţii bisericeşti concrete. 

Opinia Sf. loan Scărarul, care spune că la unii cuvântul 
depăşeşte fapta, iar la alţii fapta cuvântul, este foarte înțeleaptă şi 
decisivă, însă aici nu este vorba despre aceasta, ci este vorba de 
naşterea unui climat în care pare să domnească concepţia că teologia 
există pentru a fi intelectualizată (teoretizată) şi că viața bisericească 
poate exista fără legătură cu teologia. 

Omul de astăzi trăieşte un haos în care este amplificat 
continuu atât golul interior cât şi cel exterior, viețuieşte într-o 
nesiguranță terifiantă, devoalat sentimental, neangajat şi singur, nu 
doar în societate şi la şcoală, ci chiar şi în mijlocul familiei sale, 
neputând să nu se plictisească şi să se înfurie la auzul frumoaselor 
discursuri ritoriceşti. De aceea, fenomene ca teatre arhipline în care un 
auditoriu entuziast, mai ales tineri, urmăreşte discursurile unor 
vorbitori plini de harismă, lipsesc de multă vreme. Atunci era o epocă 
în care oamenii, şi mai ales tinerii, credeau în ideologii şi aşteptau de la 
acestea mântuirea lor. Astfel, pe atunci, traficul de idei era un fapt plin 
de importanţă şi era poate şi necesar. 

Astăzi însă, aproape nimeni nu mai crede în nimic, şi nici nu 
are nădejde în ceva. Nu crede nici în ideologiile teologice, care 
înfloreau şi impresionau acum zece sau douăzeci de ani, şi nu crede 
nici în acestea de acum, pentru că le-a ascultat şi a fost impresionat şi a 
încercat să le afle, dar nu a găsit nimic nicăieri. A auzit că Biserica este 
Împărăţia lui Dumnezeu, unde oricine îşi află împlinirea, găseşte 
dragoste, frățietate şi unitate, dar ceea ce a văzut îi par doar spaţiile 
unor slujbe impersonale, unde nimeni nu cunoaşte pe nimeni şi 
nimănui nu-i pasă de celălalt. Şi la orice uşă ar fi încercat să bată când 
încerca să se apropie de acei vorbitori plini de harismă, care-i vorbiseră 
atât de inspirat despre îndumnezeire şi despre perihoreza reciprocă, 
pentru a le cere să fie copărtaşi la propria-i disperare, nu a întâlnit 
decât o indiferență rece sau o respingere foarte politicoasă. 

Acum câţiva ani postul tv. ET1% a prezentat un film pentru 
televiziune despre Boris Pasternak, care exprima un adevăr decisiv. 
Olga, o tânără care l-a impresionat foarte mult pe Pasternak şi care i-a 
inspirat-o pe Olga din „Doctor Jivago”, a fost arestată de K.G.B., fiind 
întemnițată şi torturată din cauza relaţiei ei cu Pasternak, în timp ce 
acesta şi-a continuat nestingherit viața în confortul vilei sale de la 
Peredelkino. Când Olga a fost eliberată, aceasta s-a dus la Pasternak şi 
l-a atacat violent, acuzându-l că s-a ocupat de arta sa fără să simtă nici 
un deranj, în timp ce ea, de dragul aceleiaşi arte, a fost supusă la 
suferințe indescriptibile. Atunci Pasternak constată că nu poate să 
existe artă fără sacrificii şi predă manuscrisul lui „Doctor Jivago” spre 
publicare, ceea ce fireşte l-a costat pe autorul lui o dureroasă 
persecuție. Însă nu numai arta este cea care nu poate fi făcută fără 
costuri personale. Nimic nu se poate face fără costuri personale şi, mai 
ales, teologia. 

În tot ce am scris până acum n-am folosit niciodată persoana 
întâi. Textele mele erau ca şi cum nu ar fi avut autor, ca şi cum s-ar fi 
scris ele însele. Academica persoană întâi plural a profesorilor mei mi 


2 "Televiziunea Elenă 1. 


84 


Instrăinarea ethosului creştin 


s-a părut întotdeauna hilară. Persoana întâi singular mi se pare 
arogantă şi „neştiinţifică”. În realitate însă, ascundeam în toate acestea 
o frică de responsabilitate, indisponibilitatea de a-mi exprima opiniile 
riscând. 

Acum însă nu mai există spaţii de rezervă pentru astfel de 
jocuri. Cuţitul a ajuns la os. Atât de scăzut este nivelul la care a ajuns 
viaţa bisericească şi teologia ei, încât oricine vrea să păstreze o 
elementară seriozitate, ori tace ori denunță ceea ce se întâmplă, înainte 
de toate punând în pericol şi expunându-şi el însuşi propria persoană. 
Pentru că este caraghios ca astăzi cineva să acuze pe ceilalți pentru 
mizeria noastră, când contemporana decădere umană este cazanul în 
care fierbem cu toții. 

Starea vieţii bisericeşti a unei epoci este cel mai sigur şi cel mai 
autentic mod de a afla valoarea teologiei ei. Iar o importantă unitate de 
măsură este starea lumii. Pentru că, aşa cum foarte expresiv spune Sf. 
loan Gurâ de Aur: „Nimeni nu ar fi elin (păgân) dacă noi am fi creştini 
cum trebuie; dacă păzim porunca lui Hristos, chiar dacă suntem 
nedreptăţiți, chiar dacă suferim din cauza avariţiei altora, dacă, fiind 
vătămațţi, binecuvântăm, dacă, rău suferind, facem bine, dacă, în ciuda 
acelora, acestea s-ar întâmpla, nimeni nu ar fi o astfel de fiară, încât să 
nu fie influenţat prin intermediul evlaviei”?!. 

Însă duhul lui Hristos lipseşte aproape cu totul din lumea 
creştină contemporană, iar Biserica este aproape în întregime în afara 
lumii sau în întregime asimilată lumii. În realitate, Biserica este astăzi 
aproape în întregime invizibilă. Dacă Biserica este unitate, frățietate, 
iubire, comunitate, atunci Biserica pare inexistentă. Înlăuntrul Bisericii 
locuieşte Duhul Sfânt şi harismele Sale, care sunt dragostea, bucuria, 
pacea, îndelunga răbdare, cinstea, bunătatea, credinţa, blândețea, 
cumpătarea, sunt manifeste. 


2 loan Gură de Aur, Omil. 1 Către Timotei (Op. 1 Ei Tiuo0eov, 
Migne 62, p. 551. 

În spaţiile în care cineva ar aştepta să vadă Biserica şi 
harismele Duhului Sfânt, vede subminare reciprocă, blamare reciprocă, 
refuzul reciproc, cancanul ieftin, prejudecăţi, război murdar, afaceri, 
perversitate şi ținerea de minte a răului, alături de demonstraţii de 
pace de prost gust, de îndelungă răbdare şi blândeţe, zâmbete false, 
interesul artificial pentru om, frumoase discursuri convenţionale, 
înşelătoare aluzii cu privire la o vindecare imediată de toate relele, care 
conving, pe cei imaturi şi plebea, în căutare de vrăjitori şi făcători de 
minuni, însă şi aceasta nu pentru mult. 

Biserica nu ar trebui să fie desigur din lumea aceasta, însă 
oricum va trebui să fie înlăuntrul lumii acesteia. Totuşi Biserica pare 
astăzi fie în întregime în afara lumii, fie în întregime identificată şi 
asimilată lumii. Astăzi Biserica este în lumea ei. Ierarhia Bisericii 
Greciei, de ani întregi, se reuneşte doar pentru a alege episcopi. Nu 
arată că este preocupată de nimic altceva, în vreme ce catastrofa 
ecologică, care pe planeta noastră este deja consumată, creează serioase 
nelinişti pentru cum va putea fi salvată viaţa pe pământ peste cincizeci 
sau o sută de ani, în vreme ce nivelul la care au ajuns relațiile dintre 
oameni este scăzut la maxim, încât omul se simte amputat, deconectat 
şi singur; nu numai într-o societate ... asocială ca a sa, însă chiar şi în 
mijlocul familiei sale, el îşi exprimă disperarea sa consumând droguri, 
ori cu ajutorul terorismului, a depresivităţii şi a atâtor alte acțiuni 
convulsive la care recurge, fără a avea conştiinţa adevăratei probleme 
şi tocmai pentru că nu o are. 

Că Biserica este în afara realității se vede din faptul că în faţa 
tuturor acestor acţiuni convulsive- simptome, încearcă să reacționeze 
mimând, într-un mod comic, ministerele; şi fie de constituie vreo 
comisie, numai şi numai pentru a o anunţa în propriile publicaţii, căci 
cine se interesează de comisiile pe care le constituie administraţia 
bisericească, iar după constituirea lor, nimeni nu discută despre 
acestea şi despre pretinsele lor acțiuni; fie face anunțuri prin 
intermediul televizorului sau al radioului, fie purcede la fapte de 
vitrină. Biserica este în afara realităţii, pentru că în timp ce 

transparenţa, democratizarea şi pluralismul sunt principalele trăsături 
ale lumii contemporane, care ar domina până şi în Albania, în viața 
noastră bisericească domneşte epoca sfintei alianţe şi a Imperiului 
Otoman: consilii secrete, comploturi secrete, intrigile consiliilor secrete 
ale lacheilor, absolutismul, autarhia, puterea absolută a unuia şi 
tehnica  vitrinei, care prezintă numai  reuşitele şi ascunde 
respingătoarea realitate dominantă. 

Cu alte cuvinte, biserica este singura care astăzi continuă 
tactica țărilor comuniste de dinainte de perestroika, a căror tip statal 
monolitic descria exclusiv reuşitele regimului, succesele cincinalului şi 
miile de tone de porumb şi cartofi pe care le produceau colectivele, dar 
niciodată nu făcea nici măcar o aluzie la sărăcie, mizerie, alcoolism, 
desfrâu, la extinsele reacții de opoziţie. 

În acelaşi mod, presa bisericească triumfa pentru cutiile de 
lapte colectate pentru bulgari sau pentru sfințirea de noi Centre 
Culturale şi Duhovniceşti, care fie oferă condiţii propice sălăşluirii 
cuiburilor de lilieci, fie se aprovizionează cu jocuri video-electronice în 
scopul „...bisericeştii” formări a tinerilor şi în scopul adunărilor 
acestora pe marile stadioane într-un număr foarte mare, unde se 
urmează exemplele fasciste pe care le vor fi urmat şi toate formațiunile 
politice de la noi şi cu ajutorul cărora omul se transformă din persoană 
în masă; sau prezintă fotografii cu episcopi în veşminte aurite care 
defilează pe drumuri şi, mai rar, fotografii ale episcopilor care 
vizitează bolnavi sau alte persoane care suferă pe nedrept, ca şi cum 
aceasta ar constitui un eveniment de telejurnal. În general, ţinta 
principală a presei bisericeşti este proiectarea unor fapte de vitrină, 
care sunt plănuite şi executate ca fapte de vitrină, şi care, în plus, se 
constituie ca o jalnică adaptare a comunistei ideologii lumeşti, de 
multă vreme falită. 

Viaţa bisericească este imaginea teologiei contemporane şi îi 
seamănă, dar este şi consecința acesteia, pentru că influența reciprocă 
este inevitabilă, iar contemporana... „teologie” ortodoxă este adesea 
un monstru, o interpretare falsă, o anomalie evidentă. 

Întrucât viaţa bisericească este experienţa şi trăirea prezenței 
lui Dumnezeu în viaţa umană, fiecare om teologhiseşte, mai mult sau 
mai puţin. Dar teologia ca învăţătură, care este slujirea unor oameni 
desemnaţi în Biserică, este învățătura unui mod de viaţă, este 
învățătura unui mod de viaţă bisericesc. 

De două mii de ani aceşti dascăli ai modului de viaţă bisericesc 
s-au numit cler şi au funcţionat ca dascăli, în acelaşi mod în care 
dascălii au funcţionat în Răsărit şi înainte. Adică dascălii şi-au instruit 
ucenicii din interiorul propriei lor vieţi şi erau legaţi de aceştia printr-o 
relaţie de viaţă. În acelaşi mod a slujit ca dascăl şi lisus Hristos şi 
ucenicii Săi, dar şi mulţi alţii care le-au urmat, şi mai ales marii Sfinţi 
Părinţi ai Bisericii. Tradiţia bisericească a adâncit concepţia precreştină 
despre slujirea dascălului, care a devenit slujirea părintelui 
duhovnicesc, cu toate câ dascălul funcționase ca părinte duhovnicesc şi 
în tradiția precreştină, totuşi nu atât de explicit ca în Biserică. 

Liturghia a devenit prin excelenţă didascalia modului de viață 
bisericesc, într-o corelare ideală a faptei şi a cuvântului. Liturghia 
înseamnă lucrarea poporului. 

Responsabilitatea didactică a clerului a fost accentuată în mod 
special de către Sfinţii Părinţi ai Bisericii. Sfântul loan Gură de Aur îl 
numeşte adesea pe cleric dascăl. Îndeajuns de multe canoane 
bisericeşti accentuează în chip hotărât îndatorirea preotului de a învăța 
şi impun grele epitimii pentru cei care îşi neglijează această îndatorire. 
Sfinţii Părinţi ai Bisericii au deplina convingere a acestei îndatoriri, la 
care răspund cu mare osârdie. Teologia însă, adică învăţătura Sfinţilor 
Părinţi, era în mod clar învățătura modului de viață bisericesc. 

În decursul veacurilor se naşte o nouă tendinţă, astfel că 
Liturghia, din predare a modului de viață bisericesc, devine o 
ceremonie şi un mod obiectiv de sfințire, iar clericul, din dascăl şi 
părinte duhovnicesc, devine oficiant. 

Cultul bisericesc tinde să revină la anteriorul cult al preotului 
păgân, care nu era nici părinte nici dascăl, ci oficiant, şi să dobândească 
inevitabil elemente magice. 

Între timp, în Apus, teologia a fost raționalizată 
deplin. „Teologii” nu mai sunt nici Părinţi nici dascăli, ci cugetători. 
Adică teologia lor este produsul cugetării de laborator şi cercetării 
bibliografice. 

Dacă în tradiţia bisericească teologia a fost numită formularea, 
în scheme intelectuale, a trăirii bisericeşti făcută de către dascălii vieţii 
bisericeşti, care, de obicei, aproape fără excepţie, erau clerici şi monahi- 
întrucât numele de cleric este termenul cu care tradiţia bisericească a 
consacrat pe dascălul vieţii bisericeşti-, şi dacă teologia este conformată 
de viața bisericească, pe care o conformează la rându-i în mod 
continuu, termenul de teologie academică este o contradicţie 
extravagantă. Nu are nici o legătură cu viaţa şi nu are nici o influență 
asupra vieţii. Nu acoperă nici o nevoie reală. Dacă unii tineri se 
îndreaptă către facultăţile de teologie, se întâmplă pentru că aceste 
facultăți au posibilitatea de a conferi o diplomă, cu ajutorul căreia îşi 
pot asigura o sinecură de la buget. Căpătuirea, nici măcar profesională, 
ci economică, este mobilul acelora care se îndreaptă către facultățile de 
teologie. 

În epoca noastră, epocă ce pune accentul pe producţie, cei care 
exercităm ocupaţii religioase avem apăsătorul sentimentul că suntem 
în plus, întrucât nu producem nimic; însă această senzaţie ar trebui să 
o aibă mulți dascăli academici de teologie, pentru că ştiu foarte bine că 
nu acoperă nici o nevoie reală. Dacă statul ar hotărî anularea orei de 
religie, şi astfel şi-ar pierde puterea cei care dau dreptul de exercitare a 
sinecurei, ar fi în întregime necunoscuţi şi inutili, cu excepţia acelor 
puţini care, într-un fel oarecare, funcţionează ca dascăli ai vieţii 
bisericeşti, dincolo de academicele date concrete şi în contrast cu 
acestea. 

Existenţa orei de Religie în şcolile laice constituie o realitate 
anormală, fără precedent, necunoscută şi de neînțeles în tradiția 
noastră bisericească a epocilor anterioare şi este rezultatul unor foarte 
mulți şi eterogeni factori, străini de autentica tradiţie bisericească. 

Cel dintâi şi poate cel mai puternic dintre aceşti agenţi este 
influența concepţiei apusene despre cunoaştere în general şi a 
concepţiei protestante despre cunoaşterea teologică în special, conform 
cărora, până şi cunoaşterea teologică constă în învăţarea pe dinafară a 
noțiunilor. Cu această concepţie, bavarezii au impus în administrația 
bisericească a epocii oficiul de cleric predicator; aceştia erau „genul” de 
clerici care, fără turmă şi fără experienţă pastorală, vizitau bisericile şi, 
necunoscuţi între necunoscuți, fără a cunoaşte gustul vieţii bisericeşti, 
se urcau în amvoane şi se dedau discursurilor retorice, care, dacă nu 
erau de neînțeles şi plicticoase, alcătuiau distracţia celor care nu aveau 
posibilitatea economică şi nici fantezia, şi nici gustul de a se desfăta cu 
distracţii mai interesante. 

Un al doilea factor care a contribuit la crearea orei de Religie în 
şcolile publice, a fost devierea, în general, a vieţii bisericeşti şi, în 
special, a vieţii liturgice a Bisericii, care, în loc să fie noul mod în 
Hristos de abordare a experienţei umane, a fost transmutată în 
ceremonie cu caracter magic, fără nici o tendinţă spre îmbisericirea 
vieţii cotidiene, fără conjugarea membrilor comunității bisericeşti între 
ei şi cu clericul. Acesta, în consecință, nu mai funcționează ca părinte 
duhovnicesc şi ca dascăl al comunităţii, ci ca preot şi oficiant de 
ceremonii care sunt considerate drept mijloace obiective de sfințire, iar 
nu noi moduri de viață. 

Un alt factor care a contribuit la separarea învățăturii de viața 
bisericească, căreia învățătura îi aparține ca element inseparabil şi 
substanţial, şi al transmutării acesteia în şcolile laice- care astăzi nu 
sunt, din mai multe şi diferite motive, şcoli ale vieţii, ci şcoli de 
înmagazinare de cunoştinţe raționale, într-un mod pur cerebral şi cu 
ajutorul metodelor învăţării pe dinafară- a fost dominația în interiorul 
vieţii noastre bisericeşti a concepţiei puritane protestante, conform 
căreia oferta făcută de cleric membrilor comunității bisericeşti nu este 
un produs al harului, ci se identifică cu valoarea şi virtuțile personale. 

Pentru această concepţie, realizarea unei desăvârşiri personale 
vrednică de a fi retribuită este indispensabilă funcționării clericului. 

Astfel, unii dintre aceia care au „chemare” pentru această slujire, care 
de multe ori nu au un mobil subconştient sănătos şi care nu au atins 
această desăvârşire, prin intermediul amputării învăţăturii bisericeşti 
de viaţa bisericească şi prin academicizarea ei, îşi găsesc ieşirea în lipsa 
lor de a găsi o ieşire, precum şi o meserie comodă, pe măsura structurii 
lor sufleteşti. În final, în mod sigur a contribuit la această stare de fapt 
generala ambiţie a grecului contemporan de a-şi rezolva problema 
petrecerii vieții printr-un post retribuit de la buget. 

Ora de Religie, totuşi, subminează într-un mod fără precedent 
viaţa bisericească, din două motive: primul, pentru că dă copilului şi 
adolescentului impresia că oferta şi cuvântul lui Hristos şi al Bisericii 
adusă omului sunt cuvinte. Că Hristos şi Biserica nu oferă iubire, ci 
definiții ale iubirii. Probabil că această impresie va rămâne 
neschimbată şi pentru următoarele etape ale vieţii copilului şi 
adolescentului. În al doilea rând, ora de religie subminează viața 
bisericească deoarece, din cauza naturii ei academice, nu-l răsplăteşte 
pe copil pentru că trăieşte o viaţă bisericească, ci pentru că a învăţat pe 
dinafară şi a înmagazinat definiția rațională a vieţii bisericeşti. Nu-l 
premiază când îşi manifestă dragostea, ci atunci când repetă cu 
ajutorul cuvintelor definiția exactă a iubirii. 

De aceea nu este deloc ciudat ca „teologul”, conform regulii 
care are puține excepţii, foarte ades a câştigat rolul purtătorului de 
cuvânt al şcolilor laice şi în special al instituţiilor publice. Pentru că 
„teologul” nu se înşeală numai atunci când prezintă trăirea drept 
cugetare, ci şi provoacă furia elevului, pentru că face din cea mai 
necesară nevoie a lui filologie, şi de obicei filologie ieftină. 

Cât despre acei puţini „teologi” geniali, care fac filologie pe 
marginea acestei critice necesități a elevului, dar într-un mod 
fermecător, această harismă îi fereşte de ridicol numai pe ei înşişi, în 
timp ce elevului îi măreşte încă şi mai mult suferința, pentru că îi 
prezintă şi mai atrăgător, într-un mod mai deplin, ceea ce nu-i va oferi 
niciodată. 

Dacă, cu toate acestea, nici un guvern şi nici un politician nu 
concepe desființarea orei de Religie, aceasta se întâmplă deoarece o 
astfel de acțiune se va ciocni de atâtea interese corporative, foarte 
numeroase şi de un astfel de fanatism ideologic, încât va avea un cost 
politic uriaş, pe care nici un politician nu are vreun un motiv să-l 
plătească, cu scopul de a împiedica subminarea vieţii bisericeşti. 

Totuşi, toate acestea sunt cunoscute de către academicienii 
dascăli de teologie şi ar trebui ca această cunoaştere să le intensifice 
atât de mult senzaţia că sunt inutili, încât să caute argumente care să le 
asigure recunoaşterea. Numai astfel se explică încercarea lor disperată 
de a convinge că sunt oameni de ştiinţă, care practică o muncă 
ştiinţifică şi consideră ca mostră de ştiinţificitate notele de subsol, 
trimiterile şi cataloagele bibliografice. 

Însă trimiterea la un text nu se constituie în mod necesar ca 
demonstraţie în nici un fel, şi mai ales ca demonstraţie ştiinţifică, şi, 
până şi cei mai ignoranţi, cunosc foarte bine cât de uşor şi cât de hilar 
este acest joc al citării şi al cataloagelor bibliografice. Însă, peste toate 
acestea, modul în care dascălii academici de teologie folosesc termenul 
de ştiinţă (eruornun) şi cel de om de ştiinţă (£ruornuovac), pare să fie 
lipsit în întregime de seriozitate. În mai vechea tradiţie, bisericească 
sau a ştiinţei dinafară (lumească), termenul de ştiinţă semnifică 
cunoaştere profundă şi de substanţă. „Acesta este Dumnezeul nostru... 
aflat-a toată calea ştiinţei şi a dat-o lui lacob sluga Sa, şi lui Israel cel 
iubit de Dânsul” (Baruh 3,37). „Toată ştiinţa sufletească adunând şi 
împreună cu dumnezeiescul Duh cercetând, cerescul şi augustul 
simbol de credință venerabilii Părinți l-au gravat, scriindu-l 
dumnezeieşte” (Podobia Sfinţilor Părinţi). 

În limba greacă contemporană, folosim termenul de ştiinţă 
(£ruozrun) drept corespondent al apuseanului science. Însă termenul 
science se foloseşte pentru acele ramuri ale ştiinţei care studiază 
fenomenele naturale repetabile şi pe cele pe care pot să le producă, 
repetându-le în laborator prin intermediul experimentului. Nici 

termenul science nu este folosit pentru ramurile teoretice, nici 
termenul scientist nu este folosit în Apus pentru cei care fac teologie. 

Cercetătorul distinct al teologiei şi al altor ramuri teoretice este 
numit în Apus scholar, ceea ce înseamnă scolastic. Cugetarea apuseană 
foloseşte termenul care este consecvent filozofiei lui. Intelectualul 
apusean ca şi cercetătorul apusean al teologiei sunt scolastici, adică 
teologia lor nu este expresie a trăirii, ci produs al cunoştinţelor 
bibliografice. Adică cercetătorul apusean al teologiei nu caută să-şi 
fundamenteze concluziile sale teologice pe trăirea bisericească, ci pe 
textele scrise şi astfel teologia apuseană, din acest punct de vedere, era 
protestantă înainte de reformă. Adevărul ei era constituit de 
adevărurile scrise, iar nu de viața Bisericii. 

Diferenţa ei față de reforma teologiei apusene este că prima se 
sprijinea pe autoritatea multor cărți, încă şi necreştine, pentru a-şi 
determina propriul adevăr, în timp ce a doua pe o singură carte, Sfânta 
Scriptură. Şi, pe acest fundament, întreaga teologie apuseană nu diferă 
nici măcar de hiliasm, a cărui deviaţie de la tradiţia Bisericii constă în 
faptul că adevărul lui nu este viaţa, ci o carte. (Este tragic şi nefiresc 
faptul că mulţi „ortodocşi” luptă împotriva hiliasmului, acceptând 
logica lui de bază, adică prezintă adevărul Bisericii ca pe o carte şi 
opun locuri din această carte, pentru a respinge locurile pe care le 
citează hiliaştii). 

Prin urmare, cercetătorul ortodox contemporan al teologiei 
este constrâns de realitate fie să se sprijine pe trăirea bisericească, fie să 
slujească drept dascăl al vieţii bisericeşti, ori să se limiteze la studiul 
textelor scrise şi să devină scolastic, ceea ce înseamnă să adopte una 
dintre cele mai serioase erezii creştine. Oricum în nici o împrejurare nu 
va fi om de ştiinţă, întrucât nu studiază fenomenele fizice repetabile şi 
care pot fi reproduse în laborator, ci fenomenele psihice şi 
duhovniceşti care sunt unice şi irepetabile, iar faptul că socoteşte a-şi 
spori prestigiul atunci când este considerat om de ştiinţă este 
tragi-comic. 

Un alt simptom al criticei devieri a teologiei academice este că 
nu are ca epicentru relaţiile dintre persoane, ci teme abstracte. Şi poate 
aceasta este o alegere subconştientă a oamenilor a căror frică 
patologică în fața unei apropieri de substanţă faţă de ceilalți oameni 
este în întregime incontrolabilă, aşa că simt constrângătoarea nevoie de 
a pune între aceştia şi studenţii lor baraje de cărți şi teme abstracte. 

O parte a acestei spaime vine din sentimentul insuficienţei 
interioare, care trebuie să-i înspăimânte. Este vorba de spaima că dacă 
studenții s-ar apropia de aceştia, le-ar da pe față goliciunea interioară, 
din care fapt vin şi acele mostre de comportament autarhic şi de 
tiranizare a studentului, care dau impresia că au fost luate inalterat din 
cele mai întunecate perioade ale istoriei spiritului uman. Faptul că 
studenţii acceptă astfel de revoltătoare manifestări de despotism, arată 
în chip de nedezminţit cât de jos este nivelul stimei lor faţă de ei înşişi 
şi cât sunt de dispuşi să accepte orice înjosire, pentru a-şi asigura cele 
necesare existenţei şi, desigur, fără efort. 

Orice om sănătos ar simţi oroare auzind pe un profesor al 
Facultăţii de Teologie din Athena prevalându-se de faptul că acesta nu 
va acorda o diplomă de doctorat unui candidat dacă nu îl va fi 
„chinuit” pentru cel puţin şapte ani. 

Toată această tragică risipă de viață umană în scopul 
redactării cataloagelor bibliografice, trimiterilor, notelor de subsol şi 
tezelor de doctorat, pe care niciodată, nimeni nu le va citi şi care nu au 
nici cea mai mică influenţă asupra vieţii oricărui om, în clipa în care 
atâția oameni caută cu disperare om care să le poarte de grijă, să le 
vorbească şi să-i asculte şi fiindcă nu reuşesc să-l găsească, recurg la 
evadări riscante şi sfârşesc singuri şi părăsiți într-o moarte tragică! 

Pentru ca oricine să fie convins de inacceptabila îndepărtare a 
teologiei „academice” de tradiţia bisericească, va fi suficient de a 
aminti mentalitatea exprimată de faptul că, într-o epocă cu o atâta 
nevoie de asistenţă şi prezență umană a atâtor oameni, facultățile de 
teologie, în timp ce epuizează un potenţial inestimabil, entuziasmul şi 
tenacitatea studenţilor în vederea notelor de subsol şi a citatelor, nu 

s-au gândit să creeze un centru de consiliere, nu doar pentru mai larga 
comunitate universitară, cum ar fi datori, dar nici măcar pentru 
propriii lor studenţi, care, foarte adesea, au o nevoie imperioasă pentru 
un astfel de ajutor. Şi în timp ce par să rămână total neatinşi de 
tragediile care se desfăşoară pe pragul lor, încearcă să ne sensibilizeze 
misionarist, stând confortant în birourile lor, despre cele privitoare la 
nigerieni şi laponi. 

Decăderea facultăților de teologie şi înstrăinarea de viața 
bisericească şi de realitate în general, continuă neîncetat. În foarte 
scurtă vreme, profesorii facultăţilor de teologie se vor declara atei şi va 
începe să se gândească oricine că principala calitate a aceluia care va 
deveni episcop şi va drept — învăţa cuvântul lui Hristos este diploma 
de absolvent al unei facultăți de teologie. 

Cu toate acestea, deşi conducerea bisericească se îngrijeşte şi se 
agită pentru multe, mai ales pentru acelea care asigură puterea şi 
stăpânirea lumească, nu are timp să se ocupe de ceea ce se ocupă în 
primul rând toate ramurile profesioniste, de la esteticieni şi până la 
medici stomatologi, adică de educarea celor care vor fi chemaţi să le 
slujească, şi, astfel, clericii sunt singurii care sunt chemaţi totalmente 
pe nepregătite să-şi execute lucrarea lor, pentru că pregătirea lor, dacă 
nu sunt bisericeşte indiferenți, ba chiar şi duşmani, oricum nu sunt 
clerici, şi nici nu cunosc nimic despre lucrarea clericului. 

Pentru că lucrarea clericului este asemeni cu cea a chirurgului, 
care nu poate să fie cunoscută, şi în, consecinţă, să o înveţe acela care 
nu o practică. Astfel, în timp ce ca rezultat al paralogismului educației 
lor, clericii improvizează în mod nepermis pe sufletele şi pe vieţile 
oamenilor, şi, cum este şi firesc, creează multe şi serioase probleme, 
conducerea bisericească poartă de grijă să aibă un cuvânt de spus până 
şi în ceea ce priveşte punctul de legătură dintre Rios şi Antirrios%. Însă 


2 Riosul este cap al Peloponezului de Nord, între Patra şi M. Egee care 
se învecinează imediat cu țărmul Greciei continentale; localitatea 
respectivă de pe țărmul Greciei continentale se numeşte Antirrio, iar 

lucrurile nu sunt foarte diferite nici în ceea ce priveşte „teologia” 
reflexivă academică de dincolo de zidurile academice, „neîntemeiata 
fantezie” amintită de Maxim Mărturisitorul, care foloseşte teologia 
Sfinţilor Părinţi, expresie şi sedimentare a vieţii bisericeaşti, într-un 
mod pur ştiinţific, pentru a o contrapune „teologiei” academice. Cert 
este că „teologia” academică din afara zidurilor academice, este mai 
plină de ingeniozitate față de cea din interiorul zidurilor şi că în plus a 
scuturat praful şi mucegaiul cel puţin al bibliotecilor; că vorbeşte mai 
mult limba omului contemporan ; că are o față atrăgătoare şi că este 
adesea răpitoare, chiar şi atunci când este ininteligibilă. 

Această „teologie” academică din afara zidurilor academice 
este cel puţin pentru câțiva cunoscută şi, în special, dacă nu exclusiv, 
intelectualilor şi a avut o oarecare influență, fie ea şi intelectuală, 
asupra a destui oameni. Din acest motiv a dobândit suficient prestigiu 
şi strălucire, mai ales în ochii oamenilor care nu gustă în mod deosebit 
viaţa bisericească, astfel încât acum să aibă şansa de a se pronunța 
asupra oricărei teme şi să propună soluţii pentru toate problemele, fără 
ca niciodată să fi încercat să se apropie măcar de una dintre acestea. 

Această „teologie” academică din afara zidurilor academice a 
înflorit în perioada traficului de idei şi ideologii în ţara noastră şi a pus 
în mişcare într-un mod impresionant idei teologice, atunci când pentru 
setea de noi idei a omului acelei epoci i s-a adus înainte exclusiv 
monotonul panaceu marxist. Însă, în ciuda opoziției ei faţă de 
ideologii, ea a fost şi rămâne o ideo-logie religioasă, intelectuală şi 
cerebrală, fără carne şi sânge. De aceea, chiar şi în pofida multelor şi 
variatelor idei pe care le propune pentru îmbunătăţirea vieţii 
religioase, nu are nici o influenţă asupra acesteia, ideologia religioasă 


transportul se efectuează cu ferry-boat-ul; la ora respectivă se făcea 
tapaj pe tema construirii unui pod care să facă legătura între cele două 
puncte, o lucrare de dimensiuni uriaşe, avându-se ca termen al dării in 
funcţiune intervalul imediat anterior Olimpiadei din 2004 găzduite de 
Athena (n. trad.). 

reuşind să aibă o influenţă oriunde, numai asupra spaţiului bisericesc 
Nu. 

Totuşi, acum când epoca traficului de idei a trecut de mult şi 
când satul arde, frumoasele idei ale „teologiei” academice din afara 
zidurilor academice nu numai că sunt inactuale, ci pot fi şi o bătaie de 
joc exagerată. Poate este delectant să asculți despre participare şi 
îndumnezeire, stând într-un fotoliu confortabil frumos colorat în 
frumos aranjatul tău salon şi înconjurat de familia ta strâns-unită şi de 
prieteni, însă ce pot a face aceste frumoase discuţii despre cele 
spirituale şi cele cereşti tânărului torturat de golul pe care i-l creează 
lipsa unei prezenţe umane reale în viața sa? Aceluia care a crescut 
într-un gol sentimental, pentru că părinţii lui erau absenţi chiar şi 
trupeşte, sau cel puţin duhovniceşte şi sentimental, şi care caută 
disperat orice fel de scăpare, fie ea şi distrugătoare, din insuportabila 
durere interioară pe care i-o creează această frustrare! 

Ce pot face aceste discursuri pline de profunzime soților care 
s-au înstrăinat, familiilor dezbinate, bătrânilor abandonaţi, trupelor de 
oameni însinguraţi care cu toată viața lor mizeră strigă: „om nu am”%. 
Şi care, aşa cum este şi normal, dacă nu au posibilitatea să iubească şi 
să fie iubiți de omul pe care îl văd, nu pot să-L iubească pe Dumnezeu, 
pe care nu Îl văd şi să-l simtă iubirea Lui ? Nu este o bătaie de joc 
inumană să descrii acestui om iubirea şi desigur într-un mod răpitor, 
în loc să i-o oferi? Nimeni nu mai are nevoie de o descriere a faptului 
Bisericii. Toţi avem nevoie de Biserică, imperativ şi disperat, trăind în 
tragica noastră societate asocială şi cu oameni ei deconectaţi, amputaţi 
şi singuri, şi toţi îi căutăm pe aceia care vor încerca să alcătuiască 
Biserica. Pentru că din nefericire există numai oameni care caută 
Biserica, şi aproape nimeni nu este dispus să o alcătuiască pentru 
aceştia care o caută. Nicăieri nu se văd cei dispuşi să ia parte la 


% Autorul face referire la minunea vindecării slăbănogului — In. 5,7 (n. 
trad). 

aventura arderii de sine care este necesară pentru a te dedica, spre a 
alcătui Biserica. 

Acei care au pofta să vorbească despre biserică abundă, iar cei 
mai mulți dintre ei vorbesc prosteşte, plicticos şi aproape totdeauna 
inautentic. Însă nu de cuvinte are nevoie omul contemporan, ci de 
fapte. De fapta filantropică, lipsită de interes, iubitoare. Toţi aşteptăm 
fapta de la ceilalţi, în timp ce noi ne limităm la cuvinte. 


3. Viaţa liturgică, Duhovnicia 
şi Diavolul 


Este probabil fără sens să vorbească cineva despre Liturghie şi 
să o analizeze, pentru că Liturghia nu este un text. Nu este o 
dezvoltare istorică, ci o experiență vie de care oricine trebuie să se 
apropie într-un mod exhaustiv. Nu este suficient să o înțelegem. 

Viaţa bisericească nu poate fi doar comprehensiune. Viața 
bisericească cuprinde omul în întregul său. Separaţia dintre spirit şi 
restul existenței umane este o pervertire dezastruoasă care exclude 
apropierea de adevăr. Teologii ortodocşi influenţaţi de modul teologic 
apusean de a gândi, au introdus în viața Bisericii de Răsărit această 
falsificare, cea care a încercat să-i facă pe membrii ei părtaşi 
adevărurilor ei printr-o cateheză care prezintă aceste adevăruri numai 
intelectual. 

Este cunoscut tuturor că învățătura creştină nu s-a adresat 
aristocrației intelectuale, ci a insistat să declare că se adresează tuturor 
şi nu doar celor mai dezvoltați intelectuali. Ucenicii lui Hristos erau 
pescari. „Dumnezeu a ales pe cele nebune ale lumii ca să-i ruşineze pe 
cei înţelepţi” (1 Cor.1,27) spune Pavel. Părinţii neptici (ai pustiului) şi 
asceţii vorbesc de întunericul necunoaşterii ca despre cea mai înaltă 
treaptă pe scara dezvoltării duhovniceşti. Totuşi, pentru creştinismul 
apusean şi mai ales poate la protestanți, dezvoltarea intelectuală este 
considerată prezumția necesară dezvoltării duhovniceşti. 

Cu cât se îndreaptă mai mult ortodocşii spre concepţia creştină 
apuseană sau spre cultura anglo-saxonă — şi adesea este foarte dificil să 
le distingă cineva una de alta — cu atât mai mult se simte o oarecare 
ruşine față de lipsa înțelepciunii dialectice în ortodoxie. 

Una din trăsăturile caracteristice ale antropologiei creştine 
apusene este faptul că ea consideră intelectul drept centru al existenţei 
umane, în timp ce pentru concepţia creştină a Răsăritului, centrul 
existenţei umane este inima. În prima tradiție domneşte cugetarea şi 
comprehensiunea, în timp ce în cea de-a doua, simţirea şi trăirea. 


3.1. Viaţa liturgică 


Cele la care ne-am referit mai sus au o importanță deosebită 
pentru Liturghie, pentru că viaţa liturgică moare atunci când domneşte 
impresia că înțelegerea şi provocarea intelectuală dau naştere unui act 
de cult viu. Această concepţie exclude trupul şi sentimentul din cult. 
Pentru mentalitatea anglo-saxonă protestantă, modul adecvat al 
participării la actul de cult este încercarea, într-o stare emotivo- 
somatică de necroză, de a înţelege fiecare cuvânt care este rostit. 
Pentru această concepţie, orice mişcare a trupului este barbarie şi lipsă 
de evlavie. 

Un act de cult cerebral, care se bazează mai ales pe înţelegerea 
intelectuală, nu este accesibil copiilor. De aceea, copiii care participă la 
un astfel de cult se maturizează fără intense trăiri latreutice(de 
adorare). În tradiţia noastră, observăm că experiențele noastre din 
vremea copilăriei, la care coparticiparea intelectului era foarte limitată, 
au fost cele mai hotărâtoare pentru relaţia noastră cu viaţa latreutică a 
Bisericii. 

Oamenii nu se lasă impresionați de către declarația verbală- 
„toţi suntem membri ai trupului lui Hristos”, care nu însemna aproape 
nimic celor mai mulţi şi mai ales copiilor, ci mai probabil de realitatea 
unității şi a comunităţii care pot fi trăite în actul de cult de către toți, 

indiferent de vârsta sau dezvoltarea lor intelectuală. Copiii îşi 
formează opinia lor despre fiinţa Bisericii din delicatețea şi interesul pe 
care îl arată lor membrii mai în vârstă ai comunităţii, atunci când şi 
acolo unde există şi funcționează o comunitate bisericească. 

Concepţia că trupul nu participă substanţial la actul de cult, 
mentalitate care i-a influenţat şi pe ortodocşi, mai ales pe cei din Apus, 
a avut drept rezultat în primul rând faptul că ortodocşii din diaspora 
se simt dezorientaţi față de folosirea tuturor acelor moduri tradiţionale 
de participare a trupului la actul de cult, cum ar fi d. ex., aprinderea 
lumânării, metania, semnul crucii ş.a., iar în al doilea rând apoteoza 
ordinii ca prezumție a actului de cult. Astfel se pretinde oamenilor 
simpli să se poarte în biserică precum curtenii într-un palat imperial. 
Exersează spre a juca un rol mincinos, comportându-se mecanic. Li se 
spune că biserica este casa tatălui lor şi că oamenii care se întâlnesc 
acolo sunt frați şi surori şi în acelaşi timp li se spune că nu pot fi ei 
înşişi în casa tatălui lor şi că ar trebui să ignore prezenţa fraților lor. 

Limitarea în Apus a actului de cult la intelectul uman şi 
excluderea de la acesta a celeilalte părţi a existenței umane, precum cea 
a trupului şi a inimii, fapt ce a necrozat actul de cult, a avut drept 
consecinţă şi faptul că studiul Liturghiei are un caracter tehnocrat, 
cerebral şi academic, limitându-se la dezvoltarea istorică a Liturghiei 
şi a influențelor pe care le-a primit de la alte tradiţii religioase. 

Această abordare se aseamănă unei examinări anatomice a 
trupului unui om mort, din care nimeni nu poate sa înveţe prea multe 
despre om, dar care poate să dezorienteze în mod decisiv. Oricum, 
studiile de acest gen au dat teologilor academici şansa de a se 
impresiona unul pe altul cu înțelepciunea lor livrescă şi cu genialitatea 
investigaţiei lor ştiinţifice, în timp ce celorlalţi, care i-au priceput, le-a 
provocat indiferenţă sau plictis. 

Această teoretizare tehnologică a Liturghiei a condus în Apus 
administraţia bisericească, în deceniile al şaptelea şi al optulea, la 
convingerea că necroza care caracteriza viața lor liturgică ar trebui 
înfruntată tehnologic şi astfel au recurs la diferite modificări exterioare, 

care nu numai că nu au îmbunătăţit, dar mai mult au înrăutățit situaţia 
şi au demonstrat numai că cele ce fuseseră prezentate în trecut ca legi 
divine nu erau altceva decât simpli nori de fum. 

Impresionantele artificii care au fost uzitate ca substituente ale 
unei Liturghii a comuniunii şi ale realizării liturgice a unui singur trup 
prin actul de cult au fost părăsite imediat după introducerea lor, în 
acelaşi mod în care este părăsit un joc nou de către un copil aflat în 
nesiguranţă, care în mod disperat conectează jocul cel nou cu 
instabilitatea şi lipsa de garanție transmise de către părinții săi. 

Este dureros că ortodocşii care teologhisesc şi care socotesc că 
sunt guvernați de concepții contemporane fac unele propuneri care ar 
fi fost actuale în epoca de bronz, dar introduc schimbarea limbii în 
actul de cult în scopul aducerii lui la zi. Astfel de propuneri au fost 
făcute în deceniile al şaselea şi al şaptelea în Apus, iar prin intermediul 
lor se urmărea abordarea într-un mod tehnologic a declinului vieţii 
liturgice, dar au fost ca şi cum s-ar fi propus cuiva căruia i s-a oprit 
maşina din cauza defectării motorului, să schimbe anvelopele. 

Există, într-adevăr, o problemă serioasă în ceea ce priveşte 
viața noastră liturgică, dar aceasta constă în faptul că viaţa noastră 
liturgică a pierdut în întregime slujirea socială şi pe aceea de înfăptuire 
a trupului (Bisericii), devenind totalmente ceremonială. Problema nu 
este că atunci când proestosul adunării euharistice binecuvintează pe 
cei de față spune „eiorvn măov” sau „eier)vn, o OAovc”%, ci că 
binecuvintează o mulțime anonimă şi impersonală, cu care nu are nici 
o legătură substanţială şi în interiorul căreia se află oameni care nici 
măcar între ei nu au nici un fel de relaţie, iar aceasta este o evidenţă şi 


2 Textul cărților de cult nu este identic cu limba vorbită, practic putem 
vorbi, în ciuda suficientelor similitudini, de două limbi aproape 
diferite. Însă avantajul limbii de cult originale este forma, dar fără a fi 
formalistă (n. trad). 

25 Ambele expresii însemnând de fapt acelaşi lucru: „pace tuturor” (n. 
trad). 

o blasfematoare pervertire şi anulare a Liturghiei. În consecinţă, este 
tragi-comic să vedem o clădire ruinată până în temelii şi să propunem 
schimbarea culorii fațadei pentru a fi restabilită funcționalitatea ei. 

Scopul exclusiv al Liturghiei este să facă din aceia care co- 
participă la această adunare euharistică, trupul lui Hristos, ceea ce 
înseamnă să aibă o legătură substanţială între ei, să fie o familie, să facă 
părtaşi vieţii lor pe ceilalți, să participe unul la suferințele, bătăliile, 
necazurile şi bucuriile celuilalt. Aşa şi numai aşa coparticiparea 
noastră la Liturghie va mântui, iar nu atunci când urmărim anonim, 
impersonal şi pasiv o prestație ceremonială. 

Liturghia nu este prestaţia unor clerici pe care o urmăresc 
pasiv câţiva spectatori. Liturghia este lucrarea poporului, adică a celor 
ce asistă. Poporul nu vine ca să urmărească Liturghia, ci ca să aducă 
jertfa, scrie Leon al Romei%, iar Grigorie Palama, referindu-se la botez, 
spune că atunci când cineva va cere de la episcop să fie botezat, acela 
(episcopul), după ce va mulțumi mai întâi lui Dumnezeu, „va convoca 
Biserica peste care este, con-celebrând mântuirea celui venit (la botez) 
şi oferindu-i asistența sa”27. 

Una dintre încercările care au fost făcute pentru a remedia 
viaţa liturgică şi încă din epoca bizantină, este acea interpretare 
simbolică a Liturghiei prin care se atribuie un sens simbolic acelora 
care se petrec în cadrul ei şi mai ales acelora care serveau cândva o 
necesitate liturgică ce a încetat să existe, din momentul în care au fost 
modificate circumstanţele vieţii bisericeşti, cum ar fi, să spunem, 
vohodul cel mic şi cel mare. Însă ceea ce nu serveşte o necesitate reală 
în Liturghie este inutil şi nu poate fi salvat de nici o interpretare 
simbolică şi ceea ce „deşi este inutil, se întâmplă mărturiseşte doar o 


25 Epistola 9,3 către Dioscor, episcopul Alexandriei 
27 Grigore Palama, Omilia 59,3, EIIE (colecţia Părinții de limbă greacă ai 
Bisericii), vol.11, p.482. 

tendință spre pompos şi teatral — cum de altfel obişnuiesc ruşii”, 
observă foarte just Papadiamandi. 

Liturghia nu simbolizează ceva, ci, ori este prin excelență 
practica înfăptuirii trupului (lui Hristos) şi a societății bisericeşti, ori 
este subminare, pervertire sau anulare a celei mai vitale activități 
bisericeşti şi interpretarea simbolică contribuie şi ea la o astfel de 
critică pervertire a vieţii bisericeşti. 

În ultima vreme s-a dezvoltat o filologie vis-a-vis de Liturghie 
şi de viaţa liturgică ce emoționează şi cucereşte deoarece, în opoziție cu 
evidenta abordare intelectualist-academică, este poetică, exaltată şi 
rafinată, dar are mai degrabă acelaşi mobil al celorlalte două 
anterioare, cu diferența că aceasta oferă un mult mai eficace mobil 
asocialității (mizantropiei) decât acelea, astfel încât pot fi trăite şi pot 
da impresia că participă la viaţa bisericească în exces oameni atât în 
mod patologic asociali, la care, fără acest alibi, ar fi fost evidentă 
nevoia lor de un oarecare tratament terapeutic. 

În general religiile oferă, fără ca în mod necesar să fie 
responsabile de aceasta, un camuflaj incombatabil tuturor felurilor de 
nevroze şi spaţiul ”ecclesial” a fost invadat, literalmente şi în exces, de 
toate formele de psihopatologic, astfel încât este foarte dificil ca cineva 
să găsească în acest spațiu o persoană cu o elementară sănătate psihică. 

Este într-adevăr tragic faptul că îşi găsesc refugiu şi un alibi 
oameni care suferă de o gravă invaliditate în ceea ce priveşte putinţa 
lor de a comunica cu celălalt în spaţiul unei tradiții duhovniceşti, a 
cărei ofertă de bază făcută neamului omenesc este taina comuniunii 
omului cu aproapele său şi cu Dumnezeu. Astfel vedem oameni care, 
vrând să-şi motiveze invaliditatea lor, găsesc impresionant de rafinate 
moduri de a-i convinge pe ceilalți că Liturghia, a cărei propunere 
fundamentală este să facă din cei ce asistă la ea trup al lui Hristos, 
poate să devină şansa îndumnezeirii cuiva care o urmăreşte, fie şi chiar 


2% Vizita sfântului Stăpân (H enioxewn rov ăyiov Aconorn). 

dacă nu dă măcar bună ziua celui care se află exact lângă el, şi 
motivează şi promovează la dreapta pe acela pe care ei înşişi l-au 
acuzat a fi de stânga, adică urmărirea unei mântuiri individuale în 
interiorul procesului care se constituie prin excelență ca depăşire a 
individualismului. 

Utilizarea Liturghiei în scopul obţinerii unei mântuiri 
individuale prin lipsa prezenţei celuilalt, care este o exagerată şi 
înfiorătoare blasfemie, se vede mai ales la Liturghia darurilor mai 
înainte sfinţite, la care cei mai mulți vin pentru că, aşa cum 
mărturisesc, găsesc o atmosferă de reculegere, cu semiîntuneric, unde 
oricine poate nu numai să-l ignore pe celălalt şi să nu-i pese de celălalt, 
ci nici măcar să-l vadă şi astfel poate să ajungă singur, cu propriul sine, 
la un extaz care se presupune a fi o experiență duhovnicească şi 
comuniune cu Dumnezeu. Însă conform explicitei declaraţii a 
apostolului, acela care spune că iubeşte pe Dumnezeu pe care nu-L 
vede, şi nu iubeşte pe omul pe care îl vede, mincinos este (I In. 3,20-21). 

Nu este posibil ca cineva sa fie în comuniune cu Dumnezeu 
fără a fi în comuniune cu cel de lângă el. În afara acestui lucru, totuşi, 
Liturghia nu este rugăciune, ci un proces al realizării unui trup unic (al 
lui Hristos), iar Liturghia darurilor mai înainte sfințite a fost creată din 
nevoia creştinilor de a fi în comuniune cu Dumnezeu şi cu aproapele, 
chiar şi atunci când nu era posibilă oficierea Liturghiei. Satisfacerea 
acestei nevoi de comuniune este singura rațiune de a exista a 
Liturghiei darurilor mai înainte sfinţite, iar nu şansa unui extaz 
individual. Cu toate acestea, foarte rar cei care sunt prezenţi la 
Liturghia darurilor mai înainte sfinţite sunt în comuniune cu cineva şi 
de obicei nu comunică (nu se împărtăşesc), cum ar fi firesc, nici cu 
trupul şi sângele lui Hristos. 

Desigur Liturghia este o experienţă care transcende lumea, este 
pregustare a împărăției lui Dumnezeu. Liturghia este şansa întâlnirii 
omului cu Dumnezeu şi cei care trăiesc această întâlnire strălucesc şi 
transmit această pregustare şi celor care se află în preajma lor, iar una 

din raţiunile pentru care Liturghia nu emoţionează şi nu atrage este că 
această pregustare nu există. 

Până şi clericii care oficiază Liturghia transmit mai degrabă un 
sentiment de împietrire venit din profesionalism şi din repetarea 
mecanică a cuvintelor Liturghiei decât sentimentul unei experienţe 
transcendente şi intensifică acest sentiment atunci când, prin predicile 
lor, încearcă să-i convingă pe ascultători cu ajutorul argumentelor 
logice. 

Credinţa în întâlnirea cu Dumnezeu, ca şi cunoaştere a lui 
Dumnezeu nu se transmite cu ajutorul unei logici varlaamice a 
argumentelor logice şi apologetice, ci cu acel „vino şi vezi”%, iar în 
zilele noastre lipsa unei astfel de credinţe este foarte intensă. Isterica 
autosugestie pe care o produce narcisista necesitate a satisfacerii 
imediate nu are nici o legătură cu credinţa şi este unul dintre cele mai 
primejdioase produse ale eudemonismului consumist care stăpâneşte 
cultura noastră, deoarece s-a îmbrăcat în haina religiozităţii, care îi 
ascunde în întregime adevăratul caracter. Credinţa adevărată nu este 
nici melodramatică, nici grandilocventă, nu cuprinde nici strigăte 
isterice, nici reprezentații impresionante. Credinţa adevărată nu-şi face 
auto-reclamă, ci este tăcută şi smerită şi îți dă sentimentul siguranţei şi 
încrederii. 

Pentru reaprinderea şi reanimarea vieţii liturgice şi a vieţii 
bisericeşti în general, este necesar ca Liturghia să devină din nou un 
proces al realizării trupului unic (al lui Hristos) şi al comuniunii, să 
devină cu adevărat sinaxa (adunarea) euharistică. 

Viaţa bisericească revifică şi prezența credinței umane; nu a 
credinței care conform concepţiei varlaamice este adoptarea 
intelectuală a unei deducţii logice, ci a credinţei ca şi cunoaştere a lui 
Dumnezeu (In.17,3), ca întâlnire cu Acesta şi ca pregustare a împărăției 
Lui. A credinţei care nu vociferează şi nu încearcă să demonstreze 
nimic. Credinţa care încearcă să demonstreze ceea ce crede şi desigur 


2 Referire la In. 1,46. 

insistă cu argumente logice şi prin juxtapunerea unor pasaje din textele 
bisericeşti demonstrează doar panica îndoielii şi este o încercare 
disperată de a se convinge pe sine însăşi operând o spălare de creier 
celorlalți. 

Credința adevărată trăieşte prezența lui Dumnezeu şi 
pregustarea Împărăției Sale, iar această trăire defineşte modul de viață 
al credinciosului care astfel transmite celorlalți ceea ce trăieşte. 
Cândva, în pustiu, un bătrân a spus ucenicului său: „astăzi vom 
merge în lume să predicăm”. „Să fie binecuvântat, avva”, răspunse 
ucenicul. Au început deci drumul către oraş. Când au ajuns acolo, au 
vândut lucrul lor de mână, au cumpărat câteva provizii, au vizitat pe 
câțiva şi când a început să se însereze: „E timpul să ne întoarcem la 
mânăstire”, zise Bătrânul. „Dar nu ai spus, avva, că vom merge astăzi 
să predicăm lumii?”, zise ucenicul. „Şi ce am făcut toată ziua?” îi 
replică bătrânul. 

Singura noastră predică autentică este modul nostru de viaţă, 
iar atunci când avem un cont la bancă supraumflat, când suntem avizi 
de putere şi iubitori de slavă deşartă, când dăm o importanţă deosebită 
strălucirii exterioare, când vrem să ni se închine şi să ne divinizeze 
ceilalți, atunci propovăduim în mod nemincinos lumea şi pe mamona, 
oricât de impresionantă ar fi religioasa artă oratorică a cuvintelor 
noastre. 

Cehov dă un excelent exemplu de credință adevărată în 
povestirea sa „Duelul”, unde un diacon îi spune unui intelectual 
biolog: „Am un unchi, un preot care are o astfel de credință încât în 
vremuri de secetă, când merge la câmp să se roage pentru ploaie, îşi ia 
cu el şi umbrela şi impermeabilul ca să nu fie plouat la întoarcere. 
Aceasta, deci, este credința adevărată. Când vorbeşte despre Hristos, 
răspândeşte o lumină şi se aud plânsetele în hohote ale tuturor 
ţăranilor, bărbaţi şi femei. Acesta ar fi putut să întoarcă din drumul său 
un nor şi ar fi pus pe fugă toate aceste puteri despre care vorbeşti. Aici 
tu înveţi continuu, măsurând străfundul mării, despărțind pe cei 
neputincioşi de cei puternici, scriind cărți, provocând pe oameni la 

dueluri şi toate rămân cum au fost. Însă numai un singur cuvânt să 
îngaime cu ajutorul Duhului Sfânt un avvă neputincios şi toate se vor 
întoarce cu susul în jos”. 

Viaţa noastră bisericească şi liturgică nu oferă pregustarea 
Împărăției lui Dumnezeu. Îi educăm pe copii în şcoli catehetice, ce 
imitație deplorabilă a modului de abordare protestant a adevărului 
creştin, şi scriem sobre tratate teologice, iar ei nu rămân cum au fost, ci 
se înrăutăţesc. Din nefericire, nu se vede să avem un avva inundat de 
Duhul Sfânt care să îngaime o vorbă numai şi să se întoarcă toate cu 
susul în jos. 

Se aud multe voci care susțin că sunt expresia Duhului Sfânt, 
însă aceste voci cântă o altă partitură. Nu au simplitatea, consecvența, 
interioara şi nu exterioara pace pe care o răspândeau, fără fanfară şi 
fără a încuraja sau a permite idololatrizarea lor, asceţii. Şi este tocmai 
ceea ce avem nevoie ca să aflăm sensul în viața noastră bisericească şi 
liturgică. Când a întrebat un oarecare monah pe un oarecare avva: „Ce 
să fac pentru a dobândi frica de Dumnezeu?”, acela i-a răspuns: „Du-te 
şi stai în preajma cuiva care are frica de Dumnezeu”. Nu avem nevoie 
de alte convorbiri sau discuţii despre Liturghie, cel puţin dacă este un 
surogat al unui sentiment pe care avem cu adevărat nevoie să-l simțim 
faţă de Biserică şi față de viaţa Bisericii. 

Omul contemporan vrea împlinire, însă nu vrea şi necesara 
angajare în acest scop. Vrea întâlnirea cu Dumnezeu, însă vrea în 
acelaşi timp să se bucure de toate comodităţile, iar împlinirea este 
corelata angajării, iar aceasta este valabil întotdeauna. Este valabilă 
pentru relaţiile noastre cu ceilalți oameni, este valabilă pentru 
activitățile pe care le profesăm, de la cele de nivel înalt până la cele mai 
prozaice. Putem să jucăm orice fel de joc, pentru a reuşi să avem şi 
salariul convenabil şi cățelul sătul, însă numai ne risipim energia şi 
finalmente nu avem nimic. 

Oamenii contemporani au jucat astfel de jocuri prin excelență 
în viaţa lor religioasă. Încearcă să fie oameni duhovniceşti şi în acelaşi 
timp să se desfete în confortul şi desfătările lumeşti. Vor să fie 

conducători bisericeşti care inspiră încredere şi în acelaşi timp trăiesc o 
scandaloasă viață opulentă, fără a avea nici o limită în poftele lor. Vor 
să fie membri ai Trupului lui Hristos, însă fără limitaţii şi îndatoriri. 

Mulţi creează diferite tehnici de intervenţie în Liturghie 
(muzică, iluminat, limbă, ornamentaţie ş.a.m.d.), însă aceştia se ocupă 
numai de simptomele exterioare, iar a te ocupa doar de simptome 
indică lipsa conştiinţei şi este risipă de timp şi energie. Când cineva 
care suferă de o boală a sistemului nervos vorbeşte de deranjamentele 
sale stomacale, care nu au nici o bază organică, iar un paranoic 
vorbeşte de mesajele pe care le preia de la televizor, terapeutul 
competent nu prescrie un oarecare medicament care uşurează digestia, 
nici nu declanşează o investigaţie asupra unor programe de 
televiziune, ci spune pacientului: „Se vede că ceva te chinuie” şi 
încearcă să dezvolte o relaţie de încredere cu acesta pentru a descoperi 
şi a înfrunta ceea ce se întâmplă în realitate în viaţa acestuia. 

Ne-am ocupat suficient de simptome în viața noastră 
bisericească şi aceasta nu ne-a condus nicăieri. Este momentul să ne 
ocupăm de adevăratele cauze ale mizerei noastre vieţi bisericeşti, iar 
adevărata cauză este secularizarea vieţii noastre bisericeşti, care, în 
afara îmbisericirii exterioare, a adoptat în mod deplin modurile de 
viață: legislativ, birocrat, manipulările politice şi mai ales lipsa de 
comuniune. Liturghia, dintr-un proces al realizării Trupului şi de 
comuniune s-a transformat într-o reprezentație ceremonială, care a 
devenit obiect de distracție al unei mase anonime şi impersonale, 
constituită din oameni ce nu au nici o legătură între ei şi care sunt 
indiferenți unul fată de celălalt. Această evoluţie nu este numai o 
pervertire, ci şi o blasfemie şi o contrafacere mortală a Liturghiei, 
întrucât numai Biserica, cea care se constituie, mai ales, prin 
intermediul procesului Liturghiei de realizare a trupului, îl mântuieşte 
pe om. 

32. Duhovnicia 


Interesul pentru duhovnicie şi ortodoxie în Biserică a devenit o 
nouă modă. În anii şaizeci şi şaptezeci, chiar şi în decursul anilor 
optzeci, pentru a putea să ai un loc sub soare, trebuia să te declari ateu, 
să te inspiri din teologia morţii lui Dumnezeu, să fii luptător pentru 
pace, de stânga, să ironizezi patriotismul ş.a.m.d. Dacă ai fi declarat un 
oarecare interes pentru Biserică, ai fi fost caracterizat retrograd, 
obscurantist şi extrem-rigorist. 

Odată cu anii şaptezeci, începea încet-încet să se schimbe 
curentul şi tinerii se întorceau spre „Jesus Christ Superstar”, spre 
„Gospel”, spre cântecele creştine ale lui Boby Dylan ş.a.md., şi 
începeau să se intereseze de misticismul religiilor răsăritene, chiar şi de 
demonologie. Numărul  escrocilor care se înfățişau ca inițiatori sau 
guru se mărea continuu. Deja milioane de oameni, în America, adorau 
ca dumnezeu un copil de şaisprezece ani şi îi ofereau mijloacele pentru 
o viaţă de hegemon în opulenţă şi lux. Tinerii cu capetele rase dansau 
pe drumurile oraşelor americane dansul lui Hari Krishna. După 
celebrul film „Exorcistul”, ar trebui ca fiecare să se exorcizeze măcar o 
dată pe săptămână. 

Moda spiritualităţii a căpătat amploare foarte repede. Mulţi au 
început să se extazieze cu ajutorul Duhului Sfânt, să vorbească în 
limbi, să practice punerea mâinilor, să vindece bolnavi şi să elibereze 
pe cei demonizaţi. Hristos, care era pentru cei mai mulți un dumnezeu 
mort, a devenit dintr-o dată Mântuitorul şi mulți au început să 
sărbătorească ziua mântuirii lor în locul celei de naştere. 

Toate acestea au fost începute de către tineri care au fost puşi 
în mişcare probabil de două mobiluri. Primul, satisfacerea unei foarte 
adânci nevoi de experienţă a transcendentului, nevoie care rămăsese 
total nesatisfăcută de către raționalista cultură apuseană. Al doilea, 
nevoia imediatei satisfacţii pe care o cultivă cultura apuseană. Astfel, 
tinerii au cerut imediata şi instantaneea satisfacere şi le era indiferent 


109 


Instrăinarea ethosului creştin 


dacă o vor fi găsit în narcotice sau în Duhul Sfânt. Ceea ce avea 
importanţă era ca satisfacerea să fie imediată şi instantanee. 

În încăpățânarea pentru simplitate şi ascetism a modului de 
viaţă, de cele mai multe ori, hyppies căutau în mod continuu artificii 
cu ajutorul cărora să reuşească o satisfacere imediată şi în vederea 
acesteia se conformau culturii împotriva căreia se ridicaseră şi care l-a 
învăţat pe omul contemporan să apese pe un buton sau să se întoarcă 
din concediu şi să aibă rezultate imediate. lar astfel ne-a făcut să nu 
putem în nici un fel să suspendăm satisfacerea poftelor noastre, să 
înălțăm confortul la gradul de virtute supremă şi să mobilizăm toate 
forțele spre satisfacerea nevoii noastre de confort. 

Religia nu a făcut excepţie de la aceasta, ci a fost şi ea 
mobilizată să contribuie la confortul nostru. Mai ales acum, când am 
încetat să sperăm că ideologiile şi politica ne vor furniza pilula fericirii, 
ne-am întors spre religie şi o aşteptăm de la aceasta. Am reuşit să ne 
folosim de lisus Hristos, de teologie, de tradiţie, de bătrâni, de 
Filocalie, pentru a ne asigura un confort desăvârşit. Dacă toate celelalte 
ratează în a-ţi oferi acest confort, nu dispera, există undeva un bătrân 
făcător de minuni care poate să ţi-l aducă imediat, proferând câteva 
cuvinte. Dacă ţi-ai distrus relaţiile tale, căsătoria ta şi familia ta cu 
egocentrismul tău, nu intra în panică cum că va trebui să faci ceva 
pentru a corecta situația, ci pleacă în căutarea unui oarecare pelerinaj 
sfânt sau a unei oarecare icoane sfinte, care atunci când i te vei închina 
„cu credință”, toate se vor repara fără ca tu să faci minimul necesar. 

Duhovnicia a devenit un panaceu al eudemonismului. Un 
calmant extraordinar, care desigur este mai puţin periculos decât alte 
calmante, precum cocaina sau heroina. În plus este mai ieftină şi nu 
este nevoie să cauţi vreun traficant care să ţi-o furnizeze. Nu este 
nevoie să alergi cu o rețetă medicală contrafăcută la farmacie. Pur şi 
simplu te duci la o oarecare rânduială de reculegere, intri în extaz, uiţi 
şi evadezi temporar din impasul tău, sau vei merge la un oarecare 
avva şi vei cere duhovnicia aşa cum ceri un kilogram de brânză de la 
supermarket, iar dacă acesta refuză să ţi-o furnizeze, îşi trădează 

misiunea sa, întrucât nu se întâmplă să funcţioneze ca un mag, care te 
eliberează instantaneu de oricare dintre neplăcerile tale. 

Foarte mulți clerici sunt pe aceeaşi lungime de undă în ceea ce 
priveşte o religiozitate-calmant şi furnizoare de euforie. Clericii, care 
s-au implicat într-acest acest joc în anii şaizeci şi şaptezeci, mai ales în 
Apus, s-au arătat adeseori vrednici de plâns. Se vedea că în adâncul 
sinelui lor considerau tot ceea ce era bisericesc şi religios drept 
demodat şi că încercau pe cât posibil să fie foarte mondeni. În predicile 
lor nu se refereau la teme teologice, ci la scriitori laici. 

Tragic este că această atitudine, în cea mai mare parte 
falimentară în Apus, se prezintă astăzi în spațiul nostru ca înnoire, iar 
masele se emoționează până la lacrimi în fața declaraţiilor şi 
rapoartelor politiceşti care ies din gura clericilor, şi care au fost 
dezminţite, mai ales în spaţiul politicii, iar aceasta deoarece masele nu 
s-au mai lăsat în aşteptarea pilulei fericirii; iar ceea ce este încă mai 
tragic, este că toate acestea se întâmplă într-o epocă ce se presupune că 
are cele mai isihaste interese. 

Foarte adesea, însă, sunt mişcaţi de această apoteoză a 
secularizatei religiozități apusene aceia care sunt în întregime pentru o 
ţinută isihastă a vieții şi a tradiţiei. Farsa modernizării, care în Apus a 
fost o secularizare până ca aceasta să fie definită, a fost modul în care 
clericii au încercat să satisfacă nevoia de abundență şi satisfacere 
imediată a maselor, însă repetarea ei în zilele noastre este ca şi cum ar 
vedea cineva un film din epoca cinematografului mut. 

Un element al Răsăritului ortodox de o importanţă aparte este 
faptul că s-a constituit în purtătorul şi depozitarul tradiţiei isihaste, ca 
stare de viață care din însăşi esența lucrurilor se arată a fi în 
corespondenţă cu firea omului şi din această rațiune este funcțională. 

Din studiul istoriei se observă că oamenii simpli au sprijinit 
tradiţia isihastă într-o mai mare măsură decât intelectualii, însă în 
zilele noastre aceia pe care îi numim oameni simpli aproape că au 
dispărut, iar ceea ce numim popor este un vulg a cărui fundamentală 
trăsătură este urmărirea bunăstării, cu orice condiţie şi cu orice preţ. 

O parte a acestei mulțimi care foloseşte religia doar pentru a-şi 
asigura nu doar pământeasca, ci şi cereasca bunăstare şi nu doar pe cea 
materială, ci şi pe cea spirituală, vrea să se prezinte drept continuatorul 
tradiţiei isihaste, în timp ce nu este decât cel mai revoltător falsificator 
al ei. Pentru că, în opoziţie cu tradiţia isihastă care accentuează 
particularul fiecărui om, libertatea şi trăirea, această mulţime este 
apoteoza cvietismului, spiritului juridic şi a raționalismului. Etica lui 
este cea a lui: ori negru ori alb, stereotipă şi legalistă. 

Creştineasca lui dragoste este intoleranța, condamnarea, 
denigrarea. În mod continuu caută păcătoşi pentru a-i deferi într-o 
jubilare autojustificantă focului iadului, deşi este constituită din 
oameni care îşi ascund decăderea lor fără fund până şi față de propriul 
lor sine, care sunt terorizați de către demoni din lăuntrul lor şi din 
acest motiv caută ca expierea să fie făcută de ceilalți. Caută în mod 
continuu şi văd peste tot eretici, pentru ca să-i dea focului sfintei 
inchiziții, deşi Biserica nu a cunoscut o mai mare erezie decât 
cvietismul, care este consecința dualismului, erezia care a stat la baza 
maniheismului, gnosticismului şi a tuturor ereziilor ulterioare care au 
încercat Biserica. 

Această erezie redutabilă s-a insinuat în posturile cheie ale 
vieții noastre bisericeşti, astfel încât să poată să condamne ortodoxia 
cea mai autentică ca erezie şi să fie acoperită de aplauze şi premiată de 
către persoanele oficiale. Oamenii care alcătuiesc această mulțime, în 
majoritatea lor, au mutat în psihopatologic autojustificarea lor, astfel 
încât încearcă să o ascundă cu ajutorul obsesiilor lor religioase. 

Într-una dintre demonstrațiile lor împotriva duşmanilor 
externi (întotdeauna duşmanii sunt externi) a acestei mulțimi, unul 
dintre membrii poliției civile care s-a declarat pentru disprețuirea 
demonstraţiei şi care apoi a părăsit rândurile poliției şi s-a alăturat 
delirândei mulțimi, a fost proclamată de aceasta simbolul ei, iar un 
cleric l-a purtat triumfător pe umerii lui. Acest episod este foarte 
important, deoarece în cele din urmă a devenit cunoscut că acest 
membru al poliţiei civile era schizofrenic şi astfel s-a descoperit că 


112 


Instrăinarea ethosului creştin 


această mulțime în totalitate şi-a găsit în persoana acelui membru al 
poliţiei civile ce suferea de demenţă, reprezentantul său. 

Însă mulţimea care se prezintă drept continuatoarea tradiției 
isihaste a adoptat şi erezia scolasticismului, care este consecința 
varlaamismului, şi încearcă să demonstreze existenţa lui Dumnezeu cu 
nu doar strigătoarea la cer, dar şi cerebrala apologetică antiisihastă, 
utilizând diferite argumente, mai ales cele supranumite minuni, care 
sunt transcenderea legilor fizice, precum şi profeţiile evenimentelor 
viitoare. 

Totuşi minunile lui Hristos nu sunt ceva asemănător, ci zidire 
nouă, descoperirea Împărăției lui Dumnezeu şi taina comuniunii care 
este cea mai mare minune a vieţii în Hristos şi mai ales care dă 
credinciosului şansa şi posibilitatea de a trăi dumnezeirea lui Hristos; 
din acest motiv şi Acesta, în rugăciunea arhierească dinainte de 
răstignire cere de la Tatăl Său, pentru ucenicii Săi: „ca toţi să fie una 
precum Tu, Părinte, în Mine şi Eu în Tine, tot aşa şi aceştia să fie una în 
Noi, ca lumea să creadă că Tu M-ai trimis” (In. 17,21). 

Mulțimea, cu varietatea-i religioasă şi cu masca-i isihastă, 
poate să cunoască faptul că numai dragostea creştinilor face manifestă 
în lume dumnezeirea lui Hristos, după cum fiecare dintre cei care este 
părtaş mulţimii fanatice şi intolerante, cunoaşte foarte bine că această 
iubire nu există nici înăuntrul propriei inimi nici în inimile oamenilor 
care aderă la ea, şi de aceea nici nu trăieşte dumnezeirea lui Hristos şi, 
în realitate, nici nu crede. 

Totuşi, nu are curajul să o accepte, pentru că este un mizer rob 
al bunăstării care, în spatele acestei false credințe, îşi fundamentează 
căpătuirea-i eudemonistă. Astfel, pierzându-şi simţul raţiunii în faţa 
eventualităţii că va pierde această căpătuire, panicat, vede în tot ceea 
ce exprimă o oarecare îndoială un fel de înfricoşătoare ameninţare 
împotriva echilibrului nervos intern şi vrea să-i închidă gura, ca nu 
cumva vocea îndoielii aceluia să trezească fiara propriei necredinţe, pe 
care încearcă în agonie să o ţină adormită înlăuntrul său. De aceea, este 
angoasat să adune elemente certe şi să reunească relatări de minuni şi 

profeţii şi fragmente din vieţile sfinților, adaptând metoda varlaamică, 
hiliastă, iar când aude pe cineva exprimând o oarecare îndoială, se 
grăbeşte să-l pună pe fugă şi să-i închidă gura cu patos şi cu ochii 
răspândind scântei. 

Se poate ca acest om să nu fie fără de minte şi să cunoască 
foarte bine că încă de ar vorbi în limbile oamenilor şi ale îngerilor şi 
chiar de ar avea taina profeţiei şi ar cunoaşte toate tainele vieții, dacă 
nu are iubire este aramă răsunătoare şi chimval zgomotos (| Cor.13,1- 
2). Şi ar putea de asemeni să ştie că un mare sfânt ca loan Gură de Aur 
declară că minunile care au depăşit legile firii nu au avut loc în vremea 
sa%, însă necesitatea nevrotică abrutizează şi pe omul cel mai înțelept. 

Genialitatea şi cunoaşterea intelectuală este un lucru, iar 
maturitatea şi dezvoltarea duhovnicească este ceva în întregime diferit 
şi duhovnicia nu este pentru cei aranjați, nici pentru cei care urmăresc 
căpătuirea în general şi mai ales căpătuirea duhovnicească cu orice 
preț. Viaţa duhovnicească şi dezvoltarea duhovnicească este o 
aventură şi de aceea inaccesibilă celor laşi şi lipsiţi de îndrăzneală, şi 
realizabilă doar pentru cei îndrăzneţi şi care se aruncă în fața 
pericolului. 

Un începător a întrebat pe un oarecare Monah de ce unor 
omeni li s-a dat harisma de a vedea descoperiri şi de a cunoaşte tainele 
cereşti. 

- Să nu fericeşti pe aceştia, copilul meu, a răspuns înțeleptul 
Stare, ci mai mult pe aceia care îşi văd continuu propriile păcate, îşi 
descoperă neputinţele şi îşi cunosc foarte bine sinele propriu. 

— În urmă cu câteva zile, Avva, spuse din nou fratele, am văzut 
pe un oarecare monah scoțând demonul dintr-un oarecare bolnav şi l- 
am admirat. 


3 loan Hrisostom, Omilii A”, La sfânta Cincizecime, 4 EIIE (colecţia 
Părinţii de limbă greacă ai Bisericii), vol. 36, pp.312-317 

- Eu nu mi-am dorit niciodată, răspunse Starețul, să alung 
demoni şi să vindec bolnavi. Rog pe Dumnezeu numai să nu ajung; eu 
însumi batjocură satanei şi mă lupt să-mi curăț mintea de gândurile 
cele rele. Dacă voi reuşi, atunci voi fi vrednic de admiraţie. 

Cel care reuşeşte să-şi curățească sufletul de păcat şi iubeşte pe 
Dumnezeu şi pe aproapele său va moşteni viața veşnică alături de acei 
Părinţi ai noştri făcători de minuni. 

Am putea cel puţin în momentul în care viața noastră este 
într-o opoziție acută cu duhul lui Hristos, sau să mărturisim cu 
umilinţă şi zdrobire de inimă decăderea noastră sau să tăcem. 

„Evlavia este a nu vorbi la nesfârşit despre Dumnezeu, ci să 
preferi cu mult mai mult tăcerea. Pentru că limba care nu este 
guvernată de către rațiune, este cauza alunecării oamenilor. Şi să aveţi 
în vedere că auzul este întotdeauna mai lipsit de pericol decât 
cuvântul, încât a cunoaşte ceva despre Dumnezeu este mai mulțumitor 
decât a învăța pe altcineva, cedând exacta investigare a acestora 
specialiştilor teologi. Însă fiţi evlavioşi, spunând mai puţine şi făcând 
mai multe fapte. Şi să păstraţi legea mai mult decât a vă limita la a 
admira pe Dătătorul legii, arătând dragostea voastră față de Acesta 
prin fuga de răutate, urmărind virtutea, trăind în Duhul Sfânt, urmând 
Duhului Sfânt, extrăgându-vă cunoaşterea din Acesta, şi zidind pe 
temelia credinţei”S!. 

„Pomenirea continuă a lui Dumnezeu este pentru omul iubitor 
de Dumnezeu expresia evlaviei şi nu te poţi sătura de fapta aceasta, 
astfel încât este foarte plin de îndrăzneală a descrie cineva cu ajutorul 
cuvintelor cele ce se referă la Dumnezeu. Căci cugetarea ratează într-o 
foarte mare măsură adevărata estimare a lucrurilor şi discursul 
prezintă cele ce au fost înţelese într-un mod lipsit de claritate. Deci, 
dacă cugetarea este depăşită de adevărata dimensiune a lucrurilor şi 
dacă discursul este mai neputincios şi inferior cugetării, cum să nu fie 


31 Grigorie Teologul, Cuvântul al III-lea, col. 10-19, p. 298, BIIE (colecția 
Părinţii de limbă greacă ai Bisericii), 

necesară tăcerea, şi, oare nu din cauza neputinței discursului pare să 
pună în pericol minunea teologiei?”% 


3.3. Diavolul 


Înainte de rânduiala botezului se citesc rugăciunile pentru 
catehumeni care conţin şi exorcismele. Preotul care stă în nartexul 
bisericii împreună cu naşul şi cu catehumenul, adică împreună cu cel 
ce vine spre botez, porunceşte diavolului în numele Dumnezeului celui 
Atotputernic şi Domnului universului să părăsească pe catehumen. 
„Cunoaşte-ţi puterea zadarnică, care nici asupra porcilor nu a avut 
putere”, spune. Teme-te de Dumnezeu, de Cel care prin porunca Sa a 
întărit pământul peste ape ... şi retrage-te de la cel ce se pregăteşte 
acum de sfânta luminare”. 

În continuare cere de la Dumnezeu să smulgă catehumenului 
din rădăcină „toate lucrările Diavolului” să-l curățească astfel încât să 
participe cu vrednicie la tainele cele cereşti. „Însoţeşte viața lui”, 
continuă preotul, „cu înger de lumină, ca să-l păzească pe acesta de tot 
vicleşugul potrivnicului”. „Depărtează de la dânsul tot duhul viclean 
şi necurat... duhul rătăcirii, duhul vicleşugului, duhul slujirii idoleşti şi 
a toată avariţia, duhul minciunii şi a toată necurăţia... şi fă-l pe el... fiu 
al luminii şi moştenitor al împărăției Tale”. 

Continuând, preotul cere de la catehumen sau de la naşul său, 
în cazul când catehumenul este prunc, să se lepede de satana, de 
lucrurile lui, de adorarea lui, de îngerii săi şi de toată însoţirea lui. În 
momentul în care catehumenul declară că într-adevăr s-a lepădat de 
satana, preotul îl cheamă să treacă la această denunţare a satanei cu 
mai multă hotărâre şi, ca şi când nu ar fi fost de ajuns proferarea 
dezicerii, cere de la catehumen să-l scuipe pe diavol. 


% Vasile cel Mare, Omilia despre credinţă (Oua mepi Iliorewc). 

De-a lungul acestui proces preotul, naşul şi catehumenul sunt 
întorşi cu fața spre apus, unde dispare lumina şi de unde vine 
întunericul. Pentru că Diavolul este întuneric. După aceasta toți se 
întorc cu fața spre răsărit, de unde vine lumina, soarele dreptăţii, 
Hristos, cu Care preotul cere să fie unit catehumenul. De ce se fac toate 
acestea? Şi ce semnificație au? 

Mulţi, printre care şi clerici, mai ales dintre cei care se află în 
Apus, consideră acest proces demodat şi, în încercarea lor de aducere 
la zi a Bisericii, omit această parte a rânduielii. Simt că este o insultă la 
adresa facultăţii lor intelectuale să vorbească despre Diavol şi despre 
duhurile cele necurate. Consideră acest proces un reziduu medieval. 
Sunt nedumeriți mai ales în ceea ce priveşte barbaritatea scuipatului. 
În Răsăritul zilelor noastre toate acestea se citesc aşa deşirat, atât de 
confuz şi ininteligibil şi înlăuntrul unui vacarm încât nimeni nu 
pricepe nimic. 

Se pare că este necesară o deosebită maturitate duhovnicească 
şi psihologică pentru ca cineva să poată discerne între propriile lui 
necesități nevrotice şi cele ale Bisericii. Cu cât mai lipsit de maturitate 
este cineva, cu atât mai gravă este psihopatologia sa, cu atât mai mult 
înfăşoară într-un veşmânt teologic şi ideologic necesităţile sale 
nevrotice şi cu atât mai uşor califică satisfacerea acestor necesităţi 
nevrotice drept voia lui Dumnezeu sau tradiție a Bisericii. Câţiva 
clerici, din păcate foarte puţini, în clipa în care îşi împlinesc 
dezvoltarea şi se maturizează, se ruşinează de prostiile pe care le-au 
spus şi le-au făcut atunci când, încercând să înlocuiască sentimentul 
insuficienţei care îi înspăimânta, o făceau pe cei care ştiu toate şi 
prezentau drept suprem ideal încercarea lor de a-şi satisface propriile 
necesități nevrotice. 

Tinerii, ca şi cei fără experienţă, tind să subevalueze ceea ce 
este vechi şi să creadă că înțelepciunea s-a născut odată cu ei. Un cleric 
american totodată teolog; a scris într-una din cărţile sale: „Când privesc 
în urmă viaţa mea şi îmi amintesc de lucrurile pe cere le-am spus la 
începutul diaconiei mele, mă ruşinez” şi continuând, spune cum a 

devenit un extremist celebru şi a ajuns centrul atenţiei, când la o 
întâlnire a tinerilor a declarat că învăţătura despre nemurire este 
probabil eronată. „Dacă ar fi cu putinţă”, spune, „aş şterge acest 
capitol din viața mea” . 

Un incident care s-a întâmplat mai târziu în viaţa sa l-a ajutat 
să înțeleagă nebunia tinereţii sale şi să înfrunte dureroasele-i 
consecinţe. A aflat că unul dintre cei mai buni prieteni ai săi, care era 
un cleric foarte vrednic, are un fel de cancer catalectic şi i-a telefonat ca 
să-i spună două cuvinte de mângâiere. Când prietenul i-a răspuns la 
telefon, a amuţit şi n-a putut decât să întrebe: „Ce faci?” Celălalt fără 
nici cea mai mică urmă de nelinişte, a răspuns cu o suficient de bună 
dispoziţie: „Sunt bine. Sunt în această slujbă de mai bine de douăzeci 
de ani şi vorbesc oamenilor despre viață, Dumnezeu îmi dă acum 
şansa să arăt câte ceva şi despre moarte”. Această dureroasă experienţă 
este preţul pe care l-a plătit pentru aroganţa tinereţilor lui. 

Înțelegerea şi aprecierea tradiţiei bisericeşti este trudnicul 
lucru de o viață de om şi cere multă maturitate, instrucţie şi smerenie. 
Este esenţial ca şi clericii, în încercarea lor de a face lucrurile într-un 
mod lipsit de complicaţii, să nu le facă simplist. Dacă încercăm să 
raționalizăm ceea ce se întâmplă în Biserică, atunci vom deveni 
raţionalişti într-un chip odios şi în cele din urmă însăşi Biserica nu va 
mai avea pentru noi sens. 

Tradiţia ortodoxă este o îmbinare absolută între disciplină şi 
libertate. Există în ea suficientă supunere pentru a-i salva orizontul şi 
verticalitatea şi suficientă libertate în vederea exprimării personale. 
Însă, din nefericire, astăzi vedem să se impună în viața bisericească o 
disciplină riguroasă în ceea ce priveşte ascultarea față de autorități şi 
nu în ceea ce priveşte păstrarea autenticei tradiţii căreia mulţi ne 
arătăm cunoscători incontestabili fără a putea spune de unde şi cum 
am dobândit această cunoaştere. 

Fiecare putem şi suntem în stare să ne chestionăm dacă o 
oarecare practică concretă este expresie autentică a tradiţiei bisericeşti. 
Însă este indispensabil să ne cercetăm cu atenţie mai întâi onestitatea 

motivațiilor noastre, să ne exprimăm îndoielile cu umilință şi apoi să 
aşteptăm răbdător să vedem ce a tezaurizat Biserica despre această 
practică în conştiinţa ei. 

Foarte ades, mulţi dintre noi încercăm, în viața noastră 
bisericească, să imităm modele culturale apusene, mai concret anglo- 
saxone, sau să judecăm actualitatea tradiției noastre bisericeşti prin 
faptul dacă este sau nu în acord cu aceste modele. Avangarda acestei 
tactici a fost şi este de trei-patru secole rațiunea, la a cărei propagare 
concurează diaspora. Dar şi aceasta cu vanitatea pe care ne-o creează 
complexul rudei sărace, astfel încât să nu putem să vedem foarte 
adesea cum punctele de vedere cele mai avansate ale Apusului justifică 
tradiția noastră bisericească. 

Astfel se întâmplă ca în psihoterapie să urmărim o procedură 
aproape asemănătoare cu cea a tainei botezului. Un prim pas în 
vederea psihoterapiei este privirea în faţă a realităţii. Negarea este cea 
mai întâlnită formă de apărare împotriva durerii suferite în procesul 
instruirii şi cauza oricărui fel de tulburări psihice. Individul tulburat 
sufleteşte neagă să recunoască eşecurile sale şi utilizează orice tip de 
artificiu defensiv pentru a le ascunde. În consecință, nu poate să 
acopere realele şi sănătoasele lui nevoi, deoarece îşi risipeşte energia 
spre a construi defensiva, spre a-şi ascunde diformitatea propriei vieţi. 
Nu este posibil pentru un om să aibă o viaţă sănătoasă şi să se dezvolte 
fără a privi în faţă şi fără a înfrunta respingătorul său schelet. 

Botezul este exact hotărârea cuiva de a privi în față şi de a-şi 
respinge vechiul sine cu diformitatea lui, pentru a reîncepe o viață 
nouă în adevăr, adică în Hristos. Nu există o altă posibilitate pentru 
cineva de a începe o viață nouă, fără a privi în față şi a refuza 
diformitatea vechii sale vieţi. Procesul botezului, care nu este un 
eveniment sau o rânduială, ci descoperirea unui mod de viață, este de 
o importanță excepțională, iar dificultatea unora de a-i recunoaşte 
importanţa poate fi rezultatul propriei lor negări şi expresia propriei 
lor fobii de a privi în față diformitatea acelor elemente ale 
personalităţii lor, care obstrucționează dezvoltarea lor. Astfel de 

personalităţi defensive sunt ca păstori ineficace, adică eşuează în a-i 
ajuta pe ceilalți să atingă plinătatea vieţii, adică mântuirea. 

Starea de conştiinţă deplină a omului este absolut necesară 
dezvoltării duhovniceşti, deoarece conştientizarea conduce la 
autocunoaştere şi autocunoaşterea conduce la metanoia, adică la 
dispoziţia pentru schimbare. Metanoia este starea sufletească aflată în 
opoziţie cu autarhia, cu autosuficienţa spirituală a Fariseului, a omului 
„virtuos”, care crede că se găseşte în starea de „har”, exact pentru că 
nu deţine autocunoaşterea şi de aceea rămâne în stagnare, nu se 
dezvoltă. 

Însă scuipatul dinainte de botez nu este barbarie? Dacă ar fi 
întrebat cineva care îl consideră barbarie de ce este barbarie, probabil 
va fi surprins şi probabil nu se află vreun răspuns. Răspunsul este că 
scuipatul este un obicei anglo-saxon. 

Scuipatul este poate foarte expresiv, evident şi eventual impur 
pentru un temperament personal anglo-saxon, astfel că pentru această 
situație este foarte adecvat, pentru că nici o reprobare a răului nu este 
excesivă. 

Bine. Scuipatul poate să aibă o oarecare importanţă pentru un 
adult, însă care poate să fie utilitatea acestei proceduri pentru un 
prunc? Un răspuns teologic la această întrebare poate fi considerat 
naiv. Istorisirea păcatului strămoşesc poate fi învățată la şcolile 
catehetice, însă în mod normal noi, cei mari, nu îl luăm în serios şi de 
aceea nu este ciudat că şi copiii noştri nu iau în serios ceea ce îi 
învăţăm. 

Concluziile psihologiei fată de psihodinamica umană îi ajută 
pe cei mai dezgheţaţi dintre aceştia, care au o prejudecată anti- 
transcendentă, să vadă corectitudinea multor adevăruri revelate. 
Criteriile corectitudinii pe care toţi aceştia le folosesc au de obicei o 
origine apuseană şi ne-ortodoxă, însă psihologia într-un mare grad şi 
într-un grad inconştient reuşeşte să-l repună pe drumul cel bun pe 
omul european. Dinlăuntrul exercitării terapiei familiei, oricine poate 
observa vociferanta realitate a păcatului strămoşesc, deoarece din 

interiorul acesteia constatăm că ceea ce numim „bolnav identificat” 
este doar un simptom al patologiei familiei şi că imediat după naşterea 
sa copilul este contaminat de această patologie. Duhurile cele viclene, 
ale înşelăciunii şi rătăcirii care au contaminat relația dintre părinţi sunt 
transplantate imediat la pruncul nou născut. 

Demonii pe care îi exorcizăm la acela care vine la 
dumnezeiasca luminare a botezului sunt indubitabil realități 
distrugătoare care domină într-un grad diferit vieţile noastre, ale 
tuturor. Coparticiparea la un botez poate fi o ocazie foarte bună pentru 
fiecare, ca să privească şi să-şi condamne proprii lui demoni 
distrugători. 

Dacă mulţi nu înţeleg; ceea ce fac clericii, acesta nu este un 
motiv să se oprească a o face, dar vor trebui să vadă această lipsă a 
înţelegerii ca pe un indiciu al neglijenţei lor de a-i învăța pe oameni 
viaţa în Hristos şi de a face cele necesare pentru a deveni accesibile şi 
inteligibile toate mijloacele pe care Biserica le are la dispoziţie pentru 
mântuirea lor. 

Este oricum cert că cele menţionate mai sus nu au absolut nici 
o importanță pentru majoritatea zdrobitoare a celor prezenţi la 
ceremonia unui botez în zilele noastre. Botezurile, ca şi nunțile, în 
experiența omului de mijloc sunt evenimente desacralizate, care de 
obicei nu numai că sunt lipsite de orice caracter duhovnicesc, dar sunt 
lipsite chiar şi de cea mai elementară decenţă. Dincolo de satisfacerea 
unui de multe ori foarte scăzut nivel, al vanităţii lumeşti, botezurile şi 
nunțile, pentru marea majoritate a oamenilor, constituie simple practici 
de legalizare, părând a fi nimic altceva decât surse de câştig. 


4. Apuseanul şi Răsăriteanul 
ethos Creştin 
În ciuda impresiei contrare, oamenii aşteaptă de la clerici şi de 


la Biserică ca aceştia mai degrabă să asculte decât să vorbească. Faptul 

că Biserica şi clericii vorbesc mai mult decât ascultă, este încă o 
consecinţă a criticei denaturări a tradiţiei creştine. În viaţa bisericii, 
cuvântul este utilizat fie pentru anunţarea unui eveniment, fie pentru 
învăţarea modului de viaţă creştin. Kerigma Apostolilor era vestirea 
venirii împărăției lui Dumnezeu, adică a Bisericii, pe care fiecare o 
putea vedea cu propriii săi ochi. 

Adică fiecare putea să vadă oameni care trăiau într-un mod 
totalmente diferit de acela în care trăia restul lumii. Fiecare putea să 
vadă dragostea unuia pentru celălalt, smerenia lor, frățietatea şi 
comuniunea existentă între ei, astfel încât cei ce le vedeau, voiau să 
rămână acolo şi să nu se întoarcă în sânul inumanei şi ferocei lor lumi. 
În acest fel a dominat Biserica cunoscuta lume de atunci. Când lumea a 
aflat că împărăţia lui Dumnezeu venise, nu a mai fost nevoie de 
Apostoli, ci de didascali şi păstori pentru a-i lua pe oameni de mână 
să-i înveţe viaţa în Hristos pas cu pas, nu în mod teoretic şi ştiinţific, ci 
trăind împreună cu ei o viață comună. 

Aceasta este ceea ce lumea aşteaptă de la Biserică şi de la 
oamenii ei. Omiliile profunde şi discursurile retorice fie îi distrează, fie 
îi plictisesc. Câţi preoți nu ştiu aceasta, îşi ascultă doar propria voce, 
deoarece astfel şi-au organizat viaţa profesională încât să nu vadă 
reacţiile şi răspunsul la felul în care ei îşi organizează slujirea lor. Cei 
mai mulți clerici pot avea în mediul care îi înconjoară doar pe aceia 
care le spun cât de minunaţi sunt şi, în consecinţă, trăiesc în lumea lor 
şi delirează, spunând lucruri care sunt de cele mai multe ori fie inutile, 
fie hilare şi care oricum nu au nici o influenţă asupra vieții. Însă, din 
păcate, cu cât îmbătrânesc sau urcă mai sus în ierarhie, cu atât mai 
mult delirează, cu atât mai mult ajung mai independenți şi cu atât mai 
mult se amputează vieţii. 

Pe de altă parte, pletora cuvântului care caracterizează epoca 
noastră ar trebui să ne impulsioneze să regândim lipsa disponibilității 
grecilor antichităţii de a utiliza cuvântul scris, pe care o exprimă atât 
de ferm Platon în dialogul său Phaidros în următoarea povestire: „am 
auzit oarecând despre Naucratia Egiptului”, spune Socrate, „că s-a 


122 


Instrăinarea ethosului creştin 


născut unul dintre acei vechi zei a cărui pasăre numită ibis este divină. 
Numele zeului este Thoth. Acesta deci, este primul care a aflat 
numerele, socotitul şi geometria şi astronomia, încă şi jocurile de 
zaruri, cu cuburi şi în cele din urmă literele şi scrierea. 

Pe de altă parte, regele de atunci al Egiptului era Thamous, 
care locuia într-un oraş mare mai sus de locul pe care elinii îl numesc 
Theba egipteană şi pe zeul lor îl numesc Amon. Întrucât venise la el, 
Thoth i-a arătat artele şi a susţinut că trebuie să fie răspândite şi la 
ceilalți egipteni. Celălalt (Thamous), totuşi, l-a întrebat ce folos poate 
să aducă fiecare dintre aceste arte şi, în timp ce Thoth îi dezvolta 
descoperirile sale, acela, în după cum le judecase bune sau rele, pe 
unele le blama, pe altele le lăuda. Însă va fi necesar un foarte lung 
cuvânt pentru a discuta multele argumente care, pro sau contra 
fiecărei arte, au fost pronunţate de către Thamous în faţa lui Thoth. 

Când a ajuns la literele scrierii, Thoth a zis: „Cunoaşterea 
acestui lucru, o împărate, îi va face pe egipteni mai înţelepţi şi cu o 
memorie mai bună; pentru că s-a descoperit medicamentul ţinerii de 
minte şi al întelepciunii!” Atunci Thamous i-a răspuns: „Prea 
ingeniosule Thoth, unul are capacitatea de a inventa o artă, altul de a 
discerne în ce măsură vor aduce folos sau vătămare acelora care o vor 
aplica. lar acum tu, întrucât eşti părintele literelor şi eşti favorabil 
operei tale, ai formulat o judecată opusă în ceea ce priveşte realul ei 
potenţial. Căci va aduce uitare sufletelor acelora care vor învăţa, 
pentru că va fi neglijat exercițiul memoriei, căci, fiindcă se sprijină pe 
scriere, îşi amintesc lucrurile din exterior cu ajutorul unor elemente 
străine şi nu dinlăuntrul lor prin ei înşişi. 

Nu ai găsit medicament memoriei, ci amintirii. Ucenicilor le 
vei oferi o înțelepciune iluzorie, iar nu adevărul, pentru că, deoarece 
au citit mult cu ajutorul sistemului tău, chiar fără instrucţia (adecvată) 
îşi vor închipui că sunt erudiţi, deşi în cea mai mare măsură sunt 

ignoranți şi intolerabili în relaţiile lor, pentru că în loc să ajungă 
înţelepţi se vor crede doar înțelepţi”3%. 

Când cuvântul proferat nu are gustul vieţii, nu este adevărat; 
iar cuvântul scris foarte adesea este un cadavru rece în ale cărui vene 
nu circulă sânge şi a cărui inimă nu bate. 

Dascălul, fiecare dascăl, şi, cu mult mai mult, dascălul 
bisericesc, este un părinte duhovnicesc. Despărțirea slujirilor 
dascălului şi păstorului, fapt ce constituie unul dintre fatalele produse 
ale scolasticismului apusean, este în întregime inacceptabilă pentru o 
tradiţie creştină nefalsificată. Dascălul bisericesc este prin excelență 
dascăl, iar viaţa nu poate fi învățată decât prin vieţuire şi, prin urmare, 
dascălul trebuie în mod necesar să devină parte a vieții ucenicului şi să 
facă din ucenic parte a vieţii sale. 

Este un fapt incontestabil că ethosul ortodox a fost influențat 
considerabil de către ethosul pe care creştinismul apusean l-a produs şi 
care a condus la ruinarea vieții creştinilor Apusului şi a contemporanei 
lumi apusene în general. 

Este dificil pentru oricine să înțeleagă cum s-a născut 
convingerea că tradiţia culturală apuseană este mai rafinată decât cea a 
Răsăritului. Oricare ar fi proveniența acestei convingeri, ea pare a fi 
considerată stare de fapt. Mai ales în lumea creştină, aceasta se 
întâmplă oricum, iar oamenii şi cele două tradiții culturale acceptă 
această convingere fără discuţie. Drept consecinţă, apusenii îşi expun 
un aer de superioritate şi foarte ades au pretenţii de la aceia care 
într-un oarecare fel provin din tradiţia culturală răsăriteană să-şi 
renege tradiția lor culturală şi să se conformeze „superioarelor” 
moravuri apusene. Când, la începutul secolului nostru şi într-un 
oarecare procent chiar şi acum, funcţionarul serviciului american de la 
emigrații îi spunea grecului terorizat că acum numele lui nu mai este 
Vasileios sau Konstantinos, ci William sau Charles, nu avea nici cea 
mai mică îndoială că era un misionar care îi civilizează pe barbari. Pe 

de altă parte, misionarul din răsărit se ruşina de barbara lui origine şi 
se grăbea să se anglo-saxonizeze. Îşi schimbase numele lui din 
Papadopoulos în Papson, îşi uitase limba lui maternă, vorbise copiilor 
lui o americană spartă ca vai de ea, iar finalmente şi-a schimbat şi 
religia şi a devenit anglican, pentru că anglicanismul era religia 
anglo-saxonului. 

Şi chiar dacă nu şi-a schimbat religia lui, a încercat pe cât a 
putut să-şi protestantizeze ortodoxia astfel încât să fie mai puţin 
barbară. S-a limitat folosirea tămâiei şi a lumânărilor şi închinarea la 
icoane, pentru că toate acestea constituiau obişnuinţe barbare. 

În viaţa cotidiană au fost introduse de asemeni o mulțime de 
reforme într-un foarte scurt timp, reforme care aveau de-a face mai 
ales cu exprimarea sentimentelor, precum şi cu valoarea şi funcția 
corpului omenesc. 

Exprimarea mâniei, atât de directă la răsăriteni şi la 
mediteraneeni, a fost descurajată. Strigătele, un foarte comun şi 
suficient de lipsit de pericol mod de exprimare a mâniei pentru 
răsăriteni şi la mediteraneeni, au fost caracterizate ca şi canibalism, iar 
abţinerea, pacea şi liniştea exterioară au devenit incontestabilele 
trăsături ale cultivării. 

Exprimarea bucuriei a fost limitată de asemeni la zâmbete 
reținute, iar sărbătorile au pierdut atât de mult din vivacitatea lor, 
încât a devenit imposibil să vezi diferența dintre masa de după 
înmormântare şi recepţia nupţială. 

Această mentalitate a influenţat în Apus actul de cult ortodox, 
care este mai ales sărbătorire. Spontaneitatea credincioşilor a fost 
devorată, iar cultul ortodox a fost transformat într-o plictiseală docilă. 

Exprimarea tristeţii a fost redusă la o farsă respingătoare. 
Mulţi ortodocşi, care nu şi-au remaniat comportamentul, vizitându-şi 
prietenii anglo-saxoni în doliu, s-au găsit într-o poziţie ciudată: aceea 
de a fi mângâiaţi chiar de cei care erau în doliu, care încercau să 
cenzureze plânsul propriilor vizitatori, repetând dezgustător: „Nu 
plânge, scumpul meu, totul este perfect”. 

Fără îndoială, nu există situaţii mai triste şi mai barbare decât 
starea mamei care, în picioare, într-o rochie cu flori şi cu o 
pieptănătură impresionantă stă la căpătâiul unui tânăr care a murit cu 
o moarte tragică şi întreabă pe fiecare nou vizitator: „Nu arată 
extraordinar?”, iar acela răspunde: „Desigur. Au făcut o treabă 
minunată”; îndoliată, mama îi mulţumeşte politicos. 

Un alt element dominant al tradiţiei culturale apusene este 
neîndoielnic dualismul. Se manifestă o foarte profundă repulsie faţă de 
corpul uman, fără a fi exprimată cu ajutorul unor moduri originale 
directe, cu care o exprimă unii asceţi, ci într-un mod rafinat 
imperceptibil care depăşeşte cotidianul. Cel mai întâlnit este dezgustul 
față de orice gest, mişcare a trupului şi în general grimasă, precum şi 
faţă de atingerea care insinuează că trupul este doar pentru 
stricăciunea sexuală. 

Foarte mulţi ortodocşi zelotişti, mai ales dintre cei care au 
schimbat sensul ortodoxiei, sunt indignați atunci când ortodoxia este 
amestecată cu tradiţii şi obiceiuri politice şi naționaliste — cum le 
numesc ei pentru a se auzi mai şovinist. Aceşti oameni în mod clar nu 
se pot dezbăra de anterioara lor prejudecată dualistă, adică separarea 
religiei de viaţă şi limitarea acesteia fie la un intelectualism steril, fie la 
un oarecare gen de misticism exotic şi pitoresc. 

În realitate, dacă religia nu va deveni un mod de viaţă, o 
cultură care este trăită în viața cotidiană continuu, fără declaraţii făcute 
în gura mare, atunci constituie un simplu joc, artificiu şi evaziune. 

Elementul patogen al tradiţiei culturale anglo-saxone are 
rădăcini teologice. Acestea Izvorăsc din puritanism şi cvietism, aceşti 
doi monştri repugnanțţi ai creştinismului, ai legalismului roman şi 
barbarismului european. 

O schimbare fatală de direcţie a tradiţiei creştine este alterarea 
scopului de bază al vieţii creştine: întâlnirea şi unirea cu celălalt, cu 
Dumnezeu şi cu aproapele, înlocuite cu obţinerea progresului etic 
individual şi a mântuirii individuale. Cu această concepţie, nimeni nu 
va deveni membru al Bisericii atunci când se uneşte cu alte membre ale 

acesteia şi devin toți împreună un singur trup, Trupul lui Hristos, ci 
atunci când, păzind câteva canoane etice bine definite, devine în mod 
esenţial un om desăvârşit. 

Este greu de spus cum s-a născut concepţia că în mod esenţial 
creştinul este fără de păcat şi om desăvârşit, însă există câteva 
elemente semnificative, precum susținerea lui Augustin că după botez 
a încetat să mai aibă pofte trupeşti. Oricât ar vrea cineva să nu conteste 
onestitatea în discuţie a lui Augustin, este imposibil să accepte această 
afirmaţie. Este foarte posibil să fi făcut această declarație deoarece 
credea că, întrucât a devenit creştin, nu putea să mai aibă pofte 
trupeşti. 

Cât despre aceasta, aproximativ în aceeaşi epocă, concepția 
Răsăritului creştin pare să fie totalmente diferită. Creştini vestiți pentru 
sfințenia şi înțelepciunea lor, ca Marele Antonie, nu întâmpină nici o 
greutate să discute despre gândurile şi ispitele lor trupeşti, chiar şi la 
cele mai adânci bătrâneți. Părinţii deşertului, acei giganţi întru ale 
duhovniciei, discută într-un mod foarte sincer şi foarte firesc despre 
neliniştile trupeşti şi deviaţiile lor. 

Una dintre istoriile despre părinţii deşertului este suficientă 
pentru a arăta convingerea explicită că creştinul nu este cineva care şi- 
a atins scopul, ci este cineva care se află într-o mişcare continuă şi, în 
consecinţă, ceea ce îl face pe un om creştin este faptul că duhovniceşte 
înaintează şi se află într-o dezvoltare continuă, iar nu că are de păstrat 
continuu nişte canoane. 

„Un monah care era tulburat de lascivitate s-a sculat în miezul 
nopții şi s-a dus la un bătrân căruia i-a vorbit despre gândurile sale, iar 
bătrânul l-a mângâiat. Încurajat de bătrân s-a întors la chilia sa şi din 
nou a fost tulburat de duhul lascivităţii şi din nou s-a dus la bătrân ; iar 
aceasta s-a întâmplat de multe ori. Bătrânul nu l-a bruftuit, ci i-a spus 
ca să-l ajute: „Nici să nu cedezi în fața diavolului, nici să slăbeşti lupta 
ta, ci de câte ori te va necăji duhul lascivităţii, de atâtea ori să vii la 
mine şi el va fugi învins. Pentru că nimic nu descurajează pe demonul 

lascivităţii astfel ca atunci când îi sunt dezvăluite atacurile lui şi nimic 
nu îl încurajează într-atâta cât păstrarea în secret a închipuirilor sale”. 

Astfel monahul a venit la bătrânul lui de unsprezece ori 
mărturisindu-şi gândurile şi apoi i-a zis bătrânului: „Arată-mi putină 
dragoste, Avva, şi spune-mi un cuvânt de folos.” Bătrânul a răspuns: 
“Crede-mă, fiule, dacă Dumnezeu ar îngădui să-ți fie mutate gândurile 
care chinuie mintea mea, te-ai arunca în prăpastie”; şi spunându-i 
bătrânul aceasta cu marea-i umilință, a liniştit chinul lascivității 
fratelui” 3. 

Creştinul este un om care nu se află în stagnare, deoarece a 
ajuns la un oarecare stadiu final al deplinătăţii, ci care se mişcă şi se 
dezvoltă continuu. În viaţa creştină criteriile fiecărui om sunt într-un 
suficient de mare grad diferite față de criteriile oricăruia altul. Dacă 
aşteptarea unui om aflat pe prima treaptă a scării desăvârşirii este să 
urce pe a doua, iar aşteptarea cuiva care se află pe a zecea treaptă ar fi, 
spre exemplu, să urce pe aceeaşi treaptă, a doua, ultimul poate fi 
osândit pentru că nu a urcat pe a unsprezecea treaptă şi poate fi 
îndreptat primul pentru că a urcat pe a doua, chiar dacă este cu opt 
trepte mai jos decât cel condamnat. 

Parabola Vameşului şi a Fariseului este un foarte bun exemplu 
pentru aceasta. Fariseul era un om foarte vrednic. Nu era nici fur, nici 
desfrânat, ci mergea adeseori la biserică şi făcea multe daruri şi 
milostenii. Totuşi, era satisfăcut de reuşitele sale şi credea că nu este 
necesar să facă altceva, şi astfel a rămas în stagnare. De cealaltă parte, 
vameşul trăia o viață murdară, dar o recunoaşte, nu este satisfăcut de 
aceasta şi hotărăşte să se pună pe treabă. Al doilea, iar nu primul, s-a 
pogorât mai îndreptat la casa sa, ne spune Hristos. 

Întreaga tradiţie răsăriteană se sprijină în mod creştin pe acest 
fundament. Creştinul apusean pare să ignore aceasta cu totul şi, cu 
ajutorul generalizărilor lipsite de elasticitate, a dezvoltat o etică în alb 


3 Helen Waddell, The Desert Fathers, Ann Arbor Paperbacks, The 
University of Michigan Press, 1960, trad. aut. p. 77. 

şi negru. A dezvoltat etica propoziţiilor alternative, care a creat multe 
probleme încă de la început, dificultăţi care devin foarte evidente şi în 
zilele noastre. Creştinismul apusean a încercat să înfrunte consecințele 
eticii sale standardizate a propoziţiilor alternative şi a generalizărilor 
dezvoltând două modele dezastruoase: 1) modelul eticii exterioriste şi 
2) declasarea criteriilor. 

În realitate, primul dintre ele transferă centrul de greutate de 
la tentativa de a fi creştin la tentativa de a părea creştin. Foarte curând, 
creştinii apuseni au constatat că nu vor reuşi niciodată, dacă singurul 
mod de a deveni creştin este să ţii toate legile şi canoanele. De aceea 
şi-au concentrat toate forțele în direcţia efortului de părea că sunt aşa 
cum ar trebui să fie. O trăsătură potrivită a acestei tactici o constituie 
ipocrizia, care de altfel este foarte cunoscută tuturor eticilor legaliste şi 
inflexibile. Exact aceasta au însemnat fariseismul şi puritanismul, iar 
ele au depăşit cu mult cvietismul. 

Celălalt model îl reprezintă declasarea criteriilor, astfel că 
dacă singurul mod de a fi creştin este să ţii toate legile şi canoanele, 
atunci putem mări numărul creştinilor dacă putem reduce legile şi 
canoanele pe care aceştia trebuie să le țină. Epoca noastră a avut parte 
până la saturație de adaptarea acestei tactici. A început cu 
protestantismul şi s-a dezvoltat într-un foarte mare grad în papism, 
care a răspuns cu o impetuoasă permisivitate recentului exod şi 
indiferenţei adepților săi. 

Este greu să spună cineva care dintre aceste tactici este cea mai 
sinistră. Prima a creat oameni falşi, care îşi consumă energia lor nu 
pentru a se dezvolta, ci pentru a se ascunde. A doua amputează 
extazul vieţii şi o face plicticoasă şi prozaică. Singurul lucru pe care îl 
aşteaptă apuseanul de rând de la sine însuşi este să nu fure şi să nu 
ucidă, iar când ajunge la acest stadiu, stă şi nu face nimic şi în cele din 
urmă vegetează şi finalmente se plictiseşte. 

Nu i se deschide vreo perspectivă de mare inspiraţie în viața 
sa. De aceea se dedă unei infantile întoarceri spre sine însuşi care îl 
conduce fie la depresie, fie la tulburări psihice. Atunci când nu poate 

să-şi satisfacă totuşi poftele sale, lumea se năruie. Nu ar fi avut şansa 
să cadă în depresie din cauza frustrărilor sexuale, dacă ar fi avut în 
viaţa sa vederile unui ascet, care de câte ori mânca, plângea gândindu- 
se că în timp ce îşi hrănea stricăciosul său trup, lăsa flămând 
nemuritoru-i suflet. 

Concepţia statică a eticii şi spiritualității creştine a penetrat 
viaţa creştinului apusean şi a devenit un mod de viață pe care îl 
trăieşte inconştient, întrucât, în acord cu concepţia apuseană a eticii 
creştine, creştinul este acela care ține poruncile şi nu este posibil ca un 
creştin să aibă aceste sentimente negative precum mânia sau ura. 
Această concepţie a fost încorporată culturii apusene şi, finalmente, 
exprimarea mâniei în limitele culturii apusene este considerată 
barbarie. Unui om cultivat nu i se permite să simtă şi să îşi exprime 
mânia. 

Drept consecință a acestei concepţii, mania este refulată şi 
transformată în simptome patologice. Mânia refulată este rădăcina 
celor mai multe tulburări psihologice. Mânia refulată este pervertită şi 
finalmente se exprimă pe căi indirecte, foarte bine deghizată şi într-un 
mod cu totul aparte distructivă. Exact aceasta descrie şi Hristos, atunci 
când spune: „Şi când duhul necurat a ieşit din om, umblă prin locuri 
fără de apă, căutând odihnă şi nu găseşte. Atunci zice: Mă voi întoarce 
la casa mea de unde am ieşit; şi venind, o află golită, măturată şi 
împodobită. Atunci se duce şi ia cu sine alte şapte duhuri mai rele 
decât el şi, intrând, sălăşluiesc aici şi se fac cele de pe urmă ale omului 
aceluia mai rele decât cele dintâi” (Mt.12, 43-46). 

Duhul necurat al mâniei care iese din... barbarul răsăritean în 
strigăte şi țipete, la omul din apus, care îl refulează cu un zâmbet, se 
întoarce aducând cu el şapte duhuri mai rele decât acesta, precum 
nevrozele de orice fel, psihozele, depresiile, abuzul de substanţe 
chimice, alcoolismul, fanatismul religios, bolile trupeşti precum 
cancerul şi multe altele. 

Incontestabil, situația „rafinatului” psihotic apusean este mult 
mai rea decât starea „needucatului” răsăritean care strigă. Mânia 

refulată este cauza multor fatalități din istoria lumii. Multe revoluţii, 
războaie , măceluri au fost izbucnirea catastrofică a mâniei refulate. 
Acelaşi lucru este cauza multor consecinţe catastrofice ale fanatismului 
religios, precum inchiziția şi înfricoşătoarele crime ale comunităților 
calvine medievale. 

De asemeni, mulţi dictatori şi mulți conducători religioşi 
cumpliți şi nemiloşi sunt purtați de mânia refulată, fapt legat de obicei 
de forme parentale care au fost refulate prin intermediul interdicțiilor 
religioase şi culturale. Astfel religia devine viața pe care oamenii o 
trăiesc inconştient. Astfel, creştinismul apusean a influenţat cultura 
apuseană şi prin urmare un creştinism diform a provocat nenumărate 
situații de tulburări psihice, pe care le tratează psihiatria 
contemporană. 

Tratarea psihoterapeutică a unui individ tulburat psihic este în 
mod esenţial un proces de orientare a omului apusean, pentru că 
tradiția ortodoxă nu a acceptat tactica măştii exterioare şi chiar dacă 
încurajează lupta pentru desăvârşire, condamnă mania desăvârşirii, 
care este negarea acceptării imperfecțiunii şi care pe limba Părinților 
este aroganță satanică. 

Este surprinzător cum creştinismul apusean a distrus imaginea 
biblică a lui Hristos şi l-a prezentat ca pe un om pasiv şi molatec cu 
obraji roşii şi cu păr blond cârlionţat. Este deplorabil că mulți ortodocşi 
sunt deranjați de puternicul şi spontanul Hristos iconic al artei 
bizantine şi au slăbiciune pentru dulceagul Hristos al artei apusene. 

Este surprinzător cum creştinismul apusean a reuşit să-l 
imagineze pe Hristos din ai cărui ochi ieşeau flăcări şi îi privea pe 
Farisei „cu mânie” (Mc. 3,5) ca pe un dulce şi îngăduitor, cum a ajuns 
să-l prezinte pasiv şi molatic pe energicul Hristos care a făcut un bici 
de ştreanguri şi „i-a scos pe toți din templu” cu oile şi boii lor, „le-a 
vărsat banii şi le-a răsturnat mesele” (In. 2,13-16). 

Este surprinzător cum creştinismul apusean a sfârşit prin a 
descrie ca tăcut şi temperat pe acela care a rostit înspăimântătoarele 
„Vai”-uri şi i-a numit pe Farisei şi Cărturari „făţarnici”, „morminte 

văruite”, “şerpi”, „pui de vipere” (Mt. 23) şi care i-a spus ucenicului ce 
îi propunea să evite patimile: „mergi înapoia mea, satano” (Mt.16,23 ). 

Este de neînțeles cum Hristos a fost redus la un principe eunuc 
al păcii, deşi a declarat cu hotărâre: „Nu socotiți că am venit să aduc 
pacea pe pământ; n-am venit să aduc pace, ci sabie. Căci am venit să 
despart pe fiu de tatăl său, pe fiică de mama sa, pe noră de soacra 
sa” (Mt. 10,34-36). Hristos a promis pacea, dar nu una ipocrită, o pace 
exterioară, ci reală, pacea lăuntrică: „Pacea mea o dau vouă”, a spus 
„Nu precum dă lumea vă dau eu” (In. 14,27). 

În ultimii ani, psihologia ne-a dat posibilitatea să constatăm cât 
patologic creează ethosul creştin apusean. Cultura apuseană, cu 
suportu-i puritan care accentuează atât de mult importanţa succesului, 
încât cei care trăiesc în atmosfera lui cad în panică la eventualitatea 
ratării. 

Societăţile apusene nu pot suporta ratarea şi refuză violent pe 
oricine ratează; însă cum ratarea este inevitabilă experienței umane, 
omul Apusului se preface. Poartă o mască foarte groasă pentru a-şi 
ascunde adevărata față şi adevărata viață pe care o trăieşte subteran, 
iar pe celălalt îl priveşte ca pe un spion, ca pe un contra-candidat şi ca 
pe o ameninţare, de aceea nu se încrede în el şi îl evită. Drept 
consecinţă, trăieşte în van, într-o singurătate insuportabilă şi viaţa lui 
nu are sens, pentru că satisfacerea nevoii omului de a întâlni pe 
altcineva nu este decisivă numai pentru împlinirea şi dezvoltarea lui, 
ci chiar şi pentru însăşi ființarea lui. 

Ca urmare a disperării lăuntrice pe care o trăieşte din cauza 
tuturor celor amintite, omul Apusului dezvoltă diferite defensive 
nevrotice şi negarea este dominantă. Încearcă multe moduri de a evada 
din starea sa de disperare precum drogurile, activitatea sau supra- 
ocupaţia şi încearcă să se convingă pe sine însuşi că este un om fericit, 
pentru că are o maşină scumpă şi o casă somptuoasă. 

Încearcă să-şi satisfacă nevoile lui umane prin dobândirea de 
bunuri mai degrabă decât prin comuniunea cu persoane, însă viața pe 
care o trăieşte astfel este mizeră şi vrednică de plâns şi nu are nici o 

legătură cu viața pe care are posibilitatea să o trăiască. Deşi se 
mândreşte când este vorba de bunurile şi confortabitilitățile lui, în 
sufletul său simte că toate acestea nu sunt ceea ce doreşte cu adevărat. 

Când cineva vizitează țări precum India sau Tibetul, întâlneşte 
oameni nespălaţi şi flămânzi care îşi acoperă trupurile lor numai oase 
cu o zdreanță, dar în a căror privire se vede un străfund, o 
spiritualitate, în opoziţie cu privirea omului occidental, care este plată 
şi goală şi care, dacă defensivele pe care le-a dezvoltat ca să nu vadă 
înfricoşătoarea lui stare nu sunt imbatabile, intuieşte că acei cerşetori 
flămânzi au găsit acel singur lucru care „este trebuincios”, după cum 
spune Hristos, în opoziţie cu omul apusean care se îngrijeşte şi se agită 
„de multe” (Lc.10,42). 

Acest unic lucru care este absolut indispensabil îl constituie 
satisfacerea nevoii omului de a întâlni cu adevărat pe celălalt cu „C” 
mare şi mic, care este o nevoie absolut vitală pentru existența şi 
fericirea lui. Omul există cu adevărat în măsura în care se întâlneşte cu 
sufletul celuilalt în cea mai mare simplitate şi împarte cu el cele mai 
profunde sentimente, acestea fiind fie disperarea, îndoiala, 
nesiguranța, fie dragostea amicală sau delicatețea. Numai atunci când 
împarte cu celălalt cele mai adânci trăiri, pozitive sau negative, 
comunică cu el, iar această nevoie de comuniune cu celălalt nu este o 
simplă nevoie, ci este Nevoia sa fundamentală. 

Lipsa acestei comuniuni este iadul. Pentru că în iad „nu se 
vede cineva cu aproapele față către față”, în timp ce raiul este acolo 
unde „cineva poate vedea fața celuilalt”3 , iar în acest rai ethosul 
apusean nu ne permite să intrăm, deoarece prin importanța acordată 
succesului se exclude comuniunea / societatea. Pentru ethosul 
apusean omul este considerat realizat când are bani, o poziţie înaltă, 
prestigiu şi putere, chiar dacă nu există în viaţa sa o prezență umană. 

Este tragic că şi noi ortodocşii am adoptat în practică acest 
ethos apusean şi pentru a o constata cineva, va fi de ajuns să arunce o 


5% Apoftegmele Părinților, op. cit., p. 440. 

privire la publicaţiile bisericeşti, unde domină elogiile la adresa 
reuşitelor administraţiei bisericeşti şi unde se dă impresia că toate sunt 
paradisiace, iar păcatul nu mai există, chiar dacă în textele noastre 
liturgice şi în operele Părinților Bisericii accentul se pune pe 
păcătoşenia umană. 

Convingerea noastră formulată sau sub-înţeleasă că suntem în 
ordine este un argument incontestabil al retardării noastre 
duhovniceşti. Cu cât progresăm duhovniceşte, cu atât mai mult 
vederea noastră duhovnicească discerne cea mai imperceptibilă şi din 
acest motiv cea mai serioasă patologie duhovnicească a noastră. 

Urmărirea auto-justificării omului, care este fundamentala 
caracteristică a ethosului apusean, ne privează de posibilitatea de a 
discerne nu numai propria noastră decădere, ci şi adevărata realitate a 
vieţii noastre bisericeşti. 


5. Intervalul unei transformări decisive 
în tradiţia creştină 


Acele elemente care alcătuiau fundamentele culturii apusene, 
precum apoteoza discursului raţionalist şi căutarea adevărului şi 
mântuirii omului prin mijlocirea acestuia, au apărut în spaţiul 
Răsăritului creştin şi, desigur, drept continuare a vechii culturi 
tradiționale elenistice şi au intrat în coliziune cu alte elemente care 
dominau tradiţia creştină, precum acel element numit mai târziu 
isihasm şi care constituie antipodul raționalismului şi un mod de 
căutare a adevărului şi mântuirii omului totalmente diferit. 

Astfel, foarte curând s-a născut în Răsăritul creştin o suficient de 
explicită separație între două direcţii diferite, care de atunci se 
dezvoltă constant de multe veacuri în viața Bisericii Ortodoxe. 
Separaţia aceasta a căpătat în zilele noastre dimensiuni tragice, pe care 
nimeni nu pare să fie dispus să le recunoască şi să le înfrunte în mod 
serios. 

Este dificil de determinat începutul acestei separații, însă 
incontestabil este un caz foarte vechi. Probabil că prezumțţiile care 
privesc această transformare să fi existat, mai ales în spaţiul în care 
creştinismul a fost dominant, cu mult înainte de apariţia ei. 

Didascalia creştină, chiar dintru început, introduce ideea 
inefabilului şi inexprimabilului ființei lui Dumnezeu ; inefabilitatea 
teologiei creştine a constituit chiar dintru început trăsătura tradiţiei 
creştine pe care a cultivat-o şi a dezvoltat-o constant de-a lungul 
secolelor. 

Aceia care au urmărit înţelegerea fundamentalelor adevăruri 
creştine prin intermediul discursului raţional au căzut în erezie. 
Utilizarea discursului rațional pentru înțelegerea coexistenţei binelui şi 
răului în lume a condus la dualismul gnostic. Utilizarea discursului 
rațional pentru înţelegerea treimicităţii lui Dumnezeu a condus la 
monarhianism şi la arianism, în timp ce utilizarea filozofiei platonice şi 
a axiomei logice „nu este posibil ca două absoluturi să se facă una” de 
către Apolinarie la înţelegerea persoanei lui lisus, a condus la 
monofizitism, iar în continuare şi la alte erezii creştine. 

În opoziție cu ereticii, marii Părinţi au abordat marile adevăruri 
creştine în mod esenţial apofatic. La raționalismul lui Apolinarie, cum 
că „nu este posibil ca două absoluturi să se facă una”, Chiril al 
Alexandriei reacționează apofatic cu acel „în tăcere să ne închinăm 
inexprimabilului”, iar Grigore de Nazianz completează: „Întrebi ce 
este purcederea Sfântului Duh. Spune-mi mai întâi ce este nenaşterea 
Tatălui şi atunci îți voi explica fiziologia naşterii Fiului şi a purcederii 
Sfântului Duh şi o să ne cuprindă nebunia pe amândoi că iscodim 
tainele lui Dumnezeu”%. 

Încât marii Părinţi, în ciuda apofaticităţii lor faţă de tainele lui 
Dumnezeu, nu leapădă în întregime discursul rațional şi înțelepciunea 
cea după lume, ai cărei cunoscători profunzi erau, de obicei, şi pe care 
o folosesc fie ca mijloc de a intra în contact cu intelectualii epocii lor, 


% Migne 36, p. 141. 

precum Pavel în Pnika”, apologeţii în ceea ce priveşte raţiunile 
seminale şi alexandrinii cu gnoza creştină, fie ca să riposteze cu 
ajutorul ei în fața aceleiaşi înțelepciuni lumeşti aflate în folosința 
deşartă a ereticilor, fie ca mijloc util al predării adevărurilor creştine, 
precum spre exemplu o foloseşte sfântul Vasile în sfaturile adresate 
tinerilor, relativ la utilizarea elineştii paideia3. 

În ciuda determinării sale%, Grigore de Nazianz nu ezită să 
spună: „Toţi aceia care au minte vor recunoaşte că paideia este primul 
dintre bunurile pe care le deținem”%. 

Origen urmărea de asemeni corelarea dintre înțelepciunea 
lumească şi credinţă şi a fost considerat din acest motiv întemeietorul 
teologiei ştiinţifice, însă nu a reuşit precum marii Părinţi. Disputele 
origeniste, care au continuat vreme de secole, poate că nu sunt altceva 
decât rezultatele acestui eşec al lui Origen. 

Deja către sfârşitul secolului al patrulea se discută posibilitatea 
amestecului reflecției şi filozofiei în problemele de credință. Epifanie al 
Constanţianei Ciprului şi monahii  Sketis-ului (pustiei) din Egipt 


37 Este vorba de o colină pietroasă din apropierea Atenei denumire 
întâlnită în Noul Testament la F.A. 17,21 şi sub denumirea de Areopag 
(Agewoc Ilăyoc). Acesta era locul unde se efectua alegerea 
municipalităţii ateniene sau ar fi ceea ce numim astăzi curtea supremă 
de justiţie în care, în vechea Ellada, se judecau chestiunile politice şi 
penale. Etimologic ar însemna „colina lui arios”, ăgetos < ageiwv = 
adjectiv, însemnând cel mai bun, cel mai puternic, cel mai nobil. (n. 
trad.). 

% N.H. Baynes and H. St.L.B. Moss, Byzantium, London, Oxford, New 
York, Oxford University Press 1962, p. 93. 

% „Căci pe tine nimeni nu te poate accepta, pricepe”, Nicodim 
Mitropolitul Atticei şi al Megaridei (Mnrgomoiirov Arrnkijs kai 
ueyapidos Niwodruov), Rugăciunea unui sfânt (H Ixeoia €voc Ayiov), 
Atena 1970, p. 46. 

% Baynes and Moss, Byzantium, p. 200. 

resping, această imixtiune. Este interesant că monahii antiorigenişti au 
fost condamnaţi ca antropomorfişti, adică au fost categorisiți că 
înțelegeau expresia „după chipul şi asemănarea” în mod trupeşte şi ÎL 
adorau pe Hristos în chip antropomorf, ca urmare a analfabetismului 
lor. 

Origen a învăţat că contemplarea  latreutică a lui lisus cel istoric 
va trebui să fie numai punctul de plecare şi că adevărata adorare va 
trebui să treacă dincolo de orice contemplare după trup a 
Mântuitorului. Concepţia conduce la dehristologizarea cultului“, iar 
aceeaşi tendință a dehristologizării cultului a fost manifestată şi de 
dualismul subiacent, prezentat ca temei al ciocnirii dintre „oamenii 
simpli ai credinţei” şi „instruiţii teologi” din secolul al treilea. 

În realitate, antropomorfismul antiorigeniştilor a fost reala 
exprimare a contemplării lui Hristos ca Dumnezeul întrupat, tocmai 
chipul în acord cu care Dumnezeu l-a creat pe om?. Încât această 
tendință a dehristologizării cultului a rămas întotdeauna trăsătura 
fundamentală a tuturor acelora care de-a lungul secolelor au urmat 
direcția înțelegerii intelectuale a tradiţiei creştine, direcţie căreia 
protestantismul i-a fost expresia prin excelenţă. 

În acest punct trebuie accentuat că Părinţii Capadocieni au 
rămas întotdeauna susținătorii lui Origen, iar aceasta demonstrează că, 
în ciuda ataşării lor faţă de linia apofatică, nu se scandalizau de 
utilizarea adecvată a discursului rațional. 

În secolul a şaselea, tipurile de monahi origenişti de la Marea 
Lavră din Palestina au intrat în contradicţie cu egumenul Sava cel 
Sfinţit, pe care îl considerau incult şi lipsit de educaţie. 

Între timp, operele lui Dionisie Areopagitul prezintă tendința 
unui apofatism absolut care insinuează că adevărata cunoaştere se 
realizează doar cu ajutorul vederii mistice şi nu atribuie nici o 


11 George Florovsky, Aspects of Church History, Nordland Publishing; 
Company Belmont, MAAS, 1975, p. 93. 
“2 Ţrineu, Contra ereziilor V, 162. 

importanţă discursului logic. Continuatorul şi exegetul operelor lui 
Dionisie, Maxim Mărturisitorul, urmează de asemeni aproape exclusiv 
linia apofatică şi prezintă o învăţătură despre cunoaştere care deține 
un interes aparte, pentru că oferă fundamentul dezvoltării unui sistem 
de educaţie pur ortodox. 

După Sfântul Maxim, adevărata cunoaştere se obține doar 
printr-o mişcare integrală a omului spre bine şi adevăr, întru unitatea 
diferitelor părți şi potenţe ale existenței umane. Omul care nu s-a 
unificat în acest mod nu este în starea omului adevărat?. 

Lupta împotriva icoanelor a fost o altă escală în dezvoltarea 
acestor două curente în viața Bisericii de Răsărit. 

Împăratul iconomah Leon al treilea a negat închinarea la 
moaştele sfinţilor şi la Născătoarea de Dumnezeu, ca şi pavlicienii, iar 
fiul lui Constantin Copronimul a acceptat că Maria „a născut pe 
Hristos, om superior”, aşa cum au acceptat şi nestorienii. Luptătorii 
împotriva icoanelor au avut sprijinul unor factori „luminaţi”, îi 
considerau pe iconofili idololatri şi adepți ai întunericului”, au 
direcționat monahismul greşit, au scos din uz slujbe bisericeşti, posturi 
şi sărbători şi au scurtat Dumnezeiasca Liturghie, adică aveau 
convingerile caracteristice de veacuri ale occidentalizanţilor apuseni şi 
ale acelora care resping, tradiţia isihastă. 

Am putea spune că iconomahia exprimă tendința 
dehristologizării cultului, care începe să se dezvolte în a doua fază a 
disputelor origeniste. Faptul că Ignatie, hirotonit preot de către 


% Sfântul Maxim Mărturisitorul, Mystagogia, Introducere — comentarii: 
protopresviter Dimitrie Stăniloae (Iov  Ayiov Mă&iuov Tov 
'OuoAoynrov, Mvoravoyia, Eioayooy) — OXGĂLa: TIQWTOTEEOPVTEQOG 
Anufreios Xravii6dae), ed. AnooroAutjs Aakovias ris ExkAnoias 
rs 'EAA&d0G), Atena 1973, p. 134, 5. 

4 Chronographia lui Theophan. 

% A. Vasiliev, History of Byzantine Empire, The University of Wisconsin 
Press, Madison 1961, p. 313 şi 315. 

Vasilios Paros- care a mărturisit în favoarea icoanelor- a fost 
conducătorul formațiunii opuse în următoarea fază a ciocnirii dintre 
cele două curente, constituie o probă în plus că disputa iconomahă nu 
s-a petrecut în afara dezvoltării celor două curente. 

În secolul al nouălea întâlnim o altă ciocnire între teologii 
intelectuali şi monahi, sau mai precis aceia care au urmat mult mai 
energic tradiţia isihastă, adică simplii zeloți. 

S-a scris despre ultimii că „erau duşmanii începutei renaşteri 
literare”. Pe ce se bazează această afirmaţie? Chiar dacă această 
aserțiune este adevărată, este de asemeni adevărat că liderul 
formaţiunii opuse, Fotie, nu era deloc în afara orientării apofatice, în 
ciuda impresionantei sale erudiţii. Dimpotrivă, în acest punct Fotie era 
un vrednic continuator al tradiției marilor Părinţi. Prăpastia dintre 
Fotie şi Ignatie nu rămâne oricum imposibil de trecut, chiar dacă 
disputa dintre adepţii lor a continuat. 

Simeon Noul Teolog, care a trăit la începutul secolului al 
unsprezecelea, este un alt mare teolog al Răsăritului care a căutat în 
mod exclusiv cunoaşterea prin intermediul vederii mistice, fără a arăta 
vreun interes deosebit pentru înțelepciunea lumească. Biograful său 
Nichita Stithatul spune că părinţii săi „i-au găsit profesor cu care să 
studieze lecţiile din cursul primar”, dar acesta, „studiind numai cele 
numite gramatice, nu a vrut să le studieze şi pe cele filosofice”. 
Ştefan, mitropolitul Nicomidiei, „cunoscător al filozofiei celei dinafară, 
matematician şi având multă putere în cuvânt”, care l-a prigonit pe 
Simeon, spunea despre acesta că este „neînvăţat şi agramat”. Chiar 


4 Vasileiou Stefanidou (Baoiieiov Xrepavidov), Istoria Bisericească 
(EKKĂNOLAOTIKI] loropia), ed. a Il-a, ed. „Aster”, Al & E. 
Papademetriou, Atena 1959, p. 345. 

4 A Cuviosului şi de Dumnezeu Purtătorului Părintelui nostru Simeon 
Noul Teolog. Trad. Dion. Zagoraiou (Iov Ooiov ai Beopogov 
TaTeos Tuwv Xvueov mov Nov Geoioyov), ed. H. Spanos, 
Hypokratous 23, N. Nikas Mavromihale 1, Atena p. 12. 

dacă Simeon era neînvățat în ştiinţele cele dinafară, „harul 
Preasfântului Duh, aflat în sufletul lui nepângărit de lucrurile lumeşti, 
l-a răpit de pe pământ şi l-a ridicat la descoperirile Domnului”, „şi i-a 
dăruit printre altele, şi cuvântul înţelepciunii şi cunoaşterii, datorită 
căruia toţi l-au admirat şi spuneau: de unde se află în acesta atâta 
înțelepciune şi cunoaştere?50. 

În timp ce Maxim Mărturisitorul şi Simeon urmează aproape 
exclusiv linia apofatică, Mihail Psellos, care i-a fost aproape 
contemporan lui Simeon, pare să urmeze în întregime linia opusă. 
Psellos a trăit pentru puţin timp la mănăstire, dar viaţa monastică nu a 
corespuns firii lui. Şi-a uimit contemporanii cu surprinzătoarea lui 
cultură şi cu cunoaşterea cea lumească. S-a distins ca filosof, teolog, 
istoric, retor şi poet, însă nu şi prin calitatea caracterului său. A folosit 
fără scrupule linguşeala, corupția şi slugărnicia pentru a-şi asigura 
succesul. 

Compararea lui Maxim Mărturisitorul şi Psellos conduce la 
interesante concluzii privitoare la evaluarea celor două curente din 
viaţa Bisericii. Maxim nu doar că nu a linguşit pe nimeni pentru a-şi 
asigura succesul, ci a preferat să se supună unor persecuții şi privaţiuni 
care nu se pot povesti, cu scopul de a rămâne credincios convingerilor 
sale. 

Psellos vorbeşte despre el însuşi cu o vanitate vrednică de plâns. 
De exemplu, într-una dintre cronicile sale scrie că era sigur cum că 
vorba lui era împodobită cu floris!. În timp ce Maxim scrie cu cea mai 
adâncă smerenie în introducerea Mystagogiei sale, arătând că a evitat 
să scrie deoarece era total neinițiat în ceea ce priveşte arta discursului. 


% Op. cit., 6. 

2Op. cit, 12; 

5 Op. cit., 4. 

51 A.A. Vasiliev, Istoria Imperiului Bizantin (loropia 7nc BvCavrrwis 
Avrokpariac), trad. Dem. Savrame, ed. Mpergade, Atena 1954, pp. 
454-6. 

Mihail Psellos este poate primul din şirul creştinilor Răsăritului 
după nume intelectuali, care pot fi preocupaţi în mod special de 
filozofia elină şi de înțelepciunea cea după lume, fără a avea un interes 
analog faţă de tradiţia isihastă. Toţi aceştia, de-a lungul secolelor, intră 
în conflict cu Biserica, deoarece prin folosirea raţiunii ajung la 
concluzii şi formulează învățături care nu sunt în acord cu învățătura 
Bisericii. 

Este un fapt incontestabil că oamenii de acest gen se înmulțesc 
continuu cu trecerea secolelor şi că în timp ce numărul lor se măreşte, 
se micşorează numărul acelora care au o mult mai intensă orientare 
isihastă. Pe cât raportul dintre aceste două partide se modifică în 
detrimentul ultimilor, pe atât prăpastia devine din ce în ce mai mult de 
netrecut şi cu atât mai multă condescendenţă pare să arate Biserica 
primilor. 

Ioan Italos continuă tradiţia profesorului său Psellos şi Eustratie 
al Niceii îi succede lui Italos. Deja cu Ioan Italos este introdus un nou 
element în istoria celor două curente ale Bisericii Răsăritului, adică 
curentul raționalist începe să fie amplificat şi să găsească răspuns în 
Apus. 

Notele lui Eustratie al Niceii la Aristotel au fost apreciate în mod 
special în Apus şi au fost utilizate de către Albert cel Mare şi Toma de 
Aquino. 

În secolul al unsprezecelea începe în Apus dezvoltarea 
scolasticismului care, fundamentat pe Aristotel, a dezvoltat metoda 
ştiinţifico-dialectică şi a cercetat învăţătura de credinţă şi demonstrarea 
adevărurilor creştine cu ajutorul rațiunii. Teologia scolastică a evoluat 
în scurt timp pentru a sfârşi în pur raţionalism, iar în încercarea ei de a 
explica tainele lui Dumnezeu a dezvoltat scheme şi silogisme care sunt 
cel puţin comice, precum deplorabilele argumente ale existenţei lui 
Dumnezeu. Astfel că teologia scolastică s-a impus cu celebra-i metodă 
care se bazează pe Aristotel şi foloseşte silogismele raţionale şi 
categoriile pe care Aristotel le-a folosit spre înțelegerea lumii fizice. 

Totuşi, teologia scolastică a forţat propoziţiile lui Aristotel şi s-a 
folosit de sistemul lui nu spre înţelegerea şi explicitarea lumii fizice, ci 
pentru înţelegerea şi explicitarea lumii transcendente. 

Deja din secolul al patrusprezecelea, în Apus, Occam 
demonstrează arbitrarul concluziilor teologiei scolastice şi ridică tema 
încrederii în impresiile despre lumea exterioară, pe care o atinse 
Democrit şi epicureicii. Este foarte interesantă această evoluție istorică 
a sec. al patrusprezecelea în Apus, deoarece chestiunea exactităţii 
informaţiilor pe care simţurile le transmit despre lumea exterioară a 
devenit obiectul cercetărilor contemporane, care au arătat că simţurile 
nu numai că nu descriu fenomenele exterioare exact, ci din contră le 
falsifică sistematicE?. 

Partidul zeloţilor care acționase în epoca lui Ignatie şi care era 
alcătuit din monahi şi din clasa laicilor au continuat să lupte, pe de o 
parte, împotriva influențelor apusene şi, pe de alta, împotriva 
aristocrației. Zeloţii şi arseniţii s-au zbătut şi au reuşit declaraţia de la 
Lyon, iar această reuşită le-a adus noi forțe partidului lor. Declaraţiile 
revoluționare ale zeloților au apărut la începutul secolului al 
treisprezecelea în diferite provincii şi oraşe ale imperiului şi în special 
în Constantinopol, Adrianopol şi Thessalonic. 

În 1342, zeloţii i-au alungat pe nobili din Thessalonic, au jefuit 
casele lor bogate şi au instituit un guvern democratic alcătuit din 
membrii partidului lor. Democraţia din Thessalonic s-a menținut până 
în 1349. Aproximativ în aceeaşi perioadă, zeloţii i-au sprijinit pe 
isihaşti în decursul disputelor isihaste. 

Disputele isihaste constituie o altă importantă etapă în 
dezvoltarea celor două curente în viata Bisericii. Disputele isihaste au 
început cu încercarea monahului grec apusean Varlaam de a latiniza 


2 Robert E. Ornestein, The psychology of consciousness, Penguin Books 
Inc., New York N.Y. 1975. Ibid., The Nature of Human Consciousness, 
W.H. Freeman and Company, San Francisco 1968. 

Răsăritul ortodox prin atacuri raționaliste şi sarcastice care atingeau 
prestigiul monahilor din Răsărit*. 

Liderul isihaştilor, Arhiepiscopul  Thesalonicului Grigorie 
Palama, dobândise o variată educaţie în Constantinopol, a fost un 
scriitor capabil , dar s-a ocupat de foarte tânăr cu studiul 
monahismului. A devenit monah în Sfântul Munte şi i-a depăşit în 
ascetism pe toți monahii de acolo, consacrându-şi toate forțele 
încercării de a ajunge la liniştirea (hesychia) absolută. 

Deşi devotamentul lui Grigore Palama faţă de tradiţia isihastă a 
fost totală, cu toate acestea a folosit cu mult succes bogata sa educaţie 
şi aptitudinile lui filozofice în scopul explicării idealurilor ascetice. În 
mod incontestabil, aceste capacităţi ale lui Palama au contribuit decisiv 
la reuşita luptei sale împotriva lui Varlaam şi a adepților săi. Disputele 
isihaste au condus la triumful deplin al tradiţiei isihaste, care a fost 
recunoscută sinodal ca adevărata expresie a credinței ortodoxe. Poate 
aceasta a fost ultima dată când Biserica de Răsărit a proclamat atât de 
festiv că expresia teologică isihastă este singura expresie teologică 
impecabilă şi ortodoxă. 

De atunci, punctele de vedere apusene şi raționaliste ale lui 
Varlaam au fost exprimate cu mai multă sau mai puțină emfază, fără 
ca Biserica să purceadă la o clară şi integră condamnare a lor. Poate, de 
asemenea, Grigore Palama să fi fost ultimul teolog ortodox care a 
reuşit îmbinarea experienţei isihaste cu remarcabila formare după 
modelul acelor mari Părinţi. După Grigore Palama pare să devină 
evident, chiar dacă nu întotdeauna deplin, divorțul dintre aceste 
direcții în tradiţia teologică ortodoxă. 


% Papamihail G, Sfântul Grigorie Palama, Arhiepiscop al Thessalonicului 
(O Ayoc I'pmyopioc 6 Ilahauăc, Apxrenioxonoc Oeo/knc), Petroupoli 
Alexandreia 1911, 18. ]. Sokolov, Revizia Ministerului Instrucției Publice 
(EruOeopnow rov Ynovpyeiov Anuooias Aaporioeoc), N.S. XLIVI, 
1913, 382. 

După disputele isihaste, sinodul de la Florenţa este următorul 
eveniment important în dezvoltarea celor două curente. Reprezentații 
Bisericii de Răsărit la acest sinod sunt separați evident în raționalişti şi 
occidentalizanţi şi în aceia care sunt următorii tradiției isihaste. 

Mişcarea  Kollivazilor*, care a avut loc în secolele al 
optsprezecelea şi al nouăsprezecelea, este încă una dintre cele mai 
recente confruntări dintre raționalism şi isihasm în viața Bisericii. 

Kollivazii au fost acuzați din nou de obscurantism de către 
adversarii lor, însă conducătorii mişcării, precum Nicodim Aghioritul 
şi Macarie Nottara, erau dintre cele mai luminate spirite ale epocii lor. 

Kollivazii au dat încă o importantă bătălie împotriva acelora care 
încercau să pervertească caracterul isihast al tradiţiei noastre teologice 
şi culturale, introducând în spaţiul nostru raționalismul apusean şi 
apuseana concepție despre cunoaştere. 

Kollivazii, ca şi toţi aceia care au dus aceeaşi luptă înainte de 
aceştia, au dat şi sfinți şi au îmbogățit tradiția culturală a romeității cu 
impecabile expresii culturale, aşa cum au fost creaţiile lui 
Papadiamandi5. 


5 Pentru mai multe detalii vezi cartea lui Elia Citterio, Nicodim 
Aghioritul. Personalitatea, opera, învățătura ascetică şi mistică, trad. lb. 
rom. Maria-Cornelia şi diac. Ion [. Ică jr., ed. Deisis, Sibiu 2001, pp. 49- 
56 (n. trad). 

5 Alexandros Papadiamandi (1851-1911), scriitor clasic pentru 
literatura neogracă, fiu de preot, s-a născut în insula Skyathos, centrul 
de activitate al ultimilor Kollivazi (v. nota anterioară). Se va stabili în 
Atena permanent animat de dorul reîntoarcerii în insula natală, unde 
va ajunge abia spre sfârşitul vieții, pentru o scurtă perioadă de timp. A 
fost şi psaltul unei bisericuțe aflate pe colina Parthenonului, Sf. Elisei, 
azi dispărută, slujind alături de părintele Nicolae Planas. A dus o viaţă 
modestă, în anonimat, lipsuri, marginalizat, „călugăr în lume”. 
Jurnalist, foarte sensibil mai ales la problemele religioase ale epocii 
respective, cunoscător al principalelor limbile europene de circulație, a 

Fotie Kontoglu$, care este un inspirat profet al epocii noastre, a 
ținut ştafeta tradiţiei isihaste în zilele noastre, iar contribuţia lui în 
cadrul cugetării teologice şi tradiției noastre culturale este neprețuită şi 
poate cea mai autentică. 

Ciocnirea dintre aceste două curente, care a culminat în 
disputele isihaste, are o importanţă uriaşă pentru contemporanul 
romeu, deoarece rezultatul ei a determinat atmosfera culturală în care 
trăieşte. 

În măsura în care curentul raționalist a dominat pe cel isihast, 
autentica tradiție culturală a fost pervertită prin impunerea acelor 


fost preocupat de traduceri (este primul care a tradus pe Dostoievski în 
limba neogreacă ca de altfel şi pe Darwin, ultimului alocându-i şi o 
critică foarte competentă). Este, pentru conştiinţa elenă, întemeietorul 
limbii literare greceşti moderne. Cu un spectru de creaţie foarte vast 
(romantic, clasic, parnasian, roman psihologic), trăirea religioasă 
ortodoxă şi-a pus amprenta decisiv asupra creaţiei sale, fiind 
întemeietorul curentului literar ce a s-ar putea numi „realismul 
ortodox”. În pofida varietăţii creaţiei sale artistice, pentru fiecare 
specie literară abordată a lăsat moştenire o capodoperă literară (n. 
trad.). 

% Fotios Kontoglou (1897-1965), născut în Asia Mică la Aibali 
(Kydonies) — Aipaii (Kvbwvieg) — după distrugerea catastrofală a 
Asiei Mici se mută în Atena. Psalt, iconograf şi scriitor. Lucrările sale, 
care sunt consacrate în special tradiţiei şi artei bisericeşti, erminiilor 
iconografice, evanghelice şi sfinților Părinţi, îl recomandă ca urmaş 
autentic al lui Papadiamandi. Lucrarea sa fundamentală „Expresii 
(Expoăoeis)” — rodul acumulărilor de o viață ale artistului şi 
cercetătorului artei iconografice de tradiție bizantină - este considerată 
de altfel tezaurul care atestă perpetuarea spiritului autentic tradițional 
iconografic în modernitate, esenţială în demersul dobândirii 
adevăratei înțelegeri a artei icoanei (n. trad). 

elemente ale culturi apusene care conduc lumea întreagă la faliment şi 
pierzanie. 

Antidotul acestui dezastru pentru om din cursul cultural al lumii 
este atitudinea isihastă în faţa vieții care inspiră o ierarhie în întregime 
diferită şi care, în locul scindării sale, îi oferă omului o dezvoltare 
totală şi integrantă. 

În această clipă, ciocnirea a luat o turnură ciudată deoarece, pe 
de o parte, dascălii academici precum şi raționaliştii continuă să 
lâncezească, tânjind necontenit după cultura apuseană, iar pe de 
cealaltă parte, acolo unde altă dată se aflau oamenii simpli, laici şi 
monahi, care conştient sau nu apărau tradiția isihastă, astăzi oamenii 
simpli sau laici sunt în întregime înstrăinaţi cultural, dedați unei afazii 
eudemoniste şi consumiste; şi deşi se arată ca apărători ai tradiției 
isihaste, contemporanii origenişti, cvietişti, puritani, dualişti şi 
raționalişti încearcă cu argumente logice îmbrăcate în mantia sfințeniei 
să demonstreze şi să impună credinţa lor celorlalți. 

Nu ar fi putut să existe o mai exagerată contrafacere a 
isihasmului decât identificarea lui cu  cvietismul, puritanismul, 
dualismul şi cu raționalismul misteric, cu care unii încearcă să-i 
convingă pe alții prin intermediul argumentelor care nu încetează să 
fie logice, oricât ar încerca să se audă misterice, pentru realitățile 
transcendente care nu pot fi decât trăite şi gustate de cineva, întrucât 
aceasta este firea lor. 


6. Aroganţța Apusului şi apostazia 
Răsăritului 


Tradiţia culturală apuseană este rodul îmbinării dintre concepția 
romană despre tradiția culturală elină şi didascalia creştină pe de o 
parte, şi cea a influenţei europene (carolingiene) pe de altă parte. 

Moştenirea bizantină a imperialismului, concentraționismului şi 
legalismului a dat naştere unei importante diferențieri în tradiția 

culturală şi teologică a Apusului chiar înainte de venirea Francilor, ale 
cărei mostre sunt concepţiile teologice ale lui Tertulian şi Augustin. 

Totuşi, prezenţa Francilor în Apus intensifică această diferenţiere 
şi conduce la o ciocnire culturală deschisă între Apus şi Răsăritul 
creştin, adică Imperiul Roman de Răsărit. Apusul începe, cel puțin din 
secolul zece, să înfrunte Răsăritul cu o aroganță care încet-încet se 
transformă în dispreţ. 

Apusul trebuie să fi simţit o intensă inferioritate culturală, pe 
care a încercat să o ascundă cu ajutorul obişnuitului mecanism 
defensiv al aroganţei şi care i-a cultivat o tendinţă de rivalitate. 

Toţi ambasadorii care au vizitat Constantinopolul s-au întors de 
unde au venit tulburaţi, cuceriți şi convinşi de forța imperiului 
bizantin şi de firea supraumană a împăratului şi fericiți să-l slujească 
pe împăratul, care le-a urat un cald bun venit credincioşilor săi supuşi 
şi i-a răsplătit opulent”. 

Foarte mulți conducători apuseni s-au simţit foarte mândri 
pentru titlurile de magistru, patrician, ypatios (cavaler) sau de 
protospătar pe care împăratul Roman de răsărit le conferea şi care îi 
făcea să se simtă pe jumătate romani cu maniere civilizate şi seriozitate 
latină. Mulţi principi şi regi erau foarte mândri când primeau 
însemnele domniei lor de la acesta. Chiar şi Dogele Veneţiei a acceptat 
cu entuziasm şi a purtat cu mândrie titlul de patriciu sau de 
preşedintess. 

Răsăritul, cel puţin până în secolul al doisprezecelea, tratează 
Apusul ca barbar, îl ironizează, îl priveşte de sus şi îl disprețuieşte. 
Spuneau, de exemplu, ambasadorilor străini că prințeselor de viţă 
imperială le-a fost interzisă căsătoria cu regi barbari de către 
Constantin cel Mare, deoarece era o insultă necuviincioasă pentru 


57 Charles Diehl, Byzantium Greatness and Decline, Rutgers University 
Press, New Brunswick, New Jersey 1957, p. 58. 
5 Diehl, p. 56. 

grandoarea împărăției bizantine ca femeile născute în porfira imperială 
să se unească cu oameni a căror provenienţă era obscură. 

În secolul al zecelea, Nichifor Focas l-a umilit extrem pe 
ambasadorul Apusului, episcopul de Cremona Liutprand care, printre 
altele, se plânge de îngrădirea deplasărilor, controlul minuţios al 
bagajelor sale şi alte umilinţe la care a fost supus în Constantinopol”. 

Deşi Germania, Franţa, Veneţia sau statele normande ale Siciliei 
au înflorit în secolele al zecelea, al unsprezecelea şi al doisprezecelea, 
„Bizantinii au insistat să se considere pe sine singurul stat civilizat. Cu 
excepția perşilor şi arabilor, pentru care au avut întotdeauna mai 
multă stimă, au întâmpinat restul lumii cu condescendendență”%. 

Pentru istoricul bizantin Cinnamon din sec. al doisprezecelea, 
care exprimă concepţia Răsăritului acelei epoci, hegemonii Italiei nu 
erau decât reprezentanții împăratului, simpli regi care în mod eronat s- 
au  autonumit împărați, deoarece acest titlu aparține numai 
împăratului de Răsărit. Ridiculizând pe împăratul ilegitim şi pe papa 
care voia să-l încoroneze ca împărat, Cinnamon îi persiflează pe aceşti 
hegemoni care şi-au înjosit stema lor făcându-se acoliți ai papei şi pe 
papii lor care, uitând tot ce erau datori lui Constantin, se considerau 
capabili să-şi atribuie puterea imperială, în timp ce numai împăratul 
putea să-i acorde papei investirea. „Al vostru papă nu este episcop, ci 
împărat”, afirmă printre altele trimisul Răsăritului în secolul al 
doisprezecelea. 

Mulţi istorici sunt de acord că dispreţuirea şi subestimarea 
barbarilor Apusului de către romeii Răsăritului a fost tragica greşeală 
diplomatică a acelora. 

Din secolul al doisprezecelea, totuşi, pe măsură ce imperiul 
începe să fie epuizat şi să piardă din vechea sa splendoare şi bogăţie şi, 


5 Diehl, p. 58, 90. N.H. Baynes and H.St.L. Moss, Byzantium, Oxford 
Paperbacks, 1961, p. 314-5. 
6 Diehl, p. 54. 

concomitent, Apusul se dezvoltă şi se îmbogăţeşte, începe o nouă 
schimbare în atitudinea multor apuseni. 

Conducătorii barbarilor care au cucerit Apusul încep să 
revendice titlul de împărat Roman, pe care încetîncet încep să-l nege 
ca împărat de Răsărit, acesta fiind numit din ce în ce mai mult şi din ce 
în ce mai disprețuitor „Rege al Elinilor”. 

Printre primii Răsăriteni care încep să fie impresionați cultural 
de către Apus este şi însuşi împăratul Manuel Comnenul, care 
concomitent i-a înfruntat pe apuseni cu o aroganță cumplită. 

Energicul interes al lui Manuel pentru gusturile, obiceiurile şi 
manierele apusene a provocat contrarietate în Răsărit, unde cultura de 
atunci era cu mult superioară celor din Apus, şi a adus cele mai 
dezastruoase consecinţe Imperiului“!. 

Manuel Comnenul admira şi imita pe cavalerii Apusului, i-a 
acceptat cu mult entuziasm pe apuseni în Constantinopol şi le-a oferit 
poziţii înalte. Erau apusenii romei sau barbarii apuseni? Oricum, 
politica filoapuseană a lui Manuel a vătămat mult Imperiul Roman de 
Răsărit? şi revolta locuitorilor din Constantinopol împotriva acestei 
politici a sfârşit cu măcelărirea latinilor din Constantinopol la 11826. 

Admiraţia Răsăritului pentru Apus coincide cu declinul puterii 
şi bogăției lui. Pare, deci, că confortul material al Apusului sau lipsa 
materială a Răsăritului a fost cel puţin una dintre cauzele schimbării. 
Istoria umană poate fi înțeleasă şi explicată corect numai când există 
înțelegerea firii umane, care în mod esenţial rămâne aceeaşi 
întotdeauna. Un studiu atent al firii umane asupra acestei chestiuni va 
ajuta la dezlegarea misterului. Coruperea răsăritenilor în fața bogăției 
şi realizărilor tehnologice ale Apusului este o realitate istorică pe care o 
constatăm şi în zilele noastre, pentru că ea se petrece şi acum. 


6 A. Vasiliev, op. cit., p. 431. 
e Vasiliev, p. 531. 
s Baynes, p. 32. 

Este un acord ciudat sau aproape unanim al istoricilor, chiar şi al 
celor ortodocşi, că reprezentanţii Bisericii răsăritene la sinodul de la 
Florenţa au fost considerabil inferiori cultural faţă de cei din Apus. O 
enumerare însă a membrilor sinodului care au luat parte activă de 
ambele părţi arată clar că nu aceasta este realitatea. În descrierile 
sinodului pe care le avem la dispoziţie, latinii care au fost prezenţi sunt 
următorii: Andrei de Rhodos care era grec şi a devenit papistaş, Iulian 
Cesarinul, Nicolae Albergati, Ambrozie Traversari şi loan de 
Montenegro care s-a distins pentru capacitatea sa dialectică şi nu 
pentru o cunoaştere de substanţă a tradiției patristice. 

Alocuţiunile lui loan de Montenegro „nu erau altceva decât 
etalarea silogismului scolastic. În loc să explice cuvintele Sfinţilor 
Părinţi în acord cu faptele lor, folosise diferite argumente scolastice 
pentru a determina sensul cuvintelor care erau cuprinse de diferite 
citate patristice”&. loan de Montenegro s-a sprijinit mai ales pe 
ingenioasele silogisme ale dascălilor săi. 

Reprezentanţii Răsăritului care au participat activ la lucrările 
sinodului de la Florenţa au fost printre alţii următorii: Visarion de 
Niceea, Antonie de Heracleea, Marcu al Efesului Eugenicul (cel 
manierat), Gheorghe Scholarul, Gheorghe Ghemistos Plethon, Isidor al 
Rusiei, Silvestru Siropoulos care a scris istoria sinodului din partea 
grecească şi Grecul Theodor de Mytilene care a scris istoria sinodului 
din partea latină. 

Visarion deţinea o cultură rară. Era foarte bine pregătit teologic, 
strălucit vorbitor, filosof foarte capabil, fervent apărător al lui Platon. 
Gheorghe Scholarul avea o rară formaţie teologică şi filosofică. 
Gheorghe Ghemistos Plethon îi cucerise pe florentini cu erudiția sa 
platonică. Antonie de Heracleea, Isidor al Rusiei deţineau excelente 


& Ivan N. Ostrunoff, The History of the Council of Florence, translated 
from the Russian by Basil Popoff, published by Holy Transfiguration 
Monastery, Boston Mass. 1971, p. 93. 

6% Ibid. p. 97. 

aptitudini. Finalmente, Marcu al Efesului Eugenicul nu era numai un 
om simplu cu principii stabile, nu era doar invincibil cunoscător al 
tradiţiei patristice, dar avea şi o rară cultură şi era Scholarul Şcolii din 
Constantinopol. 

Marcu al Efesului i-a tratat pe adversarii săi latini cu talent şi nu 
a încercat să-şi arate îndemânarea dialectică, ci a rămas credincios 
expresiilor şi definiţiilor Părinților răsăriteni. Cum deci s-a născut 
mitul superiorității latinilor? Răspunsul la această întrebare este poate 
impresia care a început încă de atunci să fie creată, cum că instrucția 
constă exact în formaţia scolastică şi în îndemânarea dialectică pe care 
Latinii au arătat-o la sinodul de la Florenţa şi care de atunci creează 
teribile sentimente de inferioritate răsăritenilor. 

În afara acestuia, poate să existe şi un alt motiv care este parte a 
răspunsului la tragica întrebare: Dorotheu de Mytilene menţionează în 
istoria sa că grecii s-au simţit atât de bine în Veneţia de-a lungul 
săptămânilor şederii lor (chiar şi câţiva episcopi), încât au numit-o 
Pământul făgăduinţei, comparând nenorocirea propriului imperiu care 
era atunci oprimat de turci, cu libertatea şi confortul vieții din Apus. 
Cei mai neputincioşi greci au fost ademeniți cu uşurinţă încât să vrea 
să aspire la o conciliere care le promitea o bunăstare terestră 
abundentă. 

Această promisiune a Apusului a devenit de atunci ispita 
continuă a grecilor şi a ortodocşilor în general, de a-şi părăsi modul 
ortodox de viaţă, care se identifică cu oprimarea şi sărăcia, şi să accepte 
pe cel apusean, care din ce în ce mai mult promitea bunăstarea, 
recunoaşterea şi ascensiunea socială. Această ispită a devenit foarte 
energică, mai ales în ultimii ani, pentru ortodocşii care emigrează în 
Apusul tehnocrat, dar care nu i-a lăsat neinfluențaţi nici pe aceia care 
nu emigrează. 

Reprezentanţii Răsăritului de la sinodul de la Florenţa au fost 
orice altceva decât inferiori reprezentanților din Apus, dar au avut un 
teribil dezavantaj în relaţie cu aceştia. Erau divizați. Promisiunea 

confortului material şi a slavei lumeşti i-a corupt pe unii reprezentanți 
ai Răsăritului şi i-a făcut mai latini decât latinii. 

Admiraţia modului de viaţă apusean şi sentimentul respectiv de 
inferioritate avut de unii ortodocşi la sinodul de la Florenţa şi care 
continuă să-i posede pe mulți dintre membrii Bisericii de răsăritene, a 
ascuţit extraordinar prăpastia dintre curentul raționalist şi cel isihast 
care se ciocneau în spațiul Răsăritului. 

Dacă într-adevăr sărăcia, mizeria, epuizarea socială au dat 
naştere admiraţiei Răsăritului pentru modul de viață apusean, atunci 
putem să ne imaginăm cât s-a mărit această admiraţie în decursul 
dominaţiei otomane, de-a lungul căreia romeii trăiseră în cunoscutele 
condiţii de sărăcie şi umilire. 

De-a lungul primelor două secole ale dominaţiei otomane, 
romeii s-au zbătut mai ales pentru supraviețuirea lor biologică şi nu au 
avut posibilitatea să se gândească şi să aspire la dezvoltarea culturală, 
ci înflorirea economică ce s-a înfăptuit în clasele lor de-a lungul 
secolului al optsprezecelea, a condus la renaşterea intereselor lor 
culturale. 

Cercul bogaţilor fanarioți care s-a dezvoltat în secolul al 
optsprezecelea în Constantinopol căutase prestigiul social şi 
recunoaşterea socială, care erau imposibil de dobândit într-o raia a 
imperiului otoman. Numai prin intermediul Patriarhiei de 
Constantinopol şi în „civilizatul” Apus ar fi putut să le dobândească. 
Este caracteristică tendinţa care dominase printre Fanarioţi de a căuta 
un filon nobil apusean în arborele lor genealogic. 

Fanarioţii nu aveau interese religioase substanţiale. Fuzionarea 
lor cu Patriarhia s-a făcut din interes şi avea în vedere prestigiul social. 
Dobândirea educaţiei a fost o altă năzuinţă constantă a fanarioților, 
care s-au ambiţionat să o realizeze prin intermediul Patriarhiei, al 
cărei sprijin economic l-au preluat binevoitor, urmărind a prelua de la 
aceasta poziţiile proeminente şi a avea primul cuvânt de spus în 
legătură cu determinarea politicii ei. 

Cultura educaţională a Patriarhiei era unul dintre principalele 
interese ale fanarioților acestei epoci, deoarece ar fi vrut să-şi asigure 
prin intermediul şcolilor Patriarhiei formarea descendenților lor. Căci 
pentru fanarioții acestei epoci, formarea (poate întotdeauna) înseamnă 
educaţie intelectualistă, intelectuală şi scolastică, conform modelelor 
apusene dominate în aceea vreme. 

Fanarioţii nu numai că nu înțelegeau, dar şi disprețuiau tradiția 
isihastă a Bisericii Ortodoxe. În consecință, nu aveau deloc capacitatea 
de a fundamenta o direcţie de educaţie care să fie continuatoare a 
îndelungii, impecabilei, autohtonei tradiții educaţionale, consecventă 
tradiției isihaste şi considerând cunoaşterea nu doar ca pe un soi de 
gimnastică cerebrală, ci ca dezvoltarea totală a omului întreg. 

Intelectualii fanarioți şi dascălii pe care aceştia i-au desemnat în 
şcolile Patriarhiei studiaseră la facultățile Universităţii din Padova sau 
la celebra scoală Sfântul Athanasie din Roma, pe care Biserica 
papistaşă o instituise, mai ales în scopul latinizării ortodocşilor. 

„Nu-mi ajunge timpul să povestesc” despre Theofil Korydaleus, 
loan Karyofyllo, Alexandru Mavrocordat, paduanii Aristotelici ai 
secolului al şaptesprezecelea şi Evghenie Voulgaris” cu filozofia-i 


6 'Theofil Korydaleu (15637-1646), bursier al şcolii Sf. Athanasie din 
Roma înființată de papa Grigorie al XIII-lea la 13 ianuarie 1377. Nu a 
trecut oficial la catolicism, dar a fost agent al dogmei apusene în 
răsărit. Patriarhul Chiril Luca îl face scholar la şcoala Patriarhiei. Se 
pare că a îmbrăcat schima monahală, dar apoi a renunţat la ea. De o 
erudiție remarcabilă. Promotorul unei mişcări culturale care a purtat 
numele de “korydalismos” care punea în centru ideea de neam, 
noțiune valorificând în special filosofia elină precreştină. Ajunge 
episcop şi, din cauza bănuielilor că ar fi de partea catolicilor, este silit 
să-şi părăsească scaunul episcopal. Papanoutsou îl numeşte 
„Vevvăeyxkns” adică părinte de neam (n.trad). 

6 Evghenie Voulgaris (1716-1806) absolvent al celebrei universități din 
Patavia. De o rară cultură. Vorbea curent limbile: turcă, germană, 

germană a secolului al optsprezecelea, care au întreprins luminarea 
romeilor acelei epoci sau despre enciclopedul Adamantios Coraiss 
care, în secolul al nouăsprezecelea, a continuat tradiția antecesorilor şi 
a promovat în spațiul romeităţii contemporane un sistem educaţional 
absolut străin de natura şi firea ei, în pofida ademenitoarei şi 
superficialei ellinolatrii. 

Între timp, continuarea tradiției isihaste locale a fost preluată de 
către oameni simpli care, pe baza intelectualismului apusean, au fost 


arabă, rusă, franceză, idiş. Patriarhul Chiril al V-lea îl trimite ca 
profesor la celebra şcoală a Sf. Munte Athoniada, înființată de acesta la 
1749, unde, la acea vreme, studiau peste 2000 de elevi. Din cauza unor 
conflicte cu însuşi patriarhul şi cu alți profesori se retrage şi pleacă în 
Constantinopol, unde va ajunge scholarios la celebra şcoală a Patriarhiei 
ecumenice. Din cauza unor dispute similare se retrage şi de aici şi 
pleacă pentru 8 ani în Germania. Ajunge finalmente la curtea 
Ecaterinei a II-a, care-l primeşte cu onoruri, numindu-l bibliotecar al 
bibliotecii imperiale. Este hirotonit episcop în 1776 (şi va fi succedat 
din 1787 de către Nichifor Theotokis) şi va fi ales membru al 
Academiei Imperiale din Moscova. Este primul care a introdus la greci 
studiul ştiinţelor naturale, filozofiei moderne şi limbii latine. A fost 
caracterizat ca „foarte încăpățânat în ideile lui înnoitoare” (n.trad.). 

&  Adamantios Corais (1748, Smirna-1833, Paris) — „patriarhul 
iluminismului neogrec”. Influențat de cultura franceză, apoi de cea 
engleză, de cvietismul protestant şi apoi de iluminism. Conştiinţa 
euroapeană i-a inspirat introducerea unor principii străine de spațiului 
grecesc şi tradiţiei lui duhovniceşti. Europenizarea catolică, adică 
apusenizarea, ca stadiu premergător al mondializării, se bazează pe 
ideile sale (I'ecogyiov MeraAArwvov, Pirouăyika-Avriporouăia. To 
wc mov navayiov răpov orov AăAoyo Aapwriouov OpOodo&iac, 
Kanonreos/loropirrrns, Atena 2001, p. 37). În ceea ce priveşte sfânta 
lumină de la Sfântul Mormânt, Corais este totalmente pe poziţii 
adverse (n.trad). 

consideraţi inculţi, cu toate că pentru acesta formarea înseamnă 
rafinament intelectual. Poporul, cu ataşamentul lui față de propria 
tradiție, a văzut iluminismul Fanarioţilor ca pe o încercare de 
catolicizare şi dezortodoxire a sa şi a desfăşurat o atitudine vrăjmaşă 
împotriva lui. Atitudinea acestor oameni simpli din popor a fost 
numită de iluminişti obscurantism şi se poate chiar să fi fost, într-o 
oarecare măsură. 

lar dacă formarea şi cărţile au ajuns să fie echivalente 
neocaristotelismului Şcolii de Padua, filozofiei germanice şi scrierilor lui 
Bossuet, atunci nici de educaţie nu aveau nevoie raialele romeilor. 
Astfel încât istoricii de după Căderea Constantinopolului, fie ei 
apuseni ori intelectualişti romei, descriu realitatea istorică cu o vădită 
prejudecată împotriva celor care stăruiau în tradiţia isihastă. Un studiu 
imparţial al izvoarelor arată că simplii Romei cu orientare isihastă nu 
refuzau educaţia, ci intelectualismul apusean. Cataloagele bibliotecilor 
athonite arată că mănăstirile au continuat să-şi îmbogăţească 
bibliotecile de-a lungul secolului al şaptesprezecelea şi al 
optsprezecelea. 

Pe de altă parte, vizitatorii străini ai Greciei şi ai altor provincii 
ale Imperiului Otoman măsurau instrucţia asemeni monahilor 
origenişti ai epocii lui Sava cel Sfinţit şi, în acord cu criteriile lor, 
caracterizau drept agramați nu numai pe cei mai mulți dintre sfinți, ci 
chiar pe Însuşi Hristos. 

Formarea în Răsăritul creştin nu se măsura nicidecum ca şi 
capacitate scolastică a învățării pe dinafară, ori ca şi capacitate 
scolastică dialectică a omului, ci ca şi posibilitate a inimii de a birui 
patimile, iar aceasta nu era doar romeica concepţie despre o asemenea 
formare, ci şi cea clasic-elină. Socrate, pentru a se convinge că 
Charmides era un tânăr vrednic, a căutat să afle dacă are un suflet 
nobil şi discutând mai târziu cu acelaşi, căutase să vadă în ce grad avea 
dezvoltată virtutea discernământului. 

Pentru cercetătorii intelectualişti ai istoriei nu au existat romei 
cultivați în secolele al şaptesprezecelea şi al optsprezecelea. Poate să fie 

adevărat că, în secolele al şaptesprezecelea şi al optsprezecelea, printre 
romeii rămaşi credincioşi tradiţiei isihaste nu putem să găsim uşor 
figuri proeminente precum acelea ale marilor Părinţi, care nu numai că 
nu au nici o fobie față de înțelepciunea omenească, ci sunt deplin 
familiarizați cu aceasta. Va trebui, poate, să se recunoască cum că 
această combinaţie a slujit mai eficient tradiţia isihastă, deoarece a 
făcut accesibilă această tradiţie nu numai celor simpli, dar şi celor 
intelectuali care aveau tendința de a suspecta tradiţia isihastă ca pe o 
formă de obscurantism. 

Astfel încât această perioadă nu a fost lipsită nici de astfel de 
adepţi ai tradiţiei isihaste. Sfinții Nicodim Aghioritul şi Cosma 
Etolianul sunt luminoase exemple de teologi ortodocşi care nu sunt 
nici în afara înţelepciunii lumeşti, nici duşmanii ei, atâta vreme cât nu 
subminează fundamentele tradiţiei ortodoxe şi ale vieţii. Acelaşi lucru 
poate fi spus şi despre întreaga mişcare a Kollivazilor, care au 
combinat fidelitatea față de tradiţia isihastă răsăriteană cu vrednica 
cunoaştere a înțelepciunii celei după lume. 

Totuşi „politicienii”, adică aceia care au renunţat la tradiția 
isihastă, par să domine aproape în întregime atmosfera religioasă 
postrevoluţionară a Greciei. Intelectuali ca Neofit Vamva şi Theoclit 
Pharmachide“”, care ne vin formați din Apus, ignoră şi dispreţuiesc 
tradiţia isihastă şi au acceptat integral punctul de vedere apusean 
despre cunoaştere şi, în consecinţă, despre formare. 

Romeii care au emigrat şi emigrează în Apus cu complexul 
inferiorității al rudei sărace sunt impresionați de bogăţia-i materială, ca 


% 'Theoclit Pharmachide (1784-1860) este hirotonit diacon în 1801. 
Ajunge în Bucureşti unde este făcut preot la 30 August 1801, apoi 
pleacă la Gâttingen, ulterior revenind în Grecia. În 1821 ajunge 
inspector şcolar, practicând în paralel gazetăria. Odată cu venirea 
regelui (15 Martie 1833), va deveni membru al comisiei pentru 
reorganizarea bisericească, fiind unul dintre inspiratorii autocefaliei 
bisericii greceşti. 

şi reprezentanţii Răsăritului la Sinodul de la Florenţa, şi de obicei îşi 
vând drepturile lor culturale de întâi născuţi în schimbul blidului de 
linte pentru a fi acceptați de către... aristocrații apuseni şi a fie cuprinşi 
între oamenii „cumsecade”. 

Când o reuşesc, simt că au izbândit ceva foarte important, se 
mândresc fără disimulare, iar când se întorc acasă aşteaptă să-i 
uimească cu importanta lor reuşită pe cei care au rămas în urmă fără... 
cultură şi înțelepciune şi aşteaptă încă să fie primiţi cu arcuri de triumf 
şi să fie recunoscuţi oficial ca iluminişti ai ţării. Aduc cu ei toată 
această zestre, prea adesea, falimentară, provincială chiar în Apusul 
însuşi, şi care aproape întotdeauna nu are nici o legătură cu 
înțelepciunea apuseană, urmărind să o impună fără nici măcar să o 
adapteze, ignorând de obicei tezaurele duhovniceşti corespunzătoare 
propriei moşteniri culturale şi fără să suspecteze că „că aduc în dar 
Atenei bufnița”. 

Pouqueville, care laudă acest comportament al apostaţilor, fără 
să îl fi propus, descrie cu multă exactitate rolul lor. „Grecul cultivat”, 
spune, „nu mai vrea să-şi expună fruntea la umilințe; va locui 
permanent în Europa. Ce va face între compatrioții săi? Lepra 
fanatismului (astfel denumeşte Pougeville ataşarea de tradiția noastră 
spirituală), mai periculoasă decât puterea otomană, ofileşte toate 
sufletele cărora ar fi vrut să le trezească conştiinţa. În consecinţă, nu îi 
rămâne să ia decât o singură hotărâre: să scrie sau să traducă cele mai 
bune opere ale Europei civilizate care cu timpul vor invada toate 
oraşele Greciei”70. 

Totuşi, un alt copil al Apusului, Henry Miller, care a avut 
acuitatea să constate fiasco-ul culturii apusene cu o înfiorătoare 
clarviziune şi curaj să declare aceasta, scrie: „nimeni nu este civilizat, 
nimic nu s-a schimbat cu adevărat. Unii care înainte îşi foloseau 
degetele, folosesc cuțitul şi furculița; unii folosesc acasă lumina 


70 Pouqueville, Călătorie în stupizenie (LlovkBiă, Tasidi 070 Mapiă), ed. 
Abov ToAidn, Atena, 1980, p. 294. 

electrică în locul lampei cu petrol sau seu; unii au un Sears-Roebuck şi 
o Sfântă Scriptură în raftul în care altă dată aveau o armă sau o puşcă; 
unii au lucioase pistoale automate în locul ciomagului; unii folosesc 
bani în locul scoicilor şi cochiliilor; unii au pălării de paie de care nu au 
nevoie; unii îl au pe lisus Hristos şi nu ştiu ce să facă cu Acesta. Însă 
toți de la vârf şi până la unghii sunt neliniştiți, nemulțumiți, invidioşi 
şi bolnavi cu sufletul. Toţi suferă de cancerul şi lepra sufletului. 

Celor mai puțin educați şi celor mai depravaţi li se va cere să ia 
arma pe umăr şi să lupte împotriva unei culturi care nu le-a adus nimic 
altceva decât nefericire şi decădere... este o lume nebună şi dacă te 
îndepărtezi de ea pare şi mai nebună decât de obicei. Avionul aduce 
moarte; radioul aduce moarte; arma automată aduce moarte; bunurile 
în conservă aduc moartea; preotul aduce moartea; şcolile aduc 
moartea; maşina agricolă aduce moartea; legile aduc moartea; 
electricitatea aduce moartea; sistemul hidraulic aduce moartea; 
furculiţa şi cuțitul aduc moartea; cărţile aduc moartea; însăşi respirația 
noastră aduce moartea, limba noastră, gândirea noastră, iubirea 
noastră, filantropia noastră, igiena noastră, bucuria noastră. 
Independent dacă sunt prietenii sau duşmanii noştri, indiferent dacă 
ne numim pe noi înşine japonezi, turci, ruşi, francezi, englezi, germani 
sau americani, oriunde vom merge, oriunde ne vom proiecta umbra 
noastră, oriunde vom respira, otrăvim şi distrugem”!. Merită de 
consemnat în special că Miller a scris această carte în intervalul 
premergător celui de-al doilea război mondial. 

Miller, care vede astfel cultura apuseană, deplânge 
occidentalizarea omului Răsăritului şi nu numai că nu împărtăşeşte 
opiniile lui Pouqueville despre apostatul răsăritean care încearcă să 
occidentalizeze Răsăritul, dar îl descrie ca fiind jalnic şi ridicol. 

„În răstimpul discuţiei noastre cu unii dintre cei cu care 
călătoream împreună”, scrie în cartea sa The colossus of Marousi, „un 


7 Henry Miller, The colossus of Marousi, Penguin Books, USA 1979, p. 
13. 

grec întors din America m-a salutat cu entuziasm ca pe un frate 
american şi a început un monolog jenant şi stupid despre gloriile 
oraşului Chicago, unde mă îndoiesc să fi rămas mai mult decât o lună. 
Esenţa acestui monolog era dorinţa lui de a se întoarce înapoi în patrie, 
adică în America; îi găsea pe compatrioţii lui ignoranţi, murdari, 
întârziați, incompetenți, incapabili ş.a.m.d., ş.a.m.d. 

Durrel? l-a întrerupt la un moment dat, ca să vadă în ce limbă 
vorbea acest om — niciodată nu auzise un grec să vorbească o astfel de 
limbă americană. Oamenii cu care vorbise anterior (greci) voiau foarte 
mult să afle din ce cauză era atât de iritat acest ciudat compatriot al lor. 
Vorbiserăm în limba franceză până în momentul în care venise această 
paiață. Le-am spus în franceză că era un idiot. Aici grecul mă întrebă în 
ce limbă vorbisem şi când i-am spus franceză a răspuns: „Nu ştiu 
limbile astea ; americana este suficient de bună pentru mine... Sunt din 
Chicago”. Chiar dacă i-am arătat foarte clar că nu am nici un chef să-i 
ascult poveştile, a insistat să-mi vorbească despre sine însuşi. Mi-a 
spus că se duce într-un mic sat de munte unde trăia mama lui; voia să- 
şi ia rămas bun înainte de a pleca. „Pentru ca să-ți arăt cât de ignoranţi 
sunt aceşti oameni”, a adăugat, „am cărat cu mine o cadă de baie din 
Chicago pentru mama mea; am fixat-o chiar cu mâinile mele. Crezi că 
au apreciat ? Au râs de mine şi mi-au spus nebun. Nu vor să fie curați. 
Acum în Chicago...” 

Am cerut scuze celorlalți călători pentru acest idiot; le-am 
explicat că aceasta este ceea ce le face America fiilor ei adoptivi. Atunci 
toți au râs din inimă, chiar şi acest grec cretin de lângă mine care nu 
înțelesese nici o fărâmă din ceea ce spusesem, deoarece făcusem 
observaţia mea în limba franceză. Spre completare, imbecilul mă 
întrebase unde învățasem engleza mea. Când i-am spus că mă 
născusem în America, mi-a spus că nu a auzit pe nimeni să vorbească 
engleza aşa ca mine; a spus aceasta într-un fel în care insinua că 


2 Cunoscutul scriitor englez ellinofil, prieten al lui Miller. 

singura engleză „aşa cum trebuie”, care merită să fie vorbită, este 
torturata lui variantă”. 

Când tovarăşii de călătorie ai lui Miller constataseră ce face 
America fiilor ei adoptivi, au râs, dar dacă ar fi ştiut cum o face, nu ar 
fi avut curajul să râdă. Să fi ştiut cum Apusul, înfruntând cu dispreţ 
artistic şi cu ameninţarea ostracizării sociale pe emigranții din răsăritul 
creştin, îi forțează nu numai să-şi nege propria moştenire culturală, 
începând de la această atât de simbolică impunere a schimbării 
numelui, dar şi să se transforme în ieniceri politici care luptă pentru 
anihilarea tradiţiei culturale a Răsăritului creştin cu mult mai multă 
ardoare decât şefii lor... 

Emigranţii Răsăritului creştin sunt supuşi în aceste ţări ... 
civilizate la un proces asemănător aceluia care, conform relativelor 
descrieri ale lui Pouqueville, l-a impus Ali-paşa băieţilor pe care îi 
răpise familiilor romeice. Îi corupea şi îi castra şi, distrugându-le astfel 
în mod absolut respectul de sine, îi transforma în cei mai insensibili 
spioni care se îngrijeau să-i descopere alți băieți şi să-i aducă în 
haremul acestei bestii cu față umană. 

Apostaţii eunuci emigranţi ai Răsăritului creştin în Apus fac 
exact acelaşi lucru. Simt un impuls invincibil să-i recruteze pe tinerii 
apostaţi, poate ca să măsoare în acest mod sentimentele de vinovăţie 
pe care pot să le simtă pentru trădarea lor culturală. 

Invidia reciprocă dintre Apusul creştin şi Răsăritul creştin nu a 
fost atât politică pe cât a fost culturală. Apusul creştin a simţit 
întotdeauna pentru Răsăritul creştin ranchiuna pe care fiul adolescent 
o simte față de tatăl său, savant celebru. 

Din acest motiv, polemica Apusului creştin împotriva 
Răsăritului creştin recurge adesea la tradiţia lui culturală. Deja în 
secolul al zecelea Luteprand, deşi nu ascunde cât a fost impresionat de 


7% Op. cit. p.28-9, trad. aut. 

către dineurile imperiale, ironizează retsina”* şi mâncărurile preparate 
cu ulei din abundenţă?. Este extraordinar de interesant că zece secole 
mai târziu, în zilele noastre, anglo-saxonii folosesc acelaşi lucru pentru 
a sublinia barbaritatea culturală a Răsăritului creştin. (Americanii i-au 
numit ironic pe grecii emigranţi greasy balls). Acest exemplu are o 
importanţă aparte deoarece certifică faptul că aroganța Apusului este 
modul în care Apusul încearcă să-şi ascundă sentimentul de 
inferioritate culturală pe care îl simte împotriva Răsăritului. Este un 
fapt arhicunoscut că bucătăria anglo-saxonă este cea mai săracă din 
lume. 

Cu cât îşi pierde puterile şi sărăceşte Răsăritul creştin, cu atât 
mai mult Apusul îl tratează de sus şi ajunge până în punctul în care să 
considere de datoria sa de-barbarizarea acestuia. 

Întemeietorul metodismului, John Wesley, scrie în secolul al 
optsprezecelea despre obscurantismul şi superstițiile creştinilor 
răsăriteni, despre care spune că nu ar trebui să se numească creştini 
pentru că în realitate sunt idololatri, atunci când creştinii Răsăritului 
profesau martiriul zilnic în numele credinţei lor creştine. 

În aproximativ aceeaşi perioadă, francezul Pouqueville descrie 
cu respectivul dispreț şi aroganță viața romeilor aserviți şi 
menţionează în chip caracteristic în Ta&idi oro Mogiă următoarele: 

„Înaintea secolului trecut, toate cărţile care ieşeau din 
tipografia de la Viena foloseau mai degrabă în a spori ignoranța, decât 
în a deschide noi orizonturi unui popor victimă a greşelilor ereditare. 
De obicei era vorba despre  rapsodii dezagreabile, precum 
"EowwrOkouros, gramatici incorecte, câteva cărți catehetice, interminabile 
discursuri religioase (predici), ca acelea ale lui Miniat, care, într-o 
formulare foarte elegantă, predică în deşert; de asemeni, câteva cărți 


1 Băutură realizată prin reprepararea vinului şi adăugarea de arome şi 
răşini (n. trad.). 

75 Charles Diehl, Byzantium Greatness and Decline, Rutgers Universty 
Press, New Brunscwick, New Jersey 1957, p. 260. 

ascetice, care nu ne permit să ne întristăm din cauza confuziei 
enciclicelor, scholiilor şi omiliilor ce se vor odihni de-a pururi sub 
praful bibliotecilor Fanarului”. Şi continuă: „Grecii au realizat cu mai 
mult succes traducerile pe care le-au întreprins, transpunându-i în 
acest fel în limba lor pe cei mai buni dintre scriitorii noştri francezi, 
precum: Expunerea învățăturii Bisericii Catolice a lui Bossuet şi 
Doamna de Bovary”%. Poate merită să fie menționat aici că opiniile lui 
Pouqueville despre 'Egworokouroc, sunt împărtăşite la modul absolut şi 
de Korais . 

Cu o atitudine şi spirit corespunzătoare au infestat înrobita 
Grecie mii de... iluminişti şi misionari apuseni, încercând să-i rupă pe 
romei de tradiţia lor culturală şi utilizând adesori influenţa lor la 
Poarta otomană astfel încât să adauge martirii la martiriile chinuiților 
romei. 


7. Polarizarea dintre tradiţiile teologice creştine apuseană şi răsăriteană 
în zilele noastre şi consecinţele sale existenţiale 


Polarizarea dintre „savanții raționalişti” şi aceia care urmează 
tradiţia isihastă tensionează într-un mod foarte distructiv viața locală 
în zilele noastre. 

Această polarizare a condus la dezvoltarea foarte fermă în 
viaţa Bisericii Ortodoxe a două facţiuni rivale. Ambele facţiuni au, mai 
energic ca niciodată, dezavantajele care le-au fost caracteristice de-a 
lungul secolelor. Savanţii raționalişti care s-au constituit mai ales în 
organizaţii cvietiste au demonstrat o deplină incapacitate de a înțelege 
şi estima tradiţia ortodoxă isihastă şi s-au luptat să impună un 
creştinism cerebral, exprimat cultural prin puritanismul anglo- 
saxon absolut străin tradiției autohtone. Au dezvoltat o apologetică 


76 Pouqueville, Călătorie în stupizenie, op. cit. pp. 295-6. 

scolastică (tendință decalcată din protestantismul apusean) şi au 
încercat să promoveze cum-se-cădenia, care era de asemeni una dintre 
ideile obsesive ale mişcărilor copiate de ei. 

Influenţa acestei încercări asupra vieţii noastre culturale a fost 
tragică, deoarece a subminat sensibilitatea voluntară a poporului 
nostru şi a răspândit pe o scară largă tendinţa refulării atât de 
caracteristică anglo-saxonismului, cu toate rezultatele psihopatologice 
şi nevrotice respective. Facţiunea raționaliştilor savanţi este alcătuită 
din două grupe care, chiar dacă în timp s-au înfățişat ca adversare, au 
aceeaşi orientare fundamentală. A doua grupă a raţionaliştilor savanți 
sunt teologii-oameni de ştiinţă care au în comun cu cei anteriori 
cerebralismul şi cum-se-cădenia, dar diferă de aceştia pentru că cel 
puţin la suprafață nu sunt atât de puritani ca aceia şi deoarece 
interesul lor pentru teologie este mai degrabă profesional decât 
existențial. 

Facţiunea acelora care rămân fideli tradiţiei isihaste a fost 
limitată considerabil îndeosebi la monahi şi la stilişti; la fel ca şi 
facțiunea savanților raţionalişti, a demonstrat ea însăşi erori vis-a-vis 
de tradiție augmentate înspăimântător. Printre stilişti, mai ales, s-a 
declarat energic spiritul de aventură, vagabondismul şi şarlatania. În 
ciuda protestelor lor împotriva protestantizării bisericii „statale”, 
aceştia demonstrează existenţial un protestantism abundent, prin 
crearea unei pleiade de biserici ortodoxe înlăuntrul unei jumătăți de 
secol, fapt care certifică o capacitate de multiplicare mult superioară 
mişcării călugărului din Vittemberg. 

Papadiamandi, a cărui ataşare faţă de tradiţia isihastă nu poate 
fi contestată, a descris cu multă exactitate oameni care, în timp ce par 
adepți ai tradiției isihaste, demonstrează aventurism, şarlatanie şi cea 
mai provocatoare lipsă de responsabilitate comportamentală, aflată în 
clară contradicţie cu ascetica căutare a curăţiei interioare, aceasta fiind 
una dintre esenţialele aspirații ale tradiţiei isihaste răsăritene. 

Stelios Kaloherachis, personajul din povestirea Omul de lume 
(KoouoAairns), este unul dintre suficient de reprezentativele exemple 

ale acestei psihopatologii care inundă spațiul nostru bisericesc: „Într- 
un timp, tatăl său era un comerciant înstărit din Pireu, mai târziu au 
venit necazurile, iar omul a decăzut. Dar chiar dacă şi-ar fi păstrat 
magazinul de atunci, problema era dacă Stelios va avea priceperea să 
continue avantajos afacerea după moartea tatălui său. Învăţase puţină 
carte. Nutrea o aplecare spre călugărie, colinda bisericile, îl pricepuse 
ochiul duhovnicesc al ieromonahului Metodie, pe când se liniştea în 
vremea aceea la o oarecare mânăstire, pe un munte oarecare, aproape 
de Athena. (...) 

Deci s-a întors împreună cu ceilalți în capitala țării noastre. Îşi 
ducea viața în indolenţă. Frecventa bisericuțele de la marginea 
oraşului. Îi ajuta pe preoți la slujbe. De atunci s-a apucat să preia 
diferite treburi din activitatea pastoral-bisericească. Vizita casele 
celor „mai evlavioşi”, bărbaţi şi femei, câţi frecventau adunările 
religioase. Accepta adeseori atenţii, mese ş.a.m.d. Câteodată aduna 
contribuțiile, legal sau în afara legii. Câteodată era mulțumit şi cel mai 
adesea nemulțumit. (...) 

Kaloherachis se întâmpla să ia o arvună de la cinci până la 
opt drahme pentru oficierea unei liturghii sau panihide, pentru ca să se 
îngrijească să aducă preot, să poarte de grijă de cele mai importante, de 
prescuri, de litie ş.a.m.d. Apoi, în ziua rânduită, se făcea nevăzut, fără 
ca să dea înapoi, nici să folosească banii în scopul lor. Atunci trimitea o 
scrisoare plângându-se de porunci şi, susținând că achitase anticipat, 
scria că acesta “a făcut aceste eforturi” ş.a.m.d. Se făcea nevăzut şi în 
plus întârzia să se mai arate. 

Într-un an, în 189..., Bunavestirea a fost în lunea Paştilor. Era 
vorba să se săvârşească o panihidă într-un paraclis, lunea la mijitul 
zorilor. D-na P., proprietara capelei, îi invitase acasă la masă, în seara 
Paştilor, pe doi dintre cei care vor participa la panihidă şi pe 
Kaloherachi. După ce au fost bine-cinstiţi cu o cină pascală, au coborât 
în locaş pentru a începe slujba. Însă Kaloherachis s-a făcut nevăzut, „pe 
franţuzeşte”, fără să-şi ia rămas bun, şi se duse să se culce. Mâncase şi 
băuse foarte bine”. 

Moşu' Marcu, din povestirea sa „Altundeva (AAAoc r6nos)”, 
deşi participa mereu la slujbe de tot felul şi rostea psalmii utreniei, 
„Miluieşte-mă, Dumnezeule” şi „Crezul”, „îi scandaliza pe cei mai 
tineri” spunând că înfricoşătoarea faptă pe care o interzice, de 
exemplu, porunca a şaptea, nu este păcat!... şi că „acestea toate 
călugării le fac”. În sfârşit, doamna Spyridoula, din povestirea „Averea 
(lokrnro)”, care întreține o casă de toleranţă, „plânge noaptea 
întreagă, îşi loveşte pieptul şi-i invocă pe Sfinţi. Are icoane, mătănii, 
tămâie- o mulțime... Se roagă pentru duşmanii ei, care mănâncă la 
masa ei şi o persecută, să le dea Dumnezeu pocăință şi luminare... 
Deoarece ceea ce face dânsa, o face înspre bine, şi cele ce le are în casa 
ei se află pe mâini bune. Dacă ar fi fost altundeva, ar fi fost mult mai 
rău!”. 

Observațiile lui Papadiamandi sunt foarte fine. Exteriorul 
tradiţiei isihaste ajunge refugiul câtorva psihopatologii umane. De 
aceea, adesea, oameni care par cufundaţi în viaţa liturgică şi arată în 
exterior semne de ataşament faţă de tradiţia isihastă, în acelaşi timp 
demonstrează un comportament contradictoriu, provocator şi adeseori 
impudic. 

Este uşor pentru oamenii care dețin un oarecare procentaj de 
patologie antisocială să-şi găsească refugiu într-o atmosferă care are ca 
trăsătură caracteristică urmărirea harului mai mult decât decât 
cumsecădenia exterioară şi care se foloseşte de nebunie (cea pentru 
Hristos) pentru a combate aroganţa. Foarte ades nebunia (cea pentru 
Hristos) şi patologia antisocială sunt exterior imposibil de distins una 
de alta, dar nu au nimic în comun. 

Prima este psihopatologia care utilizează trăsăturile nebuniei 
(pentru Hristos) ca pe o mască spre a se ascunde. A doua este o foarte 
înaltă expresie de sfinţenie. Astfel încât, foarte ades, la acelaşi om pot 
să coexiste mostre din ambele atât de contradictorii elemente. 
Valorificarea situaţiilor concrete poate fi făcută numai de oamenii care 
au o oarecare sensibilitate a experienţei isihaste şi care au, de 
asemenea, şi cunoştinţe de psihopatologie. Cei care o au pe prima, dar 

nu cunosc nimic despre psihopatologie, vor avea tendința de a 
sanctifica şarlatani de drept comun, în timp ce aceia care sunt lipsiți de 
orice cunoştinţă a tradiţiei isihaste, fie cunoscând psihopatologie, fie 
fără aceasta, vor avea tendinţa să ia nebunia (pentru Hristos) drept 
şarlatanie. 

Printre aceia care aparţin grupului „raţionaliştilor” există de 
asemeni indivizi a căror psihopatologie îşi găseşte expresia în filozofia 
acestui grup. Persistenta idee a lui  cum-se-cade este în mod frecvent 
o situaţie clasică de nevroză. Pentru oricine, este greu să spună în ce 
măsură nevroza determină filozofia de viaţă şi în ce măsură filozofia 
de viață naşte nevroza. Este cert oricum că ambele situaţii se întâmplă. 

„Raţionaliştii” aparțin de obicei categoriei celor „educaţi” şi 
sunt foarte mândri de aceasta, însă „formarea” lor este literară şi 
savantă. Au citit şi au învăţat pe de rost destul şi au reputaţia de 
comentatori prin excelenţă ai marilor opere, dar, de regulă, nu deţin 
nici originalitate, nici creativitate. De obicei nu sunt dintre aceia pe 
care şi-i vor aminti generațiile posterioare. De exemplu, Psellos şi loan 
Itallos sunt cunoscuţi numai istoricilor şi operele nu au nimic care să le 
menţină vii după epoca lor, în timp ce operele lui Maxim 
Mărturisitorul şi ale lui Simeon Noul Teolog, sunt focuri aprinse care 
luminează şi ard în spațiu şi timp, vertical şi orizontal. 

Luând ca exemplu realitatea grecească a ultimilor o sută de ani 
constatăm că nu putem regăsi autenticitatea, originalitatea şi gândirea 
creatoare a lui Papadiamandi şi a lui Kontoglu în restul producției 
spirituale greceşti la un loc şi mai ales în aceea a teologilor-oameni de 
ştiinţă. 

„Raţionaliştii”, deşi de multe ori încearcă să o ascundă, din 
motive pur practice, prin manifestările lor sunt trădați de 
agnosticismul şi relaxarea lor încrezută. Când au convingeri, aceste 
convingeri se învârt în jurul lui cum-se-cade sau împrejurul impunerii 
şi dominaţiei unei „ordini morale” şi „decenţei” care rezumă 
perfecţionismul lor nevrotic. În străfund tremură pentru lipsa 
facilităților exterioare şi de obicei fac compromisuri uşor pentru orice, 

atunci când înfruntă eventualul unei astfel de pagube. Mulţi dintre 
„raţionaliştii” din decursul veacurilor au părăsit cu multă uşurinţă 
Biserica Ortodoxă şi romeitatea pentru a deveni papistaşi sau / şi 
musulmani şi, mai recent, pentru a îmbrăţişa orice forme eteroclite la 
modă. 

Am putea să spunem că „raţionaliştii” au dominat universal în 
Biserica ortodoxă a zilelor noastre, iar în Grecia gândirea teologică 
oficială se află neîndoielnic într-o captivitate apuseană. 

Într-un anume fel, de curând, şi în lipsa teologiei academice, s- 
a ivit o binecuvântată mişcare neopatristică şi care oricum a constituit 
o mare speranţă, dar care era totuşi mai ales o modă a unei culturi 
neopatristice şi o ideologie. În general este caracteristic epocii noastre 
să prefacă în modă cele mai autentice mişcări şi să înlocuiască 
autenticitatea lor iniţială cu o afectare lamentabilă. 

Astfel, vedem adeseori întâmplându-se faptul că romeii 
contemporani, printr-o autentică intenție de a salva străvechile valori, 
îşi împodobesc salonul cu un număr mare de frumoase mojare vechi 
fără ca vreodată să folosească vreuna dintre acestea spre a pregăti 
tradiționala scordolea, la fel precum alţii şi-l împodobesc cu icoane 
vechi fără ca vreodată să le aprindă candela sau să le tămâieze, ori să 
se roage în fața lor. 

Din contră, sub privirile aspre ale sfinţilor, aşezaţi în 
frumoasele ţesături vechi rindeluiesc jalnicele grilled sandwiches 
(Doamne Dumnezeule!) şi înghit fără nici o grimasă aristocraticul 
produs al lemnului englezesc, whisky-ul, care nu lipseşte din casa 
nici unui romeu cumsecade. 

Mulţi dintre tinerii noştri, poate cei mai avangardişti, care deja 
au constatat că promisiunile, fie ale capitalistei, fie ale socialistei 
versiuni aparținând culturii apusene sunt înşelătoare, se întorc la 
tradiţia religioasă locală, căutând răspunsuri la anxioasele interogaţii 
existenţiale. Studiază textele filocalice, dar foarte ades la propunerea 
inconştientă a evadării din faţa durerii pe care le-o provoacă confuzia 

lor interioară, sau caută un avva cu o oarecare dispoziție pentru un 
ataşament isteric, pe care adesea îl divinizează şi îl idololatrizează. 

Ca fiecare evadare, tot astfel şi această mişcare, atunci când 
funcţionează ca evadare, poate să împiedice esenţiala dezvoltare a 
tinerilor şi să-i conducă la disperare, atunci când divinizatul avva îi 
dezamăgeşte, şi să le stimuleze un duh al auto-justificării şi ataşării de 
tipul clanului mafiot, de data aceasta pe baza „Ortodoxiei”. 

Totuşi, chiar şi ca modă, respectiva mişcare îşi are valoarea ei, 
deoarece îi întoarce pe tineri la o tradiţie care poate să fie autentica lor 
(tradiţie) şi îi apără de pericolul de a se îndrepta spre tradiţiile mistice 
ale Orientului Îndepărtat, astfel că familiarizarea lor cu acestea nu va 
avea cel puţin posibilitatea unei legitimități corespunzătoare. 

În pofida pericolelor şi lipsei de naturaleţe, producţia teologică 
de valoare poate să arate şi este binecuvântată cu un înnoit interes 
pentru monahism. 

Unii teologi — oameni de ştiinţă, se fac însă că se înrolează în 
mişcarea neopatristică, dar interesul lor neopatristic rămâne scolastic şi 
literar, fără a putea înţelege că nimic nu este mai antipatristic decât 
teoretizarea teologiei şi că nu există nimic patristic... în patrologie. 


8. Invazia apuseană în spaţiul artei 
şi rezistenţa tradiţiei culturale răsăritene 


Dominația „raţionaliştilor” în spaţiul bisericesc de după 
revoluție”? s-a aliniat atmosferei generale de occidentalizare şi 
catolicizare care dominase Grecia postrevoluționară. Politica țării era 
integral supusă marilor puteri din Apus. Arta şi literatura s-au 
catolicizat într-un răstimp foarte scurt. Neoclasicismul a lăsat deoparte 
totalmente tradiția arhitectonică locală şi nu doar pe cea laică, ci şi 


77 Este vorba de Revoluţia de la 1821 (n. trad.). 

arhitectura bisericească, deşi, în cele din urmă, sufletul acestui loc a dat 
autenticitate chiar şi respectivei mode aduse şi inițiate de străini şi a 
creat o arhitectonică de o rară frumuseţe, căreia nu-i lipseşte nici măcar 
originalitatea. 

Tradiţia picturii bisericeşti care a constituit un atât de puternic 
bastion în lupta contra invaziei apusene, după cum demonstrează de 
exemplu studiul prof. Konst. Kalokyris despre frescele Cretei, a fost 
întreruptă brusc. 

Zugravii postrevoluţionari ca Vryzakis, Lytra ş.a., copiază 
şcolile din Apus şi dau naştere unei arte fără prea multă autenticitate şi 
originalitate. 

De atunci, zugravii greci au urmat evoluţiilor artei apusene şi 
au imitat impresionismul apusean sau  abstracţionismul, ignorând 
faptul că aceste stiluri îşi aveau locul lor firesc în tradiţia artistică 
proprie apusenilor. 

În paralel, mişcările cvietiste au pus in circulație nu doar 
milioane de icoane apusene pur şi simplu, ci de proaste icoane 
apusene, de o artă dulceagă şi aproape trivială, constituind otrava 
spirituală mortală care a otrăvit străfundul inimii poporului nostru, nu 
doar caracterul artelor vizuale, ci chiar şi teologia viețuirii lui şi modul 
lui de viaţă, prezentând un Hristos care ar fi trebuit să fie imitat ca un 
om „de treabă”, cu maniere aristocrate, calm, fără profunzime şi fără 
culoare. 

Câţi dintre pictorii greci care i-au imitat pe profesorii apuseni 
ai artei abstracte ştiau de exemplu, de Theofan Grecul şi de modul în 
care Dostoievski a devenit continuatorul şi exponentul duhului isihast 
al acestui extraordinar zugrav? 

Utilizând în duhul tradiţiei răsăritene isihaste abstractizarea, 
Theofan Grecul renunţă la toate cele exterioare şi neimportante şi 
prezintă realitatea căderii omului şi acțiunea îndumnezeitoare pe care 
o are asupra acestuia harul dumnezeiesc. 

Acest fundal negru al omului căzut, care se schimbă integral 
prin aceste puţine raze ale harului, este prezentat de Dostoievski în 
modul artei literare. 

Reprezentanţii contemporani ai artelor figurative cred că dacă 
tablourile pe care le-a făcut Panaghiotis Zugravul n-ar fi fost pierdute 
pentru o sută de ani, arta figurativă greacă postrevolutionară ar fi avut 
o altă direcție, total diferită, deoarece cu tablourile Zugravului ar fi fost 
conectată rădăcinilor ei şi şi-ar fi continuat dezvoltarea firească. 

Nu ştiu dacă există vreo legătură între prezenţa artistică a lui 
Kontoglu şi descoperirea tablourilor lui Panaghiotis Zugravul, dar este 
cert că Kontoglu reconectează contemporana tradiţie a artei figurative 
greceşti la rădăcinile ei şi este deschizător de drum pentru o autentică 
şi adevărată artă, care contribuie decisiv ca acest spațiu să-şi reia 
adevăratul caracter cultural şi să creeze o lucrare figurativă pe care şi 
el însuşi o va stima şi care va constitui o ofertă substanţială la creaţia 
figurativă universală. 

Muzica apuseană a exilat muzica populară, dansurile locale au 
fost înlocuite de cadriluri şi de polci. „Aceste dansuri, autohtone, 
dragul meu, sunt de o monotonie insuportabilă. O armată de oameni 
acolo, cât ceapa şi usturoiul, care fac un cerc lent, foarte greoi, fără 
sens. Dansul european are vioiciune, dragul meu, are farmec, este 
şic..., ne îndatorează să păşim în spiritul vremii...”, spune dl. 
Periandru din povestirea lui Papadiamamdi „O xogos rov Kvoiov 
Ilegiăvăgov”. 

Astfel, aristocrația negustorilor de apă (Soutsos), a 
perceptorilor (Zaimes)% şi a pseudoconţilor din Eptanisi”, au inundat 
spaţiul nostru cultural muzical cu proastele lor adaptări ale 
Trubadurului şi Balului Mascat şi se mândresc cum că am devenit şi 


75 Autorul se referă la două familii de fanarioți foarte cunoscute (fam. 
Şuţu este foarte „familiară” şi românilor), ai căror strămoşi au fost 
negustori de apă şi perceptori (n. trad.). 

7 Arhipelagul lonic. 

noi civilizaţi; şi ne-am fi pierdut şi noi totalmente culturalul nostru 
caracter muzical, dacă nu ar fi stat împotrivă poporul, cu cântecul 
popular, care a câştigat bătălia şi a creat o muzică a cărei valoare au 
fost forțați finalmente s-o recunoască şi pseudoaristocraţii cu sânge 
albastru. lannis Tsarouhis% a spus despre Tsitsanis! că este singurul 
argument că suntem civilizaţi, iar Manos Hatzidakis a completat că 
trebuie să fim fericiţi că acest om este grec. 

Orientarea culturală a Greciei  postrevoluţionare a fost 
consecința firească a dominării doctismului, iar doctismul a fost o 
adaptare temporală a „raţionaliştilor”. Grecii contemporani nu par 
dispuşi să pună în relaţie diferitele expresii culturale din viața 
postrevoluţionarei Grecii cu analoagele curente teologice. 

Mai ales în zilele noastre, când manifestarea interesului 
folcloric constituie o componentă obligatorie a cultivării spirituale, 
mulți dandy ai spiritului demonstrează de altfel interes pentru 
tezaurul nostru folcloric, deşi în acelaşi timp fie ignoră, fie neagă 
fundamentul teologic al acestei minunate producţii folclorice. 

Multe dintre „saloanele” grecilor, care fie n-au avut niciodată, 
fie nu vor să aibă vreo experienţă de cult ortodoxă, sunt împodobite cu 
icoane „bizantine” şi „postbizantine” ca argument al profundei 


% Iannis Tsarouhis (1910-1989), un personaj cu totul aparte, filosof sub 
egida peripatetismului, teolog fără operă scrisă, pictor şi scenograf a 
cărui filozofie de creaţie artistică stă sub semnul sintezei dintre tradiția 
clasică elină şi cea greacă modernă (n. trad.). 

51 Tsitsanis este bardul prin excelenţă al cântecului popular autentic 
(eunEria), pe care l-a revitalizat şi căruia i-a schimbat cursul 
dezvoltării, în pofida stării de decadenţă şi familiarităţii tavernei 
ieftine şi consumatorilor de droguri, epurat de arabismele şi 
indianismele care vor pătrunde pe la mijlocul deceniului al cincilea. 
Tsitsanis este considerat unul dintre deschizătorii de drum pentru 
viitorii muzicieni greci ca Mikis Theodorakis (n. trad.). 

aprecieri a tradiţiei şi artei bisericeşti de către posesorii lor, dar aceste 
manifestări, în caz că nu constituie o falsă nobleţe, vulgară şi o nouă 
formă de îmbogăţire, sunt cel puţin exemple lamentabile de ipocrizie 
artistică. Icoana „bizantină” este expresia experienţei latreutice şi doar 
aceia care au gustat din această experienţă pot să susţină şi să estimeze 
real arta pe care a creat-o această experienţă liturgică de adorare. 

Cei care susțin şi apreciază creaţia culturală a poporului 
nostru, dar neagă şi ignoră temeiul fundamental al acestei creaţii care 
este tradiția creştin ortodoxă, exploatează ilicit poporul şi moştenirea 
lui culturală. 

Adevărata artă bisericească este expresia vieţii bisericeşti. 
Creatorul artei bisericeşti este Biserica în întregul ei, după cum 
creatorul vocii umane este creatorul întregului trup uman. Pentru ca 
vocea să fie produsă, trebuie să funcționeze stomacul, nervii, inima, 
plămânii ş.a.m.d. Nu coardele vocale sunt cele care produc vocea 
umană. Corzile vocale sunt ultima verigă a lanţului. Pentru ca vocea să 
fie generată de corzile vocale, este indispensabil ca trupul uman să fie 
viu şi să funcţioneze normal. În acelaşi mod, creatorul autenticei arte 
bisericeşti este ultima verigă a unui lanţ şi poate să creeze numai 
atunci când este organic conectat trupului viu al Bisericii şi participă în 
chip deplin la viaţa bisericească, întrucât, desigur, există viaţă 
bisericească şi întrucât trupul Bisericii este viu. 

În zilele noastre, în mod substanţial, nu există artă 
bisericească. Arta bisericească contemporană, pictura, poezia, muzica 
şi arhitectura contemporană, sunt copii ale artei bisericeşti care au fost 
expresia vieții bisericeşti a unei alte epoci. Întrucât există viaţă 
bisericească, arta bisericească va fi produsă în mod spontan, fără a fi 
necesară nici un fel de metodică. Lipsa artei bisericeşti declară lipsa 
autenticei vieți bisericeşti şi conduce la plauzibila concluzie că ceea ce 
se vede drept artă bisericească este doar aparenţă. 

Autentica viață bisericească este procesul ataşării de lisus 
Hristos şi restabilirii prin El a măreției celei de dinaintea căderii a firii 
unor oameni concreţi, într-o clipă concretă. Este procesul 

reîmbisericirii unor membri desbisericiţi ai Bisericii, adică a mutării lor 
de la egocentrism la iubire, de la sciziune la unitate, de la mizantropie 
la comuniune. 

Viaţa bisericească se schimbă continuu, deoarece neîncetat se 
modifică forțele angajate, iar din acest motiv, este firesc să se modifice 
în mod continuu şi arta bisericească. Şi într-adevăr, vedem cum de-a 
lungul celor două mii de ani de viaţă ai Bisericii, arta eclezială se 
modifică continuu. 

Autentica artă bisericească este unul din modurile în care 
Biserica în întregul ei şi fiecare dintre membrii ei în parte trăiesc taina 
mântuirii în Hristos a omului. În consecință, arta bisericească 
reprezintă nu doar pe cel ce a angajat, ci şi ceea ce a fost angajat. 
Reprezintă Dumnezeiescul Har care angajează, dar şi firea căzută, care 
a fost angajată şi restituită în starea ei personală. 

În epoca noastră, aghiografii, cu mici excepții, nu încearcă să 
exprime prin arta lor actuala viaţă bisericească. 

În  doctismul prerevoluţionar şi  postrevoluționar, în 
francizata tradiție culturală pe care doctismul a promovat-o, poporul 
a reacționat rămânând credincios tradiţiei sale isihaste şi continuând 
să-L adore pe Hristosul său şi să stea împotriva francizării, refuzând să 
adopte modul de viață pe care doctismul încerca să i-l impună şi care a 
fost o formă de puritanism anglo-saxon totalmente inadaptabilă. 

De regulă, profesiile literare şi artistice nu numai că nu au 
proiectat nici o rezistenţă valului de francizare, dar au fost chiar 
principalii săi agenţi, deoarece erau cadeţii culturali ai „raționaliştilor” 
şi ai doctismului şi erau amputați de tradiţia isihastă a romeității. 


5 Francizare pentru grecul creştin-ortodox înseamnă la fel de bine şi 
romano-catolicizare, proces declanşat odată cu ridicarea Imperiului 
Francilor sub Carol cel Mare şi continuat prin intermediul Cruciadelor 
până în zilele noastre. 

Literatura nefrancizată a lui Papadiamandi nu este un incident 
inexplicabil în istoria culturală a romeităţii postrevoluţionare. 
Papadiamandi a fost fiul ultimilor Kollivazi şi a fost adăpat de tradiţia 
isihastă. Interesul său pentru viaţa bisericii nu era „estetic“, după cum 
vor să ne spună unii artişti, dandy, care îl pot evalua pe Papadiamandi 
tot atât pe cât pot estima arta noastră bisericească cei ce nu 
frecventează actul liturgic. 

Papadiamandi nu scrie literatură religioasă sau nereligioasă. 
Literatura religioasă este un termen apusean înseamnând literatură 
care predică. Papadiamandi nu predică. Papadiamandi vorbeşte 
despre viața umană adăpată totuşi existenţial de tradiția ortodoxă 
isihastă, iar răspunsurile sale la atacurile împotriva religiei nu sunt 
apologetică scolastică şi savantă, ci simpla exprimare a credinţei: „cât 
despre mine, atâta cât voi respira şi voi cugeta, nu voi înceta 
niciodată... să laud în Biserică pe Hristosul meu”. 

Este tragic că intelectualii necelini, cu mici excepţii, nu văd sau 
nu vor să vadă că ortodoxia este cea mai adâncă şi cea mai profundă 
rădăcină a tradiţiei noastre culturale, căci aşa cum ne amputăm din ce 
în ce mai complet de această atât de vitală rădăcină, vom deplânge 
foarte curând o teribilă atrofie, atât culturală cât şi duhovnicească. Este 
tragic că până şi aceia care susțin că sunt dedicați cultural poporului, 
nu pricep că sistemele pe care vor să le vândă poporului sunt apusene 
în pofida orientalităţii lor geografice, de suprafaţă. Deşi susțin şi poate 
cred că sunt protectorii poporului, subminează ceea ce constituise 
pentru popor cea mai prețioasă sursă de viață şi creaţie. 

Istoric, mişcarea isihastă a fost aceea care a avut un fundament 
popular, în timp ce „raționaliştii” se identifică adeseori cu aristocrația. 
Zelotiştii sunt aceia care s-au ridicat în secolul al patrusprezecelea 
împotriva marilor proprietari funciari şi au făcut din Thessalonic, în 
spaţiul romeităţii, prima democraţie medievală. 

Mişcările radicale locale ale  contemporaneității sunt 
totalmente în afara elementului isihast şi acestea coparticipă deplin la 
complotul pentru francizarea poporului nostru şi, în ciuda 

proclamațiilor făcute de aleşii poporului, împărtăşesc psihologia 
contemporanului grec pseudoaristocrat. 


9. Concepţia tradiţiei culturale răsăritene despre om 
şi modul în care înfruntă viaţa şi crizele ei 


Războiul dintre Răsăritul cultural creştin şi Apusul cultural, 
care face ravagii de secole, pare să fie câştigat din ce în ce mai mult de 
către Apusul cultural, foarte adesea cu colaborarea fiilor înşişi ai 
Răsăritului cultural creştin. 

Şi totuşi, după cum o arată lucrurile, însăşi această victorie a 
Apusului cultural constituie cruciala lui înfrângere, deoarece prin 
dominaţia lui s-a arătat patogen şi mortal. Lumea a început deja să 
caute şi va căuta mai mult alte soluţii. Deci a sosit ceasul Răsăritului 
creştin, care are o concepție diferită față de Apus despre om, despre 
nevoile lui reale şi despre cum vor fi satisfăcute aceste nevoi. 

Raționalismul a fost testat şi nu a corespuns nevoilor profunde 
ale omului. A sosit clipa ca lumea să încerce modul isihast pe care 
Răsăritul creştin l-a experimentat şi a constatat că într-adevăr 
corespunde acestor nevoi. 

Modul în care Răsăritul a primit şi a împlinit învăţătura lui 
Hristos i-a acoperit nevoile vitale mai eficace decât modul în care a 
împlinit această învățătură Apusul. 

Gnoza în Răsăritul creştin a fost înțeleasă existenţial ca un 
proces care pune în mişcare întregul om unificat. Ca pe un proces care 
dezvoltă uniform omul întreg, în echilibru, fără a zămisli oameni 
hydrocefali, cu un creier supradezvoltat şi cu o inimă atrofiată sau cu 
un corp disprețuit. 

Pentru Răsăritul creştin, nu doar mintea (vovg) cunoaşte, 
cunosc şi cele mai neînsemnate elemente ale trupului şi se dezvoltă şi 
acestea ca şi aceea. Astfel cunoaşte omul pe Dumnezeu, aşa cunoaşte şi 
pe Sfântul Duh, de aceea cunoaşte pe Dumnezeu în chip real, de aceea 

îl cunoaşte, iar nu îl deduce aşa cum o fac apusenii care, conform 
exprimării lui Grigore de Nyssa, „transformă în idol propriul gând”. 

În Răsărit, omul în întregime cunoaşte pe Dumnezeu. Duhul 
Sfânt luminează pe om până în măduva oaselor. Duhul Sfânt sfințeşte 
şi mişcă zidirea şi „dă ființă întregii zidiri”. 

Când Dumnezeu s-a arătat într-un mod de necuprins 
starețului Siluan, „întreaga lui existență s-a umplut de focul Harului 
Duhului Sfânt”. 

Cunoaşterea integrală nu se referă doar la câteva soluții 
tehnocrate. Soluţiile problemelor omeneşti care nu cuprind omul în 
întregime, nu doar că nu sunt mântuitoare, dar sunt şi extraordinar de 
periculoase, după cum s-a văzut atât de clar în zilele noastre, când 
progresul tehnocrat a devenit o ameninţare groaznică pentru neamul 
omenesc, deoarece nu a fost acompaniat de un corespunzător progres 
duhovnicesc al umanităţii. Realizările ştiinţifice au fost utilizate spre a 
sluji, fapt şi mai catastrofal pentru neamul omenesc, egocentrismului, 
care nu a fost diminuat de un progres duhovnicesc, în paralel cu cel 
tehnic. 

În tradiţia culturală creştină răsăriteană, nu este considerat 
cultivat cel care învață pe dinafară o gnoză cerebrală sau care 
dobândeşte capacităţi dialectice, ci acela care şi-a purificat inima de 
patimile omeneşti, iar mai concret de patima egoismului. Astfel, în 
ciuda continuei spălări de creier pe care o suportă de veacuri poporul 
nostru - şi drept consecință pare să fie impresionat superficial de 
cunoaşterea care „înalță”, care induce în eroare, care înşeală încă şi pe 
acela care o deţine, astfel încât să-l orbească spre a nu putea să vadă 
reala lui decădere-, nu i-a fost greu să recunoască (dialectic) măreţia 
persoanelor „non-grata” ca părintele Planas&. Merită de consemnat că 
în fața acestor oameni sunt demascați până şi cei mai cerebrali 
intelectuali. Cândva avva Arsenie îl întrebase despre propriile sale 


s Personaj real, de altfel şi sfânt. V. O Ayroc Ilana-NikoAa IlAavăc. O 
ănAoikoc noiuvnv Tv niv npoBâtav. Ed. Aster, Atena 1999. 

gânduri pe un stareţ egiptean, îl vede un al treilea şi îi spune: „avva 
Arsenie, tu care ai atâta cultură latină şi elină, cum îl întrebi despre 
gândurile tale pe acest om ignorant?” Şi acela i-a spus: „Desigur, m-am 
format în culturile greacă şi latină. Dar nici măcar alfabetul acestui om 
simplu nu l-am învăţat încă”. 

Vechea convingere a Răsăritului creştin că Dumnezeu a 
binevoit „prin nebunia propovăduirii să-i mântuiască pe cei ce cred”, 
deoarece „întru înțelepciunea lui Dumnezeu lumea n-a cunoscut prin 
înțelepciune pe Dumnezeu” (| Cor. 1,21) întemeiată ferm şi fără 
contradicție pe Noul Testament, a fost păstrată printr-un ataşament 
absolut de-a lungul secolelor. 

La acceptarea propovăduirii evanghelice, spune loan Gură de 
Aur, nici înțeleptul nu este ajutat de înţelepciunea lui, nici cel neînvăţat 
nu este vătămat de ignoranţa lui, dar dintre cele două, desigur, 
ignoranţa înlesneşte acceptarea propovăduirii evanghelice (Omilia a 
IV-a la I Cor.), iar aceasta deoarece cunoaşterea şi înțelepciunea lumii 
sau a cuvântului este fenomenologică, este cunoaşterea care nu 
cunoaşte, după Grigorie de Nyssa. Numai credinţa, potrivit lui Maxim 
Mărturisitorul, este lucrarea (2veoyera) şi dezvăluirea adevăratei 
cunoaşteri, iar la această cunoaştere sufletul omului ajunge atunci când 
lucrările(energiile)-părţi, înţelepciunea şi cumpătarea, cunoaşterea 
teoretică şi cea practică, se unesc. Sufletul cunoaşte cu adevărat numai 
unificat în acest mod. 

Aceste opinii despre cunoaştere şi erudiție sunt considerate 
dintre cele mai avansate în Apus şi au fost sprijinite de pedagogi 
reformatori ca John Dewey, care au declarat nevoia întoarcerii 
educaţiei la centrul experienţei umane. Desigur, înțelepții noştri din 
Apus care ne vorbesc cu extaz despre John Dewey nu ştiu că prezintă 


8 Theodore Brameld, «A reconstruction View of Education», în 
Philosiphie of Education, Philip H. Phenix ed. John Wiley and sons Ic., 
New York 1965, p. 105. 

opinii formulate în urmă cu treisprezece secole de către strămoşul lor, 
Maxim, căruia nici numele nu i-l cunosc şi nici măreţia nu i-o bănuiesc. 

Deoarece aceasta este concepţia tradiției creştine răsăritene 
despre cunoaştere, apologetica ei este o apologetică existenţială care nu 
se sprijină pe acrobaţii intelectuale, ci pe simțămintele inimii, pe trăiri 
şi pe modul de viață. Aceasta a fost apologetica ucenicilor pescari ai lui 
Hristos: „Vino şi vezi”. Aceasta a fost apologetica martirilor şi a 
tuturor sfinţilor. Aceasta a fost apologetica lui Papadiamandi. „Cât 
despre mine, atâta cât voi respira şi voi cugeta, nu voi înceta 
niciodată... să laud in Biserică pe Hristosul meu”&. 

Tradiţia creştină răsăriteană ştie că pentru ca omul să asculte 
„cuvintele de nespus”, pentru a vedea slava lui Dumnezeu, lumina cea 
nezidită care mântuieşte şi dăruieşte odihna într-atât încât, atunci când 
ucenicii au văzut-o pe muntele Tabor, au voit să facă „în acel loc trei 
colibe” (Mt. 17,4), pentru a vedea „naşterea străină” trebuie să se 
înstrăineze de lume; nu să fugă din lume, ci să nu se identifice cu 
lumea şi să adopte modul de a fi al lumii. Să nu se identifice cu duhul 
egoismului şi al căpătuirii care domină în lume. 

Tradiţia răsăriteană creştină ştie că omul nu va progresa în 
mod real atâta timp cât urmăreşte satisfacerea fiecărei pofte, ci atunci 
când va putea să spună „nu” propriilor pofte, pentru a putea spune 
„da” nevoilor celorlalți. 

Tradiţia răsăriteană creştină este sigură că adevăratul progres 
al omului se va realiza prin post şi rugăciune, adică prin prefacerea 
lăuntrică a omului, care se realizează numai cu ajutorul harului lui 
Dumnezeu şi prin asceza care nu este scop în sine, ci se face cu intenţia 
de a ajuta la transformarea lăuntrică. 

Tradiţia răsăriteană creştină este convinsă că, cu cât fiecare 
membru în parte este infestat de narcisism, grijă față de sine, 
autoadorare, cu atât umanitatea nu va putea nicicum, cu ajutorul 


s Psalt Pascal (Aayurerăruos WăArns). 

niciunui artificiu psihologic, economic, social sau politic, să 
construiască relaţii omeneşti sănătoase şi societăţi binecuvântate. 

Numai în acest duh sunt posibile relaţiile umane, acolo unde 
omul este considerat frate, membru al unui trup comunitar, asemeni 
lui Dumnezeu Însuşi. Unde fiecare nu se gândeşte la ce va lua de la 
celălalt, ci la ce va da aceluia, unde întâlnirea cu aproapele este 
considerată condiţia întâlnirii cu Dumnezeu, unde „nu este într-altfel 
mântuire, decât numai prin intermediul aproapelui”& şi unde se 
exclude cu orice preț lepădarea aproapelui. 

„Nu-mi spune”, zice loan Gură de Aur, „cuvântul acesta rece: 
ce îmi pasă, nimic comun cu acesta având?!? Numai față de diavol nu 
avem nimic comun, însă faţă de toţi oamenii, multe avem în comun. 
Căci aceleiaşi firi omeneşti fiind părtaşi, pe acelaşi pământ locuind, şi 
din aceleaşi bucate hrănindu-ne, avem acelaşi Stăpân, Care a dat aceste 
legi, la toate aceste bunuri suntem chemaţi. Deci să nu spunem că 
nimic nu avem comun cu aceştia; satanică este această voce, 
diavolească această lipsă de omenie; nu cumva să spunem aceasta, ci 
să arătăm fraților cuvenita purtare de grijă”. 

În cântecul popular „a murit în piața din parc”, poetul popular 
exprimă concepția creştină de mai sus, condamnând abandonarea unui 
om de către prietenii săi, rude şi mai general de întregul organism 
social, atunci când omul respectiv a fost acuzat de o abatere. Părăsit şi 
singur, acest om a murit pe o bancă în parc. Imaginea se constituie ca o 
condamnare a abandonării omului, oricare ar fi motivul invocat. 

Nu are cu adevărat importanță ce imperfecţiune alegem 
pentru a justifica abandonarea cuiva. Când ne permitem nouă înşine 
pentru un motiv oarecare să-l abandonăm pe aproapele nostru, atunci 
mai devreme sau mai târziu îi vom abandona pe toți oamenii şi toţi ne 
vor abandona la rândul lor. Când acceptăm un păcat de moarte, atunci 
toate imperfecțiunile umane în cele din urmă se fac păcate de moarte. 


s 46. Macarie, Ouui. Migne 34, p. 752. 
s Migne 34, p.752. 

Se poate ca noi să considerăm păcat de moarte neputinţa altuia, însă 
celălalt, ca şi noi, nu va considera propria imperfecţiune ca păcat de 
moarte, ci pe a noastră. 

În duhul autentic al tradiţiei răsăritene creştine, nu numai că 
nici un motiv nu scuză abandonarea aproapelui, ci este impusă 
ataşarea față de om chiar şi atunci când acesta îl abandonează pe cel 
care vrea să-i fie aproape. „Chiar dacă cineva vrea să te abandoneze, 
nu-l abandona şi tu, să nu cumva să rosteşti acel rece cuvânt”, 
continuă Gură de Aur; „ci însuți încălzeşte sufletul cel îngheţat. Căci ce 
se va întâmpla dacă nu va fi încălzit, zice? Va rămâne făcând cele ale 
sale”s8. 

Numai înlăuntrul acestui duh poate exista şi familia. Dacă soţii 
sau părinţii nu se luptă să limiteze narcisismul lor, nu va putea să 
existe nici mariaj, nici familie, după cum se vede clar din judecata 
acestor instituții ale contemporanei societăți consumiste. Fără această 
bătălie, nici o „tehnică” nu va salva nici mariajul, nici familia, după 
cum adeseori se pare că Apusul crede, sau şi Răsăritul atunci când 
mimează Apusul. 

Într-adevăr, adeseori îi auzim pe mulți dintre romeii din 
Occident  prezentându-ne câteva dintre aceste admirabile „tehnici” 
care vor da soţilor posibilitatea să aibă fiecare tot ceea ce vrea şi în 
acelaşi timp să rămână cuplu. Însă decăderea mariajului în epoca 
noastră arată că credinţa în aceste „tehnici” şi în posibilitățile lor este 
infantilă şi demonstrează la acest capitol că soluţia la problemele 
existenţiale ale omului nu este o soluţie tehnocrată. 

În tradiţia culturală şi creştină răsăriteană în familie nu se 
discută despre drepturi şi sindicalism, deoarece pentru tradiţia creştină 
răsăriteană nu este doar o întreprindere, ci „biserica de acasă”, care 
este trupul lui Hristos şi ai cărei membri sunt membrii trupului lui 
Hristos, fii ai lui Dumnezeu cu ipostază proprie fiecare în parte, pe 


s Migne 60, p. 647. 

care iubirea îi leagă şi îi uneşte fără a anula identitatea lor şi particulara 
lor destinaţie, după cum în taina Sfintei Treimi cele trei persoane se 
unesc în mod absolut în iubire, însă nici una nu o absoarbe pe cealaltă 
şi toate îşi păstrează propria lor existenţă ipostatică. 

Viaţa duhovnicească în Răsăritul creştin se bazează într-un 
grad foarte mare pe cunoaşterea de sine. Cu cât omul estimează „ca 
mari cele despre propriul sine”, cu atât nu îl cercetează harul lui 
Dumnezeu şi este chinuit de ispite „până ce îşi va afla boala sinelui” şi 
se va refugia la Dumnezeu în umilință. „Căci îndurarea urmează 
smereniei”%. 

Avva Pimen a spus că „dacă va ajunge omul la cuvântul 
apostolului, toate sunt curate celor curaţi, se va vedea pe sine ca cel 
mai mic dintre toate creaturile. Spune fratele: cum e cu putință să mă 
consider mai mic decât un ucigaş? Răspunde Avva că dacă va ajunge 
omul la înălțimea acestui cuvânt şi va vedea om ucigând, va spune că 
acela a făcut acest păcat numai o dată, eu însă ucid în fiecare zi”. 

Omul cunoaşte că inima sa a atins curăţenia atunci când „îi 
consideră pe toți oamenii buni, şi nimeni nu-i va părea acestuia 
necurat şi pângăritor”, spune Isaac Sirul%. 

Cu o astfel de atitudine care exclude abandonarea aproapelui, 
relațiile umane se pot dezvolta vertical şi orizontal. 

Abandonarea aproapelui în cultura apuseană este o tehnică 
defensivă cu ajutorul căreia fiecare încearcă să se protejeze spre a nu fi 
abandonat el însuşi. Temeiul acestei abandonări este neţinerea câtorva 
canoane sociale care până a deveni canoane sociale au fost reţete etico- 


% Iustin Popovici, „Gnoseologia lui Isaac Sirul (H yvwoioAoyia rov 
Toaâk 2wgov”, Dialoguri athonite (AOwvixoi OrăAoyou), 71-2, p. 10. 

%» Op. cit.p.9. 

Migne 65, p. 345. 

* Iustin Popovici, „Gnoseologia...”, op. cit. p. 12. 

religioase, fundamentate pe pervertirea legalistă puritană a învăţăturii 
morale creştine. 

Cum s-a menţionat şi mai sus, conform acestei concepții 
puritane pentru a fi cineva creştin trebuie să ţină câteva „legi” morale. 
Cel care nu ţinea aceste „legi” era ostracizat sau, precum în 
comunitățile „puriste”, chiar executat, ca în cea calvină, născută 
imediat după impunerea  Protestantismului, care într-un mod 
impresionant a păstrat concepţia legalistă a bisericii papiste şi pe care a 
augumentat-o cu ajutorul puritanismului. 

Mai târziu, pe acest fundament teologic a fost întemeiată 
cultura apuseană şi atunci transgresarea canoanelor sociale era 
considerată a-l priva pe infractor de calitatea lui de „cum-se-cade” sau 
de cea de om civilizat, având drept consecinţă abandonarea lui socială. 
Apuseanul, viețuind într-o astfel de terifiantă atmosferă socială în care 
simțea iminenţa continuă a fricii de a fi abandonat, atunci când 
concepea să transgreseze legile sociale, învăţa să dezvolte din pruncie 
un sistem defensiv necesar supraviețuirii. 

A dezvoltat apărarea cu ajutorul unei măşti, o defensivă a 
subevaluării celorlalți, pentru a putea el să rămână la suprafaţă şi în 
cele din urmă a învăţat că „denunţarea” celuilalt îl va pune la adăpost 
pe el însuşi. 

Vedem aceste defensive clar în nevrozele oamenilor societății 
capitaliste, în tactica denunțării reciproce şi a spionării reciproce care a 
dominat în societatea comunistă, dar le vedem şi la noi în nevrozele şi 
în caracterul oamenilor care au suferit influența mişcărilor cvietiste, 
care au transpus în spaţiul cultural al tradiţiei culturale răsăritene 
pervertirile atât de patogene ale legalismului şi puritanismului. 

Dar aceste mişcări cvietiste nu au influențat numai pe aceia 
care s-au înrolat acestora, ci au influențat mai general şi decisiv ethosul 
cultural şi evlavia poporului nostru prin orice mijloc posibil. Prin 
predică, prin alterarea vieții latreutice, prin intermediul artelor 
figurative şi a muzicii au întreprins-o poate inconştient, altfel ar trebui 
să fie acuzaţi de genocid, de faptul de a fi predat acest spaţiu unei 

nemiloase captivităţi apusene, care a adus atâta pagubă cât nici o altă 
catastrofă în mai noua istorie grecească. 

Este cel puţin iritant că înseşi aceste mişcări arată o terifiantă 
sensibilitate pentru discuţii teologice purtate între unii episcopi din 
Răsărit şi unii episcopi din Apus. Pentru că dacă episcopii nu se 
reprezintă doar pe ei înşişi, pot reuşi cel mult o recapitulare a eşecului 
de la Florenţa. Însă alterarea existenţială a ethosului poporului pe care 
au întreprins-o aceste mişcări va devora rădăcinile tradiţiei noastre, iar 
atunci aceia care vor voi să semneze compromisul tradiției culturale şi 
teologice în Apus nu se vor reprezenta numai pe sine înşişi. 

Pentru a fi înțeleasă întinderea influenţei acestor mişcări 
cvietiste asupra poporului sunt suficiente câteva exemple ca acela al lui 
Kazantzakis care, fără să o bănuiască el însuşi, şi în viaţa lui personală 
este torturat de nevrozele pe care le creează legalismul şi puritanismul 
Apusului, dar şi toată producţia lui literară este influențată de acest 
puritanism. Teoretizarea daltonistă în alb-negru a realității umane, 
polarizarea puritană numai în două categorii de oameni, cei buni şi cei 
răi, în cei buni cu popa-Fotie şi în cei răi cu popa-Grigorie, dă naştere 
unei prăpăstii de netrecut şi un război crud între ei, parte a căruia a 
fost recentul război civil. 

Când însă omul ajunge în punctul ca propriul său sine să se 
alăture celor răi, atunci autoabandonarea şi ura față de sine însuşi sunt 
inevitabile. 

În duhul tradiţiei creştine răsăritene, totuşi, nu există doar 
două categorii de oameni, ci atâtea câţi oameni există şi chiar mai mult, 
atâtea câte clipe şi situaţii există în viața umană. Cei răi nu sunt 
oarecare alții, iar bun nu este decât Dumnezeu, la bunătatea căruia toţi 
oamenii participă într-o mai mică sau mai mare măsură. 

În opoziţie cu teoria apuseană despre om şi despre viaţa 
umană, în teoria răsăriteană pe care o exprimă atât de impresionant 
Dostoievski şi Papadiamandi, polarizarea nu este posibilă. 

Aproape toți oamenii, la Dostoievski şi Papadiamandi, ne 
provoacă o oarecare simpatie. Pentru fiecare simţim compasiunea şi 

poate iubirea pe care ei înşişi ca fii ai autenticei tradiției răsăritene 
creştine o simt pentru aceia. 

La Papadiamandi nu există preoţi-dumnezei, ci preoţi-oameni 
care, într-o clipă a vieţii lor când îi părăseşte Duhul lui Dumnezeu, cad 
într-o stare groaznică, ca părintele Chiriac din povestirea Paşte la Ţară 
(Ecoxuwr) Aaurner) şi care mai târziu se metamorfozează în sfinți 
precum acesta, atunci când Duhul lui Dumnezeu îl vizitează din nou. 

Pentru aproape toţi oamenii lui Papadiamandi simţim o 
oarecare simpatie, chiar şi pentru acel lup-de-om din povestirea Vară- 
Eros (O&gos-Eeos). Cum altfel ar fi putut să se întâmple, dacă însuşi 
Papadiamandi simte atâta afecțiune pentru acesta, căruia îi înțelege 
atât de profund situaţia? 

„Acum, în mijlocul primăverii”, scrie, „se pare că a obosit şi el 
însuşi de izolarea sa, simţea că era bărbat, şi că firea dintr-însul se 
trezise la viață. Săracul om”; şi iarăşi: „îşi lăsase caprele sale şi 
coborâse pe jos înspre partea unde văzuse ființa aceea adorabilă şi de 
vis. Săracul lup-de-om”%. 

Sentimente asemănătoare ne inspiră Papadiamandi pentru 
bietul moş-lannio care, bătrân fiind, se îndrăgostise de o femeie 
măritată, cu copii şi nepoți, ea nebănuind iubirea lui fără-de-minte, şi 
care moare în faţa casei acesteia în sfintele zile ale Crăciunului, când 
„Zăpada se aşternuse ca un cearşaf. Albă zăpadă... să ne albească pe 
toţi ochiul lui Dumnezeu, să ne albească viscerele... să nu avem inimă 
rea înlăuntrul nostru”. 

„Şi moş-lannio”, continuă Papadiamandi, „se albise de tot şi 
adormi în zăpadă, pentru a nu se arăta dezgolit şi lipsit de apărare, şi 
el şi viaţa lui şi faptele sale, înaintea Judecătorului, înaintea Celui vechi 
de zile, înaintea Celui Întreitsfânt”%. 

Astfel vede şi tratează pe om Răsăritul creştin, şi de aceea nu 
dă naştere nevrozelor şi vinovăţiei, şi nici pe de altă parte nu simte 


% Integrala ( Anavra), vol. al III-lea, ed. BifAos, 1954, pp. 171, 177. 
% Op. cit. vol. al II-lea , pp. 286, 288. 


184 


Instrăinarea ethosului creştin 


nevoia de a cobori standardele vieţii duhovniceşti astfel încât să se 
ascundă cu toţii şi să-şi găsească toţi o justificare, deoarece nu crede în 
autojustificarea omului, ci în mila şi în iubirea cu care Dumnezeu 
răspunde şi celei mai imperceptibile mişcări pe care o face omul către 
Acesta. 

Tradiţia creştină răsăriteană reuşeşte realmente să lase deschis 
orizontul pentru imperfecțiunile vieții duhovniceşti fără a cultiva 
execrabila manie a perfecțiunii care este poate cea mai serioasă 
psihopatologie a omului apusean contemporan. 

Atmosfera de cult reuşeşte acest irealizabil pentru Apus, 
deoarece, deşi conduce pe om spre inexprimabila slavă a lui 
Dumnezeu, concomitent îi aminteşte că există o comuniune a 
oamenilor păcătoşi; pentru vameşi şi desfrânate; pentru oamenii „în 
multe păcate prinşi şi dedați patimilor voluptăţii”%; pentru oamenii 
care trăiesc „o viaţă iubitoare de cele materiale şi de câştig”%; pentru 
oameni pentru care nu există „faptă sau răutate” pe care să nu o fi 
făcut cu „mintea şi cu cuvântul şi cu voia, prin atitudine, ştiinţă şi 
faptă”%; pentru oameni care nu se bazează pe dreptatea lor şi 
mărturisesc: „că nu am făcut vreun oarecare bine pe pământ”%; pentru 
oameni care ştiu că „nimeni dintre cei vii nu-i drept înaintea Ta” (Ps. 
142). 

Tradiţia creştină răsăriteană a reuşit de asemeni să ţină ridicate 
criteriile vieţii duhovniceşti şi în acelaşi timp să fugă de nevroza 
maniei perfecțiunii, deoarece din acest motiv: „trecut-a umbra legii şi 
darul a venit” definitiv şi irevocabil. Astfel nu a căzut în capcana 
generalizărilor rigide, ci a păstrat o binecuvântată maleabilitate a 
adaptării la situaţia concretă a omului concret şi nu a înfruntat pe om 
ca pe o mulțime anonimă din balconul unui oarecare palat episcopal. 


% Rânduiala Sf. Maslu. 

% Canonul cel Mare. 

% Canonul cel Mare. 

% Liturghia Sf. Vasile cel Mare. 

Cândva, câțiva monahi l-au vizitat pe Antonie cel Mare şi i-au 
zis: „Spune-ne un cuvânt să ne mântuim”. lar el a răspuns: „citiți 
Scriptura”. „Vrem să auzim ceva de la tine”, i-au spus aceia. Atunci 
Antonie a spus: „când vă va da cineva o palmă peste obraz întoarceţi-l 
şi pe celălalt”. „Aceasta nu putem să facem”, au spus aceia. „Atunci să 
acceptaţi pe un singur obraz”, le spune Antonie. „Nici aceasta nu 
putem să facem”, au spus aceia. „Atunci să nu daţi înapoi”, spune 
Antonie. „Nici aceasta nu putem să facem”, au spus aceia. Atunci 
Antonie a cerut unui ucenic să le facă puţină supă, pentru că erau 
neputincioşi, şi întorcându-se către ei le-a zis: „una nu puteţi să o 
faceți, cealaltă nu vreţi să o faceţi, ce să vă fac? Rugăciune trebuieşte”. 

Dacă din lăuntrul inimii omului vine tot răul care îl pietrifică 
atunci când se dedă patimilor, atunci circumstanţele exterioare nu au o 
prea mare importanţă. 

Unii oameni trăiesc onest şi virtuos, în timp ce alţii trăiesc 
necinstit şi păcătos. Diferența nu constă într-o constrângere exterioară, 
ci în posibilitatea pe care o are omul de a-şi alege modul său de viață”. 

În raport cu cât este un om plin de har, el poate să-şi ajute 
aproapele să-şi vadă decăderea şi să fie mântuit din ea. Broaştele 
(patimile) au fost stârpite în Egipt atunci când Moise şi-a întins 
mâinile. Privind la braţele deschise ale lui Hristos pe Cruce, sau la 
braţele întinse ale fiecărui om care îşi răstigneşte eul în numele lui 
Hristos, omul poate să se mântuiască de demonii lui interiori, iar nu 
având în vedere o realitate exterioară impersonală. 

Răul exterior care poate să-l vatăme real pe om este (acela care 
este) proiecția răului interior. 

Când cerul s-a întunecat sub ochii Egiptenilor, spune Grigore 
de Nyssa!%, în ochii evreilor el a rămas luminat de către soare. Nu a 
fost o putere constrângătoare din exterior care făcea pe unul să se afle 


% Grigore de Nyssa, Viaţa lui Moise (Bioc 7ov Maiowc), cartea a II-a, 
paragr. 73-75. 
1% Op. cit., paragr. 80-81. 

în întuneric şi pe celălalt în lumină, ci înşişi oamenii au înlăuntrul lor şi 
prin alegerea proprie cauzele luminii şi întunericului, deoarece înşişi 
se pun pe sine acolo unde vor să fie. Nu s-au întunecat ochii 
Egiptenilor deoarece un oarecare perete sau un oarecare munte 
ascundea soarele, ci soarele îşi trimitea razele sale tuturor la fel. În 
timp ce Evreii se bucurau de lumina lui, Egiptenii rămâneau 
nesimţitori la darul său. Într-un fel asemănător, o viaţă luminată se 
oferă tuturor, la fel, în acord cu capacităţile lor. Unii rămân în întuneric 
amăgiţi de înseşi scopurile lor păcătoase, în timp ce alții răspândesc 
lumină de la lumina virtuţii. 

Pentru acela care trăieşte fără păcat, nu există nici întuneric, 
nici vierme, nici foc, nici iad. Omul însuşi îşi alege iadul său şi în 
lumea aceasta şi în cealaltălo!. 

Când omul are pacea în inima sa, cosmosul întreg este pentru 
acesta împăcat, spune Efrem Sirul. 

Tradiţia răsăriteană creştină nici nu a subestimat, nici nu a 
trivializat trupul, ci teologic a învăţat egalitatea lui în drepturi cu 
sufletul uman şi indivizibilitatea esenţială a tuturor opiniilor existenţei 
umane, iar această învăţătură a materializat-o şi a realizat-o cultural. 

Opinia antropologică a tradiţiei creştine în ceea ce priveşte 
egalitatea în drepturi şi absoluta unitate a trupului cu celelalte părți 
componente ale existenței umane a fost formulată odată cu învățătura 
despre nemurirea totodată şi a trupului şi despre participarea acestuia 
la toate procesele existenţei. 

Liturgic, această învăţătură a fost actualizată prin închinarea la 
moaştele sfinților, prin activa şi egală cu a sufletului participare a 
trupului la viaţa liturgică (semnul crucii, metaniile, mişcarea liturgică) 
şi prin utilizarea tuturor sentimentelor spre trimiterea şi receptarea 
mesajelor mântuitoare. 


101 Op. cit., paragr. 88. 

În tradiţia liturgică a Răsăritului creştin, mesajul mântuitor nu 
se aude numai, cum se întâmplă adeseori în Apusul creştin, care 
limitează decisiv posibilităţile comunicării mântuitoare, ci este văzut, 
palpat, este mâncat şi mirosit cu adeverirea că uneori mirosul poate să 
fie cel mai eficace mijloc decât orice altceva în transmiterea mesajului 
creştin, iar acelaşi lucru este valabil pentru toate simţurile. 

Cultural, această concepţie antropologică a fost exprimată prin 
libera participare a trupului la exprimare şi comunicare. Gesticulaţia, 
de exemplu, a completat în Răsărit celelalte mijloace pe care le folosea 
un om pentru transmiterea unui mesaj, până ce romeii „civilizați” din 
Apus, transferând în acest spaţiu dualismul anglo-saxon, au reprobat 
această uzanţă ca pe o barbarie respingătoare. 

În acest punct, merită să fie menţionat pentru aceia ce nu o 
suspectează, şi nu puţini sunt aceştia în spațiul nostru, că una dintre 
actualele evoluţii care justifică tradiția răsăriteană creştină şi culturală 
este dezvoltarea Psihologiei. O investigaţie atentă a obiectivelor 
Psihologiei şi Psihoterapiei descoperă că esenţialul obiectiv al 
Psihologiei şi Psihoterapiei este dezoccidentalizarea şi reorientarea 
omului apusean, ca rezultat al observaţiilor privind rezultatele 
patogene pe care le-a avut asupra acestuia cultura occidentală. 

Doar într-un exemplu concret, care este relaționat gesturilor ca 
mod de exprimare, se referă următoarea observaţie a părintelui 
Psihiatriei inter-personale Harry Sallivan: „La învăţarea care se 
realizează în primul an este importantă dobândirea acelor forme de 
comportament exterior care aparţin celor două mari categorii ale 
comportamentului comunicativ, anume gesturile şi limba. Pentru a se 
face înţeleasă marea importanţă a gesturilor ca mijloc de exprimare, 
ajunge constatarea că numai la extraordinar de limitate forme de viaţă 
limba este dezgolită de gesturi” 1%. 


1%2 The Interpersonal theory of Psychiatry, W.W. Norton & Co. Inc., New 
York, 1953, p. 178. 

Deci, iluminiştii predicatori ai  necrozei victoriene a 
„trivialului” trup încearcă să ne civilizeze aducându-ne înapoi la 
„extraordinar de limitatele forme de viață” şi se indignează atunci 
când nu ne grăbim să răspundem încercările lor civilizatoare. 

În spiritul acesta al teoretizării omului ca o existență unificată 
ale cărei diferite părţi sunt egale şi indisolubile, tradiţia creştină 
răsăriteană a văzut şi erotismul uman ca pe o parte a comunicării 
inter-personale şi a relațiilor inter-personale şi a evitat fundamental 
efortul sistematic, dar irealizabil al codificării unei laturi a existenţei 
umane atât de difuze şi atât de conexe cu toate celelalte. 

Părinţii deşertului, ale căror opinii sunt conţinute în 
cunoscutele descrieri ale Istoriei Lausiace, ale Apoftegmelor Părinților, 
Limonariului lui loan Moshu şi Dialogurilor lui loan Casian, au 
conceptualizat şi exprimat într-un mod unic această convingere a 
Răsăritului, iar aceste opinii trebuie să fie cunoscute de către aceia 
care, în numele ortodoxiei, propovăduiesc separaționismul puritan şi 
consideră scolastica urmărire a activității organelor genitale drept o 
aspirație esenţială a vieții duhovniceşti. 

Finalmente, tradiția creştină răsăriteană nu a cultivat niciodată 
utopia romantică pentru realizarea perfectei şi  ireproşabilei 
comuniuni, spre ale cărei aspirații au fost risipite nenumărate milioane 
de vieți umane, uneori cu o moarte din punct de vedere trupesc foarte 
inumană, iar alteori printr-o totală absorbţie a puterilor creatoare ale 
oamenilor, astfel încât să nu poată nici să se dezvolte, nici să creeze. 

Tradiţia răsăriteană creştină nu a fost constrânsă să-şi ascundă 
adevărata față, nu şi-a cheltuit energia spre a-şi crea o vitrină, nu a 
încercat să-şi nege păcătoşenia, nu a încercat să şi-o ascundă sau să şi-o 
refuleze. 

Adevărata Biserică a lui Hristos nu a simulat perfecta 
ireproşabilă comuniune, ci a declarat cu fiecare ocazie posibilă că este 
alcătuită din oameni păcătoşi, care totuşi nu se abandonează unul pe 
celălalt şi nu disperă, căci nu se sprijină pe propria justificare, ci pe 
mila şi harul Dumnezeului Celui fără de păcat. 

Oare câţi însă dintre cei cuprinşi chiar în spațiul geografic al 
Răsăritului au rămas existenţial în tradiţia culturală răsăriteană şi în 
adevărata Biserică a lui Hristos pe care Acesta a creat-o? 

Se pare că sunt fără speranţă de puţini. Cei mai mulți, înşelați 
de către sirenele occidentale urmează Apusul în declinu-i falimentar şi 
sunt ruinaţi de către nevroze şi simptome psihosomatice, sunt 
consumați de vânarea utopiei sistemelor neprobate, dar (zis) perfecte, 
sau se lasă uitaţi în multiplele şi ameţitoarele evadări pe care omul 
contemporan le-a descoperit pentru a fugi de durerea disperării, a 
singurătăţii şi a vacuumului interior. 

Editura Platytera îşi propune să invite şi să stimuleze spre o 
participare cât mai vie şi cuprinzătoare la renaşterea şi dezvoltarea 
creatoare a Culturii Duhului, despre care ne vorbeşte Părintele Rafail 
Noica. Căci conştiinţa prezenței lui Dumnezeu şi lucrarea 
dreptslăvitoare în unire cu voia dumnezeiască cheamă în lume Harul 
ce transfigurează şi poartă spre desăvârşire toate aspectele vieții: 
religios, moral, social, cultural, ştiinţific, educativ şi comunicațional. 
Nimic nu rămâne în afara luminii dumnezeieşti, decât păcatul. 

Aşteptăm din partea cititorilor propuneri, reacţii şi 
sugestii, rugându-i să ne ierte pentru eventualele scăderi şi greşeli şi să 
ne pomenească pe noi, cei preamici, înaintea lui Dumnezeu. 

De asemeni, oferim cititorilor posibilitatea primirii de cărți 
prin poştă, cu plata ramburs la primirea cărților, taxele poştale fiind 
suportate de editura noastră. 


Adresa de contact: editura_platyteraQyahoo.com 

Tel. 021 6474702, 0726 496751 
La aceeaşi editură, au mai apărut: 
Piatra scrisă, Florin Caragiu 
Rugi sub candelă,  leroschimonah Silvestru Florescu, 
Mânăstirea Frăsinei. 
Mângâieri duhovniceşti, leromonah Ilarion de Sarov 
Acatistul izbăvirii celor chinuiți de îndreptăţirea de sine şi a 
celor ce doresc eliberarea de patimi- Sfânta Cuvioasă Muceniţă 
Tomaida 
Semn Minunat, VUimitoarele descoperiri de la Kareea Thermei, 
Photios N. Kontoglou 

Ce se întâmplă cu făgăduinţa lui Hristos de a mântui lumea? Foarte 
ades avem impresia că Creştinismul nu numai că a ratat mântuirea lumii, dar 
că, de asemeni, este responsabil pentru decăderea ei. Chiar dacă această 
impresie poate fi superficială şi într-o foarte mare măsură nedreaptă şi 
inexactă, nu trebuie respinsă fără a fi examinată. 

Consecințele dezastruoase ale unui creştinism  denaturat şi 
disfuncțional din punct de vedere existenţial sub multe aspecte decisive, fac 
imperioasă constatarea denaturării precum şi restabilirea tradiţiei creştine 
întru autenticitatea ei iniţială, o chestiune de viață şi de moarte pentru omul 
contemporan. Această carte este fundamentată pe convingerea că, 
într-adevăr, pentru catastrofele lumii contemporane este responsabilă într-o 
foarte mare măsură denaturarea creştinismului care iniţial s-a realizat în 
Apus, iar scopul ei este mai degrabă denunțarea şi acuzarea pervertirii, iar 
nu să se constituie într-o culegere de cântece de leagăn pentru omul 
contemporan. 

Deşi se susține că omul apusean contemporan este incapabil să 
înfrunte şi să accepte durerea pe care inevitabil o provoacă demersul 
propriei dezvoltări şi caută doar tranchilizante, sedative şi evadări care să-l 
menţină într-o stare de amorţire, este cert că publicaţiile care prezintă starea 
dureroasă a omului contemporan îşi află căutare. 

Această carte nu se adresează oamenilor care sunt hotărâți să evite cu 
orice preţ ceea ce ar putea să le provoace o oarecare neplăcere. Nu se 
adresează oamenilor care în chip nevrotic simt nevoia de a crede că sunt 
perfecţi, că în ceea ce-i priveşte, în viaţa lor, în opțiunile lor, în filozofia lor, 
toate sunt excepţionale şi, în consecinţă, nu vor să facă nici o schimbare. 
Această carte se adresează acelora care nu neagă, ci care înfruntă cu 
îndrăzneală faptul că sunt purtătorii unei firi sărăcite şi faptul că păcatul şi 
eşecul sunt destinul comun al oamenilor şi cărora o eventuală schimbare nu 
le provoacă spaimă, ci entuziasm. 

Sincretismul este una din trăsăturile societăţilor în decadenţă, pentru 
care, în ultimă instanţă, ceea ce contează este confortul şi prosperitatea. 
Convingerile şi recunoaşterea adevărului provoacă adeseori nelinişte şi pot 
tulbura o viaţă confortabilă. Totuşi, în cele din urmă, nimic nu generează 
mai multă nelinişte şi suferință decât vânarea oarbă a unei vieţi confortabile 
şi opulente. 


Părintele PHILOTHEOS PHAROS 

